
4A Fi SAU A NU FI? 


Este vestita întrebare a prințului 
Danemarcei valabilă pentru destinul artei? Ne 
aflăm oare într-adevâr — cum susțin unii 
teoreticieni — într-un moment de criză pre- 
mergător obştescului sfirsit al acesteia, 
încremeniţi sub suflul rece al conceptului şi 
pierduti în hätisurile unui limbaj care nu mai 
comunică nimic, ci se multumeste să existe ca 
atare? 

Oricít de îngrijorătoare ar fi aceste întrebări, 
bazate nu de puține ori pe observarea unor 
fenomene reale, proprii anumitor formule 

artistice, nelinistea, teama mortii artei, pornesc 
de la o fundamentală neînțelegere: aceea a 
naturii profund umane a acesteia, a faptului că 
ea a însoțit dintotdeauna viața omului, izvorind 
din însăşi trăsăturile fundamentale ale 
existenţei: socialitatea, nevoia de auto- 
exprimare şi comunicare, capacitatea de a 
construi realităţi spirituale care să o simbolizeze. 
E drept că — parcă în opoziție cu acestea — 
anumite tendinţe ale ariei contemporane au 
încercat să demonstreze, dimpotrivă, că sîntem 
singuri, că omul n-ar dori şi nici n-ar putea să 
comunice cu semenii săi, şi că operei 
constructive i se poate substitui distructia, lipsa 
de organizare, hazardul. Fenomene ca acestea 
nu sînt lipsite de un suport real: înstrăinarea 
generată de anumite condiţii sociale 
îngreunează intr-adevăr comunicarea, iar uriaşei 
capacităţi constructive a omului i se substituie 
de multe ori domnia hazardului, chiar şi numai 
prin incapacitatea de a stäpini, precum ucenicul 
vrăjitor, forțele pe care le-a eliberat 


Justificä toate acestea previziunile sumbre privind 
viitorul artei care — dacă nu va dispărea — ar rămîne doar 
ca un palid mijloc de divertisment şi de relaxare „consumat“ 
precum bunurile industriale sau pentru „a omorî“ timpul? 

Pentru a înțelege că nu poate fi vorba de moartea artei 
în general trebuie să acceptăm o premisă fundamentală: în 
artă dacă un fenomen evoluează, se schimbă, faptul nu 
marchează dispariţia formelor sale anterioare, ci doar 
îmbogățirea formelor sale de expresie şi manifestare; in artă 
noile opere nu se aşază în locul celor vechi, ci alături de ele, 
precum un imens colier de perle în care fiecare giuvaer îşi 
are rostul şi strălucirea sa. Nu vom vorbi, deci, despre 
moartea artei, ci despre înfățişările ei noi, şi nici nu le vom 
opune pe acestea celor tradiţionale pentru că de cele mai 
multe ori ele nu pot fi comparate sau ierarhizate, după cum 
nu poţi aduna mere cu pere. 

De ce este însă nevoie de asemenea formule noi? Din 
simpla dorință de varietate şi schimbare? Sub raport 
psihologic — da, însă evident cauzele sînt mult mai com- 
plexe: problematica omului contemporan este fără îndoială 
diferită nu numai de cea a omului Renaşterii sau a celui 
reprezentînd secolul trecut, dar şi de bucuriile si tristetile, 
speranțele şi disperările proprii perioadei antebelice. Pe de 
altă parte, experiența lui socială este cu totul alta, iar 
mutatiile provocate în cîmpul conştiinţei de transformările 
revoluționare, ca şi de noul statut al ştiinţei şi tehnicii nu pot 
fi neglijate. însăşi sensibilitatea estetică a suferit uriaşe 
schimbări, astfel că aspiraţiile şi interesul pentru artă nu sînt 
numai altele, dar adesea de altă natură. 

Arta tradiţională cerea în mare măsură doar să fie 
contemplată, cea modernă presupune intervenţia activă; 
valorile estetice ale trecutului se multumeau adesea cu rolul 
de a reprezenta idealurile, cele ale prezentului au de cele 
mai multe ori ambiția să fie ele însele o prezenţă, integrindu- 
se în Însuşi stilul de viată şi nu rămiîni'nd alături de el; artiştii 
de odinioară se preocupau mai ales de ce anume transmit, în 
timp ce astăzi ei urmăresc cu mai mare grijă cum o fac. Ar fi 
nu numai dificil dar şi nestiintific să ne grăbim să 
transformăm aceste constatări în judecăţi de valoare, mai 
ales că arta mare încearcă întotdeauna să realizeze unitatea 
contemplării cu intervenţia, a reprezentării cu prezenţa, a lui 


ce si a lui cum. 


OMUL LA RASPÎNTIE 


Civilizatia secolului nostru si-a pus amprenta nu numai 
asupra modului de trai, a cerinţelor umane şi a modului în care 
ele sînt satisfăcute sau asupra produselor sale, dar ea a 
modificat sensibil însăşi natura umană. Pentru a putea urmări 
destinul artei vom fi deci obligaţi să avem în vedere însuşi 
destinul omului ca specie şi a omenirii în totalitatea ei. Dacă 
nu vom putea face în această carte analize economice, 
politice, sociologice, demografice sau etnografice ca atare, ele 
vor sta totuşi în subsolul întregii noastre demonstraţii. 

Statutul artei în contemporaneitate, ca şi natura atitudinii 
estetice a receptorului vor fi reglate de statutul actual şi 
viitorul omului. Izbînzile, bucuriile, aventurile sale, odată cu 
eşecurile, tristeţile, crizele prin care trece, vor constitui nu 
numai substanţa de inspiraţie pentru creaţia artistică dar 
însăşi lumea în care se mişcă, idealurile către care aspiră, 
cadrul socio-cultural pe care şi-i construieşte. 

Cum realitatea umană este contradictorie şi în faţa 
individului se deschid numeroase drumuri, el este astăzi 


pentru a nu ştiu cîta oară *— din nou în situaţia de a opta, 
înainte de a se angaja pe unul dintre ele. Dorim ca această 
multiplicitate de perspective să fie prezentă în capul unei 
investigaţii privitoare la arta contemporană, care— ca întreaga 
cultură — nu există decit prin, pentru şi în cadrul omenirii. 
Întrucît începem prin a discuta des- pre întoarcerea la natură, 
nevoia de eroi, viaţa cotidiană, ceremoniile sociale, problemele 
acestea ar putea părea unora extraestetice, dar ele nu vor 
constitui decît necesara introducere pentru a înţelege locul 
artei în acest context, funcţia divertismentului, modul în care 
se constituie criteriile noastre de judecată şi tabla de valori 
după care ne călăuzim. 

Identitatea umană a artei contemporane nu va apare 
astfel ca o entitate abstractă ci ca una concretă, localizată nu 
numai geografic dar şi istoric. Cum nu am vrut totuşi să lărgim 
prea mult excursia noastră în afara artei, rugăm cititorul să 
facă singur — atunci cînd este cazul — integrarea ei în 
contextul societăţii noastre, al problematicii de care ne izbim 
în condiţiile unor transformări fără precedent, în care soarta 
omului s-a legat strîns de istorie. 


ÎNTOARCEREA LA NATURĂ 


Expediţiile şi excursiile, sträduinta de a trăi în mediul 
natural, cit mai departe de zgomotul civilizaţiei, temerarele 
încercări de escaladare a piscurilor, de traversare cu mijloace 
primitive a mărilor şi oceanelor, fuga săptămiînală în afara 
oraşelor par să confirme vechiul îndemn rousseauist al 
întoarcerii la natură. Chiar dacă astăzi nimeni nu se mai 
gîndeşte la justificarea acestei atitudini în termenii de acum 
două veacuri (deşi ecourile acestora pot fi găsite în mişcarea 
hippy), este un fapt uşor con- statabil că marile aglomerări 
urbane, socializarea intensă a vieţii şi muncii, avantajele 
confortului civilizaţiei moderne sînt nu odată părăsite — e 
drept temporar — pentru o încercare de reconstituire a 
universului pierdut în care ne mişcăm odinioară. 

Dincolo de explicaţiile strict sociologice, dincolo de replica 
pe care această atitudine o reprezintă faţă de avalanşa 
civilizaţiei şi bombardamentele mijloacelor ei, cred că nu este 
de neglijat semnificaţia estetică a acestui fapt: căutarea 
naturii înseamnă într-un sens refuzul a ceea ce este construit, 
afundarea în comorile ei înseamnă  'neaccep- tarea 
convențiilor, clipele de singurătate obținute permit 


contemplarea ei în afara oricăror considerente pragmatic- 
utilitare. Este adevărat, aşa cum observa Linton, că omenirea 
a creat nenumărate „inutilităţi!!, în sensul că a făcut necesare 
activităţi sau obiecte ce nu servesc direct supravieţuirii, dar 
între acestea arta rămîne cea mai îndepărtată de cerinţele 
practicii şi reprezintă o compoziţie extrem de asemănătoare cu 
jocul. 

Pe de altă parte, deşi la antipodul naturii, opera se 
prezintă ea însăşi ca un obiect voit natural. Paradoxul 
întoarcerii la natură prin transformarea reprezentării în 
prezentare a subiectului obiectivăt defineşte specificul artei, 
dar nu despre acest fel de naturalete vorbim aici ci despre 
reconsiderarea spirituală a ontologicului. 

Sentimentul naturii a apărut relativ tîrziu în istoria 
civilizaţiei şi am putea spune că pînă la romantici el aproape 
nu exista, pentru că presiunea constrîngerii fizice şi biologice, 
materialitatea ei,  înăbuşeau reflexia şi excludeau 
contemplarea, dar treptat atitudinea detaşată faţă de realitate 
a devenit sinonimă cu esteticul. Distincția kantiană între 
frumosul natural şi cel artistic exprima pe plan teoretic 
existenţa unei atitudini estetice ambivalente, în care realul cu 
idealul, deşi separate, constituite diferit, apăreau din punct de 
vedere axiologic a avea acelaşi sens. Mai tîrziu, concentrîndu- 
şi atenţia asupra artei, esteticienii au neglijat frumosul natural 
sau au ajuns să-i confunde cu proiecția convenției în realitate, 
vorbind chiar de ,,artisticizarea“ acesteia. Dacă un Cernisevski 
considera încă drept criteriu al 
frumosului însăşi viaţa (deci nu 
detaşa cele două planuri), mai tîrziu s-a vorbit doar de 
criteriile intrinseci artei, iar natura a fost lăsată pradă uitării. 

Actuala reîntoarcere la natură, departe de a fi în primul 
rind un fenomen estetic, are o determinare şi trăsături 
sociologice complexe, dar dintre acestea nu trebuie să 
eliminăm considerentele ce ţin de tendința de reesteti- zare a 
ambianţei. Omul găseşte în cadrul naturii nu numai un refugiu 
odihnitor faţă de ritmul trepidant al vieţii, dar recucereşte 
parcă un paradis pierdut, în care domnesc legile naturale ale 


armoniei culorilor, formelor şi spaţiilor. Asistînd la 

spectacolul naturii omul este sur- 

prins de neîncetata creaţie ce se desfăşoară sub ochii lui 

şi pornind de la propria sa esenţă transferă însuşirile sale 
asupra ambianţei, care încetează să fie rece şi impersonală 
căpătînd pentru el relief şi semnificatie./n mod obiectiv natura 
nu conține axiologicul dar pornind de la proporțiile, formele şi 
culorile ei omul le valorizează estetic acordindu-le o aură 
estetică de netăgăduit. Vorbim despre frumuseţea unui peisaj, 
despre caracterul sublim al dezlănţuirii forţelor naturii, despre 
măreţia unei furtuni, dar de fapt toate acestea sînt proiecţii ale 
propriei noastre subiectivitäti, dornică să se regăsească în 
lumea înconjurătoare, să şi-o facă familiară. Extinderea 
spiritualităţii noastre asupra lumii apare drept o consecinţă 
firească a încercării noastre de a domina, iar ceea ce nu 
reuşim în practică încercăm pe plan estetic. 

Admii'aţia noastră faţă de un apus de soare, groaza pe 
care o resimţim în faţa unei prăpăstii, farmecul tăcut pe care-l 
provoacă un luminiş însorit sînt în fond toate expresii ale unor 
aspirații sau neîmpliniri pe care încercăm să le recuperăm 
simbolic. Sentimentul estetic nu se naşte însă numai în faţa 
naturii sălbatice, nedomolite, măreţe în intangibilitatea ei, ci şi 
ca recunoaştere entuziastă a propriilor noastre puteri asupra ei 
şi de aceea un baraj construit de om, un cîmp cultivat, un parc 
artificial nu vor rămîne fără efecte estetice asupra noastră (în 
acest al doilea caz esteticul nu mai este însă rodul 
contemplării, ci dimpotrivă al acţiunii, iar atitudinea noastră se 
transformă din supusă în dominatoare). 

Omul primitiv nu era nici el indiferent faţă de natură, dar 
aceasta îi apărea ca prietenoasă sau duşmănoasă în măsura în 
care a reuşit sau nu s-o subjuge. Astăzi procesul practic de 
supunere a naturii continuă, dar spiritualiceşte a apărut, 
alături de dorinţa de a-l duce mai departe, şi speranţa că vor 
rămîne „oaze de liniste!!, în care nu vom pătrunde decît pentru 
a ne îmbogăţi sufletul nu şi trupul, în care suverană va rămîne 
desfătarea străină de orice intervenţie şi în care esenţial va fi 
ce sîntem şi nu ce avem. 

Efectele acestui sentiment al naturii se resimt indirect pe 
numeroase planuri şi asupra artei contemporane. Dacă pe de 
o parte considerăm opera însăşi ca pe un obiect natural, cum 
arătam adineauri, pe de alta natura se răs- fringe în artă fie ca 
reprezentare, fie ca atitudine, dacă îi cerem artei perfecțiunea 
naturii, aceasta din urmă ne obligă în permanență să 
extindem sfera artisticului pînă la topirea lui în estetic. 
Civilizaţia contemporană este nu doar martora acestui proces 


ci si unul dintre participantii lui, deoarece interventia ei asupra 
ambianţei nu este străină de implicaţii estetice şi de influenţe 
asupra artei. 


NEVOIA DE EROI 


Omenirea a simţit dintotdeauna nevoia de a-şi proiecta 
näzuintele, visurile, speranţele în tipuri umane perfecte, care 
măcar în plan ideal să-i poată exprima aspirațiile, compensind 
nu de puţine ori ‘neputinta reală, efectivă de a o face. 
întreaga mitologie antică proiecta evident acestc nevoi într-o 
lume care părea atît de îndepărtată încît era greu de atins, 
deşi viaţa zeilor nu se deosebea mult de cea a oamenilor, 
tocmai pentru că mintea nu este practic capabilă să-şi 
reprezinte inexistentul sau ceea ce ar fi total străin de 
experienţa umană. 

Copilăria omenirii se reface în viaţa fiecăruia dintre noi, 
astfel încît vîrsta formării noastre ca oameni se dovedeşte de 
asemenea populată de o întreagă suită de eroi care fie 
exprimă la modul ideal dorinţele de viitor ale copiilor, fie le 
compensează pe cele neatinse. Capacitatea de reprezentare 
este solicitată mai mult ca orieînd. dar avînd în vedere 
maturitatea şi experienţa socială redusă a copiilor, ei îşi caută 
eroii în lumea cunoştinţelor lor şi încearcă să-i adapteze la 
posibilităţile şi preocupările lor. 

Nevoia de eroi, de la Icar şi Prometeu la Faust şi tipurile 
de revoluționari, a generat treptat imagini din ce în ce mai 
apropiate de posibilităţile oamenilor astfel încît îndrăzneala şi 
sacrificiul, nemurirea şi lupta pentru libertate şi-au găsit 
numeroşi exponenti nu numai mitologici dar şi artistici, 
circulînd în spaţiul imens al culturii universale, de-a lungul 
tuturor timpurilor. 

Generatiile, vîrstele, grupurile sociale şi-au ales întot- 
deauna din numărul mare de tipuri reprezentative pentru 
anumite însuşiri umane pe acelea pe care le-au considerat 
mai adecvate lumii în care trăiau iar copiii — în mod firesc — 
s-au dovedit cei mai puţin lucizi şi realişti tocmai pentru că se 
cunoşteau prea puţin şi nici nu ştiau prea multe despre ceea 
ce îi aşteaptă. Caracterul, adesea utopic, al eroilor divinizati la 
o vîrstă biologică sau spirituală redusă, se datoreşte însă şi 
unei doze suplimentare de romantism, faptului că nedevenind 

încă sceptici şi neîncrezători ei sînt mai uşor gata să creadă 
cu naivitate că „totul e posibil'!. 

Civilizaţia contemporană a adus însă nu puţine schimbări: 
posibilităţile tehnicii reduceau distanţele şi comprimau spaţiul, 
ritmul alert al vieţii ca şi luciditatea pragmatică pe care o 
impunea a coborit nu puţine statui de pe soclu iar epoca şi-a 
construit propria-i mitologie, mult mai seducătoare pentru că 
era mai democratică prin accesibilitatea ei: specialistul de 
înaltă calificare, constructorul, steaua de cinema, exploratorul, 
campionul sportiv, cosmonautul, revolutionarul, omul politic, 
militarul sau poetul de geniu erau eroi ce puteau fi văzuți, 
imitati sau chiar înlocuiți prin propria persoană. în ei oamenii 
puteau să-şi proiecteze visurile în mod mai realist pentru că 
acţiunea lor putea fi nu numai urmărită ci şi controlată, iar 
virtuțile umane găseau acum nenumărate posibilităţi de a se 
întruchipa în forţe concrete, ceea ce nu putea să nu le 
sporească popularitatea. 

Nu mai vorbim de aparatul social uriaş, producător de 
mode şi modele, care lansate prin artă sau reclamă, şcoală şi 
instituţii de cultură, cu ajutorul mijloacelor de comunicaţie de 
masă sau în cadrul relaţiilor interpersonale din cadrul 
microgrupurilor, ajung acum mult mai uşor în galeria de eroi ai 
fiecărui om, unii pentru a fi imitati, alţii pentru a fi doar 
admirati şi în sfirşit pentru a fi transformați chiar în țeluri 
vizînd realizarea personală a fiecăruia. 

Modelele oamenilor ar putea fi şi alţi semeni de-ai lor, dar 
lucrul acesta se întîmplă numai atunci cînd forţa de sugestie a 
exemplarelor din viaţa lor obişnuită reuşeşte s-o întreacă pe 
cea a tipurilor oferite prin marele sau micul ecran, pe stadion 
sau în cărţi. Să nu uităm că modelul trebuie să poarte un văl 
enigmatic, o aură de performanţă care iese din cotidian, or în 
viaţa cotidiană apare mai rar ceva fantastic, excepţional, ieşit 
din comun. Oamenii doresc să-şi imite eroii, dar dacă lucrul 
acesta este prea uşor de realizat ei vor căuta situaţii mai difi- 
cile, cazuri mai aparte. 

Paralel cu miturile-eroi au apărut fireşte si miturile- 
obiecte sau acțiuni; automobilul, performanţele artistice, 
excursiile în străinătate, colecţiile de obiecte rare, filatelia, 
îmbrăcămintea ieşită din comun sau diverse produse ale 
civilizaţiei tehnice aducătoare de confort şi facilitind plăcerile 
cotidiene ale întregii familii. In acestea din urmă oamenii se 
învestesc la fel ca şi în cazul miturilor-eroi pentru simplul motiv 
că ele oferă — real sau iluzoriu — posibilitatea de a deveni un 

erou, dacă nu cu puteri asupra celorlalţi, măcar aducător de 
satisfacţii pentru sine, astfel că în ultimă instanţă joacă o 
funcţie similară. 

In cazul ataşării de obiecte, atenţia noastră trebuie să fie 
maximă: pasiunea pentru dobîndirea cuceririlor civilizaţiei, 
întocmirea colecţiei de timbre, de monede vechi, şervete, roci 
este demnă de laudă, dar acelaşi sim- tämînt se poate 
transforma uşor în robie faţă de lucruri şi egoism faţă de alţii. 
Oamenii trebuie să înţeleagă semnificaţia umană a colecţiei 
pe care o fac sau a obiectelor pe care le doresc şi să se 
convingă că atingerea lor nu îngăduie ignorarea necesităţii, 
uitarea obligaţiilor faţă de alţii, spiritul mercantil. 

Fenomenul mitizării a mers atit de departe încît, refe- 
rindu-se chiar şi numai la cinematograf, Ecaterina Oproiu şi-a 
putut intitula sugestiv cartea „Un idol pentru fiecare" aducînd 
aminte totodată — cu o undă uşor critică — de un fenomen 
social cu rădăcini străvechi. Caracterul indiscutabil al idolilor, 
tendinţa colectivă de a-i mima, lipsa oricărei detaşări faţă de 
eroul preferat (melodia preferată, filmul preferat), tirania 
modei şi modelelor duce desigur la o serializare a gusturilor şi 
ştirbeşte astfel personalitatea individului care adesea, prins 
într-un angrenaj socio-cultural constrîngător, nu mai reuşeşte 
decît cu greu să opteze personal şi în parte să se singularizeze 
fără a trezi bănuiala extravagantei. 


Modelele culturale astfel oferite au un rol formativ imens 
şi implicit o forţă educaţională deosebită, ceea ce presupune 
nu numai multă grijă în selecţia lor ci şi formarea capacităţii 
de a te detaşa critic, de a nu le urma orbeşte. Cum in practică 
fenomenul are si numeroase manifestări negative 
(masificarea gusturilor,  mimarea  necriticä, scăderea 
creativităţii individuale şi receptarea pasivă a operei 
culturale), o reacţie — venită de la o anumită vîrstă — era de 
aşteptat: istoria a început să fie prozaizată, eroii vieţii sau 
artei supuşi unui proces de demitizare, modelele respinse în 
bloc. Pentru apărarea individualităţii omului, eroii ca şi miturile 
trebuiau respinse, luciditatea trebuia să ia locul afectului iar 
închinarea în faţa idolilor este reprobabilă, susţin apărătorii 
acestui punct de vedere. 

Este, desigur, greu de stabilit momentul cînd are loc 
această trecere de la mit la realitate dar, evident, ea este 
inevitabilă iar în ce ne priveşte ca educatori, dacă nu vrem să 
oferim copiilor o imagine idilică, deci falsă, despre viaţă nu 
trebuie să-i transformăm nici în blazati, în cinici, în oameni 
care nu mai cred în nimic. Există însă un eroism real, nu unul 
de paradă, există modele umane excepţionale, fie în trecutul 
istoric fie în prezent, pentru care admiraţia oamenilor şi 
dorința de a-i imita trebuie să rămină veşnic vie, trebuie să 
existe ca un cult interior sau să capete chiar forme 
institutionalizate. 

Omul a avut, are şi va avea întotdeautna nevoie de eroi 
autentici —• fie ca model de urmat, fie ca ideal de admirat şi 
credem că depopularea universului spiritual de mituri ar duce 
la o pronunţată sărăcire a acestuia. Dacă lăsăm să ne domine 
pragmatismul şi funcţionalitatea strict utilitară, dacă refuzăm 
oamenilor visul, speranţa, credinţa în modele, supunîndu-i 
exclusiv calculului riguros şi lucid de care sîntem noi în stare, o 
însemnată valență sufletească, cea emoţională, va lipsi din 
construcţia personalităţii lor. 

Sensibilitatea estetică este modelată în felul cel mai 
direct de intervenţia eroilor-model: reprezentind rezultatul 
unei selecţii cu caracter de tipicitate sau fiind urmarea unui 
proces mintal de compoziție  imaginativă aceştia o 
influențează prin forța sugestivă cu care se adresează 
simultan intelectului, afectivității si senzoriului. Față de eroi, 
omul manifestă fantezie atunci cînd şi-i creează sau o 
atitudine spectaculară atunci cînd îi admiră sau îi urmăreşte. 
Si-ntr-un caz şi în altul esteticul este prezent. 


Pentru ca eroii să joace o funcţie formativă cores- 
punzătoare şi să nu trezească reacţii conformiste, şablonarde 
trebuie să ne ferim însă de tendinţa de a ne identifica cu ei, 
pentru că un model, oricit ar fi de perfect, trebuie să rămină 
individual şi deci să nu oblige ființa nimănui la o amputare 
procustiană. Eroii reprezintă un stimulent atita vreme cît 
răspund cerinţelor vieţii şi nevoii spirituale a individului iar 
exemplul lor, oricît de molipsitor ar fi, trebuie privit nu numai 
cu spirit inte- grativ ci şi cu discernämint. 

Niciodată individualitatea acestora n-a avut la dispoziţie 
atitea posibilităţi de a se afirma devenind eroi ai vieții, încît 
tendințelor de dezeroizare sau educației lucide nu putem să le 
conferim decit o funcţie terapeutică în replică. Să nu 
dispretuim însă, cu o falsă superioritate intelectuală, nevoia 
omului de a avea eroi în viață şi în artă! 


VIAJA COTIDIANĂ 


Civilizaţia înţeleasă ca mod de trai, cadru material al vieţii 
cotidiene şi sumă de mijloace necesare pentru desfăşurarea 
normală a acesteia, este puternic marcată în zilele noastre de 
influenţa  covirşitoare a revoluției teh- nico-stiintifice 
contemporane ceea ce şi face să se vorbească despre 
„civilizaţia industrială*', „integrarea urbană" sau era tehnică. 
Oare în această epocă atit de tumultuoasă în care ştiinţa a 
devenit direct mijloc de producţie, locul artei rămîne în 
continuare doar în sfera luminoasă dar pur ideală, aeriană a 
spiritului sau are loc o coborîre a ei direct în realitate? De fapt 
istoria culturii şi civilizaţiei arată că omul a fost prezent prin 
toate valenţele sale atît în domeniul manifestărilor conştiinţei 
cît şi în viaţa cotidiană ca atare, ba, mai mult chiar, originile 
artei se găsesc contopite sincretic în modul de trai, alături de 
valorile economico-tehnice sau de altă natură. încrustaţiile 
estetice ale armelor de vînătoare, decorația interioarelor 
româneşti, arhitectura însăşi reprezentau prezenţe ale 
esteticului în viaţă iar ritmul muncii, îndeletnicirile de tot felul 
au stat la temelia unor arte cum sînt muzica, dansul, poezia. In 
timp se realizează însă o autonomizare a artei ca domeniu al 
spiritului, o dezlipire a ei de anumite valori sau activităţi ce-i 
erau străine — ceea ce, cum remarca Vianu, a fost un proces 
progresist — pentru ca însă în paralel, la nivelul vieţii însăşi, 
ponderea esteticului să se reducă, puritatea lui să se altereze 

şi cuceririle civilizaţiei moderne să lase în urma lor nu numai 
construcţii solide şi mijloace de locomotie rapide dar şi nu 
puţine efecte negative; poluarea atmosferei, creşterea 
zgomotului, izgonirea naturii şi artificializarea în mare măsură 
a cadrului în care se desfăşoară viaţa de toate zilele. 

Nu ne situăm pe poziţia paseistă a unui Rousseau care 
deplîngea epoca „bunului sălbatic" şi nici nu condamnăm pur 
şi simplu civilizaţia precum făcea Ruskin îndemnînd să ne 
întoarcem la natură, dar nu putem să nu constatăm că atunci 
cînd nu sînt făcute cu grijă, pornind în primul rînd de la o 
finalitate umană, industrializarea, urbanizarea, exploatarea 
resurselor naturale sînt nu numai procese necesare şi 
contribuind la progresul civilizaţiei dar şi surse ale unor 
tulburătoare frustări, conflicte, unilateralizări. Procesul este 
mult prea complex pentru a putea fi discutat aici în toată 
amploarea sa, dar ni se pare de-o extremă importanţă să 
căutăm măcar unele soluţii la problemele ridicate. 

împotriva dezumanizării mediului, a sărăcirii contactelor 
omului cu natura, a monocromiei unei ambiante serializate, 
credem că esteticul poate acţiona cu eficienţă. Sinteză de 
valori umane de cele mai diferite tipuri, acesta poate aduce, 
atunci cînd nu e vorba de zorzoane supra- adăugate, ci de 
integrare efectivă în modul de trai, nu numai o 
„compensație“, ci chiar o nouă spiritualitate. Estetica 
industrială, aşa-numitul design, preocupările pentru valenţele 
estetice ale arhitecturii şi urbanismului, crearea de „obiecte 
estetice" pentru ambianța cotidiană, evidenţierea esteticii 
relaţiilor dintre oameni, a ceremoniilor vieţii sociale, sînt 
momente nu numai ale unei încercări de a îmbina utilul cu 
plăcutul ci în primul rînd de a reintroduce — atunci cînd 
lipseşte — prezența umană în integralitatea ei. Un Nicolas 
Schoffer, Fernand Leger, Le Corbusier, Nymayer sau la noi un 
lon Mincu, au încercat, mai ales în domeniul realizării unei 
ambiante spatiale, să dovedească capacitatea constructivă a 
omului, posibilitatea acestuia de a domina forţele naturii şi 
cele ale mediului social prin introducerea în viaţă a persona- 
lităţii acestuia, a cerinţelor sale specifice. 

îmbinarea functionalului cu esteticul constituie aici 
principiul constructiv de bază în sensul că aceste două cerinţe 
de bază nu se contopesc şi nu derivă pur şi simplu una din 
alta ci îşi păstrează şi o relativă autonomie, deşi nu pot fi 
concepute una fără alta. Din păcate, o asemenea tendinţă de 
umanizare estetică intimpină nu odată prejudecata unui 


tehnicism îngust si trebuie să observăm că dacă aceasta 
există mai pregnant la scara microobiectelor ca ajunge să se 
piardă în ansamblul macrosocial. 

în ce ar consta însă esteticul aici dacă nu în elemente 
supraadăugate? In primul rînd în prezența expresivă a 
obiectelor, lucrurilor, construcţiilor, în al doilea rînd în 
caracterul lor reprezentativ, adică în faptul că nu se prezintă 
doar pe sine ci sugerează, trimit la o spiritualitate umană, 
poartă o amprentă personală. Desigur, în condiţiile producţiilor 
industriale de serie unicatele evului mediu nu mai sînt posibile 
şi lucrul acesta duce inevitabil la o ambianţă oarecum 
impersonală, rece, artificială, dar rămîne posibilitatea 
exploatării virtuţilor expresive ale detaliului, pe de o parte, şi a 
construirii estetice a ansamblurilor, pe de alta. 

Faptul că în epoca noastră se întîlnesc două civilizaţii 
— cea urbană şi cea rurală — faptul că îndeletnicirile umane, 
portul, decorația interioară, suferă mutații substanţiale, dă 
naştere desigur şi unor fenomene de inadecvare, incongruenţă 
în care, în mod silit, se contopesc stiluri şi maniere opuse, 
apărute în condiţii radical diferite, nu poate fi desigur ignorat. 

Fenomenele de Kitsch despre care se vorbeşte sînt 
tocmai asemenea reuniri nefireşti şi ele exprimă, dincolo de 
imperfecţiunile lor ca obiecte, o integrare umană deficientă, 
incompletă şi prin aceasta nearmonioasă. 

Umanizarea estetică trebuie să fie deci nu numai 
preocuparea unor specialişti în realizarea de obiecte frumoase 
şi utile în acelaşi timp, ci în ultimă instanţă rezultatul unui stil 
de viaţă armonioasă, în concordanţă cu esenţa umană şi cu 
sensurile istoriei. 


CEREMONIILE SOCIALE 


Omenescul include atitudini spirituale dintre cele mai 
diferite: utilitar-economică, politică, etică, filozofică, artistică, 
ştiinţifică sau religioasă. Fiecare dintre ele — desprinsă din 
magma nediferentiaté a sufletului primitiv — a avut propria-i 
evoluţie, propriul destin, determinate de nevoi sociale şi 
individuale precise, ajungînd să reprezinte astăzi configurații 
spirituale constituite, un ansamblu de structuri şi forme ce 
ocupă un anumit loc în contextul civilizaţiei contemporane. 
Omul a opus naturii propriile-i construcţii materiale sau 
spirituale, creînd o „a doua realitate" care a dobindit statut 

propriu de existenţă, expri- mindu-1 în ceea ce are specific şi 
reflectînd realul ca atare. Viaţa omenirii s-a încărcat nu numai 
de produsele creaţiei dar a ajuns să fie ea însăşi reglată de 
relaţii umane de diverse tipuri şi să îmbrace haina 
convențiilor, a formelor si ceremoniilor sociale care 
reprezentau la rîn- dul lor produsul imaginaţiei şi fanteziei 
omului, modele ale vieţii aşa cum el o dorea, sau trebuia să 
fie. Esteticul s-a exteriorizat în viaţa cotidiană prin construcţii 
sugestive, cu valoare reprezentativă, şi cu un rost care-l de- 
păşea pe cel funcţional, apropiindu-se de cel al teatrului. 

într-adevăr ce semnificaţie are conceptul de teatra- 
litate atunci cînd ne referim la viaţă însăşi? Ne-am obişnuit să 
ne postăm pe o poziţie spectatorială faţă de artă şi au 
cîştigat teren acele domenii ale ei în care cu ajutorul 
combinațiilor de imagini se fabrică vise, se făuresc iluzii, se 
oferă imagini concrete ale idealurilor noastre, dar ne lipseşte 
adesea fantezia şi capacitatea de reprezentare cînd e vorba 
de viaţa însăşi. Cursul lumii pare strict utilitar, intervenţiile 
noastre sînt aproape numai funcţionale iar în practică 
rigoarea se opune imaginaţiei, ritmul alert ne împiedică să 
contemplăm ceea ce ni se întîmplă sau se întîmplă în jur iar 
mijloacele oferite de civilizaţia modernă ne scutesc de multe 
ori de meditaţie. Construcţia efectivă ca şi proiectarea ei 
poate să facă gratuite şi inutile încercările de a teatraliza 
viaţa însăşi şi de a învăţa să fim spectatorii ei? într-o lume în 
care este atît de importantă participarea reală la efortul de 
atingere a unor țeluri materiale, multi consideră un lux 
atitudinea contemplativă faţă de viaţă şi clădirea unor 
imagini în locul realizării unor fapte. 

Nu intentionäm să negăm nevoia efortului către 
obiective concrete, dar am vrea să propunem acceptarea 
unor clipe de răgaz în acest curs tumultuos al vieţii, clipe în 
care utilitatea, funcţionalitatea, existenţa efectivă să 
pălească în faţa unui univers dominat de inutilitate, ne- 
funcţional şi imaginar fără a părăsi totuşi lumea reală. 

Să încercăm să introducem în asemenea clipe legile 
teatrului în viața cotidiană. Să transformăm momentele 
prozaice in mici solemnitäti. Să-i cerem vieţii nu numai să 
prezinte dar să şi reprezinte adică să exprime mai mult decît 
pe sine însăşi. Să întrerupem curgerea neostenită a 
întîmplărilor cu Evenimente. Să organizăm ceea ce este amorf 
în realitate. Să marcăm momentele ei semnificative cu 
Manifestări care să le scoată în evidenţă. Să îndemnăm 

oamenii să privească nu numai înainte sau înafară dar şi 
înapoi şi înăuntrul lor. Să dăm caracter de ritual anumitor 
activităţi pentru ca prin stabilitatea şi repetarea pe care o 
presupunem să contribuie la fixarea lor în conştiinţa oamenilor 
ca puncte de reper. Să se/ectăm activităţile care compun o 
imagine sugestivă a vieţii, care au forță de fascinatie reliefind 
cu ajutorul fanteziei forţa creatoare a oamenilor. Să lăsăm loc 
meditaţiei, să acceptăm că a privi este o activitate şi a 
proiecta mental reprezintă principala deosebire a omului de 
animal. Să scoatem la iveală tipicitatea vieţii distingînd între 
caracteristic si întîmplător, esenţial si neesential, spontan şi 
construit. Să acordăm o importanţă deosebită ceremoniilor 
vieţii sociale care reflectă momentele ei principale prin- tr-o 
compoziție semnificativă. 

Urmînd asemenea îndemnuri, aplicarea categoriilor 
estetice în caracterizarea vieţii sociale va înceta să fie simplă 
metaforă, întrucît perspectivelor  utilitară, funcțională, 
economică li se va adăuga şi cea constructivă, legi care 
aparţin nu numai vieţii ca atare ci şi atitudinii estetice. La 
spectacolul vieţii astfel regizat vom participa atunci nu numai 
ca roboţi funcționali ci şi ca actori, iar privirea noastră 
îndreptată asupra ei nu va urmări doar scopuri practice 
imediate ci şi perspectiva generală, îndepărtată. La 
întrebarea: lumea sau teatrul? să nu ne märginim la pro- 
clamarea primordialitätii celei dintii, ci s-o punem în drepturile 
sale şi pe cea de-a doua, nu numai ca artă dar şi ca viaţă! 

Civilizaţia contemporană solicită intens nu numai 
participarea afectivă dar şi pe cea imaginativă, ceea ce 
explică apariţia spontană a unor forme spectatoriale inedite: 
demonstraţia, ceremonialul social-politic, happenin- gul. 
Valentele afective ale unei imense majorități rămîn însă încă 
nesatisfăcute, tineretul găseşte, pe bună dreptate, că viața 
aceasta este prozaică si strict funcțională, că momentele 
semnificative trec neobservate pierzîndu-se în anonimat. 
Biserica stiuse să ofere momentelor deosebite ale vieții — 
naşterea, căsătoria, aniversările; sărbătorile de Paşti sau de 
Crăciun — un ceremonial care le scotea din comun, iar odată 
cu dispariţia acestuia, prin scăderea religiozitätii, viaţa apare 
fără relief. 

„Să înlocuim religia cu teatrul“ spusese Lenin întele- gînd 
că omul are nevoie nu numai să creadă în ceva dar şi să-şi 
transforme idealurile în deprinderi ritualizate de viaţă. Nu ne- 
am priceput întotdeauna să creăm noi ceremonii ale vieţii 

sociale şi mai ales individuale şi subapreciem nevoia umană 
de convenţie respectată cu sfinţenie, într-o compoziţie stabilă, 
cu forţă expresivă. Va fi un fel de recuperare imaginară a unui 
univers focalizator al bucuriilor, visurilor şi tristeţilor umane, o 
reconstrucţie spectaculară a principalelor momente ale vieţii 
reale şi o îmbogăţire a acesteia prin proiecție şi compoziţie. 
Oamenii urăsc artificialitatea care se dă drept viaţă 
autentică dar primesc cu bucurie alături de ei construcţii voit 
artificiale pentru a se juca cu ele sau a fi reprezentaţi prin ele. 
Nu există o limită însă în care artificialul, conventionalul 
ajunge să fie refuzat pentru lipsa lui de autenticitate? Ba da şi 
aici criteriul după care delimităm o teatralizare autentică de 
una contrafăcută îl va reprezenta funcţionalitatea umană, 
măsura în care convenția devine sau nu parte a vieții iar 
ritualul un moment caracteristic şi cu o mare forță emoțională. 


ARTA ŞI CIVILIZAŢIA 


Dintotdeauna creaţia artistică s-a integrat în uriaşul efort 
al oamenilor de a construi o lume proprie, paralel sau chiar 
împotriva naturii din care se desprinseseră. Civilizaţia a 
însemnat în acest fel dintru început solidi- ficarea avînturilor şi 
îndrăznelilor în lupta pentru cucerirea mediului înconjurător, în 
încercarea de a stäpini relaţiile sociale şi în sträduinta 
oamenilor de a se domina pe ei înşişi. Cristalizate în obiecte 
sau bunuri de civilizaţie, valorile de cele mai diferite tipuri 
deveneau astfel semne caracteristice, ale epocii în care s-au 
născut şi integrin- du-se în dinamica acesteia erau totodată 
indicatori pretiosi pentru identitatea ei umană. 

Este semnificativ faptul că între acestea, chiar din vremea 
cînd exista sincretic într-o lume complexă în valenţe 
axiologice,  relevanta maximă aparținea artei prin 
expresivitatea şi forţa sugestivă care-i erau definitorii. Nu vom 
putea face arheologia culturală a lumii primitive sau antice 
privîndu-ne de acest preţios barometru spiritual pe care-l 
reprezenta opera, chiar dacă relaţia nu este întotdeauna 
directă şi niciodată automată. Cum bine remarcase încă Marx, 
vechea artă greacă exprima copilăria omenirii iar farmecul ei 
se datorează tocmai faptului că vorbeşte spiritului 
contemporan încîntîndu-l si făcîndu-l conştient de uriaşul 
drum parcurs. Raportul nu este deci de paralelism, în sensul că 


între nivelul artei si al civilizaţiei în care s-a născut apar uneori 
mari decalaje, ceea ce îi şi permite lui Marx să vorbească 
despre o lege a dezvoltării inegale a artei prefigurind parcă 
mutatiile paradoxale ce vor surveni de la începutul acestui 
veac în evoluţia ei, dînd naştere unor forme ce păreau să fi 
apărut cu sute sau chiar mii de ani în urmă. 

Tendinţa de a relua unele însemne caracteristice epocilor 
de mult revolute nu anulează însă rolul de simptom 
civilizatoriu al artei, pentru că asemenea manifestări, privite în 
contextul socio-cultural, nu sînt deloc lipsite de sens: era 
tehnică simţea nevoia de a se exprima nu numai prin obiecte 
derivate direct din atmosfera ei ci şi — prin compensație poate 
—- cu bunuri artistice aparent total străine şi care prin insolitul 
lor cîştigau în expresivitate. Dealtfel descoperirea şi mai ales 
valorificarea artei negre la începutul acestui veac făcea şi ea 
parte din procesul impetuos al constituirii unei civilizaţii 
planetare şi era firesc ca în marele circuit al valorilor să reintre 
şi unele opere create cu multă vreme în urmă dar care trăiseră 
într-un soi de hibernare axiologică. Omul reconstituie dealtfel 
întotdeauna cu plăcere drumul pe care l-a parcurs pentru că 
întîlnirea prin intermediul artei a ipostazelor prin care a trecut 
îi dă sentimentul integralităţii, odată cu înţelegerea lucidă a 
dimensiunilor sale actuale. 

întrebarea care se pune în mod firesc este însă nu numai 
în ce măsură şi în ce fel civilizaţia epocii modelează arta, 
propune un stil şi oferă anumite mijloace de expresie, ci mai 
ales dacă are loc şi o acţiune inversă. Intr-adevăr, a fost arta 
vreodată altceva decit expresia unei realităţi constituite, 
produsul unei dinamici social- culturale date, efectul anumitor 
acţiuni civilizatorii? Dacă am vorbi de artă ca un stimul, ca un 
impuls, chiar ca un primum-movens uneori, nu am cădea într-o 
înţelegere idealistă a întregii dezvoltări a omenirii, avînd în 
vedere că noi constatăm în genere că existenţa socială 
determină conştiinţa? Cred că nu şi nu numai în sensul că 
odată apărută arta ca formă a spiritului acţionează şi ea în 
ansamblul evoluţiei, dar chiar într-un sens mai lai'g. Re- 
cunoscînd determinarea socială a tuturor fenomenelor nu 
înseamnă că presupunem o anterioritate în timp a acesteia 
sau că impulsul evoluţiei materiale s-ar putea face altfel decit 
prin intermediul spiritului, deci că acesta din urmă, în 
diferitele-i ipostaze, inclusiv cea artistică, n-ar putea fi 
considerat pînă la urmă drept veriga principală a complexului 
mecanism uman. 

Dacă lucrurile sînt foarte clare în cazul ştiinţei, devenită în 
zilele noastre direct forţă de producţie şi dacă mulţi ar accepta 
să plaseze în centrul evoluţiei şi conştiinţa economică, politică 
sau morală a oamenilor, scepticismul pare să bîntuie în zonele 
mai îndepărtate de ceea ce se numeşte în mod curent 
practică: filozofia sau arta. Nu reprezintă însă şi una şi alta 
moduri specifice de a exista, nu fac ele parte chiar din modul 
nostru de trai, dacă nu din cel de producţie? Pentru mulţi 
poate într-a- devăr nu, în sensul că pentru ei viaţa merge 
înainte şi fără filozofie şi artă, dispărînd în schimb în lipsa unei 
vieţi economice, dar cred că ar fi imposibil să ne reprezentăm 
o lume fără ele dacă nu am accepta prin aceasta însăşi 
amputarea omului. 

Arta a devenit dealtfel ea însăşi o marfă care se consumă 
şi în uriaşul circuit al valorilor, fără a fi neapărat în frunte, ea 
are în orice caz un rol de neînlocuit pe magistrala evoluţiei 
omenirii. Putem discuta despre nivelul sau natura artei create 
şi oferite publicului larg, putem avea rezerve în legătură cu 
valoarea unor producţii artistice în circulaţie şi bucurîndu-se 
chiar de succes, dar nu vom putea elimina niciodată însuşi 
domeniul devenit socialmente necesar în decursul evoluţiei 
civilizaţiei. In fond dacă opera nu reuşeşte să exprime decît 
parţial conştiinţa de sine a omului sau conştiinţa de altul, ea se 


integrează oricum unuia dintre compartimentele conştiinţei 
sociale şi prin aceasta devine motor al existenţei. 

La întrebarea dacă arta se integrează civilizaţiei sau 
aceasta din urmă se încorporează operei, răspunsul ni se pare 
pozitiv în ambele cazuri. Pe de-o parte orice valoare artistică 
se integrează într-un context nu numai estetic dar şi socio- 
cultural în genere iar genurile, speciile sau unele ramuri — 
cum ar fi de pildă cinematograful — ocupă un loc determinat 
în ansamblul unei civilizaţii. Pe de altă parte valorile unei 
civilizaţii se pot regăsi topite in imaginea artistică, după cum 
mijloacele ei tehnice creează condiţii esenţiale pentru 
asigurarea fluxului artei şi modificarea statutului ei social 
(televiziunea, cinematograful, tot ce într-un cuvînt se numeşte 
civilizaţia imaginii sînt direct favorizate de cuceririle ştiinţei, de 
posibilităţile cu totul diferite pe care aceasta le creează spre 
deosebire de „galaxia Gutemberg“). 

Raportul artei cu civilizaţia este deci reciproc iar 
complexitatea medierilor şi interrelatiilor sînt argumente 
împotriva unor interpretări „puriste!! sau estetiste. Pentru o 
viziune estetică adecvată arta trebuie analizată deci nu numai 
în autonomia şi dinamica ei proprie ci şi prin raportul la o 
civilizaţie dată, la naşterea căreia a contribuit, din care face 
parte şi în care funcţionează socialmente. 


IDENTITATEA UMANĂ A ARTEI 


Antropocentrismul adusese figura omenească în prim plan 
în arta antică şi apoi în cea a Renaşterii, într-atita încît părea 
că aceasta constituie obiectul exclusiv al preocupărilor ei. 
Urmele artei primitive erau prea puţin cunoscute şi păreau 
nesemnificative, iar apariţia obiectelor  neînsufleţite, a 
peisajului sau a formelor neidentificabile cu omologul lor uman 
încă nu erau îngrijorătoare pentru cei ce socoteau că „nimic 
din ceea ce este omenesc nu este străin operei“. într-o viziune 
romantică, muzica exprima sentimente, formele sculpturale 
trimiteau dacă nu la forme la atitudini umane iar poezia era 
considerată, pe bună dreptate, drept barometru al unei stări 
de spirit sau creatoare de atmosferă. 

Secolul XX, continuînd tradiţiile antropocentriste ale artei, 
a început să lărgească breşele anterioare: obiectele au început 
să domine sculptura părînd a nu mai trimite la nimic decît la 
propria lor construcţie, în pictură a dispărut nu numai figura 


umană dar chiar şi referintele indirecte la ea, noul roman a 
încercat să descrie lucrurile ca atare, dodecafonismul şi apoi 
muzica realizată cu ajutorul calculatorului a dat naştere unor 
produse riguroase, dar reci sau de-o căldură care nu mai putea 
aparţine decît hazardului combinațiilor şi nu vreunei intenţii 
omeneşti explicite. Numeroase tendinţe ale artei moderne şi- 
au propus într-adevăr ca ideal să şteargă orice urme ale 
creatorului, astfel încît operele să apară cît mai „obiective“, 
impersonale, lipsite de identitate. 

Dacă pînă acum arta tradiţională făcea posibilă sau chiar 
ducea la analize de tipul schemei „Viaţa şi opera“ sau sugera 
piste de investigaţie psihanalizei şi sociologiei, unele produse 
ale artei moderne nu mai aveau decît pretenţia de a fi privite 
drept structuri, construcţii sau mecanisme cărora doar 
intervenţia dinafară a omului le-ar mai fi dat viaţă. „Izgonirea" 
omului din artă a părut multora o victorie a materiei asupra 
spiritului şi o ştergere a oricărui accent axiologic şi întrucît 
omul nu mai putea fi regăsit în artă ca într-o oglindă — fie ea şi 
deformată — aceasta din urmă a început din ce în ce mai mult 
să fie considerată drept un lucru de sine. 

Prevestirile hegeliene despre moartea artei prin în- 
gheţarea spiritului absolut sub răsuflarea rece a conceptului au 
devenit teme curente de discuţie, caracterul de limbaj al artei 
a început să fie pus sub semn de întrebare iar 
incomunicabilitatea, ininteligibilitatea, ermetismul au devenit 
pentru mulţi calităţi de seamă. Nu mai era vorba de enigme ce 
urmau să fie descifrate, nici de codul ce trebuia descoperit, ci 
de încercarea de a instaura în anumite zone ale artei un fel 
de ,,obiectualism“ în care produsul estetic nu mai cerea decit 
să fie luat ca atare. Cei mai optimişti s-au mulţumit cu 
explicaţia că fotografia a ucis figurativismul, că raţiunea a 
înecat afectul, că, odată ridicată, construcţia estetică nu mai 
avea nevoie de cel ce o clădise ci se va înfăţişa ca un imens 
oraş părăsit de locuitorii săi, trăind în şi prin sine. 

Dacă întregi sectoare ale artei moderne păreau să justifice 
teza dezumanizării, în mod paradoxal, aceiaşi epocă, aceleaşi 
condiţii deschideau, cu ajutorul ultimelor izbînzi ale ştiinţei şi 
tehnicii, calea către împărtăşirea maselor largi cu produsele 
artistice pe canalele cinematografului, radioului, televiziunii, 
ale culturii numite „de masă“. Dihotomia era într-adevăr 
surprinzătoare: pentru prima tendinţă descrisă mai sus se 
naşte un public specializat, iniţiat, atît de redus încît în mod 


inevitabil se autoproclama ,elitä", iar pentru cea de-a doua 
dimpotrivă caracterul amorf, stereotipia, voga modelelor- 
şablon duce la o accesibilitate aproape fără margini. 

In ce priveşte omul, dispariţia lui în primul caz era 
compensată cu prisosinţă de prezenţa lui — explicită sau 
implicită — în cel de-al doilea pentru că schemele vehiculate 
aveau înfăţişare umană şi păreau să poarte cu ele sentimente 
şi atitudini omeneşti. Putinele filme de autor, chiar bazate pe 
construcţii formale, nu puteau evita cu totul omul iar 
radioteleviziunea instalată în fiecare cămin nici n-ar fi putut 
pătrunde prezentînd doar obiecte. Şi totuşi, oricît ar părea de 
ciudat, cele două tendinţe prezentate mai sus, în măsura în 
care sînt duse către consecinţele lor extreme, izvorăsc în bună 
măsură din aceeaşi sursă: înstrăinarea produselor umane de 
producătorul lor. 

Fără îndoială în societatea al cărei principiu fundamental 
este despărţirea omului de roadele muncii sale, acest fenomen 
ia proporţii nemaiîntilnite şi ameninţînd să ducă la o ruptură, în 
timp ce în orînduirea care a lichidat în bună măsură 
înstrăinarea economică apar posibilităţi de a o limita şi regla 
pe cea spirituală, dar procesul este departe de a fi simplu şi 
linear. Dirijarea conştientă a politicii culturale trebuie să 
militeze pentru punerea omului în centrul creaţiei artistice 
întrucît — aşa cum subliniază tovarăşul Nicolae Ceauşescu la 
întîlnirea cu oamenii de artă şi cultură — „sufletul omului nou, 
conştiinţa lui deschid artistului un orizont nelimitat de inves- 
tigatie. Cercetarea şi redarea acestui univers palpitant 
— iată ce cerem noi oamenilor de artă“. 

Se pune în acest sens problema dacă dispariţia omului din 
cîmpul vizual sau auditiv al receptorului artei moderne este 
mai putin periculoasă decît înlocuirea lui, în aşa-zisa „artă de 
consum", cu un şablon-tip, cu reacţii şi atitudini atît de 
serializate încît duc la lipsa totală de identitate umană reală, şi 
o politică artistică eficace nu poate fi dusă nici dacă ne 
îndreptăm cu faţa către o singură parte, nici dacă ne ferim să 
ne uităm la ceea ce se petrece în jur. 

Pentru a certifica o identitate umană reală este necesară 
vibrația spirituală autentică, însufleţirea obiectelor estetice de 
toate tipurile, transformarea lor în generatoare de atmosferă 
sau măcar caracterul de semn expresiv al civilizaţiei pe care o 
trăim. Identitatea umană nu se confundă deci cu 
recunoaşterea semnalmentelor exterioare ale individului ci cu 
exprimarea — direct sau indirect — a sufletului său. 


CRITERIU ŞI VALOARE 


In lumea artei, ca dealtfel în viaţa înseşi, lucrurile sînt 
arareori indiferente, neutre, lipsite de sens, incluzînd 
întotdeauna virtuţi pozitive sau defecte şi determinînd în mod 
firesc preţuire sau depreciere. Chiar şi reacţia spontană, 
necontrolată, în faţa operei implică o judecată, o cîntărire, un 
preţ pe care-l acordăm lucrurilor pentru că şi aici se aplică 
maxima preferată a lui Marx: „nimic din ceea ce este omenesc 
nu mi-e străin". Or, arta este unul dintre cele mai omeneşti 
produse ale creaţiei, pentru că prin natura acesteia paleta ei 
nu cuprinde o singură culoare şi nu se limitează la o singură 
valență spirituală. 

Sinteză de valori politice, etice, filozofice sau ştiinţifice, 
opera de artă nu se reduce la nici una dintre ele pentru că le 
cuprinde şi le depăşeşte pe toate, realizind o construcţie unică 
şi avînd propria-i valoare. Cum să ne apropiem de ea, cum s-o 
judecăm, ce preţ să-i acordăm? Cel al componentelor pe care 
le-a cuprins sau cel al întregului pe care le-a realizat? Şi după 
ce criterii să judecăm sau cu ce metode să încercăm să 
desfacem ceea ce rămîne de fapt de nedesfäcut? 

De ce Venus din Milo şi nu altă sculptură antică a rămas 
modelul frumuseţii sfişiate dar a cărei nedesävirsire sugerează 
perfecțiunea, de ce Mona Lisa s-a instaurat în conştiinţe ca 
realizarea picturală cea mai enigmatică şi incitantă a 
Renaşterii, de ce muzica lui Bach are pentru cei mai mulţi 


monumentalitatea unei catedrale ce se întemeiază pe o 
armonie constructivă desăvirşită? 

Cum ne explicăm însă că pe treapta cea mai înaltă a 
scărilor noastre valorice nu se află întotdeauna şi pentru toţi 
aceiaşi operă, ba mai mult, cîteodată se prăbuşeşte întreaga 
scară şi în locul ei apare alta? Ştim doar că Beethoven şi 
Wagner au fost contestaţi pentru ca apoi să intre în Panteonul 
artei universale, am auzit că Van Gogh n-a reuşit în timpul 
vieţii să vîndă un singur tablou, pentru ca acum operele lui să 
fie pretuite în milioane, ne întîlnim mereu cu recunoasteri 
admirative şi contestaţii violente pe care apoi doar istoria 
ajunge să le tempereze. 

Chiar şi reacţiile noastre în faţa aceloraşi opere sînt cel 
mai adesea diferite: mulţi îl acceptă pe Brâncuşi cel ce-a 
realizat Coloana infinită dar nu înţeleg Masa tăcerii şi sînt 
surprinşi cînd li se vorbeşte de valoarea artistică a Porţi; 
sărutului, după cum unii gustă Rapsodiile lui George Enescu 
dai rămîn insensibili la ascultarea operei sale Oedip. Unora le 
place muzica uşoară, alţii preferă muzica populară, pentru unii 
Rubliov este o capodoperă în timp ce alţii îl consideră cel mult 
un film istoric bine documentat dar cam lung şi, în sfîrşit, cum 
am putea să înţelegem faptul că cei care l-au admirat pe 
Antonioni cel din Deşertul roşu se entuziasmează şi urmăresc 
cu fervoare toate episoadele unui film poliţist ca Mannix de la 
televiziune. Mai există în toate aceste opţiuni valorice vreun 
criteriu? Nu cumva bogatul palat al artei se aseamănă cu un 
labirint în care odată intraţi nu mai putem ieşi, pentru că nici 
nu există nici un drum pentru aceasta? Şi dacă în decursul 
timpului judecätile de valoare s-au schimbat de atîtea ori iar 
gusturile, nu numai ale colectivităţii dar ale fiecărui individ, 
sînt nu numai diverse dar adesea şi contradictorii, mai are 
sens să căutăm vreun principiu care le călăuzeşte sau vreun 
etalon unic de a le măsura? 

Scurta noastră excursie artistică pare să îndemne la 
scepticism şi relativism axiologic iar încercarea de a prescrie 
reţete de apreciere şi căi de analiză a operei de artă nu poate 
fi privită decît cu îngăduinţă dacă nu cu neîncredere. Oscilaţia 
gusturilor, schimbarea permanentă a valorilor, lipsa unui 
model unic şi definitiv este într-adevăr descurajantă pentru 
căutătorii de certitudini absolute care — de ce să n-o 
recunoaştem — sînt mai comode şi favorizează lenea spiritului. 

Să încercăm să demontăm însă cîteva raționamente 

dintre cele făcute pînă acum şi să vedem dacă nu se bazează 
cumva pe neînţelegeri sau prejudecăţi. Faptul că în marele 
muzeu artistic imaginar al omenirii ocupă locuri proeminente 
anumite valori, că au devenit oarecum constante valorice 
înseamnă în fond că ele cuprind un mare coeficient de 
generalitate umană, că ele corespund sensului istoriceşte 
constituit al universului iar marea preţuire de care se bucură 
se datorează tocmai unei îndelungate decantări în timp. Faptul 
că mari valori au fost contestate la apariţia lor este într-un fel 
firesc pentru că fiind inovaţii autentice ele nu se conformau 
contextului spiritual existent şi nu puteau deci să nu 
contrarieze sensibilitatea artistică formată pînă atunci în 
manieră tradiţională. 


N 


Nu trebuie să ne mire apoi faptul că opere diferite ale 
aceluiaşi autor sînt receptate diferit: artiştii nu produc în serie, 
după acelaşi şablon şi deci nu vor realiza opere cvasiidentice, 
ci dimpotrivă creează unicate asupra cărora îşi pune amprenta 
şi propria lor evoluţie care nu de puţine ori se caracterizează 
prin mari mutații spirituale. Şi de ce să ne surprindă 
preferinţele diferenţiate pentru unele ramuri, genuri, specii 
sau chiar opere individuale cînd formaţia spirituală a fiecăruia 
dintre noi este atît de complexă şi diversă? De ce am vedea 
dealtfel vreo inconsecventä în faptul că unuia şi aceluiaşi 
individ îi pot place opere diferite, chiar radical opuse: 
sensibilitatea omenească nu trebuie să fie monocromă şi 
sufletul nu trebuie să vibreze doar dacă atingem o anumită 
coardă. Bogăția aptitudinilor noastre nu presupune neapărat 
lipsa de criterii, deşi e drept lucrul se întîmplă nu odată. Va- 
lorile artei propun însă, prin însăşi construcţia lor, cîte un 
criteriu, în sensul că nu le putem judeca făcînd abstracţie de 
structura lor internă, de ceea ce-şi propun,_de specia şi genul 
lor, de curentul şi stilul din care fac parte. Acestor determinări 
specifice nu le putem aplica criterii nespecifice şi nu putem 
analiza opere muzicale cu aceleaşi metode cu care apreciem 
pictura, baletul sau poezia.Nu există însă şi criterii sau 
principii generale, care depăşesc opera individuală şi chiar 
genul din care fac parte? Ba da, dar cu condiţia de a le adecva 
situaţiei concrete. Atunci cînd estetica marxistă propune între 
asemenea criterii umanismul, istoricitatea, socialitatea, sensul 
general al progresului, asemenea măsuri de judecată nu pot fi 
aplicate în abstract şi nu se pot transforma în criterii 
operaţionale şi valide decît pe parcursul şi în procesul analizei 
aplicate. 

Dealtfel chiar şi asemenea principii generale nu ră- mîn 
anistorice, atemporale şi absolute ci ele suferă mutații în 
dinamica bogată a evoluţiei culturii, aceasta fiind la rîndul ei 
sensibil modelată de ansamblul social. lată, de pildă, 
umanismul Renaşterii care poate fi regăsit în atîtea forme în 
pictura lui Rafael, în muzica preclasică sau în teatrul lui 
Shakespeare. Evident funcţia concretă a umanismului înţeles 
ca principiu sau criteriu de judecată diferă mult atunci cînd ne 
aplecăm asupra unei piese cum este Hamlet faţă de nu foarte 
îndepărtatul în timp Faust al lui Goethe care se integra de 
acum unui alt moment istoric, cel al iluminismului. Comparatia 
apare şi mai izbitoare dacă ne gîndim la marea deosebire de 


optică dintre acesta din urmă şi Doktor Faustus al lui Thomas 
Mann care împărtăşeşte întreaga dramă a omului modern. 
Este adevărat însă că multe procese unesc într-o singură 
imagine sau alătură operele provenind chiar din epoci diferite 
şi teatrologul polonez Jan Kott a avut dreptate inti- tulîndu-şi 
cartea Shakespeare, contemporanul nostru. 

Elementele general-umane care se regăsesc în felul 
acesta în artă sînt numeroase dar nu putem să nu ţinem 
seama de accentele şi coloratura specifică pe care acestea le 
primesc în fiecare moment concret-istoric. Perspectiva noastră 
este cea a epocii pe care o trăim, a societăţii din care facem 
parte şi evident aceasta va influenţa criteriile noastre de 
judecată. Nu este vorba, fireşte, de a aduce operele din alte 
timpuri în mod forţat către anumite canoane, de a le cere 
ceea ce nu şi-au propus şi nu puteau da, dar opţiunile şi 
distantärile vor fi întotdeauna luminate de viziunea noastră 
contemporană. Valorile artei ar putea fi comparate cu nişte 
aştri a căror strălucire depinde atît de lumina pe care o emană 
cît şi de cea pe care o primesc. 

DIVERTISMENTUL 


Divertismentul este considerat in genere a fi o mani- 
festare aflată la periferia artei sau chiar in afara ei iar rigorile 
construcţiei operei îl ocolesc acordîndu-i parcă o dispensă. 
Cuprinzînd activităţi extrem de diverse este greu să delimităm 
în cadrul lui, genuri şi specii distincte, dar ar merita să ne 
întrebăm care sînt explicaţiile marii sale popularitäti. 

îndeobşte se vorbeşte de funcția sa compensativă în 
raport cu ritmul intens al civilizaţiei contemporane, de faptul 
că limbajul său, uşor decodificabil, scuteşte de efort şi că risul, 
buna dispoziție pe care le provoacă sînt relaxante, 
deconectante.  Considerind cu totul judicioase aceste 
observaţii credem că ele surprind doar o latură a fenomenului 
şi că a atribui divertismentului doar un rol de complement este 
prea puţin. Este adevărat că în ansamblul culturii el joacă o 
funcţie de reechilibrare, că direcţiile opuse în care evoluează 
arta — sobrietate incifrată şi veselie uşor descifrabilă — sînt 
extreme ce se completează, fără a se atinge. 

Explicaţia marii audienţe a divertismentului (chiar în 
forme destul de discutabile) îmi pare a fi însă mai profundă: 
arta modernă presupune nu numai gravitate, solemnitate şi o 
textură complexă dar şi o oarecare răceală, germenii unei 


posibile dezumanizări. Protestelor vehemente ale iubitorilor 
artei trebuie să le precizez sensul afirmației de mai sus: am 
susţinut, în numeroase rînduri, destinul fundamental umanist 
al artei, am constatat că în ea se obiectivează în modul cel mai 
complet esenţa umană, că ea înglobează toate potentele ei 
spirituale iar acum vorbim de germenii unei posibile 
dezumanizări. Despre ce e vorba? Arta, ca orice produs al 
creaţiei, îl exprimă pe producătorul ei dar se şi distanțează de 
el. în clipa în care distanţa aceasta creşte foarte mult (fie că 
receptorul nu cunoaşte noile limbaje, fie că nu face faţă 
asaltului produselor culturale) este evident că operele îi scapă 
de sub control, devenindu-i străine. 

Dacă adăugăm la aceasta tendinţele artistice de eliminare 
a omului din construcţia lor, nu numai ca figură dar şi ca 
semnificaţie, este evident că receptorul se află in faţa a 
numeroase produse de care este înstrăinat, în care nu se 
regăseşte, care pentru el pot rămîne obiecte inerte, cărora 
este greu să le transfere propriile lui simtäminte. O atare 
distantare devine nu odată divorţ estetic şi dacă în asemenea 
situaţii nu putem să emitem sentinţe definitive, nu putem să 
nu constatăm că — cel puţin pentru un timp istoric — ele 
rămîn străine şi în afara omului, şi în acest sens inumane. 

Fără a pleda în mod conformist sau din considerente 
sentimentale pentru o artă tradiţională, recunoaşterea lucidă 
a acestei situaţii ne obligă cel puţin la înţelegerea nevoii 
umane de a crea produse culturale care să exprime mai direct 
şi mai fierbinte tumultoasa sa existenţă. Divertismentul este 
credem — atunci cînd e realizat corespunzător — o încercare 
de umanizare, folosirea expresiei estetice pentru exprimarea 
nemijlocită a atitudinii faţă de viaţă sau chiar practicarea ei. 
Să ne explicăm şi mai ales să încercăm să circumscriem aria 
atît de largă a fenomenului. 

Sfera divertismentului depăşeşte adesea domeniul tra- 
ditional al esteticului nu fără a-i împrumuta însă atributele: 
spectacolele de varietăţi, circul, manifestările sportive, dansul, 
obiceiurile populare de petrecere sînt adesea nu numai în 
afara artei dai- şi în afara esteticului pro- priu-zis, preluînd 
însă de la el însuşiri cum sînt spectaculosul, expresivul, forța 
de sugestie fără a se constitui întotdeauna in opere şi 
lipsindu-le adesea construcţia. Pro- ducînd reacţii umane de 
adeziune sau neadeziune, avînd vocaţia plăcerii, a distractiei, 
asemenea manifestări nu pot fi privite cu dispreţ, cum fac unii 
opunîndu-le arta gravă, solemnă, „adevărată"!, tocmai pentru 


că înfăţişează şi ele o faţetă profund caracteristică omului: 
risul, angajarea pasională, plăcerea de a contempla fără a 
urmări neapărat ceva. 

Gratuitatea divertismentului nu trebuie să sperie pe cei 
ce vorbesc pe bună dreptate de nevoia unei atitudini 
angajate, militante, prezintă în manifestările omului. Nu se 
luptă numai pe baricade, nu se pledează o cauză numai in 
mod direct şi nu trebuie să credem că popasul meditativ, lipsa 
intervenției, visul şi simpla desfătare nu-şi au şi ele rolul lor în 
construcția personalităţii şi în menţinerea sănătăţii ei 
intelectuale. Nu e vorba de faptul că divertismentul ar fi rupt 
de social, cum ar crede îngrijorat cineva, pentru că într-o 
admirabilă dresură de cai este implicată forţa omului şi nu 
căutăm să scoatem asemenea manifestări din conul de 
lumină al ideologicului pentru că el îşi face simțită prezenţa 
unde nu te aştepţi, ci doar de înţelegerea specificului unui 
domeniu în care g&neral- umanul are o pondere extrem de 
mare. 

Putem avea, desigur, si 
revendicări faţă de divertis- 
ment şi principala doresc s-o 
exprim în cele ce urmează: el 
este făcut prin şi pentru 
oameni, există într-un 
context social-concret faţă de 
care nu trebuie să rămînă 
indiferent, ori lucrul acesta 
presupune intentionalitatea, 
atitudinea, chiar interesul. 
Este necesară o umanizare 
estetică a divertismentului nu 
în sensul presărării lui cu 
„momente politice”, ci 
pretinzîndu-i să nu se 
exprime doar pe sine ci să 
încerce să spună ceva şi 
dincolo de el. A-/ face ex- 
presiv, sugestiv, emotionant 
din punct de vedere uman, 
înseamnă a ridica plăcerea la 
nivelul înțelegerii mai largi a 
vieții, a transforma 
desfătarea de-o clipă într-una 
mai durabilă şi a sugera că 
viața este mult mai bogată 
decit ne apare ea prin vizorul 
divertismentului. Nu trebuie 
să ridicăm gravitatea 
împotriva veseliei, veşnicia 
împotriva efemerului, 
profunzimea împotriva 
superficialitätii, ci doar să 
încercăm să le împăcăm, să 


arătăm că nu se exclud, că 
sînt complementare chiar şi 
că socialmente vorbind sînt 
necesare şi unele şi 


altele.DIHOTOMIILE | 
CONTEMPORANEITATI 

Lumea de astăzi se află după cum ştim împărţită din 
multe puncte de vedere: coexistă sisteme sociale opuse, 
niveluri de dezvoltare economică extrem de variate, diverse 
regimuri politice şi de organizare statală, moravuri dintre cele 
mai diferenţiate, tendinţe şi orientări culturale într-un acut 
conflict, alături de stări de fapt între care observăm o 
discrepanţă uneori strigătoare la cer. Arta adaugă acestui 
peisaj nu numai o nesfrişită perindare de stiluri, maniere, 
mijloace de expresie dar şi o permanentă confruntare a 
trecutului cu prezentul, a nationalului cu universalul astfel încît 
civilizaţia contemporană apare sfişiată, ruptă în bucăţi, 
împărţită în tabere. 

Poziţiile ideologiei marxist-leniniste, documentele noastre 
de partid, ne ajută fără îndoială să ne orientăm în acest 
aparent haos şi mai ales să alegem ceea ce corespunde 
idealurilor noastre, lumii în care trăim. Libertatea spiritului 
nostru de a alege, dreptul la preferinţe în domeniul artei nu ne 
pot face însă să nu observăm existenţa paralelă (şi nu 
întotdeauna ireconciliabilă) a unor fenomene care privesc atît 
creaţia cît şi receptarea şi a căror evoluţie viitoare nu este 
întotdeauna uşor de prevăzut. 

Ca observatori ştiinţifici şi nu ca participanţi direcţi sîntem 
chiar obligaţi la o anumită detaşare şi nu avem dreptul să 
privim lucrurile în maniera extremelor sau stărilor de fapt care 


se exclud, mai mult chiar, sîntem nevoiţi să observăm cît de 
interesantă este uneori evoluţia lor paralelă (să ne gîndim 
numai la profesionismul şi amatorismul artistic, pentru a vedea 
că nu e vorba de termenii unei dileme care se nimicesc 
reciproc ci de o împărţire a unor mari mase de oameni în 
aceste două categorii. 

Nu vom emite nici sentinţe axiologice în favoarea uneia 
sau alteia din părţi, din mai multe motive: natura lor diferită le 
face adesea greu comparabile, criteriul sigur al superiorității 
uneia faţă de alta este greu de găsit, cazurile individuale şi nu 
domeniul sau prestigiul do- bîndit anterior sînt cele care decid. 
Cum nu ne grăbim să facem previziuni într-un teritoriu atît de 
bogat în surprize cum este cel al artei, nu ne vom hazarda să 
afirmăm că viitorul ei este profesionismul sau amatorismul, 
arta cultă sau arta populară, avangarda sau arta de consum, 
seria sau unicatul, modele sau modelul, ci vom milita pe 
parcursul paragrafelor ce urmează pentru înţelegerea acestor 
realităţi estetice nu antinomic (sau-sau), ci în coexistenta lor 
(şi-şi). 

Rămiîne ca istoria să decidă în fiecare caz în parte. 
Deocamdată cea mai mare greşeală pe care am putea-o face 
ar fi să oferim soluţii unilateralizatoare unor stări de fapt 
constituite uneori pe parcursul veacurilor şi chiar mileniilor, în 
loc să încercăm să degajăm tendinţele de evoluţie ce pot fi 
surprinse de pe acum. Faptul că lumea estetică se prezintă 
dihotomic este o consecinţă a întregii evoluţii istorice, iar 
rezolvările, ca în întreaga viaţă socială în genere, le va da 
practica. 


ARTA DE AVANGARDA ŞI ARTA DE CONSUM 


Dualitatea din titlu nu are un simplu caracter retoric, cum ar 
părea la prima vedere, ci pune în termeni categorici problema 
unei opţiuni pe care civilizaţia contemporană o propune cu 
acuitate tuturor. în ce priveşte publicul larg, se pare că o 
diferenţiere, chiar dacă nu radicală, s-a făcut în acest sens: 
pentru foarte mulţi limbajul artei moderne a rămas inaccesibil, 
semnificaţia operelor de avangardă continuă să fie considerată 
ascunsă sau inexistentă pur şi simplu, în timp ce producţiile 
aşa-numite „de consumi, difuzate prin mijloacele comunicaţiei 
de masă, sînt receptate cu uşurinţă şi considerate un fel d 
e,compensatie gratuită!! faţă de solicitările ritmului de viaţă 


contemporan. 

Situaţia este nu odată chiar teoretizată: avangarda, spun 
unii, reprezintă inovaţia, noutatea imposibil de înţeles pentru 
cei nepregătiţi, arta adresată specialiştilor şi trebuie preţuită 
ca atare, în timp ce arta de consum, reprezentată de filme, 
programe de divertisment, avînd avantajul unui limbaj la 
îndemîna tuturor, este gustată de mase largi în forme 
devenite tradiţionale, aproape şablonarde: romanul-foileton, 
westem-urile sau filmele polițiste, varietățile sau pilulele 
artistice gen „magazin*!. In faţa acestei sciziuni estetica şi 
critica sînt puse nu odată să aleagă şi cum specialiştii optează 
adesea pentru nou şi insolit ei ajung în felul acesta în conflict 
direct cu publicul căruia îi sînt adresate cronicile, recenziile 
sau consideraţiile teoretice. 

Este firească o asemenea situaţie? Avem de-a face într- 
adevăr cu două tabere opuse şi ireconciliabile? Trebuie într- 
adevăr ca estetica să glorifice tot ce este nou pentru a putea 
ţine pasul cu mersul inovației sau trebuie ea să se plieze după 
gustul publicului, cel despre care se spune adesea că este 
SUPREMUL JUDECATOR? 

Problema astfel pusă ni se pare a conţine o fundamentală 
neînțelegere: opțiunea judecății estetice nu are loc între 
tradiție şi inovație sau antic şi modern ci între valoare şi non- 
valoare, indiferent de ramură, gen sau specie şi fără a 
ierarhiza între ele formulele, manierele, stilurile. în felul acesta 
aprobarea sau blamul nu pot fi colective şi verdictul definitiv 
este exclus, locul său luîndu-1 analiza concretă a fiecărui caz 
în parte, cîntărirea lipsită de prejudecăţi sau concluzii 
prestabilite a operei ca atare. Soluţia este într-adevăr 
judicioasă şi de o simplitate poate surprinzătoare dar nu 
eludăm oare contradicţiile observate mai sus şi nu avem de-a 
face cu un punct de vedere exclusiv teoretic, în timp ce în 
realitatea vieţii artistice lucrurile sînt mult mai complicate? Să 
le examinăm pe rînd. 

In primul rînd ar trebui să observăm că fenomenul nu 
este deloc nou ci a însoţit întreaga istorie a artei, ceea ce ar 
putea să ne liniştească oarecum: nu avem de-a face cu o 
contradicţie proprie doar civilizaţiei moderne, anticii cu 
modernii s-au ciocnit şi în vestita bătălie din cadrul Academiei 
franceze la sfîrşitul secolului XVII şi la premiera lui Hernani, şi 
la deschiderea Salonului independentilor şi odată cu apariţia 
lui Proust, nu numai în zilele noastre. Ciocnirea nu numai că 


nu a dus la moartea artei ci dimpotrivă a reprezentat, aşa cum 
o dovedesc exemplele, însăşi premisa evoluţiei sale. 

E drept, mijloacele comunicaţiei de masă se află din 
această cauză într-o dilemă nu odată insolubilă: gustul mediu, 
nivelul pregătirii artistice a majorităţii celor care iau contact cu 
arta pe această cale nu poate fi ignorat şi atunci, inevitabil, 
inovaţia îşi găseşte mai greu locul aici şi nu mai poate 
beneficia de aceleaşi posibilităţi de întîlnire cu publicul de care 
se bucură aşa-numita „artă de consum". 

Evoluţia tehnicii contemporane a dus apoi la perfec- 
tionarea mijloacelor de execuţie sau reproducere a operei de 
artă, a accelerat şi uşurat difuzarea lor, fenomene nu fără 
repercusiuni asupra însuşi statutului acesteia şi, cum era 
firesc, beneficiarul principal al noii situaţii s-a dovedit a fi 
obiectul mai uşor de serializat, adică acela care corespundea 
în mai mare măsură unor şabloane şi tipare curente. 

O atare situaţie de fapt nu îndreptăţeşte după părerea 
mea judecata de valoare ci doar pe cea de constatare, iar 
domeniul artei cred că este singurul în care acumularea 
cantitativă nu duce la calitate ci poate, dimpotrivă (e evident 
că n-am vorbit aici de cunoscuta lege a dialecticii care în artă 
acţionează în mod specific ci de faptul că atingerea unei 
anumite calităţi — în sens de valoare — nu este condiţionată 
de numărul obiectelor artistice realizate şi nici nu este hotărită 
prin vot de majoritatea celor care le receptează). 

Acceptind ideea că nu putem ierarhiza ramuri, genuri sau 
specii artistice, că este dificilă comparatia între domenii 
diferite şi că diferențierea marcată prin titlu nu este neapărat o 
judecată de valoare, apare evident faptul că pînă la urmă ne 
vom opri la opera individuală şi la seria estetică din care face 
parte. Care sînt însă criteriile pe care le putem aplica aici? Fără 
a începe o discuţie asupra procesului valorizării artistice în 
ansamblu am propune deocamdată un singur etalon de 
judecată şi anume gradul de expresivitate umană. Am optat 
pentru acest 


reper nu pentru că ar fi singurul dar într-un sens este poate cel 
mai important. 

Arta — tradiţională sau modernă — are în ultimă instanţă nu 
numai o substanţă umană dar şi o finalitate de acelaşi ordin şi de 
aceia a judeca măsura în care ea este expresivă sub acest raport mi 
se pare esenţial. Vom constata cu uşurinţă că expresivitatea estetică 
nu este numai concretă ci şi abstractă, că nivelele de sensibilitate 
fiind diferite ea este captată în moduri diferite şi că valenţele umane 
exprimate sau satisfăcute sînt extrem de diverse. Ar fi dificil dacă nu 
şi dăunător să ierarhizăm aceste valenţe umane deşi asta nu 
înseamnă că nu putem vorbi de straturi mai superficiale sau mai 
profunde pe care investigația artistică ajunge să le formeze. 

Accesibilitatea este şi ea un criteriu de valoare — nu în sensul 
coboririi la nivelul de jos sau mediu al publicului — ci drept expresie a 
faptului că — mai mult ca oricînd în societatea noastră — aşa cum 
sublinia tovarăşul Nicolae Ceauşescu — artiştii se adresează 
oamenilor şi nu doar unei elite restrînse, că ei redau frămîntările şi 
aspiraţiile lor transmitind „un mesaj uman care va găsi un ecou 
profund şi în conştiinţa generaţiilor viitoare, a celor ce vor trăi în 
epocile cc vor veni“. Prezentul trebuie privit deci atît prin prisma 
moştenirii trecutului cît şi în viziunea viitorului. 

Soluţia dilemei înfăţişate încă în titlu mi se pare a fi dealtfel 
complementaritatea sau în orice caz concluzia că opțiunea pentru 
avangardă nu trebuie să excomunice „arta de consum“ şi invers 
(trebuie să precizăm aici că termenul de „consum“ preluat din 
publicistică a fost folosit pentru a nu ignora o formulă care circulă, 
dar că înţeles „ad litteram“ el contrazice prin definiţie arta în ce are 
ea mai specific uman: faptul că ea nu poate trece fără a lăsa urme 
asupra conştiinţei, că sensibilitatea artistică este — conştient sau nu 
— modelată de ea, or toate astea exclud transformarea operei într-o 
simplă „gumă de mestecat"). Cerinta expresivităţii umane este 
deopotrivă de valabilă în toate genurile şi formulele artistice, chiar 
dacă în fiecare caz ea va reprezenta altceva. 

Nu cred că o asemenea complementaritate ca aceea pe care o 
propunem ar putea fi combătută în numele dorinţei absolutizante de 
a oferi publicului exclusiv ceea ce este mai înaintat, meritînd doar în 
sens temporal şi nu şi axiologic calificativul de ,avangardä". în primul 
rînd, în acelaşi context de civilizaţie coexistă arta produsă în milenii, 
că un Shakespeare sau Caragiale poate fi înţeles într-o viziune mai 
modernă decît orice contemporan şi ca atare opera lor face parte din 
avangarda artistică. 

în al doilea rînd, deşi evident criteriul valorii este fundamental, ar 
fi nerealist şi pînă la urmă inutil să ne cramponăm de noutatea 
artistică, făcînd abstracţie de atitudinea estetică a publicului, de 
reacţia sa investigabilă sociologic şi psihologic, de nişte stări de fapt 
care explică uneori rămînerile sale în urmă. Nevoile şi interesele sale 

se cer satisfăcute şi este absolut explicabil că un receptor neinitiat va 
ocoli şocul noutätii, dificultăţile de limbaj, va avea o atitudine 
conformă pregătirii sale culturale şi sensibilităţii estetice ce şi-a 
format-o pe căile tradiţionale şi fireşti ale educaţiei primite în familie, 
şcoală sau mediul social pe care-l frecventează. în sfîrşit. să nu uităm 
că momentele de ruptură cu tradiţia au conserva- torismele lor, că 
replica la avangardă este cîteodatä refugiul în trecut sau pur şi simplu 
ignorarea, fuga de orice modalitate artistică. 

Acceptînd ideea necesităţii estetice şi nu doar culturale a unei 
variate game de modalităţi artistice, nu subscriem însă la formula fals 
împăciuitoristă a acelora care cred că pentru a atrage publicul către 
avangarda autentică îl putem pregăti oferindu-i arta mai uşor de 
consemnat. Da, înțelegerea unui fenomen nou presupune 
cunoaşterea istoriei artistice care l-a făcut posibil şi necesar dar 
aceasta nu înseambnă ploconirea în faţa facilului, a superficialului, a 
comodităţii artistice ci încercarea de a prezenta receptorului 
diagrama întregii evoluții a seriei artistice respective şi nu înlocuirea 
ei cu alta. 

Pentru a preveni confuziile la care mai ales termenul 
„avangardă" se pretează, nu putem să nu facem cîteva precizări: 
avangarda nu este sinonimă cu valoarea ci doar cu o modalitate 
hiouă de creație sau ca o viziune novatoare asupra operelor vechi; 
avangarda nu contrazice perenitatea, posibilitatea ca operele de virf 
ale trecutului să se plaseze la acelaşi nivel axiologic (chiar dacă 
rămîn în planuri diferite); avangarda artistică este discutată aici ca 
ATITUDINE şi deci nu se confundă cu o anumită mişcare artistică 
interbelică denumită aşa ci cu întreaga artă înaintată; presupunând 
contestaţia violentă a formelor şi limbajului tradițional, avangarda 
autentică implică inovația şi în substanţă iar lipsa ei de conformism, 
negarea structurilor constituite ale contextului artistic determină de 
obicei neacceptarea sau cel putin rezerva prudentă a publicului; 
reprezentvnd o „ruptură“, un moment de discontinuitate cum observa 
Adrian Marino, avangarda refuză orice tradiţie, afiliere, aderentä si se 
deosebeşte de noutatea artistică în genere prin violența şi 
agresivitatea cu care se proclamă unică şi nemaiîntilnită; pînă la 
urmă avangarda ajunge fie să intre în rîndurile structurilor 
tradiționale, clasicizindu-se pentru a fi negată apoi de o altă 
avangardă, fie să se plaseze în istoria artei ca un moment insolit, 
considerat o curiozitate estetică. 

In toate cazurile discutate mai sus avangarda autentică se 
integrează într-un sens planului inovației artistice permitind treptata 
ei asimilare în contextul socio-cultural şi transformarea ei de foarte 
multe ori în obişnuinţă şi deprindere larg acceptată. In acest sens se 
poate vorbi de o trecere de la arta de avangardă la cea de consum nu 
prin degradare ci dimpotrivă prin realizarea ei ca expresie a unei 
umanitäti largi, atotcuprinzătoare. 


ARTĂ POPULARA ŞI ARTA CULTA 


Dacă discuţiile despre destinul artei culte evidenţiază de obicei 
două tabere opuse (unii care-i prezic pieirea, alţii care o văd renăscînd 
din propria-i cenuşă), arta populară este privită de mulţi dacă nu cu 
scepticism atunci în orice caz cu o bunăvoință compătimitoare sau 
îngrijorată. Ce e drept motive de nelinişte sînt destule: pătrunderea 
civilizaţiei urbane la sat, intrarea acestuia în circuitul vieţii moderne, 
mutaţiile esenţiale pe care le suferă duc cu rapiditate la dispariţia 
manifestărilor clasice ale artei populare. 

îndeletnicirile care s-au schimbat, mijloacele moderne de 
comunicaţie de masă care au pătruns în lumea satului, influenţa 
directă a oraşului prin fenomenul navetismului, prestigiul socializării 
manifestărilor umane pare să sape rînd pe rînd la temelia trăsăturilor 
caracteristice artei populare: Oralitatea pe care n-o zdruncinase 
definitiv galaxia Gutemberg, cum ar spune Marshal McLuhan, pare a 
se prăbuşi sub greutatea înregistrării şi reproducerii tehnice aduse de 
noua civilizaţie sonoră şi imagistică; caracterul anonim se pierde prin 
oficilializare, nominalizare şi prestigiul de a deveni autor cu 
paternitatea recunoscută; spontaneitatea devine o formulă mascată a 
conventionalului, regizării şi punerii în pagină; spectacularul propriu 
manifestărilor vieţii devine spectacol conştient şi privit ca atare 
încetînd să aibă virtuțile firescului şi autenticităţii: funcționalitatea 
manifestărilor artei populare se detaşează încetul cu încetul de 
obiectul ei devenind, dacă se poate spune aşa, de o „utilitate 
gratuită" în sensul că obiectele sau obiceiurile îşi pierd rolul imediat 
dobîndind unul indirect sau chiar pierzîndu-şi rostul initial. 

Se petrece deci, pe diverse planuri, un fel de „integrare” a artei 
populare în cea cultă în sensul că ea îi cucereşte rînd pe rînd 
trăsăturile. Să fie însă acesta singurul proces care are loc? După cum 
nu este greu să observăm, există şi un drum invers: arta cultă 
încearcă să imite „naivitatea" celei populare, ea caută căi de 
comunicaţie la fel de directe cu realul, se străduieşte să se infiltreze în 
viaţa însăşi sau să fie construită cu elementele ei, tânjeşte după larga 
ei audienţă obţinută pe căi informale şi preia motive sau subiecte spre 
prelucrare. 

lată deci că de fapt avem de-a face nu cu dispariţia sau topirea 
artei populare ci cu o fuziune profitabilă pentru ambii parteneri. 
Numai că întîlnirea aceasta, cum era şi firesc, nu se soldează numai 
cu rezultate pozitive sau integrarea nu se poate înfăptui fără 
contradicții şi dificultăţi insurmontabile. în fond, cele două civilizaţii 
— urbană şi rurală — sînt radical deosebite iar valorile acestora în 
mare măsură eterogene şi atunci asimilarea lor nu poate fi completă 
şi se aseamănă uneori cu situaţia unui şarpe boa care înghițind o 
pradă prea mare îşi semnează singur actul de condamnare la moarte. 

Alături de fuziunile organice se nasc nu puţini monstrii şi 
incongruenta, incompatibiltatea caracterizează nu puţine produse 


4 
1 


artistice care se dau drept „populare" şi încearcă să menţină un statut 
social pe care o civilizaţie industrializată nu-l mai îngăduie. 
Serializarea pătrunde şi în arta populară, uneori atît de masiv încît 
şablonul ucide autenticitatea, lipsa unor criterii precise permite 
intruziunea imposturii, faptul că arta populară este diversă ajunge să 
fie exploatat de unii pentru a fi dusă pînă la pierderea oricăror graniţe 
iar nostalgia trecutului, a obirşiei, este nu odată folosită ca un fel de 
„Şantaj sentimental! pentru a strecura c-întece, dansuri sau 
obiceiuri „dubioase! sub raport artistic. 

Ce este de făcut? Unii deplîng în mod ,,päsunist“ dispariţia 
autenticităţii pure şi originare neînţelegînd că arta populară nu se 
poate izola de o lume în radicală prefacere rămînînd nealterată, alţii 
propun şi chiar încearcă reconstituirea muzeistică a unor vechi 
manifestări artistice, acum practic dispărute, iar cei mai naivi cred că 
este suficient să creezi un cadru organizatoric pentru ca arta populară 
să continuie să se manifeste în formele ei tradiţionale. 

In realitate procesul este însă dramatic şi nu lipsit de pericole şi 
singura salvare o constituie luciditatea politicii culturale. O asemenea 
luciditate va înregistra pe bandă sau film ceea ce este pe cale de 
dispariţie, va promova arta populară autentică fără a se teme de 
[aptul că aceasta W— pästrind motivele originare esenţiale — s-a 
schimbat, şi va combate cu energie fenomenele parazitare, poluante 
sau falsificate. 

După ce criteriu? Ca orice produs artistic, şi operele artei 
populare trebuie să se caracterizeze în primul rînd printr-o coerență 
interioară care să le păstreze ca organisme vii şi nu ca prefabricate, 
să aibă apoi capacitatea de a se adecva lumii în care se înfăţişează, 
deci să rămînă autentice şi să le asigure un rol artistic corespunzător 
sensibilităţii moderne, nu uneia presupusă a fi a trecutului. Obiectele 
artei populare ca şi manifestările ei tradiţionale îşi vor păstra 
vitalitatea în măsura în care nu se va încerca modificarea lor forţată, 
adaptarea lor exterioară la cerinţe presupuse a fi actuale ci va fi 
lăsată liberă dinamica lor interioară. In felul acesta scepticismul sau 
îngrijorarea de care vorbeam la început se vor dovedi nefondate. 
Dacă vrem să conservăm naturaletea, autenticitatea artei populare 
trebuie să ne purtăm cu ea firesc şi fără prejudecăţi. 

PROFESIONISM ŞI AMATORISM ARTISTIC 


Dacă receptarea artei, contemplarea artistică este în principiu 
accesibilă oricui, în sensul că în timp s-a format o necesitate socială 
specifică, antrenînd mase din ce în ce mai largi, actul creaţiei a rămas 
marcat de distincţia apărută istoriceşte între profesionişti şi amatori. 
Condiţiile epocii au modelat fără îndoială această relaţie întrucît 
receptarea are şi ea dinamica, aria de răspîndire şi limitele ei, după 
cum calitatea de creator profesionist exprimă dincolo de necesitatea 


socială şi necesitatea individuală a talentului de a se exprima în 
domeniul delicat al artei. 

Civilizaţia contemporană a influenţat puternic procesul de 
receptare prin mijloacele tehnice puse la îndemînă, iar societatea 
noastră şi-a propus ca ţel atragerea maselor la contactul larg cu arta 
creînd şi posibilităţile socioculturale necesare. în acelaşi timp, ducînd 
mai departe procesul de autonomizare al profesiilor, inclusiv a celeia 
de artist, epoca pe care o trăim a modificat statutul social al 
creatorului, ceea ce evident a avut consecinţe chiar asupra 
rezultatelor activităţii sale. 

Pe de altă parte, relaţia cu arta face ca numeroşi oameni să 
încerce să facă trecerea de la receptare la creaţie, de la contemplare 
la acţiune, iar statutul social al artistului este rîvnit de nu puţini 
oameni talentaţi care prin evoluţia lucrurilor au ajuns să aibă cu totul 
alte profesii şi preocupări în mod obişnuit. La aceasta se adaugă im- 
postura inconştientă şi cu bune intenţii, ca şi pseudo- artiştii care 
profită cinic şi deliberat de dificultăţile care sînt inerente artei 
inovatoare pentru a se strecura în rîn- durile ,creatorilor!1. 

Sîntem încă departe de epoca în care spunea Marx „nu vor mai 
exista pictori ci numai oameni care fac pictură" şi diviziunea existentă 
între creatori şi receptori nici nu este doar socială ci şi naturală, dar ar 
fi interesant de urmărit care sînt posibilităţile de apropiere a celor 
două categorii. Definirea lor în condiţiile civilizaţiei moderne scoate cu 
uşurinţă la iveală dificultăţile: creatoru/ profesionist este posesorul 
unei culturi artistice specializate, al unor tehnici şi deprinderi iCneori 
extrem de complexe, utilizează im limbaj artistic personal şi evident 
posedă anumite aptitudini şi o vocaţie specială care l-au putut aduce 
în acest domeniu. Chiar dacă are şi o altă îndeletnicire concretă, 
profesionalizarea lui artistică este obligatorie, iar statutul lui social 
este dat de calitatea lui de artist, nu de cea de lucrător într-un alt 
domeniu (deşi se cunosc şi cazuri cînd îmbinarea acestora este atît de 
strînsă încît nu se poate face o ierarhizare). 

Tendinţa generală este însă — mai ales în anumite domenii cum 
ar fi actoria, artele plastice, filmul — de profesionalizare, în sensul de 
transformare a talentului şi culturii artistice în mijloacele care asigură, 
prin valorificarea lor, însăşi existenţa zilnică. Lucrul acesta determină 
un statut social specializat, un loc anume în sistemul relaţiilor 
interpersonale, chiar o plasare caracteristică în ierarhia socială, 
determinînd astfel nu numai o atitudine estetică delimitată ci şi una 
social-umană definită. 

Cu tot asaltul către cultură al maselor largi această situaţie 
rămîne relativ neschimbată pentru că formarea profesională a 
talentului presupune nu numai instruire ci şi deprinderi care apar doar 
în urma unei activităţi sistematice, repetate, bazate pe exerciţiu şi 
supuse unor rigori care presupun existenţa unei diviziuni sociale a 
muncii. Intervenţia tehnicii moderne în cazul unor domenii cum sînt 

cele citate mai sus transformă cu atît mai mult creatorii într-un grup 
relativ restrîns, ei înşişi subordonați unui complicat aparat social- 
tehnic, ceea ce face ca gradul lor de libertate de acţiune să fie limitat 
de posibilităţile de acces la mînuirea mijloacelor de comunicare. 

Tendinţa contrară profesionalizării are o istorie îndelungată şi 
plină de contradicții. Dacă istoriceşte vorbind majoritatea oamenilor 
erau cel puţin virtual creatori de artă intervenind doar limitarea 
naturală, treptat diviziunea socială a muncii, autonomizarea artei a 
separat creaţia de receptare, uneori rupîndu-le, pentru mari mase în 
mod total. Separaţia aceasta a fost dintr-un anumit punct de vedere 
un progres pentru că a pregătit marele avînt al artei anumitor epoci 
(arta greacă, Renaşterea), înlătu- rînd impostura şi obligînd la o 
competiţie strînsă pe cei ce încercau să se afirme în acest domeniu. 

Cei înlăturați sau îndepărtați de la contactul permanent cu arta şi 
mai alee de la practicarea ei institutionali- zată nu s-au lăsat însă 
învinşi. Arta populară, caracterizată în mare măsură prin anonimat şi 
oralitate ca şi prin cultivarea unor domenii considerate pe nedrept 
minore, cum e cazul artelor decorative, a generat capodopere precum 
Miorița sau nenumărate doine, balade, legende, ceramică, decorarea 
interiorului, icoanele pe lemn sau sticlă, un anumit stil arhitectural 
zonal, care rivalizează fără putinţă de tăgadă cu arta cultă, 
profesionalizată. S-ar putea obiecta că de fapt chiar necunoscutii 
poeţi, regizori sau meşteri populari reprezentau şi ei un început de 
profesionalizare şi probabil un statut social aparte, dar compa- rîndu- 
1 cu situaţia creatorilor asa-numiti ,culti", profesionişti, apare evident 
că e vorba de altceva. Creatorii populari amintiţi erau desigur uneori 
în situaţia de a-şi cîştiga pîinea din ceea ce ei considerau un 
„meşteşug", dar nu de puţine ori activitatea lor artistică era atit de 
strîns îmbinată cu cea practic-utilitară încît e greu să fie considerată 
„profesionistă". 

A urmat un mare avint al maselor către artă, parte a revoluţiei 
culturale în genere, care a reliefat existenţa a nu puţine talente şi 
care a făcut din amatorism nu numai o expresie a democratismului 
dar şi o cale de îmbogăţire a patrimoniului spiritual al individului. într- 
un anumit sens, amatorismul are şi o funcţie compensatorie, întrucît 
tehnicizarea mijloacelor de comunicaţie de masă are ca efect nu de 
puţine ori transformarea receptorilor exclusiv în consumatori pasivi şi 
limitarea iniţiativelor creatoare personale. Deşi nu ajunge la nivelul 
profesional şi implicit valoric al artei profesioniste, amatorismul joacă 
un important rol constructiv în formarea personalităţii umane 
contribuind la îmbogățirea ei şi valorificînd virtualităţi care altfel s-ar 
fi pierdut. 

Nu trebuie să ne înşelăm însă în privinţa posibilităţilor 
amatorismului: caracterul său sporadic, practicarea lui doar în 
anumite colective socio-profesionale şi de vîrstă, gradul însemnat de 
improvizație, favorizează nu odată impostura, Kitsch-ul, şi rămîne 


limitat adesea la momentul competiţiei. Ne aflăm însă în faţa unei 
activităţi a cărei institutionalizare şi îndrumare artistică este nu numai 
posibilă dar absolut necesară şi totul este a găsi formele cele mai 
adecvate pentru ca practicarea activităţii artistice, chiar fără veleitäti 
de profesionalizare, să se desfăşoare la un nivel artistic din ce în ce 
mai elevat. Amatorismul artistic trebuie să înceteze în acest sens să 
fie considerat doar o pepinieră de talente, devenind în primul rînd o 
şcoală a receptorilor, din activitatea căreia diletantismul, festivismul, 
rigiditatea trebuie înlăturate. 

încercări precum şcoala copiilor pictori de la Vultureşti, cenaclul 
literar George Bacovia, teatrul de amatori din Reşiţa sau cineclubul 
studenţilor din Bucureşti sînt doar cîteva dintre cazurile în care 
talentul, iniţiativa, dragostea de artă au reuşit să spargă formele 
sclerozate şi să exprime plenar virtuțile creatoare ale amatorismului 
intrat în competiţie cu profesionalismul uneori îmbătrînit, comod, lipsit 
de vlagă. Totul este să stimulăm caracteristicile principale ale oricărei 
activităţi artistice creatoare: libertatea, spontaneitatea, constituirea 
unui limbaj specific, selecţia riguroasă a valorilor, judecarea exigentă 
a distanţei dintre intenții şi realizare. în aceste condiţii, profeția lui 
Marx are şanse să se transforme în realitate. 


UNICAT ŞI SERIE 


De-a lungul timpului multe din atributele artei au fost contestate 
şi nenumărate au fost curentele, manierele, formele care s-au 
perindat disputîndu-şi întîietatea în faţa subiectului estetic considerat 
drept judecător ultim. Poate singura însuşire necontestată a acestui 
gingaş domeniu al spiritului a rămas pînă nu de mult unicitatea, faptul 
că rămîne o formă de expresie individuală a esenței umane, că ea 
este în ultimă instanţă ireductibilă şi de neînlocuit, tocmai pentru că 
nu poate fi fabricată în serie, supusă unor norme colective, sugrumată 
de presiunea tehnicizării. 


Cei care vorbesc în ultima vreme de o presupusă moarte a artei 
folosesc între altele tocmai argumentul conform căruia acest statut 
privilegiat a luat sfîrşit, domeniul delicat al artei fiind acum înconjurat 
din toate părţile de metode, tehnici, procedee aparţinînd ştiinţei sau 
tehnicii, ba mai mult chiar, în interiorul ei pătrunzînd calul troian al 
civilizaţiei contemporane: calculatorul. Se vorbeşte apoi despre 
posibilitatea imitării sau reproducerii aproape perfecte a operelor 
plastice, despre marea importanţă a şabloanelor în însăşi construirea 
operei de artă şi despre condiţiile noi impuse creaţiei de mijloacele 
comunicaţiei de masă. 

Pentru a convinge, partizanii acestui punct de vedere nu se sfiesc 
să se întoarcă chiar către istoria literaturii şi artei, susţinînd că de fapt 
germenii acestei tendinţe se află încă în trecutul îndepărtat şi faptul 
că de pildă Tristan şi Isolda, Romeo şi Julieta, Dama cu camelii sau 
Love Story sînt construite pe aceeaşi schemă nu face decît să 
dovedească faptul că arta poate fi „fabricată“! cu procedee 
asemănătoare cu cele ale ştiinţei. Psihologii au cercetat mecanismul 
intelectual al creaţiei în genere dovedind marea asemănare a formelor 
acestuia, sociologii au investigat reacţia receptorilor în faţa unor 
produse artistice tipizate (Westernul, un anumit gen de romane 
sentimentale, romanele polițiste, comedia muzicală), iar studiile 
despre gust efectuate de critici, esteticieni, antropologi sau cultu- 
rologi au evidenţiat tendinţe de uniformizare şi masificare accentuate. 
Ce să mai vorbim de faptul că cinematograful şi televiziunea se 
bazează din principiu pe mijloacele tehnice existente sau că 
arhitectura — mai mult industrie decît artă — a introdus serializarea şi 
tipizarea ca fundamente constructive? lată deci că civilizaţia 
contemporană — înlesnind într-o măsură nemaiîntilnită accesul larg al 
maselor la cultură — a schimbat radical nu numai condiţiile de 
receptare a operei dar însuşi statutul creaţiei şi întrebările privitoare la 
viitorul ei nu sînt cîtuşi de puţin ne justificate. 

Nu avem intenţia să facem prognoze dar ni se pare că există 
elemente esenţiale care vor face ca unicatul artistic să nu dispară 
înăbuşit de presiunea serializării, chiar dacă aceasta din urmă 
cucereşte teren în nu puţine domenii. Deşi există arte colective 
(teatrul, cinematograful), deşi s-au scris chiar şi romane în colaborare, 
personalitatea umană tinde să se exprime pe sine chiar şi în aceste 
cazuri, iar în celelalte marca subiectivităţii creatoare rămîne 
hotăritoare. într-o lume în care socializarea devine fundamentul 
existenţei, păstrarea individualităţii nu este doar un deziderat pios ci 
însuşi scopul final al acestui proces, or arta oferă poate cele mai 
numeroase 

resurse de exprimare a personalităţii viitoare. Intervenţia 
tehnicilor celor mai perfecţionate chiar în intimitatea actului creator 
nu anihilează ci abia potenţează posibilitatea artistului de a selecta 
între variante şi de a decide asupra acelora cărora le dă drumul în 
lume. 

Tărimul valorilor rămîne eminamente uman şi se opune 
intruziunii abuzive a factorilor extraaxiologici iar valoarea artistică — 
mai mult decit altele — păstrează un miez ireductibil la alte cîmpuri. 
Este adevărat că reacţiile de gust tind spre o anumită uniformizare şi 
aici educaţia trebuie să contracareze numeroşi factori, nu numai de 
natură estetică, iar o dezvoltare multilaterală a omului presupune 
între altele tocmai capacitatea de a percepe distinct lucrurile, de a 
disocia între valori, de a recepta personal produse personale, în timp 
ce socialul rămîne doar un fond al acestor contacte şi schimburi. 

Intervenţia seriei, a şablonului sau modelului-tip nu trebuie 
dealtfel considerată ca o primejdie, faţă de care reacţia de apărare 
printr-un traditionalism forţat ar fi însăşi lupta pentru conservarea 
operei unice, inimitabile şi irepetabile. Practica percepţiei estetice ca 
şi studiile de specialitate asupra sensibilităţii au dovedit că unicitatea 
nu este întotdeauna totală, că imitatia este totuşi posibilă (de aici şi 
problema falsurilor în pictură, de pildă) şi că repetabilitatea nu este 
întotdeauna antiartisticä, ba chiar dimpotrivă, aşa că purismul 
exagerat este nejustificat. Este firească tendinţa spiritului de a păstra 
ceea ce printr-un îndelungat efort de autonomizare a dobîndit, dar 
este la fel de natural (de vreme ce este inevitabil) să menţinem 
canalele de comunicaţie între valori şi să ne dăm seama că procesul 
istoric se îndreaptă spre o nouă sinteză axiologică pe care civilizaţia 
contemporană o sprijină prin însăşi natura sa. 

Unicatul şi seria ajung să coexiste astfel, iar acest mariaj nu 
trebuie considerat o mezaliantä întrucît, în artă, ele se vor păstra ca în 
căsniciile de odinioară bazate pe sistemul separaţiei bunurilor. 
Sensibilitatea contemporană, obişnuită cu asemenea dihotomii o va 
accepta şi pe aceasta fără ca prin ea natura artei să fie violată. 


să ne gîndim că încă din antichitate numeroase construcţii sau 
monumente porneau de la acelaşi model şi că în muzică sînt 
răspîndite variatiunile pe aceeaşi temă, pentru a nu vorbi de pictorii 
care-şi copiau ei înşişi tablourile în mai multe exemplare. Tehnica 
electronică şi calculatoarele au introdus acum posibilitatea largă nu 
numai de a reproduce întocmai o operă dar de a modifica 
— după un algoritm dinainte stabilit — chiar şi numai o 
particularitate a fiecărui exemplar din cadrul seriei. Pentru o circulaţie 
cît mai largă a valorilor vom fi noi înşine interesaţi în reproducerea lor 
cît mai perfectă sau în dezvoltarea mijloacelor de a le transmite. 
Parfumul individualităţii, farmecul unicităţii va fi dat nu numai de rari- 
tatea obiectelor expuse în muzee, dar şi de personalitatea fiecăruia 
dintre noi, deoarece opera va fi mereu alta în funcţie de spiritul căruia 
i se adresează. 


MODĂ ŞI MODEL ARTISTIC 


Termenul „modă“ este asimilat îndeobşte imitării necritice a unui 
model, circulaţiei pe scară largă a unui şablon, popularității 
superficiale cîştigate de anumite tendinţe şi orientări artistice sau 
general-culturale, ceea ce îl investeşte cu o aureolă evident 
depreciativă. Faptul apoi că el este uzitat cu precădere în domeniul 
vestimentar, deci în afara artei şi doar cu implicaţii estetice contribuie 
parcă la prozaizarea lui, iar capriciile gustului, caruselul preferințelor, 
nestatornicia opţiunilor, îl transformă parcă într-un indicator al 
nesigurantei şi lipsei de criterii. 

Pornind de aici s-a instaurat în opinia largă nu numai a 
specialiştilor dar şi a publicului un gen de neîncredere faţă de tot ce 
poate fi considerat modă în domeniul artei întrucît aceasta presupune 
pentru mulţi exclusiv valori perene, un gen de clasicitate şi chiar 
atingerea perfecțiunii. Putem însă asimila moda exclusiv cu ceea ce 
este efemer, rod al subiectivităţii exacerbate, copie servilă a operelor 
autentice? Evident că nu, dar înainte de a continua discuţia mi se 
pare obligatorie separarea netă a planului estetic de cel sociologic. 

Estetic vorbind, fenomenul modă desemnează o familie 
spirituală născută prin asociaţie şi comparaţie putînd fi relevantă 
pentru geneza şi evoluţia unui stil, gen sau manieră de expresie la un 
moment dat. Modelul estetic caracteristic unei asemenea familii 
artistice are în mod intrinsec o funcţie genetică şi semnificativă în 
acelaşi timp şi implică formarea anumitor seri; estetice, fenomene de 
transmitere, influență şi asimilare. Valoarea unui asemenea model 
este pe de-o parte dată de deschiderile artistice şi virtualităţile 
expresive pe care le închide, iar pe de alta de măsura în care în plan 
teoretic joacă o funcţie explicativă în evoluţia artei. 

în acest sens moda artistică desemnează gruparea tendințelor şi 
orientărilor estetice în anumite configurații iar existența ei în sine 
este absolut firească şi deloc condamnabilă pentru că fenomenele 


spirituale nu există ca monade absolut independente una de alta. în 
acelaşi timp opera autentică fiind un unicat, cu personalitate şi profil 
propriu, se înscrie în moda artistică în mod individual şi nu colectiv, 
refuzînd să preia şi să reproducă pur şi simplu un şablon, deci 
implicînd distantare şi o relativă autonomie. 

Esteticeşte ne interesează reprezentarea-tip, modelul- etalon, 
configuraţia artistică relativ comună unui grup de opere, după cum 
urmărim totodată cu maximum de interes, felul în care structurile 
comune se individualizează, trăsăturile generale se particularizează, 
talentul creatorului dînd naştere în fiecare caz unei opere distincte, 
autentice prin sinceritatea şi personalitatea ei. Tot sub raport estetic 
judecăm nefavorabil cazurile în care lipsa harului face din unele 
producţii simple repetări, lipsite de o fiinţă proprie şi noutate artistică, 
denumindu-le în mod generic fenomene epigonice. 

Este astfel noutatea artistică o condiţie a valorii operei? Şi da şi 
nu. Arta a năzuit în mod firesc, dintot- deauna, spre noutate, dar 
simpla ei prezenţă nu înseamnă automat o realizare valoroasă pentru 
că validarea axiologică are loc în dinamica istorică a raportului dintre 
obiect şi subiect. Pe de altă parte nu trebuie subapreciate nici virtuțile 
axiologice ale repetabilitätii şi este suficient să luăm cazul basmului 
pentru a constata că judecata de valoare pozitivă poate sancţiona 
cîteodată tocmai reuşita combinaţie a unor elemente deloc noi într-o 
construcţie inedită doar prin îmbinarea părţilor. 

Civilizaţia contemporană a ascuţit mult nevoia de noutate tocmai 
datorită gamei largi şi multitudinii produselor ei spirituale, dar 
discutînd despre felul în care din această competiţie a valorilor apare 
ineditul, originalul am intrat într-un plan care nu mai este strict estetic 
ci general sociologic. Dacă am observat că şi pe plan artistic existenţa 
modelelor nu este automat condamnabilă lucrul este cu atît mai 
valabil în perspectiva mai largă a sociologiei culturii. 

Am folosit în argumentarea noastră termenii de modă şi model şi 
ni s-ar putea reproşa că ei nu se suprapun, ceea ce este perfect 
adevărat dar în acelaşi timp existenţa lor izolată este de neconceput: 
o modă artistică de succes nu înseamnă altceva decit un flux de 
opinie pozitiv în favoarea unui anumit model şi faptul că acesta este 
asimilat, prelucrat, transformat în ideal al creaţiei. Nenumărate sînt 
modelele artistice ca şi modele pe care le-au generat, fie că vorbim de 
Illiada şi Odiseea lui Homer, de Madona lui Rafael, Faustul lui Goethe, 
Olympia lui Manet, muzica lui Schonberg, sculptura lui Brâncuşi sau 
teatrul lui Eugen Ionescu. 

Sînt opere reprezentative estetic şi socialmente? Nu vom face aici 
o istorie a motivului faustic în proză şi nici nu vom urmări istoria 
impresionismului în pictură, dar putem constata că ceea ce apare la 
nivel sociologic drept modă, flux de opinie, popularitate, ideal de 
creaţie, devine adesea în plan estetic tendinţă, curent sau stil. 
Transformarea nu e automată ci tocmai aici intervine validarea 
axiologică şi istorică despärtind prin decantare în timp valorile 

reprezentative de non-Valori sau aparitii singulare, izolate. 


O1 


Să înţelegem de aici că obligaţiile judecätii de valoare privesc 
doar tărîmul esteticului şi că în plan sociologic ne mărginim la simpla 
constatare? Evident că nu, pentru că şi o înregistrare sau consemnare 
seacă poartă totuşi amprenta axiologicului prin selecţia pe care o 
operează, prin ierarhia pe care o propune sau măcar prin scoaterea 
din anonimat a produsului artistic respectiv şi introducerea lui în 
circuitul cultural. Tocmai de aceea, sociologic vorbind, a subaprecia 
modelele culturale care funcţionează în diferite momente sau moda 
care cuprinde şi modelează sensibilitatea publicului unei perioade 
amintite ar fi o mare greşeală.Consemnînd popularitatea literaturii 
Stiintifico-fan- tastice, a westernurilor, muzicalului sau moda icoanelor 
pe sticlă, a decoraţiei populare a interioarelor, a muzicii pop nu am 
acordat prin aceasta certificate de valoare pentru eternitate dar am 
surprins cîteva dintre tendinţele caracteristice sensibilităţii unor 
categorii largi de public, în acelaşi fel, observind voga picturii 
abstracte, a sculpturii informale, a muzicii automate sau a cine-verite- 
ului nu am definit axiologic arta contemporană, dar am scos în 
evidenţă cîteva dintre idealurile de creaţie care au căutare în anumite 
momente în rîndul anumitor categorii de artişti. Cele două modele, al 
publicului şi al artiştilor, nu se întîlnesc întotdeauna tocmai datorită 
faptului că perspectivele adoptate sînt diferite şi a micşora această 
distanţă este un obiectiv major al unei politici culturale ştiinţifice a 
cărui realizare însă nu este deloc uşoară: fiecare modă îşi are originile 
şi logica ei internă şi a le aduce la acelaşi numitor decretînd idealuri şi 
gusturi, nu este posibil. 

Patosul împotriva modei artistice este justificat adesea prin faptul 
că sub pulpana ei se poate ascunde cu uşurinţă impostura, dar ar fi 
simplist să ignorăm importantele ei funcţii culturale. în fond, pentru a 
intra în circuitul cultural, opera nouă întîmpină rezistenţa contextului, 
prestigiul tradiţiei şi chiar conservatorismul nu numai al publicului dar 
şi al specialiştilor uneori. Am putea asemăna moda cu o puternică 
locomotivă capabilă să tragă după ea operele noi şi să contribuie prin 
aceasta la acceptarea lor mai rapidă, chiar dacă evident, odată cu ele 
vor intra în circuit şi pseudovalori sau vor fi reluate operele 
tradiţionale. 

Trebuie spus dealtfel că o modă nu se constituie chiar atît de uşor pe 
cît de uşor se schimbă, că ea vehiculează apoi prin inertie nu opere 
novatoare ci dimpotrivă produse tradiţionale, dar nu putem să nu 
observăm că şi pe această cale ea face preţioase servicii răspîndirii 
largi a culturii în mase. Putem avea îndoieli cu privire la calitatea unor 
seriale ale televiziunii dar nu putem să ignorăm că adesea ele au dus 
la citirea romanelor ecranizate, putem să fim sceptici în legătură cu 
virtuțile expresive ale unei emisiuni de artă plastică la radio dar nu 
odată ea a dus la vizitarea muzeelor şi expozițiilor, putem avea 
rezerve faţă de muzica uşoară difuzată pe toate canalele dar 
citeodată ea a născut discoteci şi dorinţe de a cînta. Se vorbeşte mult 


şi cu îndreptăţită severitate despre inflaţia de poezie de slabă calitate 
dar ar trebui să se adauge că într-un anumit sens acest fenomen are 
şi efecte pozitive: oameni care în viaţa lor n-ar fi citit şi mai ales n-ar 
fi încercat să scrie încearcă s-o facă cizelindu-si sensibilitatea si 
limbajul, atît cît se poate. 

Fără îndoială trebuie să încercăm să ne ferim de poluarea artei cu 
produse insipide, inodore şi incolore, pentru a nu crea o confuzie a 
criteriilor estetice iar în această privinţă funcţia selectivă a editurilor, 
redactiilor, criticii este extrem de importantă, dar pe de altă parte, 
atunci cînd ne străduim să atragem mase de milioane în mişcarea 
artistică de amatori, inclusiv în cenacluri, pornim nu numai de la 
speranţa că vom descoperi cîteva talente ci şi că vom contribui astfel 
la formarea largă a unei activităţi artistice. 

Propunerea de modele culturale ca şi evoluţia modelor, cu toate 
elementele lor imprevizibile, poate fi şi dirijată dacă fluxul opiniei 
artistice este investigat şi reglat, iar societatea noastră, bazată pe 
mijloacele civilizaţiei moderne are posibilităţi largi de a face acest 
lucru. Pe de altă parte este surprinzător cît de multe poate spune 
despre o epocă cercetarea modelelor şi modelor ei reprezentative. 

Purismul estetic este aici mai neputincios ca oriunde în a 
da o explicaţie mutatiilor ce se petrec în sensibilitatea 
artistică tocmai pentru că intervin aspecte sociologice dintre 
cele mai directe, legate de mentalități, deprinderi, obisnuinte 
general-culturale. Rămînînd circumspecti faţă de modă să 
acordăm întreaga noastră atenţie marilor ei virtuţi 


semnificante.IMPERIUL ŞTIINŢEI ŞI TEHNICII 


In zilele noastre o discuţie despre destinul artei nu poate să facă 
abstracţie că în urma revoluţiei stiitifico- tehnice care se desfăşoară 
cu o amploare fără precedent, aceasta a instaurat o adevărată 
dominație asupra vieţii omului şi că uneori se petrece exact ceea ce s- 
a întîmplat cu ucenicul vrăjitor al lui Goethe: forţele dezläntuite create 
de om ameninţă să-i distrugă pe el însuşi, împreună cu produsele 
sale. Nu intenţionăm să descriem în acest capitol procesul în toată 
amploarea sa, după cum nu intentionäm să reluăm vechea discuţie 


privind asemănările şi deosebirile dintre ştiinţă şi tehnică. 

Ni se pare însă relevantă, pentru măsura în care imperiul ştiinţei 
şi tehnicii încearcă să-şi anexeze şi arta, o discuţie despre raporturile 
dintre artă şi maşină, cercetarea măsurii în care miturile ştiinţei şi 
demonul progresului tehnic influenţează evoluţia acestora şi dacă 
este corectă afirmaţia, atît de des făcută, după care civilizaţia 
contemporană aparţine exclusiv imaginii. Felul în care se pun toate 
aceste probleme, ca şi funcţia contemporană a economicului în artă, 
vor constitui obiectul acestui capitol. 


ECONOMICUL IN ARTĂ 


Este oare firesc să pomenim de economicitate în cazul unei valori 
atît de aeriene şi aparent gratuite cum este arta? Opera care se 
supune contemplării dezinteresate şi care satisface exclusiv nevoi ale 
spiritului poate fi măcar apropiată de un domeniu atît de impur şi 
prozaic? In fond, caracterizînd arta spunem adesea că specificul ei 
este tocmai acela de a nu putea fi pusă în practică şi nici de a năzui 
către aşa ceva, iar Kant mersese pînă acolo 
— evident exagerînd — încît numise frumosul „finalitate fără scop“. 

Statutul acesta spiritual al artei este cum bine ştim rezultatul 
unui îndelungat proces istoric de autonomizare care o despärtise de 
bunurile utilitare. N-ar fi oare simplist şi vulgarizator s-o apropiem 
acum de valoarea economică? 

Ar trebui să observăm în primul rînd că o condiţionare economică 
— fie şi în ultimă instanţă — a existat întotdeauna, determinismul 
istoric marxist fiind unul ce ţine de relaţiile de producţie chiar dacă în 
această condiţionare intervin medieri, verigi şi ea nu mai poate 
explica totul. Pe de altă parte, desprinderea artei din sincretismul 
primitiv, desfacerea ei de valorile utilitare n-a fost niciodată totală iar 
unele ramuri ale esteticului cotidian au rămas chiar foarte strîns 
legate de economicitate. 

Nu fără sens se vorbeşte chiar de „arte utilitare" şi între ele 
arhitectura este la loc de frunte, chiar dacă evident aici 
functionalitätile extraestetice intervin în mod hotăritor. Chiar dacă 
într-un sens decorația interioară, portul, covoarele, obiectele de uz 
casnic au valenţe estetice de prim ordin, ele sînt totuşi, cum bine se 
ştie, în primul rînd bunuri utile chiar dacă aici serializarea industrială 
provoacă în ultimul timp mutații dintre cele mai sensibile. în ce 
priveşte teatrul, dar mai ales cinematograful, intervenţia economicului 
este directă nu numai în sensul că realizarea spectacolelor sau 
filmelor este costisitoare dar şi că intervine industria, cu toate implica- 
tiile ei tehnice şi economice. 

Totuşi, se va spune, rămîn domenii precum poezia şi muzica, pictura şi 
dansul pe care „morbul“ economicitätii nu le atinge şi care prin 
structura lor par a respinge categoric utilitatea. E adevărat, 


specificitatea acestor ramuri ale artei le îndepărtează oarecum de 
aceasta şi nu se poate spune că operele conţin în substanţa lor 
elemente care să justifice considerarea lor în orizontul „randamen 
-tului“, totuşi ele nu pot scăpa legii cererii şi ofertei, devenind mărfuri 
în sensul cel mai propriu al cuvîntului (pe piaţa culturală), dobîndind 
uneori preţuri fabuloase (tablourile) şi putînd fi transformate chiar în 
obiecte în care se investesc capitaluri. 

Vom spune deci că economicul, fără a intra în cetatea artei, o 
înconjoară, ajunge să o mute chiar din loc sau să-i därîme o aripă, iar 
zidurile care despart opera de lume nu sînt deloc de netrecut. Situaţia 
aceasta pare să fi suferit sensibile transformări în contextul civilizaţiei 
contemporane: rolul crescînd al ştiinţei şi tehnicii în ansamblul vieţii 
sociale s-a manifestat şi direct în artă creînd nu numai mijloace sau 
instrumente subordonate creaţiei dar devenind uneori chiar principiul 
director al acesteia. Cum era şi firesc, chiar dacă muzica realizată cu 
ajutorul calculatorului încearcă să păstreze aceeaşi aeriană 
spiritualitate, implicaţiile economice ale realizării ei nu pot fi deloc 
neglijate. Industria cinematografică, întregul sistem al radioteleviziunii, 
posibilităţile tehnice ale reproducerii artistice, rolul funcţional dar şi 
economic al construcţiilor, marile implicaţii financiare ce intervin în 
cazul monumentelor, al picturii şi sculpturii monumentale, importanţa 
aspectului estetic al produselor industriale manifestată şi prin apariţia 
unei noi discipline — design-ul —+ sînt doar cîţiva parametri introdusi 
de civilizaţia contemporană în acest sens. Unii dintre aceştia — cum ar 
fi estetica industrială — se află încă cu totul şi cu totul în fază 
incipientă dar rolul lor viitor se arată a fi dintre cele mai mari. 
Interesant este aici faptul că esteticul intervine alături de funcţional şi 
economic nu ca un element exterior ci ca unul integrat, că prin urmare 
nu este vorba doar de implicaţii derivate ci de însăşi natura obiectelor 
sau produselor respective. De aici nu trebuie trasă însă concluzia — 
care din păcate circulă — W că esteticul apare automat atunci cînd 
cerinţele funcţionale şi utilitare se realizează, pentru că în fapt el îşi 
păstrează o anumită autonomie şi poate intra chiar în contradicţie cu 
ceilalţi factori care stau la baza producerii a ceea ce se cheamă 
„frumos industrial'!. Pentru a-l obţine nu sînt necesare „sacrificii la 
economicitate' cum cred unii specialişti înguşti, pentru că ceea ce se 


pierde într-o parte se recîştigă cu prisosinţă într-alta, 
atunci cînd obiectul realizat intră în circuit. 

Exemplele de mai sus dovedesc cred cu prisosintä că 
rămînînd ea însăşi, arta, ca şi domeniul estetic în genere, nu pot 
fi rupte de valorile economice şi nu sînt primejduite de acestea 
în însăşi fiinţa lor. 


ARTA ŞI MAŞINA 


Arta tradiţională a fost dintotdeauna un produs al activităţii 
umane în care instrumentele, materialele, jucau un rol auxiliar, 
subordonat. în afara talentului creator, a aptitudinilor artistice 
perfecţionate, a unei activităţi laborioase, opera nu avea cum se 
naşte. Au existat, e drept, încă din evul de mijloc, tot felul de 
maşinării care produceau singure o anumită melodie sau 
aparate care fuseseră dinainte construite pentru a reproduce la 
nesfirsit o anumită imagine dar, oricît de ingenioase, asemenea 
obiecte erau considerate doar rodul unei anumite înde- mînări 
tehnice şi în nici un caz mijloace de a crea arlă. 

Dealtfel, produsele extrem de simple ale acestor încercări 
nici nu puteau fi considerate ca atare şi aveau în mod declarat 
un rol funcţional (vezi orologiile ceasurilor) agrementat cu o 
superficială capacitate de a amuza. Totuşi primul proiect al unui 
ordinator mecanic rudimentar care să compună muzică — Arca 
musarithmica — fusese conceput încă în 1640 de Athanasius 
Kirche, care avusese de pe atunci în vedere posibilitatea de a 
combina într-un tabel serii de note care materializau regulile 
simple ale compoziţiei. Evident, efectele sonore ce puteau fi 
obţinute cu ajutorul acestui aparat erau limitate, atît ca număr 
cît şi ca grad de complexitate, deşi, pentru prima oară, după ce 
fusese construită într-un anumit fel de om, ea combina singură, 
nedirijată, notele — desigur în cadrul seriilor posibile. 

Situaţia aceasta era proprie chiar domeniilor în care în mod 
evident instrumentele tehnice jucau un rol de prim ordin: 
construcţiilor arhitecturale, realizării monumentelor, frescelor 
ş.a. Tehnica construcţiei boitei sau ogivei, compoziţia chimică a 
vopselelor folosite, modul de prelucrare a materialelor nu ţin ca 
atare de artă dar goticul, picturile exterioare de la Voro- net sau 
monumentele Renaşterii n-ar fi putut fi realizate fără ele. 
Construirea instrumentelor muzicale, descoperirea noilor 
materiale utilizabile în plastică, spargerea canoanelor care 


considerau că sînt demne de arta adevărată doar anumite 
materiale sau instrumente, au fost paşi înainte care au lărgit 
aria de acţiune a artei, dar nici unul nu-i modifica fundamental 
statutul. 

Secolul XX şi îndeosebi descoperirile ciberneticii, 
electronicii, automaticii (ca tehnici), a teoriei jocurilor în 
matematici, a calculatoarelor au schimbat radical situaţia. Din 
sclav, tehnica a devenit stăpîn, din mijloc ea s-a transformat în 
scop, din suport ea a devenit chiar conţinut, din instrument de 
execuție a ajuns creator. Cum se explică o asemenea 
răsturnare? Revoluția  ordinatoarelor n-a exclus nevoia 
programului maşinii întocmit de om, investigația prin teoria 
informației a artei n-a reuşit încă s-o cuantifice total, structurile 
rămîn schelete ale relaţiilor esenţiale, dar nu epuizează opera, 
semnele pot fi repertoriate sau recompuse dar expresivitatea 
lor nu se realizează automat cu ajutorul algoritmului. 

Şi totuşi avem senzaţia că ne aflăm în faţa unei mutații 
esenţiale: modelarea a făcut progrese extrem de mari prin 
trecerea de la analogie la simulare, transformarea combinațiilor 
izolate în sistem permutational a creat un gen de artă, 
intervenţia aleatoriului a dat impresia spontaneitätii creatoare, 
iar capacitatea de a programa logic — proprie virtual oricărui 
individ — a lărgit ia extrem aria artiştilor. Desigur, nu ne aflăm 
încă în fazele înaintate ale acestui proces şi deocamdată nici nu 
ştim dacă vom ajunge să depäsim /imitele inevitabile ale 
maşinilor: impersonalizarea, lipsa unei evoluții în afara cadrului 
stabilit, incapacitatea de a cuprinde tot ce spiritul uman, prin 
fantezia sa, putea imagina. 

Indiferent de evoluţia acestui proces, în faţa noastră se 
ridică amenințătoare cîteva întrebări: Dacă omul va ajunge să 
fie înlocuit de maşină, mai putem numi produsele acesteia artă, 
în sensul tradiţional al cuvîntului? Şi dacă lumea se va umple cu 
produse ale computerelor, ce statut social vor avea acestea? 
Ce se întîmplă cu sensibilitatea estetică a celor ce receptează o 
asemenea artă? Va putea ea reacţiona la fel ca faţă de operele 
create de oameni? Să le luăm pe rînd. Nu intentionäm să facem 
previziuni pentru că evoluţia ştiinţei şi tehnicii, a vieţii în genere 
ne-a oferit destule surprize ca să devenim sceptici, dar vom 
încerca să afirmăm poziţii de principiu referitoare la întrebările 
puse. 

După părerea mea, indiferent de creator (om sau maşină), 
indiferent de faptul dacă intenţiile iniţiale au fost estetice sau 
de altă natură, indiferent chiar şi de funcţia jucată într-un 

moment dat (acum asemenea produse sînt mai mult obiect al 
curiozitätii faţă de ingeniozitatea tehnică decît al plăcerii 
dezinteresate şi contemplative specifică artei), definitorie va fi 
în fiecare context socio-cultural FUNCŢIA EFECTIVĂ JUCATA. De 
pe acum se întîmplă ca poezii sau melodii realizate la ordinator 
să nu poată fi deosebite de cele produse de om şi deci ele să 
poată juca aceeaşi funcţie. Dacă această situaţie se va 
generaliza înseamnă că vom considera artă tot ce joacă 
socialmente acest rol şi este validat ca atare în dinamica 
istorică a practicii. 

In ce priveşte statutul social al produselor computerelor nu 
văd de ce el ar fi esențialmente altul decît cel al operelor 
aparţinînd artei tradiţionale. într-adevăr, mecanismul creaţiei va 
fi diferit, nu vom mai putea urmări traiectul de la idealul social 
şi estetic la valoarea finită ci ne vom afla direct în faţa ei, dar 
aceasta modifică doar statutul social al artistului nu şi al 
produselor artistice. înseamnă că vom avea de-a face cu o artă 
lipsită de idealuri, cu simple structuri sau forme, deci cu creaţii 
care sînt nu numai formalizabile dar şi formaliste în sensul vechi 
al cuvîntului? într-un sens, pentru moment da, deoarece atenţia 
cade pe mesajul estetic înţeles ca „Gestalt“ sau structură şi el 
este deocamdată tratat separat de cel semantic. Omenirea nu 
se va mulţumi însă cu produse care să-i desfate privirea sau să-i 
încînte auzul, ci va căuta să programeze lucrări al căror interes 
să constea nu numai în cum sînt făcute ci şi în ce spun. Riscul 
dezumanizării există şi poate aceasta este şi una din cauzele 
rezervelor publicului faţă de arta ordinatoarelor, dar credem că 
ştiinţa însăşi va oferi mijloacele de a-l evita. 

Vorbind despre sensibilitatea estetică şi reacţiile ei în faţa 
artei realizate cu maşinile trebuie să spunem întîi de toate că 
noile tehnici au deschis căi cu totul şi cu totul surprinzătoare de 
explorare a ei, că nuanțele reacţiilor s-au diversificat, că aria lor 
de cuprindere s-a lărgit. Faptul că putem eşantiona realul, că 
desfacem imaginea mobilă în scheme, că descoperim 
structurile de bază ale oricărei opere, că putem în parte măsura 
atitudinea noastră testindu-ne aptitudinile, este un cîştig imens. 
Sensibilitatea estetică implică o reacţie spontană ce ţine de 
nivelul infralogic al senzoriului şi afectului, dar capacitatea de a 
diseca reacţiile ei stabilind o taxinomie riguroasă a tipurilor 
configurate prin acestea ne duce mult mai departe decît pînă 
acum cînd o tratam empiric. 

E drept, investigarea ei cu mijloacele ştiinţei ar putea omori 
emoția distrugînd ceea ce are spontan în ea, dar nu este vorba 


de a efectua aceste teste în permanenţă ci de a ajunge la o mai 
riguroasă cunoaştere a înclinațiilor şi aptitudinilor fiecăruia. Cît 
priveşte natura reacției ea va fi alta în faţa artei produse de 
maşini dar în măsura în care lucrul acesta ne va mai şoca prin 
noutatea lui sau prin direcţia către care însăşi opera se 
îndreaptă. 

Mulţi îşi pun problema ce se va întîmplă cu întreaga artă a 
trecutului dacă produselor maşinii le este rezervat un viitor 
fericit. Să închidem muzeele spun unii, să considerăm arta de 
pînă acum ca o preistorie a adevăratei creaţii care nu va mai 
rupe investigația teoretică de cea artistică şi să ne închinăm 
sintezei pe care viitorul o va realiza între toate formele spiritului. 
lată singurul moment în care îmi îngădui să fiu poate pentru unii 
traditionalist: după părerea mea nimic din ce a dat valoros 
omenirea nu trebuie pierdut, faptul că există tendinţe de 
apropiere a domeniilor nu le desfiinţează fiinţa autonomă şi indi- 
vidualitatea, iar apropierea noastră, a tuturor, de artă, nu cred 
că se va realiza doar cu maşina fără a investi noi valenţe umane 
încă nescoase la iveală. Nu vom deveni receptivi la arta 
maşinilor prin alte maşini ci numai prin noi înşine! 


DEMONUL PROGRESULUI TEHNIC 


Trăim o perioadă de impetuoase descoperiri şi aplicări ale 
cuceririlor progresului tehnic la toate domeniile astfel încît 
roboții, calculatoarele, aparatele electronice, tranzis- torii, 
automatele au intrat nu numai în lumea specializată a uzinelor 
ci şi în viaţa de toate zilele, determinînd ceea ce se numeşte 
uneori un „stil tehnic de viaţă“. A nu folosi cercetările civilizaţiei 
contemporane înseamnă fără îndoială a fi retrograd, iar atunci 
cînd protestul împotriva produselor ei ia o formă de refuz cum e 
cazul fenomenului „hippy“ nu putem să nu resimţim alături de 
simtämintul de înţelegere şi ineficienta socială a contestării. 

Care e destinul artei într-o lume în care demonul 
progresului tehnic poate să fie resortul tuturor acţiunilor umane 
şi unul dintre factorii importanţi ai progresului social în genere? 
Duce perfecţionarea materialelor, a mijloacelor de execuţie sau 
a instrumentelor la o înaintare a artei însăşi? Faptul că au 
apărut tehnici care permit nu numai comunicarea auditivă şi 
vizuală de la distanţă a valorilor artei are vreo influenţă asupra 
calităţilor ei? Maşinile care permit creaţia „artificială" sau 
mecanismele care devin intermediari în recepţie nu conduc la 

efecte axiologice diferite, astfel încît, pînă la urmă, arta să fie 
stăpiînită şi ea de vraja „perfecţionărilori! ? 

A scoate arta din fluxul transformărilor care au loc în viaţa 
socială este imposibil şi încercarea s-ar dovedi absurdă, dar 
întrebarea care sînt implicaţiile axiologice ale tehnicii asupra 
artei nu poate fi rezolvată automat, derivînd-o pur şi simplu din 
această relaţie. în primul rînd factorul tehnic — chiar în 
ipostazele rare cînd devine creator — continuă să fie tot o 
intervenţie mascată a omului care programează şi apoi 
selectează variantele. în cazul cînd uşurează comunicarea el 
influenţează în primul rînd asupra ariei celor care sînt atraşi în 
receptare şi în acest sens joacă un rol pozitiv faţă de 
posibilităţile reduse ale transmiterii nemijlocite. în acelaşi timp 
însă, intervenţia medierii transformă spectatorul, ascultătorul 
etc. într-o fiinţă pasivă şi permite comunicarea într-un singur 
sens, fapt care evident nu poate reprezenta un pas înainte ci 
dimpotrivă. 

Faţă de situaţia în care producătorul şi consumatorul erau 
întruchipate în aceeaşi persoană apare deci aici nu numai 
diferenţierea lor dar şi situaţia stranie în care canalul tehnic de 
transmisie ajunge să stăpînească însuşi conţinutul comunicării, 
să-i modeleze şi într-un sens chiar să-i mutileze. Funcţia 
contradictorie a tehnicii ne îndeamnă cel puţin la rezervă şi în 
orice caz nu ne îngăduie să vorbim de un progres axiologic al 
artei decît parţial (aria lărgită a receptării se înfruntă cu o 
atitudine pasivă a subiectului şi cu scăderea procentului de 
creaţie ce intervine în acest caz). 

Produsele tehnicii, materialele, instrumentele pot juca rolul 
de suport al operei dar în această calitate ele nu joacă un rol 
axiologic în nici un sens pentru că sînt neutre, indiferente şi prin 
urmare progresul obţinut în aceste domenii poate influenţa 
evoluţia artei dar nu şi progresul ei. Trebuie dealtfel să facem cu 
acest prilej distincţia dintre cei doi termeni. Arta contemporană 
are desigur o evoluţie determinată de logica ei internă ca şi de 
factorii civilizatorii externi şi transformările pe care le suferă 
constituie acest proces. 

Cînd vorbim de progres, termenul presupune o evoluţie 
ascendentă, o înaintare, nu o simplă transformare, astfel că 
folosirea lui implică o judecată de valoare explicită. Nu 
intenţionăm să rezolvăm aici problema dacă există sau nu 
progres în artă (temă dealtfel extrem de disputată şi la care 
majoritatea răspunsurilor sînt negative; în ce ne priveşte am 
încercat să dovedim contrariul şi să formulăm unele criterii care 

ar putea să-i definească) dar întrebarea „din ce punct de 
vedere" judecăm, către ce se înaintează, este inevitabilă. 
Părerea noastră este că supremul criteriu l-a reprezentat dintot- 
deauna OMUL, deci că progresul în artă implică o îmbogăţire a 
acestuia, o mai amplă autoexprimare de sine şi pentru alţii, o 
mai multilaterală realizare a esenței sale. 

Demonul tehnicii poate determina deci progresul artei 
numai în măsura în care o face mai umană, în măsura în care 
subiectul participă la crearea sau receptarea ei, se cunoaşte 
mai bine pe sine şi pe alţii, poate influenţa transformarea 
umanităţii. O asemenea poziţie ar putea stîrni scepticism 
întrucît nu de puţine ori şi nu neîntemeiat se vorbeşte de 
efectele dezumanizante ale unui anumit progres tehnic, chiar 
despre caracterul lui nociv nu atît social cît antropo-biologic, 
despre transformarea omului în anexă a maşinii ş.a. în 
asemenea condiţii, mai poate exercita tehnica o influenţă 
pozitivă asupra artei? 

în primul rînd nu este locul să discutăm aci efectele sociale 
ale progresului tehnic, dar ele oricum nu pot fi desfăcute de 
anumite structuri sociale şi de faptul că civilizaţia 
contemporană pune în alţi parametri atît umanizarea cît şi 
dezumanizarea. Pentru a juca apoi o influenţă de vreun fel 
asupra artei, tehnica trebuie pusă într-un anumit mod în relaţie 
cu ea. Cită vreme arta utilizează cîştigurile tehnicii 
subordonîndu-şi-o, putem vorbi eventual de progresul artei 
(dacă el este justificat de logica ei proprie), din clipa în care 
mijlocul îşi subordonează scopul este evident vorba de un 
regres (mijloacele de orice fel, nu numai tehnice, sînt sortite să 
rămînă subordonate, auxiliare şi în clipa în care ajung să 
anuleze scopul — care nu poate fi decît unul uman — avem de- 
a face invariabil cu o dare înapoi). 

Dincolo de aceste precizări să vedem unde poate duce de 
fapt progresul tehnic cînd e vorba de artă. în „civilizaţia 
tehnică" este evident că statutul operei suferă o serie de 
schimbări care nu pot fi ignorate: locul ei în spaţiul socio- 
cultural se modifică, rolul pe care-l joacă este diferit, funcţia ei 
se exercită în alte condiţii şi chiar efectele ajung să fie 
transformate. Putem adăuga la aceasta parametrii schimbaţi ai 
circulaţiei valorilor, influenţa canalelor de transmisie, rolul 
modelelor serializate, ca să nu mai vorbim de cazurile cînd 
înseşi condiţiile genezei valorii artistice sînt altele. Nu negăm 
deci influenţa tehnicii asupra artei dar ţinem să-i delimităm mai 
exact coordonatele: faptul că o operă este născută de un cal- 

culator poate rămîne necunoscut receptorului dar dacă locul 
artei în ansamblul socio-cultural se restrînge sau se poate lărgi, 
rolul ei — în mare acelaşi — capătă adesea valenţe 
compensatorii, funcţia ei se diversifică şi se specializează, 
circulaţia valorilor se face mai rapid, efectele artei sînt însă nu 
odată uniformizatoare. 

O dirijare umanistă a acestui proces nu trebuie să-şi 
propună obiectivul utopic al stăvilirii intruziunii tehnicii ci mai 
degrabă cel al stăpinirii ei şi al combaterii — în măsura 
posibilului — a disjunctiilor pe care le produce. Ar fi de adăugat 
că însăşi judecata noastră trebuie să devină mai nuanţată, în 
sensul că un rousseauism al civilizaţiei secolului XX sau un 
protest ruskinian împotriva industriei şi tehnicii, pentru o 
întoarcere la trecut ar fi nu numai utopie dar şi împotriva 
progresului social în ansamblu. 

Arta are dealtfel posibilitatea nu numai să compenseze 
ceea ce omul „a pierdut" dar să contribuie multilateral la 
înflorirea lui prin degajarea virtuţilor sale încă latente, ca şi 
printr-o mai adecvată înscriere a sa în orbita epocii. Demonul 
progresului tehnic nu trebuie deci transformat într-o sperietoare, 
ci apreciat cu luciditate ca orice proces social-istoric. Arta nu i 
se conformează, nu-l controlează, nu se mărgineşte doar să-i 
compenseze efectele disjunctionale, ci se afirmă ca o forţă de 
sine stătătoare ale cărei virtuţi umaniste colorează axiologic 
întregul univers spiritual al contemporaneitätii. 


OPERA DE ARTĂ, O CONSTRUCŢIE ŞTIINŢIFICĂ? 


încă din antichitate cunoscutele idei pitagorice despre rolul 
numerelor, deci al proporţiilor riguroase, măsurabile în creaţia 
artistică sugerau ideea că opera ar fi de fapt, la fel ca invenţia 
ştiinţifică, o construcție pur raţională, în ultimă instanţă 
reductibilă la stringenta şi exactitatea matematicii. Renaşterea, 
cu tot entuziasmul şi avînturile umanismului, nu părăsise 
această idee iar Leonardo da Vinci ca şi numeroşi alţi titani ai 
epocii nu se sfiau să măsoare construcţia plastică şi să observe 
apropierea ei de cele mai noi descoperiri ale ştiinţei şi tehnicii. 
Muzica preclasică şi clasică n-a făcut decît să demonstreze — 
dacă mai era nevoie — importanţa intervalului şi caracterul de 
construcţie al compozițiilor muzicale pentru ca descoperirea 
faimosului număr de aur care ar sta la baza celor mai reuşite 
proporţii artistice să întărească ideea că ne aflăm în faţa unei 
creaţii în ultimă instanţă cel puţin analoagă cu cea a ştiinţei. 


Prima revoltă de răsunet împotriva acestei tendinţe a 
însemnat-o romantismul care, repunînd în drepturile sale afectul 
şi încercînd să zguduie din temelii ideea de construcţie 
deliberată şi rece, căuta astfel să legitimeze domnia suverană a 
artei asupra unuia dintre domeniile spiritului. Această tendinţă a 
fost continuată cu îndiîrjire de o serie de orientări avangardiste 
(dadaismul, supra- realismul ş.a.) care prin încercarea de a se 
manifesta ca expresii ale întîmplării, spontaneitätii, dicteului 
automat (şi deci necontrolat) al conştiinţei se străduiau toate să 
păstreze nealterat şi autonom imperiul artei. 

Paralel cu acestea, marşul triumfal al ştiinţei părea să 
continuie:  dodecafonismul si  serialismul în muzică, 
abslactionismul în pictură, nonfigurativismul în sculptură şi în 
sfîrşit intervenţia directă a calculatoarelor pînă şi în creaţia 
poetică păreau să marcheze declinul definitiv al artei ca formă 
de sine stătătoare a spiritului. E drept, între noile tendinţe 
artistice apăreau şi unele care păreau să contrazică acest lucru: 
aleatorismul în componistică, ac- tion-paintig-ul sau literatura şi 
teatrul absurdului rămi- neau în afara teritoriilor tradiţionale, 
manifestări ale hazardului, deci ale lipsei de calcul raţional lucid 
şi în felul acesta păreau să încerce să continue în forme spe- 
cifice să refuze stăpînirea rigorii. Analizindu-le mai atent nu era 
însă greu să observi pînă la urmă că şi absurdul îşi avea logica 
sa, că întîmplarea nu era decît o formă de manifestare a 
necesităţii şi că spontaneitatea era la rîndul ei reglată 
conştient. 

Cercetările ştiinţifice asupra artei ajunseseră la aceleaşi 
concluzii chiar dacă pe alte căi: dacă gestalismul, teoria 
empatiei, cercetarea psihanalitică încercau să demonstreze 
resorturile intime ale creaţiei, sociologia, teoriile antropologice 
sau culturologice o plasau într-un cadru social-uman introducînd 
prin aceasta noţiunile propiii ştiinţei: determinism, cauzalitate, 
intercondiţio- nare. Disciplinele mai noi au făcut în această 
direcţie paşi îngrijorători înainte: structuralismul a întreprins 
analiza relaţiei semnificatului cu semnificantul şi a încercat să 
surprindă sensul cuprins în acea construcţie specifică ce se 
detaşează din ansamblul relaţiilor din interiorul unei opere, 
semiotica a început să caute codul artei privind-o ca semn al 
unei anumite civilizaţii iar teoria informaţiei a mers chiar pînă la 
a măsura cantitatea de noutate transmisă prin fiecare produs 
artistic. Se pare că ceea ce n-a reuşit arta însăşi desăvirşeau 
acum metodele şi procedeele de studiere a ei, care se apropiau 
de concluzia că de fapt între mecanismul intelectual al invenţiei 


şi cel al inovatiei artistice există mai multe asemănări decît 
deosebiri. Este atunci într-adevăr opera de artă o construcţie 
ştiinţifică şi salvarea ei de la pieire se află în transformarea ei 
într-o formă derivată a acesteia? Pînă şi apariţia tehnicii în acest 
tărim numit pînă acum „inefabil' pare să legitimeze o 
asemenea concluzie, cu atît mai mult cu cît serializarea, 
intervenţia schemelor şi şabloanelor devenise o realitate. 

Cu riscul de a fi considerat „tradiţionalist" voi continua să 
susţin că în ciuda acestor fenomene, cu totul explicabile într-o 
lume în care rolul ştiinţei şi tehnicii este în continuă creştere, 
arta îşi va păstra şi în viitor fiinţa proprie, iar faptul că opera 
este o construcţie nu implică automat includerea ei în sfera 
ştiinţei. Este adevărat că în artă are loc un proces general de 
intelec- tualizare dar acesta nu exclude reacţia emoţională a 
subiectului receptor, este un fapt că maşinile au intervenit în 
acest domeniu dar programul lor este alcătuit totuşi de oameni 
şi mai ales validarea artistică a produselor lor are loc prin filtrul 
unei sensibilităţi şi, în sfîrşit, oricît de riguroasă ar fi analiza 
ştiinţifică a diverselor metode şi tehnici ea nu epuizează 
niciodată opera. 

Distincţiile esenţiale între artă şi ştiinţă continuă de 
asemenea să rămînă valabile: limbajul conotativ al uneia se 
opune celui denotativ al celorlalte; prezenţa raţiunii, afectului şi 
concret-sensibilului  întîmpină dincolo tärimul îngheţat al 
conceptului; ambiguitatea funciară a primei se distinge de 
univocitatea definitorie a celei de-a doua; ponderea hazardului, 
a spontaneităţii şi lipsei de organizare va fi întotdeauna 
calitativ alta în artă decit în ştiinţă; în sfîrşit, am credinţa că 
anumite teritorii ale sensibilităţii şi afectivității vor rămîne 
întotdeauna apanajul celei dintii şi că tehnicile cele mai 
avansate nu vor izgoni niciodată de aici emoția, trăirea 
sensibilă, sentimentul participării. Faptul că structura artistică, 
oricît de „deschisă" şi „liberă" ar fi, presupune un minimum de 
închidere şi con- stringere nu înseamnă că organizarea şi 
rigoarea au pus stăpiînire fără rezerve asupra acesteia iar 
tehnicile de investigaţie ştiinţifică vor surprinde, cum este 
firesc, doar relaţiile esenţiale şi nu şi detaliile, deşi cel mai 
adesea acestea fac farmecul inegalabil al artei. 


Entuziasmul ca si nelinistea, exuberanta ca si teama, 
bucuria ca si tristeţea nu vor putea fi cuprinse niciodată într-un 
algoritm, formalizate într-o ecuaţie, fixate într-o constantă 
matematică, chiar dacă acestea pot surprinde momente ale 
unor asemenea stări sufleteşti şi eventual pot oferi chiar 
puncte de reper pentru caracterizarea lor. Mi se pare că o 
asemenea poziţie este fără rezerve în favoarea vocației 
eminamente umaniste a artei, întrucît doar aici omul devine 
sufletul ei. 


CIVILIZAŢIA IMAGINII 


Nu puţine sînt ocaziile în care epoca noastră este definită 
ca „civilizaţie a imaginii", apar chiar cărţi despre „Forţa 
imaginii'! (Rene Huyghe), un domeniu prin excelenţă sonor cum 
este muzica este analizat într-o carte intitulată „Imagine şi 
sens! (Pascal Bentoiu), şi se pare că intrarea artelor plastice în 
cetate, dezvoltarea design- ului pun într-adevăr organizarea 
spaţiului formelor şi volumelor sub reflectorul privirii. Teatrul, 
care poate fi citit sau ascultat, cîştigă enorm dacă este văzut, 
cinematograful nici nu poate fi conceput decît ca spectacol 
vizual iar televiziunea fabrică şi transmite în permanenţă 
imagini. 

Dacă putem să punem întreaga civilizaţie sub semnul 
ochiului este încă de văzut, unii gînditori, ca de pildă Henri 
Wald, proclamă superioritatea urechii care obligă la meditaţie şi 
reconstrucţie imaginativă proprie, iar virtuțile formative ale 
lecturii (din păcate într-un relativ declin ca afluenţă şi interes) 
nu pot fi negate de nimeni. Fapt este că, fără a face ierarhii 
axiologice si acceptindu-le doar pe cele funcţionale, 
deocamdată eficiența imaginii pare a fi superioară, 
accesibilitatea ei mai mare şi circulaţia ei uşurată de mijloacele 
tehnice moderne. 

In orice caz, pînă la apariţia cinematografului şi a 
televiziunii imaginea era apanajul doar al artelor plastice, al 
arhitecturii, baletului şi teatrului, intervenind doar în sens 
figurat în muzică sau literatură iar de „poluare imagistică!! era 
încă greu de vorbit, în timp ce astăzi sîntem într-adevăr asaltati 
din toate părțile de puterea modelatoare şi virtuțile 
compensative ale imaginii. Dacă lăsăm la o parte posibilităţile 
oferite de tehnică (răspunzînd de altfel unor cerinţe sociale) şi 
încercăm să privim lucrurile exclusiv sub raport uman, credem 
că o explicaţie nu e greu de găsit pentru a justifica sporul de 
prestigiu al acestei modalităţi de comunicare. 


Arhitectura — practicată dintotdeauna — se adresa desigur 
vizualului, dar ea apărea ca un ansamblu construit care pînă la 
urmă se integrează realului iar prin posibilităţile ei intrinseci 
reprezenta destul de vag anumite idealuri (deşi la o examinare 
atentă se pot descoperi virtuțile reprezentative ale operei 
gotice, ale rococoului sau stilului baroc; mai dificilă e din acest 
punct de vedere arhitectura modernă care prin natura ei este 
utilitară şi funcţională, pierzind multe din atributele prin care 
reuşea şi altceva decit să se spună pe sine). 

Artele plastice (pictura, sculptura, decoraţiile, arta 
monumentală) deşi se adresau direct ochiului au avut multă 
vreme un statut de interior şi o circulaţie limitată, iar în bună 
măsură şi astăzi muzeele publice nu reuşesc decît să mărească 
numărul celor ce le privesc dar nu le modifică esenţial locul 
spiritual. Genurile de mai largă circulaţie (decorația, arta 
monumentală, afişul, reclama etc.) joacă desigur un rol public 
de mai mare anvergură, dar prin natura lor ele ajung să fie ori 
integrate ambianţei şi astfel neobservate ca obiecte distincte 
ori subminate funetionalitätilor de alt ordin. 

Teatrul, căruia i s-a aplicat cel mai potrivit atributul de 
spectacol, este într-adevăr o operă destinată privirii colective, 
dar trebuie să recunoaştem că fără ajutorul cuvîntului el rămîne 
sărăcit de unul dintre atributele lui esenţiale. S-au încercat, e 
drept, formele de „spectacol strict vizual" în care mima înlocuia 
sunetul dar ele par totuşi primitive, incomplete sub raportul 
satisfactiei estetice pe care o produc, ca şi baletul care fără 
muzică pierde enorm. Şi totuşi marele avantaj al teatrului este 
că el reprezintă, semnifică cu ajutorul unor elemente parcă 
desprinse din viaţa ca atare, că idealul este transmis prin real în 
sensul cel mai propriu al cuvîntului (este jucat de oameni), 
spiritualitatea are nu doar o haină ci şi un chip material. 

Cum se explică atunci faptul că în bătălia dintre teatru şi 
cinematograf învingător este cel de-al doilea? Simplul recurs la 
avantajele pe care le creează tehnica cinematografică, 
posibilitatea prim-planurilor, a unei adevărate arhitecturi 
imagistice nu sînt suficiente ca explicaţii, deşi fără îndoială 
capacitatea de a sfărîma orice legi ale spaţiului şi timpului nu 
este neglijat. După părerea mea, oricîtă măiestrie regizorală şi 
actoricească am avea în cazul teatrului, spectatorul nu poate să 
uite că are în faţă un amestec de viaţă şi convenţie, că distanţa 
teatrului de real nu este chiar atît de mare, că idealul transmis 
nu poate căpăta atributele imaterialitätii. 

Dorinţa omului de a construi o lume imaginară, în care să 
nu mai folosească materialele oferite direct de reali late, nevoia 


sa de a compensa uneori neîmplinirile materiale cu satisfacţii 
imateriale posibile pe această cale este explicabilă sociologic, 
justificînd astfel afluxul şi succesul acestui gen. Nu întîmplător 
s-a vorbit despre cinematograf ca despre o „fabrică de vise“, nu 
fără motiv iluziile s-au refugiat în acest teritoriu ferit oarecum 
de controlul riguros al practicii, nu degeaba filmul a devenit „o 
distracţie", o modalitate de a-ţi petrece plăcut timpul. (Nu am 
auzit pe nimeni că s-a dus la o expoziţie de pictură sau la un 
concert ca să se distreze şi cu excepţia anumitor genuri literare 
contactul cu arta presupune parcă o anumită gravitate, un mod 
solemn de contact al idealului cu realul). Situaţia descrisă mai 
sus nu implică o atare evoluţie, a ierarhie axiologică între 
diferite arte dar este grăitoare pentru argumentarea tezei după 
care forţa de sugestie este direct proporţională cu distantarea 
estetică de realitate. 

Nu este un atare punct de vedere susceptibil de a fi acuzat 
de evazionism? Distanţarea de realitatea ca atare să spună mai 
mult decît folosirea elementelor ei sau copierea ei? Tendintele 
prezente în arta cantemporană sînt grăitoare în acest sens. 
Marele prestigiu al metaforei şi al incifrării în poezie sînt astăzi 
preferate limbajului comun, pictura care imită cu fidelitate realul 
este asimilată cu fotografia, muzica onomatopeică este greu de 
comparat cu arta componistică elevată, or asemenea tendinţe 
nu sînt simple manifestări ale unei conjuncturi ci exprimă 
procesul îndelungat al autonomizării artei nu doar faţă de 
celelalte forme ale conştiinţei sociale dar şi faţă de real. 
Imaginea cinematografică — bazată pe reproducere — îşi 
păstrează prestigiul pentru că aici distanţa estetică este 
suficient de mare pentru a evita identificarea cu realul (deşi la 
începuturile sale neobisnuinta, necunoaşterea convenției au 
produs efecte hilare, publicul neinitiat confundînd imaginea de 
pe ecran cu viaţa însăşi), iar arta regizorului şi a operatorului au 
contribuit la delimitarea idealului de real. 

Este de altfel un fapt pshiologic cunoscut că proiecţiile 
spirituale sînt întotdeauna anticipative ori retrospective, deci se 
distanțează de prezent şi că idealurile nu pot fi considerate 
țeluri ce urmează a fi atinse dacă ele s-ar confunda cu ceea ce 
deja există, fiinţează. De ce însă, astăzi, mai mult ca oricînd, 
imaginea intră în conştiinţa civilizaţiei prezentului? Cred că în 
primul rînd pentru că, ajutată de mijloacele tehnice, 
capacitatea reprezentativă, forța de asociere spirituală şi de 
reconstruire vizuală a omului este mult sporită. Pe de altă 
parte, dacă omul s-a gindit întotdeauna la viitor, astăzi mai 


mult ca oricind el încearcă să şi-i reprezinte, or prognoza pare 
întotdeauna mai adevărată, mai riguroasă cînd se face pe calea 
semnelor iconice. 

Nu putem să nu vorbim însă şi de pericolul poluării 
imagistice apărut în zilele noastre pe numeroase căi şi potentat 
prin acest dar al civilizaţiei contemporane pătruns pînă şi în 
casă: televizorul. Imaginile transmise pe această cale au nu 
numai rolul pozitiv de a accelera circulaţia valorilor şi de a le 
spori forţa de sugestie dar şi pe acela de a crea o atitudine 
pasivă a receptorului blo- cîndu-i capacitatea de construcţie 
personală a universului spiritual. Ploaia de imagini este uneori 
comodă dar şi creatoare de comodităţi spirituale, informaţia 
transmisă pe această cale concretă adoarme speculatia, 
solicitînd spectatorul să ia de-a gata nu numai imaginile pe care 
le „înghite“ dar şi gîndîrea care stă în spatele lor. 


Se poate vorbi atunci despre faptul că civilizaţia imaginii 
este caracteristică prezentului, că — aşa cum spune Marshal 
Me.Luhan — galaxia Gutenberg s-a stins? Dacă vorbim de o 
anumită predominanţă si prevalenţă culturală constatabilă 
sociologic, da. Dacă judecăm în perspectivă axiologică o 
asemenea ierarhie nu este numai imposibilă dar nici chiar de 
dorit pentru că unilaterali- zează omul. Probabil că după ce-şi va 
fi exteriorizat visurile, dorinţele, idealurile în imagini capabile să 
înfăţişeze sensibil un model estetic, omenirea se va cobori din 
nou în sine căutînd în interior răspuns la nevoile ei şi con- 
struindu-şi singură, cu materialele înmagazinate în minte, 
modelele dorite şi aşteptate.Dialectica interior-exterior poate fi 
aplicată conştiinţei doar metaforic cînd e vorba de imagini 
pentru că între reprezentarea mintală şi imaginea cristalizată, 
materializată există o distanţă enormă pe care numai creaţia o 
poate parcurge. A încerca să formezi oamenii în aşa fel încit ei 
să poată depăşi propria lor interioritate este un ideal pe care 
educația viitorului şi-i va propune în mod conştient nu pentru a-i 
transforma pe toţi membrii societății în artişti profesionişti ci 
pentru a le dezvolta aptitudinile creatoare în toate direcțiile. în 
acest sens spunea Marx că în comunism nu vor mai exista 
pictori ci numai oameni care pictează. 


MITURILE ŞTIINŢEI ŞI ARTA 


între cele două domenii, cu toată distincţia evidentă dintre 
ele, au existat dintotdeauna vase comunicante, analogii posibile 
şi nu de puţine ori s-a vorbit chiar de un mecanism intelectual 
identic la baza procesului creator, în mod firesc epoca civilizaţiei 
tehnico-stiintifice, mai mult chiar decît altădată, îşi pune 
amprenta asupra acestei relaţii iar analogii ca acelea făcute 
odinioară de Blaga între impresionismul din pictură şi teoria lui 
Einstein se transformă din metafore în realităţi indiscutabile: 
calculatorul electronic intervine in creaţia muzicală sau poetică 
iar teoria matematică a jocurilor este aplicabilă nu doar în te- 
renul arid al calculelor ci şi în poezie. Criticii folosesc în analiza 
operelor literare şi artistice teoria informaţiei, stilistica şi poetica 
matematică sau metodele riguroase ale structuralismului sau 
psihanalizei şi vechi idealuri formulate încă de Leonardo da 
Vinci ajung să se aplice tuturor domeniilor: matematica devine 
un limbaj universal şi misterioasele numere pitagorice îşi 
dovedesc valenţele estetice în actul creator. 


Cu toate aceste sensibile apropieri, cele două domenii 
refuză totuşi să se identifice, în ciuda rolului crescînd al tehnicii 
în creaţia artistică şi al metodelor ştiinţei în interpretarea ei, ba 
mai mult, în mod paradoxal, străvechi mituri ale ştiinţei se 
dovedesc greu aplicabile artei (spunem „în mod paradoxal" 
întrucît mitul în genere continuă să izvorască dintr-o conştiinţă 
sincretică în care artistul nu lipseşte şi punctele de contact sînt 
nu puţine). Să le luăm pe rînd. 

lată de pildă unul dintre idealurile dintotdeauna ale ştiinţei 
ca şi ale aplicărilor ei l-a reprezentat ideea depäsirii puterilor 
omului, încercarea de a le înlocui, de a prelungi forţa braţului 
sau mintea omului. Ştiinţa apărea astfel dintotdeauna ca un 
auxiliar, e drept indispensabil, al activităţii umane situîndu-se 
oricum în afara lui, pre- supunînd o detaşare şi în orice caz o 
lipsă de implicare a subiectului. Evident, ca toate valorile, 
valorile ştiinţei luau naştere tot în raportul dintre obiect şi 
subiect, dar acest contact nu presupunea decît rareori 
angrenarea afectivă a acestuia din urmă şi se limita la planul 
pur teoretic fără a năzui la o revărsare în tumultul sensibilităţii 
umane generale. Ştiinţa a năzuit, e drept, să folosească tuturor, 
dar prin natura sa profesionalizată, înalt specializată, nu se 
adresa tuturor. 

Spre deosebire de ea, arta nu a năzuit niciodată să 
înlocuiască omul ci dimpotrivă l-a pus întotdeauna în centrul ei, 
rostul creației nu era de a prelungi sau completa forța omului ci 
de a-l proslăvi prin obiectivarea forțelor sale esenţiale. E drept 
că opera odată creată îşi avea propria ei viaţă şi realitate dar ea 
nu se situa niciodată în afara universului uman, ci dimpotrivă 
presupunea o activă implicare a subiectului receptor în toate 
coordonatele personalităţii acestuia. O detaşare faţă de artă 
există desigur în sensul că ea trebuie scoasă din imedia- titatea 
vieţii şi ca orice construcţie umană ea se supune unor legi, 
norme sau convenţii, dar condiţia însuşirii ei este tocmai trăirea 
acestora, nu doar învăţarea lor ca în cazul ştiinţei. De altfel, 
deşi arta presupune şi ea iniţiere pentru a fi înţeleasă, idealul ei 
nu este acela al îngustei specializări, ci, pe cît se poate, al unei 
largi accesibilitäti. Cel putin în intenţii arta se adresează tuturor 
nu numai specialiştilor, iar timpul urmează să decidă asupra 
gradului de accesibilitate şi a sferei celor care o receptează 
adecvat. 

O condiţie dintotdeauna a ştiinţei a fost funcționalitatea, în 
sens de capacitate de aplicare practică, iar civilizaţia 
contemporană a ridicat această condiţie la rangul unui mit. O 


invenţie ştiinţifică inaplicabilă şi care nu aduce foloase este 
descalificată dintru început, iar una. al cărei randament este 
scăzut, chiar dacă ajunge să fie pusă în practică, este curînd 
eliminată. Se poate vorbi şi de o funcţionalitate a artei dar în cu 
totul alt sens: arta nu presupune aplicare, a aştepta ca operele 
să dea randament este cel puţin stupid, iar despre foloasele ei 
ele sînt de cu totul alt ordin. Materialul este înlocuit de spiritual, 
aplicabilitatea de un fel de inutilitate (practică), iar eficienţa se 
măsoară prin influență. Chiar în condiţiile civilizaţiei 
contemporane în care funcțiunea socială a artei nu poate să 
scape de sub tirania legii valorii, în care se vorbeşte de 
un „consum“ al ei şi se scontează pe succesul comercial al unei 
piese sau al unui film, aceste elemente nu-i schimbă natura, 
păstrînd-o departe de cea a ştiinţei. 

Unul din visurile omenirii pe care civilizaţia îl îndeplineşte 
treptat dar care continuă să rămînă un mit ce se îndepărtează 
precum Fata Morgana este viteza, capacitatea de a realiza rapid 
performanţa spectaculoasă şi de a schimba în permanenţă 
mijloacele care servesc acestui scop pentru a obţine o 
acceleraţie maximă. Nu este vorba doar de beţia vitezei care-i 
cuprinde pe automo- bilişti ci de întregul ritm, de rapiditatea, de 
intensitatea cu care au loc solicitările si se modifică 
deprinderile, deci în acest uriaş concert — chiar dacă nu pe 
post de dirijor dar în orice caz pe cel de prim violonist — se află 
ştiinţa cu implicaţiile ei practice în lumea tehnicii. 

Nu se poate spune că arta a rămas străină de aceste 
modificări ale însuşi stilului de viaţă şi că ritmul accelerat în 
care au loc transformările în toate domeniile nu-i influenţează 
însăşi evoluţia. Nu e vorba doar de succesiunea curentelor, de 
scurta existenţă a modelor artistice apărute una după alta, ci 
de statutul obiectului artistic însuşi. Si /otuși dacă ştiinţa se 
caracterizează mai ales prin schimbare arta propune o relativă 
stabilitate, dacă cuceririle tehnicii înlocuiesc vechile maşini arta 
păstrează cel mai adesea noul alături de ceea ce s-a clasicizat 
în timp, astfel că acest demon al vitezei care a dărimat civi- 
lizaţii păstrează in muzeul artei pe Venus din Milo si nu se 
dezice de Iliada sau Mona Lisa. Faţă de ştiinţă, care apare ca 
trecătoare şi schimbătoare, marea artă este întotdeauna 
perenă iar timpul, realizind evident o decantare selectivă, 
păstrează în patrimoniul ei ceea ce este mai de preţ. Ritmul 
rapid impus de civilizaţia modernă poate face să defileze în faţa 
noastră curente, tendinţe, orientări dar formele noi ale artei nu 


le înlocuiesc pe cele vechi ci se aşază cuminţi alături de ele 
atunci cînd apare şi învinge un nou venit. 

Definitorii pentru ştiinţă, descoperirea sau invenţia par să- 
şi găsească corespondentul în inovaţia artistică. Căutarea 
originalității caracterizează într-adevăr evoluția ambelor 
domenii şi s-ar putea crede că în sfîrşit aici ele şi-au dat mîna. 
Dar ce deosebire! In fond o invenţie reprezintă un instrument, 
un mijloc mai perfecţionat de a realiza un anumit ţel în timp ce 
artistul transformă originalitatea în ţintă a întregii sale activităţi 
creatoare. Dacă într-o parte noul rămîne mijloc, într-alta el este 
însuşi scopul întrucît un artist nu va năzui niciodată să repete 
ceea ce au făcut alții, ci va căuta mereu ceva nemaivăzut şi 
nemaiîntiinit. Nu e vorba doar de o deosebire psihologică ci de 
una care ţine de esenţa celor două domenii discutate, ceea ce 
şi permite ca să predăm ştiinţa dar ne interzice să obţinem 
talentul artistic prin simpla învăţare (ceea ce se poate învăţa 
este meşteşugul artistic, deci latura prin care ea se apropie de 
tehnică, dar nu însuşi suflul ei original W— fierbinte şi inedit). 
De altfel produsul ştiinţei este întotdeauna înlocuibil în timp ce 
opera de artă rămîne de neînlocuit, unică, inimitabilă şi 
irepetabilă. 


Raportul unicat-serie are de altfel o evoluţie semnificativă 
în contextul civilizaţiei contemporane. La nivelul producţiei 
artizanale fiecare produs avea într-un fel caracterul unui unicat 
şi prin aceasta se şi apropia de artă, în timp ce în condiţiile 
tehnicii moderne mecanizarea iar apoi automatizarea au 
introdus cu precumpă- nire seria, mult mai economică şi mai 
eficientă constructiv, pe cînd opera şi-a păstrat vechiul ei 
statut. Nu analizăm aici în mod deosebit acest raport dar este 
de menţionat că în momentul de faţă idealul producţiei tehnice 
a devenit seria, ceea ce şterge urmele caracterului individual, 
local al vechiului produs artizanal şi desfiinţează autorul, în 
timp ce în artă modificările au alt caracter. Apar astfel opozitiile 
individual-colectiv, autor  cunoscut-anonimat, personal- 
impersonal care toate sînt grăitoare pentru marea distanţă 
între aceste două domenii ale spiritului, altădată unite sincretic. 


In sfîrşit, unul dintre miturile civilizaţiei contempo- 
rane ale căror rădăcini se află în ştiinţă este măsurabili- 
tatea. Prin natura ei produsele acesteia au permis din- 
totdeauna introducerea factorului cantitativ în timp ce în 
cazul artei s-a păstrat şi continuă să dăinuie o veche 
reticenţă, conform căreia produsele ei nu pot fi numă- 
rate, cîntărite sau apreciate cu rigurozitate. Este adevă- 
rat că raportul artei cu matematica are izvoare încă în 
antichitate, că recunoaşterea lui nu poate fi negată pen- 
tru niciunul din momentele evoluţiei artei şi totuşi re- 
zervele se menţin. Să fie oare doar o prejudecată? Me- 
todologiile moderne de tip cibernetic, informaţional, 
structural, semiotic vor reuşi oare s-o înlăture? Cred că 
nu definitiv şi asta nu din motive sentimentale, în sensul 
că omul va dori să învăluie întotdeauna arta într-o aură 
de mister şi secret indescifrabil, ci pentru că opera prin 
natura ei nu se lasă formalizată în întregime. încercarea 
de a ne apropia de rigoarea ştiinţei în acest domeniu atît 
de gingaş este desigur salutară, dar am convingerea că 
dacă am atinge-o am face să ne dispară printre degete 
întreg farmecul artei. Mitul măsurabili- tätii propus de 
ştiinţă în această privinţă este desigur seducător, ca 
orice mit de altfel, dar din fericire de neatins în 


întregime.SCARA VALORILOR 


Incercînd să luminăm destinele artei este firească nevoia 
de a o plasa în tabla de valori a epocii şi de a stabili j— dacă 
este posibil — o scară şi trepte chiar şi în sînul ei. Poziţiile sînt 
aici — după cum se vede şi în celelalte analize — dintre cele 
mai diverse: unii prezic moartea artei, în timp ce alţii o aşază în 


fruntea formelor spiritului, unii susţin că nu e nimic nou în în- 
treag ei evoluţie, în timp ce alţii vorbesc de inovaţia 
permanentă, în sfîrşit mulţi se pronunţă dacă nu pentru declin, 
măcar pentru stagnare, în timp ce alţii încearcă să descopere 
repere ale unui progres. Se alătură apoi aşa-numitele arte 
minore cu pandantul lor — artele majore —, se face teoria 
capodoperei dar se recunoaşte că există şi funcţionează cu 
eficienţă nu numai opera obişnuită ci şi pseudoarta, Kitsch-ul. 

Nu putem ignora aceste diferențieri axiologice, cu mplicatii 
umane diferite, dar mai ales nu putem să nu constatăm nişte 
stări de fapt. Sociologic vorbind, există nu numai ARTA ci şi arta, 
nu numai autentic ci şi fals, iar aria lor de räspîndire, viteza lor 
de circulaţie, efectele lor spirituale sînt toate de luat în seamă 
pentru a contura profilul spiritual al civilizaţiei noastre. Este 
ceea ce vom încerca să facem în cele ce urmează. 


NIMIC NOU SUB SOARE? 


în mod paradoxal avalanşa de curente, orientări, tendinţe 
navotoare, proliferarea formelor artistice şi a 


mijloacelor de expresie, perindarea modelelor si schim- 
bările spectaculoase ale ierarhiilor, caruselul preferințelor 
publicului, în sfîrşit, toate fenomenele care atestă continua 
transformare, noutatea şi originalitatea definitorie a acestui 
teritoriu spiritual, trezesc uneori reacţii din cele mai sceptice. 
Blazati de acest bombardament cu trufandale artistice sau 
lucizi şi resemnati în faţa paradei inovatiilor, purtătorii unor 
asemenea reacţii încearcă să acrediteze ideea că în ciuda 
timpului scurs nu e nimic nou în artă, că pînă la urmă cele mai 
surprinzătoare apariţii nu sînt decît reluări ale unor manifestări 
existente încă în antichitate, că nu există tendinţe, curente sau 
opere lipsite de filiatii şi că prin urmare totul se poate reduce la 
o schemă umană eternă care stă la baza tuturor mutatiilor care 
au loc. 

Nu e mai puţin adevărat că istoria literaturii şi artei oferă 
la tot pasul exemple ale unei reale continuităţi, pe deasupra 
chiar cele mai non-conformiste orientări sfirşesc prin a-şi căuta 
„rădăcini în trecut“ (vezi exemplul teatrului absurdului), că 
anumite trăsături ge- neral-umane pot fi recunoscute în epoci 
şi fenomene artistice diferite. Repetarea, reluarea, este de 
altfel în firea omului, transformările petrecute în esenţa lui în 
cele cîteva mii de ani pe care îi cunoaştem nu puteau fi chiar 
fundamentale, ori dacă în mare creatorul şi receptorul sînt 
aproape aceiaşi, de ce ne-am aştepta ca exteriorizările sau 
interiorizările lor să se petreacă altfel. 

Nu odată în sprijinul acestui „nu-i nimic nou sub soare“ sînt 
aduse şi analogii sau asociaţii subtile care aruncă punți peste 
epoci şi vremuri îndepărtate: între dilematica situaţie a lui 
Oedip, întrebarea hamletiană şi dificultăţile opțiunii libere care 
stau la baza întregului teatru existențialist este trasă o 
interesantă trăsătură de unire, opoziţia dintre spiritul artistic al 
Greciei antice şi caracterul mai tehnic al civilizaţiei romane sînt 
considerate a genera actuala diletomie între real şi umanist, iar 
unor perioade artistice întregi precum helenismul le sînt găsite 
corespondenţi. în perioada de declin a academismului artistic 
sau în actuala resurectie a formalismului. Geometrismul picturii 
primitive este asemănat cu liniile şi formele abstractionismului, 
împodobirea armelor şi uneltelor în epoca gentilică este pusă 
pe acelasiplan cu design-ul, universalitatea şi tendinţa de 
sinteză a. artei Renaşterii par a fi perspectiva către care ne în- 
dreptăm şi astăzi, ori în acelaşi sens exemplele se înmulţesc la 


= 


nesfirsit. 

După ce în epocile trecute era căutată sincronia şi stilul 
cultural unitar în domenii atît de diferite cum sînt ştiinţa, 
filozofia, arta, acum, reluînd vestita dispută dintre antici şi 
moderni la Academia franceză, asemănările sînt căutate şi în 
timp, ajungîndu-se pînă la urmă să se nege existenţa oricărui 
progres în artă. Nu avem de-a face decit cu reluări, retuşări, 
reveniri, ne asigură reprezentanţii acestui punct de vedere, 
nimic din ceea ce este fundamental nu s-a schimbat iar 
civilizaţia contemporană, cu toată explozia demografică, 
informaţională, artistică nu iese din monotonie şi nu încetează 
să reia ceea ce alte epoci au prezentat la rîndul lor drept nou. 
S-a spus chiar că fenomenul pe care-l considerăm atît de 
profund contemporan — explozia informaţională — nu face 
decît să reproducă cele ce se petreceau în epoca marilor 
descoperiri ale Renaşterii, că marea popularitate a 
divertismentului este o reluare a cunoscutului „panem et 
circenses" şi dacă există vreo modificare, ea este doar una de 
accent pentru ca unei extreme să-i urmeze alta. Astfel noi am 
sta practic în loc şi chiar dacă acceptăm schimbarea decorului, 
aspiraţiile, visurile, idealurile noastre ar rămîne neschimbate. 

Un asemenea punct de vedere — extrem de răspîn- dit de 
altfel — este după părerea mea inacceptabil din mai multe 
puncte de vedere. Nu este vorba de a nega continuitatea, nu 
ne propunem să infirmăm filiaţiile reale, nu negăm existenţa ba 
chiar rolul pozitiv al modei artistice, dar nimic din toate acestea 
nu ne permite să închidem ochii în faţa discontinuitätii 
evidente, să observăm că, deşi asemănătoare, exemplele 
citate aici nu sînt deloc identice, iar omul nu se reduce doar la 
schema generală: naştere-trăire-dragoste-moarte. 

Natura umană nu poate fi redusă la acest tipar biologic (el 
însuşi mai greu de schimbat, dar nu neinfluen- tabil) pentru că 
omul ca fiinţă socială este concret, adică trăieşte acum şi aici, 
se modifică odată cu epoca, pe care o modifică el la rîndul său, 
dobîndeste noi valenţe sufleteşti. In fond, întreg universul 
spiritual al omului s-a îmbogăţit enorm, sensibilitatea lui s-a 
rafinat, raţiunea lui nu s-a amplificat numai cu cunoştinţe ci cu 
moduri noi de gîndire, afectul lui a fost încercat şi de alte 
emoţii decît cele primare. 

Dacă sîntem de acord că modul de abordare a realităţii de 

către om este în funcţie şi de mijloacele cu care o face, trebuie 
să acceptăm că mintea care utilizează calculatorul electronic 
diferă de cea care socotea pe răboj, dacă nu putem înţelege 
gîndirea şi afectul în afara limbajului nu putem să nu observăm 
că acesta din urmă a suferit nenumărate schimbări şi nuantäri, 
aşa că omul zilelor noastre nu poate fi confundat cu cel 
aparţinînd altor epoci. lar în privinţa artei ca obiectivare a 
esenței umane trebuie să ne gîndim că opera nu se reduce la o 
secreție a individului care a creat-o, ci intră într-un întreg 
context social, că circulaţia şi funcţiile pe care le joacă vor fi 
diferite, că înţelegerea şi asimilarea ei o face alta în sufletul 
fiecăruia. 

Conceptul de progres aplicat la artă nu înseamnă cum 
cred unii superioritatea lui Shakespeare faţă de Dante sau 
Sofocle şi a lui Brîncuşi faţă de Michelangelo sau Praxiteles ci o 
înaintare în cîmpul conştiinţei artistice. Dacă recunoaştem că 
prin autonomizare arta a căpătat un statut propriu, dacă 
acceptăm că apar noi genuri, ramuri, specii şi opere, dacă 
înregistrăm alături de noi mijloace de expresie şi noi modalităţi 
de comunicare, toate acestea nu rămîn fără consecinţe asupra 
sensibilităţi artistice a receptorilor, însemnînd — cel putin 
virtual — un pas înainte. 

E adevărat că societatea de consum modelează adesea 
oameni  unidimensionali, cum se exprima Marcuse, este 
adevărat că avansul cîştigat într-un domeniu (de pildă 
televiziunea) se poate pierde într-altul (lectura) şi analiza socio- 
psihologică a modului concret în care acest proces se 
manifestă în realitate şi se repercutează asupra personalităţii 
trebuie făcută pe toate planurile, dar  esecurile, 
unilateralizările, rămînerile în urmă sau chiar întoarcerile înapoi 
constatate într-un caz anume nu justifică cu nimic formula: „nu- 
i nimic nou sub soare“. Civilizaţia contemporană dispune de 
altfel de posibilităţi cum n-au existat nicicînd ca progresul 
virtual, realizat la nivelul creaţiei să fie generalizat în mase cît 
mai largi devenind o realitate artistică. 

De ce nu sînt de altfel judecate lucrurile şi prin prisma 
receptării? Democratismul artei astăzi, faptul că milioane de 
oameni îl citesc pe Eminescu, îl ascultă pe Enescu sau îl privesc 
pe Brâncuşi nu este un element de progres? Arta nu trăieşte în 
afara publicului, or acesta a devenit astăzi mai larg şi mai 
avizat ca oricînd, deci capabil de mai multă fineţe, creator de 
optici şi interpretări diverse care marchează pătrunderea operei 


în conştiinţe mult mai profund si mai amplu ca altădată. O nouă 
înțelegere a artei clasice, o nouă experiență estetică 
contemporană, o nouă pasiune deşteptată în co'nr ştiinţe sau 
un nou adept al artei, nu sînt toate acestea LUCRURI NOI SUB 
SOARE? 


MAI EXISTĂ CAPODOPERE? 


Multitudinea de experimente, formule artistice, căutări 
inovatoare ce caracterizează epoca ce o străbatem pare să nu 
fi dat nici o operă definitivă şi să fi sfărimat toate stilurile de 
pînă acum. Avalanşa de produse artistice, caruselul criteriilor 
de judecată, distanţa dintre creaţie şi receptare par la rîndul lor 
argumente în favoarea unui scepticism întristător. Să mai existe 
într-o civili-+ zaţie în continuă transformare momente de răgaz 
şi stabilitate? Să mai poată apărea în perioada unei neîntre- 
rupte mutații a valorilor de toate felurile opere care să le 
cuprindă într-un cristal care va rămîne transparent în ciuda 
scurgerii timpului? Dacă idealurile omenirii suferă o dialectică 
schimbare, întruchiparea lor în artă nu este sortită încremenirii 
şi prin aceasta efemerului? Mai putem vorbi astăzi de 
capodopere, de perenitate, de general- uman, cînd în jurul 
nostru totul este mişcător? 

Fără îndoială este greu de prezis destinul operelor ce apar 
sub ochii noştri şi nici nu vom încerca aşa ceva, multumindu-ne 
doar să observăm că atunci cînd în jurul nostru au existat pînă 
de curînd Brâncuşi, Picasso, Enescu, un relativism ca cel 
presupus în întrebările de mai sus este neîntemeiat. Dacă 
vorbim însă de locul artei în civilizația contemporană nu ne 
referim doar la operele ce apar acum, sub ochii noştri ci la 
întreg patrimoniul artistic al omenirii, care continuă să 
funcţioneze socialmente, deci să existe pentru noi. 

întrebarea din titlu este de aceea pusă în mod greşit. 
Capodoperele sînt prin definiţie acele opere care fiind 
încununări ale muncii, fruntaşe ale seriei, rămin perene, se 
integrează nu numai epocii în care au apărut dar şi universului 
contemporan. Aşa că evident capodopere mai există, iar 
semnificaţiile lor merită analizate atunci cînd vrem să 
configurăm conştiinţa artistică a lumii noastre. Nu le vom 
judeca însă ca piese muzeistice, valoroase doar ca semn al 
unor timpuri trecute ci prin prisma sensibilităţii momentului pe 
care-l trăim. 


Codex al valorilor 


Dintotdeauna oamenii au näzuit spre perfecțiune şi 
veşnicie iar operele care păreau să le încununeze eforturile le 
puneau în fruntea tuturora, ca nişte mari pietre de hotar în 
istoria culturii. Aspiratia aceasta spre înălţimi nu era în fond 
altceva decît încercarea supremă de a se exprima pe sine şi 
prin aceasta de a se înscrie în marea carte a progresului. De 
fapt, de fiecare dată omul se lua la întrecere cu natura, pentru 
că primul mare făuritor de perfecţiune era viaţa însăşi, cea ale 
cărei produse, pentru a face faţă tuturor vicisitudinilor, se 
slefuiau şi se adaptau pentru a răspunde înfruntărilor din jur. 

„Cred că firul de iarbă nu este mai neînsemnat decît 
călătoria de zi a stelelor" — spunea marele poet Walt Whitman 
— şi furnica e la fel de perfectă. Şi un fir de nisip sau un ou de 
ciocănitoare. Şi brotăcelul e o capodoperă comparabilă cu cele 
mai mari. Această comparaţie a creaţiei umane cu cea a naturii 
— în fiintarea ei —, această plecăciune în faţa acelei naturi 
care produce natura — natura naturans, a lui Spinoza — este 
fără îndoială semnul pretuirii vieţii şi al respectului omului faţă 
de ceea ce legile ei oarbe şi adesea neştiute reuşesc să creeze. 

E adevărat că minunata alcătuire a corpului omenesc, 
gingăşia unei flori, strălucirea unui diamant sau delicatetea 
căprioarei sînt pur şi simplu uluitoare, dar să ne gîndim o 
clipă. . . Pentru cine sînt toate acestea minunate, gingaşe, 
strălucitoare, delicate sau perfecte? Pentre ele înşile în nici un 
caz, pentru că natura nu cunoaşte adjectivele eu care o 
împodobim, ea nu înţelege preţul lucrurilor şi nu face ierarhie 
între ele. Singurul animal apretuitor, cum spunea Xenopol, este 
omul. Singurul pentru care lucrurile au valoare este acesta, iar 
cea care face selecţia şi adevărata tablă a perfecțiunii, rămîne 
istoria. 

Omul poate vorbi la modul figurat, metaforic, de 
capodoperele naturii, pentru că uimirea lui în faţa meca- 
nismului ei perfect nu va înceta niciodată oricît de departe ar 
ajunge ştiinţa — totuşi adevăratele capodopere rămîn lucrurile 
făurite de el însuşi — în toate domeniile spiritului. Consacrarea 
termenului de capodoperă n-a venit însă nici din lumea 
fermecătoare a ştiinţei şi tehnicii, din înălțimile gîndirii 
filozofice şi nici din măreţia atitudinilor morale, ci dintr-un 
domeniu parcă special făcut spre a exprima năzuinţa spre 
perfecţiune şi universalitate — arta. 

Ar fi greşit să facem comparații între lucruri atît de 

deosebite cum sînt o maşinărie complicată, o faptă de eroism 
sau teoria relativităţii generalizate a lui Einstein, şi totuşi 
numeroşi  gînditori au aşezat arta în fruntea produselor 
spiritului uman. Lăsînd la o parte exagerările — lucrul nu poate 
să nu ne pună pe gînduri, sur- prinzînd parcă motivul pentru 
care această ierarhizare are temei în specificul valorii estetice. 

Oare de ce? Pentru că prin însăşi natura ei — opera de 
artă reprezintă un legămint, o frätie a tuturor valorilor — 
pentru că Mioriţa, Luceafărul lui Eminescu, Coloana infinitului 
realizată de Brâncuşi, opera Oedip a lui Enescu sau piesele lui 
Shakespeare şi sculpturile lui Michelangelo nu pot fi reduse la 
faţa lor estetică, ci cuprind în ele aspiraţia spre înălțimile 
adevărului, spre profunzimile binelui şi spre măreţia dreptăţii. 
Exemplele pe care le-am dat sînt dintre cele mai reprezentative 
şi ele atrag atenţia dintru început prin faptul că reprezintă 
culmi ale ramurilor de artă din care fac parte. 

In lume s-au produs dintotdeauna mii şi mii de opere 
artistice în acelaşi timp, şi strîngerea lor la un loc în acel muzeu 
imaginar de care vorbea Malraux ar pune deodată în faţa 
noastră o neînchipuit de bogată şi vastă galerie de minunate 
realizări ale geniului uman, şi totuşi, atunci cînd vorbim de 
capodopere nu le cuprindem pe toate. Ar fi greu — dacă nu 
imposibil — să inventăm un cîntar pentru frumuseţe, după cum 
nici o scară a perfectiunilor nu va fi perfectă şi mai ales 
veşnică, şi totuşi timpul, istoria s-a pronunţat ea însăşi — 
alegînd virfurile care s-au impus în fiecare domeniu. Nu vom 
încerca să aruncăm drastice verdicte sau să rostim judecăţi 
definitive pentru că, mai evident decît oriunde, în artă nu poţi fi 
categoric şi nu poţi pretinde că ai avut ultimul cuvînt ci ne vom 
mărgini să explicăm de ce unele dintre creaţiile omeneşti au 
reuşit să ajungă pe culmile perfecțiunii. 

Fără a anticipa asupra fiecărui caz în parte ne propunem 
să medităm asupra următoarei observaţii valabile în toate 
cazurile concrete pomenite. Istoria alege şi înalţă pe treptele 
superioare ale ierarhiei acele creaţii care se dovedesc cele mai 
rezistente în timp — iar rezistenţa aceasta le este dată de 
expresivitatea umană care le caracterizează. 

Capodoperele vor fi deci acele opere care reprezintă în cel 
mai înalt grad omul, care glorifică tot ce are el mai înalt şi mai 
progresist, care unesc în sine cele mai înalte valori, impunînadu- 
se apoi spiritului ca un codex nelegiferat ăl acestora. Să ne 


plecăm cu respect în faţa legămiîntului sublim al valorilor şi să 
încercăm să ne împărtăşim din măreţia lor. Va fi cea mai per- 
fectă lecţie de frumuseţe. 


Podoabă a muncii 


Datorită farmecului şi atmosferei enigmatice creată de 
secretul artei, pentru mulţi ideea de a lega frumuseţea, 
caracterul sublim sau tragic de procesul atit de cotidian al 
muncii, pare de neconceput. 

Munca implică un ţel precis, eforturi laborioase, finalitate 
imediată şi practică, în timp ce arta este considerată de unii 
dimpotrivă rod al spontaneitätii şi jocului fanteziei lipsită de un 
scop anume şi parcă liberă şi gratuită. Ideea purismului artei, 
detaşarea ei de realităţile vieţii a fost multă vreme calul de 
bătaie al estetismului autonomist, deşi întreaga istorie a 
literaturii şi artei stă mărturie a netemeiniciei acestei poziţii. 

In conştiinţa sincretică a comunei primitive, manifestările 
artistice nici nu existau izolat, iar uneltele decorate, 
îmbrăcămintea, ritualurile de muncă, sau cele magice — 
cîntecele care însoțeau evenimentele importante ale vieţii — 
apăreau indisolubil legate de funcţionalitatea practică a 
obiectului sau atitudinilor respective, chiar atunci cînd procesul 
diviziunii muncii a făcut ca şi în lumea spiritului valorile artei să 
apară distincte. Evul mediu nu făcea încă nici o diferenţiere 
între breasla pantofarilor, a croitorilor sau ceasornicarilor şi 
breasla producătorilor de obiecte cu o funcţie estetică expresă. 
Individualismul promovat de Renaştere a contribuit mult la 
autonomizarea produsului artistic propriu-zis — pictura, 
sculptura, opera muzicală — dar în acea vreme el nu ieşise încă 
din zodia muncii, a efortului artizanal de a produce unicatul. 

Faptul că cele mai mari opere de artă erau legate de 
muncă, pe care o simbolizau, este vizibil de altfel chiar şi din 
etimologia cuvîntului capodoperă. Ce erau altceva decît 
modelele expresive ale unui început sau sfîrşit de eforturi 


îndelungate — acele obiecte denumite în italiană copo di 
lavoro iar în franceză chej-d'oeuvre sau lucrare efectuată de un 
meşter priceput — după cum o arată şi noţiunile de 


Meisterwerk în germană sau masterpiece în engleză. 
Faptul că, în fond, activitatea estetică este indisolubil 

legată de cea de muncă îl dovedesc de altfel şi cuvintele 
lucrare sau operă ca şi traducerile lor în diverse limbi — E ceea 
ce l-a şi determinat pe Tudor Vianu să spună plastic că arta 
este forma cea mai desăvîrşită a muncii omeneşti. Lăsînd la o 
parte interpretarea estetistă posibilă — dacă lucrurile sînt luate 
ad literam şi nu în spiritul lor — putem spune că prin măreția şi 
gingăşia ei, prin sublim şi grațios, prin sentimentul de armonie 
şi împlinire, opera de artă pare într-adevăr să împodobească 
viața omului, să exprime în modul cel mai subtil capacitatea lui 
creatoare. 

Bine, dar acele obiecte care se pretind artă, dar care nu 
vor să exprime nimic — sau acele produse care rezultă din 
maşina de calcul — în ce sens ar mai putea fi expresii artistice 
ale omului? Întrebarea este justificată, în ceea ce ne priveşte 
nici nu ne-am aventura să acordăm gratificatii axiologice 
supreme unor opere care n-au trecut încă proba timpului, dar 
trebuie să observăm că şi în aceste cazuri este incorporată o 
cantitate de muncă omenească, o străduinţă de a realiza un 
produs cu individualitatea lui, care să aibă o funcţie specifică. 

Autonomizarea valorilor artei din ansamblul valorilor, 
faptul că ele se prezintă pe sine nu ca anexe ale altora ci 
poartă cu mîndrie blazonul individualitätii reprezentative — nu 
trebuie pierdut din vedere nici o clipă, chiar dacă în acelaşi 
timp avem în vedere capacitatea lor sintetică, faptul că ele 
încearcă să redea omul în integritatea valentelor sale 
axiologice. Conceptul de muncă trebuie înţeles în sens larg, 
atit fizic cît şi mai ales spiritual — şi într-o asemenea viziune 
într-adevăr cu greu se pot găsi manifestări mai expresive în 
independenţa lor — faţă de finalitatea imediată *— un scop 
înţeles utilitarist, pragmatic. Electra, Mona Lisa, Hamlet, Faust, 
Luceafărul sau Rapsodia română nu slujesc realizării unor 
obiective imediate uşor de concretizat şi totuşi cît de evident 
este faptul că asemenea opere îmbogăţesc si înnobilează 
cunostiinte, le exprimă în ceea ce au ele înseşi înălţător şi 
frumos. Capodoperele sînt în felul lor urme ale geniului creator 
— märete imnuri înălțate muncii — ca principală formă de 
manifestare a esenței umane însăşi. 


întruchipare a idealului 

Dintotdeauna oamenilor le-a plăcut să viseze, să-şi 
proiecteze gîndurile în viitor încercînd să-i atingă, precum 
copilul luna cu mina. Nevoia de a lăsa fantezia să zboare este 
specific omenească, iar imposibilitatea de a atinge absolutul a 
dat de fiecare dată farmec şi uneori chiar măreție acestor 
strădanii. Cum treptat —B în curgerea istoriei — planuri dintre 
cele mai imposibile au devenit realitate, oamenii s-au grăbit 
să-şi imortalizeze visul realizat într-un simbol plastic, şi aşa au 
apărut marile mituri: prometeic, icaric, faustic, alături de mituri 
mai moderne întruchipate în persoana cuceritorilor terenurilor 
sălbatice, a vedetei sportive sau de cinematograf, a 
cosmonautului sau chirurgului specializat în operaţii pe inimă. 

Mituri de acest fel ingemănează dorinţa cu realitatea, visul 
cu fapta şi au mare forţă de sugestie intervenind la nivelul 
vieţii însăşi, dar în acelaşi timp idealurile pe care ni le 
reprezintă s-au întruchipat în opere de artă parcă pentru a opri 
clipa în loc şi a încremeni ceea ce ar putea să se topească sub 
influenţa vremii sau a contactului cu realitatea prea prozaică. 
Atunci cînd aceste întruchipări ale idealului erau opere de virj, 
capete de serie, țelul omului era atins pentru că el putea să-şi 
transporte în viitor visurile lui de-acum sau să-şi reprezinte cu 
anticipare o realitate pe care abia urmează s-o construiască. 

Idealul astfel exprimat reprezintă fie melancolia pentru un 
trecut ce nu se va mai întoarce şi care cuprinde în sine vitejia şi 
cavalerismului unui Don Quijote, fie aspiraţia veşnică a marii 
iubiri neîmplinite — Tristan şi /sol- da, Daphnis şi Cloe, Romeo 
şi Julieta, sau dacă vreţi povestea mult discutatului film Love 
Story, fie năzuinţa spre nemurire a unui Faust, visul spre 
împlinire a Sărutului lui Brâncuşi şi înălţarea spre nesfirsit din 
Coloana infinitului, a aceluiaşi. Dacă ar fi greşit să literaturizăm 
muzica transformînd-o în cuvinte nu putem totuşi să negăm că 
ea exprimă în marile simfonii beethoveniene, de pildă, triumful, 
bucuria, liniştea şi neliniştea, împlinirea sau eşecul, după cum 
näzuinta spre perfecţiune şi armonie a caracterizat întreaga 
muzică preclasică şi clasică, iar tumultul preaplinului, frica sau 
nesiguranța au fost cristalizate în muzica wagneriană. 

Avem deci exprimate în capodopere idei şi sentimente 
trecătoare şi veşnice, trecute, prezente şi viitoare. Se unesc aici 
într-un torent unic nenumărate pirîiaşe, fiecare reprezentînd o 
viziune sau o interpretare posibilă, o dorinţă sau un ţel. Cum 

arta este prin natura ei simbolică şi deschisă pentru mai multe 
înțelesuri, epocile, societățile, grupurile sociale vor încerca şi 
vedea în ea propriile lor visuri şi aspirații, dar cum sensul ei de 
bază nu poate fi modificat în mod arbitrar, ea va rămine re- 
prezentativă pentru o anumită linie de gîndire 


„Nimic mai greşit decit să credem că marile capodopere 
sînt mărgele risipite care ar putea fi adăugate oricărui colier, 
cînd de fapt ele se potrivesc numai acelor lanţuri cu a căror 
strălucire, formă şi culoare se aseamănă. Fiecare epocă şi le va 
rîndui după propria-i tablă de valori, deci după propriile ei 
idealuri şi nu puţine vor fi piesele uitate, în timp ce altele sînt 
redescoperite şi puse la loc de frunte. Luciditatea şi răceala 
sfirsitului secolului trecut a aruncat în umbră capodoperele 
romantismului în literatură iar impresionismul a negat întreaga 
pictură anterioară, pentru ca mai tîrziu motivele romantice să 
fie reluate, iar din plastica denumită ironic „aca- demizantă“ să 
se aleagă adevăratele capodopere dove- dindu-se că grotescul 
operei lui Goya s-ar putea uni peste secole cu absurdul ca 
modalitate estetică, sau că muzica lui Shonberg a premers 
aleatorismul şi serialismul. 

Corespondenţele stilistice de care vorbea Blaga pu- nînd în 
acelaşi plan gîndirea lui Hegel, gesturile teatrale, zvicnite ale lui 
Delacroix, ipotezele lui Cuvier sau pozitivismul lui Comte, 
pictura naturalistă a lui Courbet şi romanele lui Flaubert sînt 
desigur subtile şi inteligente analogii, deşi violenteazä 
specificul domeniilor alăturate, dar ele nu înseamnă în acelaşi 
timp — decît extrem de indirect — unitate de ideal. în primul 
rînd pentru că domeniul ştiinţei şi al filozofiei se pretează mai 
greu unei interpretări prin prisma conceptului de ideal, care 
presupune rațiune şi afect, înţelegere şi sensibilitate în acelaşi 
timp. în al doilea rînd, pentru că analogiile stilistice existente în 
mare în asemenea cazuri nu implică o viziune unitară sau un ţel 
comun. In sfîrşit, pentru că determinarea şi funcţia concretă a 
capodoperei nu permit asimilarea ei cu uşurinţă de orice spaţii 
sau timpuri, şi avînd în vedere că avem de-a face cu unicate 
sîntem obligaţi, mai mult decît oriunde, să facem o analiză con- 
cretă. 

Spuneam că avem de”a face în cazul capodoperei cu o 
sinteză a timpului, cu o înmagazinare selectivă a frumuseţii şi 
înţelepciunii epocilor. Am adăuga acum că dincolo de caracterul 
ei constatativ, de faptul că reprezintă o sumă a celor realizate, 
capodopera are şi un rol vizionar, prospectiv. Nu ne referim aici 
doar la Utopia lui Thomas Morus sau la Cetatea soarelui 
prefigurată de 
Campanela şi nici la universul concentraţionar parcă întrevăzut 
de Kafka cu mult înaintea hitlerismului, ci la faptul că orice 
capodoperă păstrează în ea valenţe libere, fiind gata precum 


unele metale usor oxidabile la cel mai mic contact cu aerul, apa 
sau alte substanţe să creeze asociaţii, să întrevadă, să 
construiască punți peste timpuri. 

Nu vom putea spune niciodată că Vitoria Lipan, eroina lui 
Mihail Sadoveanu, este numai oglinda epocii ei. în acest 
personaj vom întrevedea întotdeauna setea de adevăr a omului, 
dîrzenia cu care înfruntă greutăţile de orice fel, neînduplecarea 
sa faţă de duşmani. Idealul nostru uman de astăzi este desigur 
mult mai complex şi solicitările realităţii contemporane ne 
obligă la mult mai multe raportări, dar Ana lui Manole, Vitoria 
Lipan, lon al lui Rebreanu sau Darie al lui Zaharia Stancu, fac 
parte din profilul spiritual al poporului nostru şi într-un fel îi 
prezic şi viitorul. 

în acelaşi timp fiecare dintre ei, ca de altfel semnificaţiile 
tuturor capodoperelor, tînjesc să cucerească nu numai timpul ci 
şi spaţiile, adică să fie reprezentativi nu numai pentru istoria şi 
geografia noastră ci şi pentru cea a lumii. Este virtutea idealului 
de a tinde către universalitate şi de-a transcende obiectivele 
imediate sau ambițiile efemere. După ce s-a străduit să 
surprindă într-o construcţie ingenioasă fărima de lumină a 
idealului, capodopera se închide şi nu o pot deschide decit cei 
ce au chei potrivite pentru lacătul ei. 


Mutatia valorilor 


Parcă prin însăşi denumirea ei capodopera ar presupune 
eternitatea, definitivatul pe treapta cea mai de sus a lumii 
valorilor, or pînă şi cele „7 minuni ale lumii" atît de cunoscute în 
antichitate, au pălit acum pe lîngă numeroase alte realizări ale 
omului. Să nu mai vorbim de operele pierdute, de cele uitate în 
negura timpului sau de cele ce au trebuit să predea sceptrul 
întîietăţii noilor veniţi pentru a avea o imagine — chiar şi 
aceasta sumară — a permanentei mutații a valorilor. Sau să 
amintim că capodoperele unui Beethoven, Wagner, Sos- 
takovici, ale lui Manet, Van Gogh n-au fost recunoscute la 
timpul apariţiei lor şi că succesul a venit să le aşeze la 
adevăratul lor loc abia mult mai tîrziu? Best-selleru- rile 
oscilează şi ele, premiile Oscar cu tot prestigiul lor sînt evident 
relative, tratatele de istorie a artelor prezintă nu odată table de 
valori diferite sau le refac pe cele vechi. 

Nici specialiştilor, nici publicului nu le este încredinţat 
monopolul adevărului sau al sentinţei definitive în materie de 

artă, iar secretul capodoperei pare pînă la urmă la fel de 
întîmplător cu cel al unui loz în plic. Să tragem de aici concluzia 
scepticismului şi nihilismului axiologic total, cum fac unii? 
Evident că nu şi din mai multe motive: în primul rînd pentru că 
— în ciuda tuturor excepțiilor — o anumită perenitate a valorilor 
nu poate fi negată iar oscilaţiile, mutaţiile nu o infirmă 
întrutotul; în cel de-al doilea rînd pentru că faptul că au loc mu- 
taţii pe scara valorilor artistice, că variază criteriile de 
apreciere, că se schimbă sensibilitatea estetică a publicului, nu 
este o catastrofă şi nici măcar un fapt inexplicabil, în sfîrşit 
pentru că perenitatea presupune în mod dialectic nu numai 
continuitate ci şi discontinuitate şi ar fi simplist s-o identificäm 
cu încremenirea sau fixismul. 

Mai util ar fi, credem, să discutăm care sînt cauzele acestei 
mutații a valorilor, de ce de pildă impresionismul neagă 
întreaga pictură anterioară denumind-o aca- demistă sau 
teatrul absurdului eclipsează pentru moment teatrul de factură 
realistă, iar arta acţiunii pretinde să înlocuiască arta stabilităţii 
şi desăvirşirii. In fiecare caz explicaţiile sînt complexe iar 
apariţia fotografiei într-un caz, alienarea relaţiilor umane într- 
altul sau încercarea de a depăşi prin dimensiuni şi mişcare ceea 
ce este fix şi definitiv în al treilea, reprezintă doar prime jaloane 
pentru o interpretare ştiinţifică. Esenţial este însă să admitem 
că în lumea artei, ca de altfel în lumea valorilor în genere, nimic 
nu este încremenit şi că mutatiile sînt nu numai explicabile ci 
într-un sens necesare. 

Progresul artei este de altfel tocmai însumarea acestor 
tendinţe contradictorii ale evoluţiei în care revenirile se unesc 
cu salturile bruşte înainte sau în spate — uneori în mod 
spectaculos — unele opere urcă în vîrful piramidei pentru ca 
apoi să se prăbuşească şi chiar să dispară. Se mai poate vorbi 
atunci de un progres, de o înaintare ascendentă? Credem că 
da, cu condiţia de a judeca lucrurile raportîndu-ne nu la opera 
individuală ci la conştiinţa estetică de ansamblu şi de a privi 
relaţia funcţională a artei cu cei care o receptează. 

Mutatiile sînt în această perspectivă un proces firesc şi într- 
un fel ele regenerează, întreţin, scot în relief valori care altfel s- 
ar pierde într-o uniformitate cenuşie, lipsită de relief. 

Principalul nu este să acordăm epitetul de capodoperă, ci 
să ne insuşim criteriile — variabile şi ele — după care fiecare 
epocă şi clasă îşi întocmeşte tabla de valori şi conferă această 
calitate operei individuale.  Constantă rămîne în toate 
modalităţile de valorizare atitudinea umanistă, adică sträduinta 
de a raporta lucrurile la om şi la interesele lui (dacă ne gîndim 


bine la cunoscutul dicton al lui Protagoras „omul este măsura 
tuturor lucrurilor" este evident că este vorba nu de un om ab- 
stract, atemporal ci de unul concret, viu, trăind într-o anumită 
lume şi călăuzindu-se după anumite interese şi idealuri). 

Totuşi cine este de vină pînă la urmă pentru mutatia pe 
care o constatăm în lumea valorilor? Omul care evoluează, ale 
cărui interese se schimbă, care pune noi întrebări universului, 
sau opera care .ar avea o specială disponibilitate spre oscilație, 
nesiguranţă, variaţie? Este clar, după părerea noastră, că 
resorturile mutatiilor de care vorbeam nu sînt nici exclusiv 
extrinseci, ni.ci doar intrinseci. E adevărat că un rol mare îl are 
evoluţia socială însăşi, modificările contextului socio-cultural, 
moda chiar, dar pe de altă parte, mai mult decît în cazul altor 
valori arta este deschisă, liberă unor interpretări multiple, 
polisemică şi diferitele epoci, clase, grupuri sociale pot s-o 
interpreteze în mod diferit, s-o aşeze pe trepte diferite ale scării 
valorilor. 


Noile valori apărute nu le înlocuiesc pe cele precedente 
cum se întîmplă deobicei în ştiinţă ci se aşază alături de ele dar 
în schimb în ierarhia valorilor le iau locul sau joacă rolul de cap 
de serie. Această predispoziţie spre schimbări este deci dublă şi 
în înţelegerea lor trebuie să avem în vedere atît factorii externi 
cît şi cei interni. Mutatiile, departe de a semăna cu salturile 
catastrofice ale lui Cuvier, sînt în ordinea lucrărilor şi capo- 
doperele rămîn — cu toate schimbările — pilonii de susținere ai. 
sistemului tectonic al artei. 


Sensul progresului 


Capodoperele sînt considerate adesea ca expresii ale 
desăviişirii umane, realizate deasupra şi în afara oricăror 
contigente de spaţiu şi timp. Operele în care omul este 
întruchipat în cvasi-integralitatea sa, în care sînt exprimate 
aspiraţiile sale spre universalitate, par poate într-adevăr greu 
de legat de o anumită epocă istorică, deşi ar fi dificil să ne 
închipuim /liada şi Odiseea în afara orînduirii g'entilice, pe 
Leonardo da Vinci sau Shakespeare în altă vreme decit a 
Renaşterii sau impresionismul în pictură fără nici o legătură cu 
contextul socio-cultural şi tehnic al sfirsitului secolului XIX în 
Franţa. 

Dacă legătura cu epoca poate fi pînă la urmă depistată, 
este într-adevăr mai greu de demonstrat, ba chiar uneori 
imposibil în mod direct, faptul că orice capodoperă ar putea 
stabili vreo concordanţă directă între momentele de virf ale 
dezvoltării sociale şi culmile creaţiei artistice. Chiar Marx 
vorbise de altfel despre un raport inegal între dezvoltarea 
producţiei materiale şi creaţia artistică atrăgînd atenţia asupra 
faptului că deşi se poate stabili o legătură dintre operă şi 
vremea în care a apărut (el se referea la epopeea greacă), este 
greu de înţeles de ce aceasta ne procură încă şi astăzi o 
desfătare artistică, iar dintr-o anumită măsură serveşte drept 
normă şi model inegalabil (paradoxal este mai ales faptul că 
marile opere ale antichităţii apar tocmai într-un moment în care 
omenirea se afla pe o treaptă socială nedezvoltată şi că ele sînt 
produsul unor condiţii sociale necoapte care singure i-au dat 
naştere şi care nu se pot repeta niciodată). Să tragem atunci 
concluzia că nu se poate stabili nici o relaţie între capodoperă şi 
progresul social sau că — mai mult — primitivitismul, 
înapoierea, subdezvoltarea ar fi condiţia reuşitei artistice? Cred 


cà nu. Psihologic vorbind, farmecul inegalabil al artei antice 
este într-adevăr explicabil prin plăcerea omului matur de a-şi 
regăsi copilăria, dar perenitatea estetică a acestor opere 
presupune neapărat calităţi intrinseci ale acestora, nu simple 
cauze exterioare. 

Interpretarea aceasta cred, de altfel, că vrea mai mult să 
atragă atenţia pentru a preveni un determinism simplist, 
mecanic al formelor spiritului şi nu să nege relaţia lor cu 
realitatea. Este apoi adevărat că epoca //iadei şi Odiseei sau a 
tragediei antice sînt din punctul de vedere actual şi de la 
nivelul civilizaţiei noastre etape nu numai depăşite dar 
momente pe care acum le putem considera de înapoiere. Aşa 
erau însă ele şi atunci? Oare nivelul forţelor productive din 
Grecia orînduirii gentilice putea fi în acel moment altul decît cel 
ce a fost? Evident că nu. lar Grecia antică nu a cunoscut 
perioade de înflorire economică şi culturală în acelaşi timp? 
Vestitul „secol de aur“ al lui Pericle nu era doar o metaforă ci 
exprima expansiunea, prosperitatea, avintul economic, or 
sculptura lui Praxiteles sau Partenonul datează de atunci. 
Renaşterea la rîndul ei este în primul rînd o perioadă de pro- 
gres economico-social marcat prin intrarea pe scena istoriei a 
burgheziei, care în momentul acela aducea cu sine un mod de 
producţie superior, care lichida închistarea şi încremenirea 
economiei naturale dominantă în feudalism iar uriaşele salturi 
spirituale ale acestei epoci nu pot fi rupte de momentul istoric. 

Exemplele se pot da şi în sens invers. Nu este întîm- plător 
că perioada de declin a imperiului roman, a sclavagismului de 
fapt a dat puţine capodopere, că alexandrinismul exprimă o 
oboseală nu numai spirituală dar şi socială, sau că sfîrşitul 
evului mediu este marcat de trecerea în desuetudine a unei 
anumite poezii de salon sau de decadenta unor formule literar- 
artistice. 

Mult mai complexă este perioada pe care o trăim astăzi 
datorită faptului că însăşi evoluţia socială este contradictorie, 
că exploziile revoluţionare sau tehnico-stiin- tifice nu sînt 
urmate subit de revoluţii artistice, aşa cum o preziceau 
manifestele diverselor curente, şi că epocile de stabilitate nu 
trebuie să ducă la un fel de „trium- falism“ cum s-a întîmplat 
uneori. Procesul social marcat însă prin construirea unor noi 
orînduiri, prin avîntul forţelor productive, constituie totuşi 
premisa unor înnoiri şi' pe plan spiritual. Operele care reuşesc 
să intuiască acest complicat proces, sau să întrevadă chiar 


evoluţia lui viitoare se bucură în orice caz de şansa de a se 
înscrie nu numai pe linia unor necesităţi sociale imediate dar şi 
de a dobiîndi girul timpului. 

Este adevărat că nu sîntem — şi nici nu s-ar putea să fim 
— înconjurați de capodopere, este verificat faptul că marile 
opere reprezentative ale unui timp coexistau cu nenumărate 
lucrări de valoare medie sau chiar minoră, sau că 
„deschizătorii" unei noi serii artistice nu ajungeau şi nu ajung să 
fie cei mai reprezentativi pentru aceasta, dar asta nu ne poate 
împiedica să observăm că tendinţele sociale cele mai înaintate 
îşi găsesc pînă la urmă expresia în operele de vîrf ale unei 
epoci. 

Nu este locul să vorbim aici despre progresul artei însăşi 
pentru că el nu poate fi limitat la apariţia de capodopere ci este 
mult mai complex. /ntre operele care apar, p'recum perla 
ascu'nsă într-una din sutele de scoici, se va afla şi opera 
excepțională, aceea care va face observabilă nu numai 
ridicarea nivelului conştiinţei estetice, ci mai ales va surprinde 
mersul înainte al lumii din mijlocul căreia se naşte. Geneza 
capodoperelor ca şi nevoia oamenilor de a atinge perfectia nu 
se va stinge niciodată. 


Sinteză a timpului 


Pentru cine priveşte cu atenţie istoria culturii şi civilizaţiei, 
capodoperele apar ca un şir nesfirsit de semne pe care 
omenirea le-a plasat în diverse puncte ale drumului pe care l-a 
parcurs ca indicii semnificative. Precum cenuşa presărată în 
basm pentru a putea reconstitui drumul sau asemenea 
marcajelor pe o potecă de munte, seria capodoperelor serveşte 
astfel drept reper orientativ în bogata lume a spiritului, 
explicîndu-ne locul pe care acesta îl joacă în contextul 
civilizaţiei contemporane. 

Să nu ne închipuim deci că singurul sens ar fi unul 
arheologic şi că rostul lor nu este decît să servească unor 
asemenea reconstituiri, pentru că atunci ne-am afla în faţa unui 
mare muzeu de „fosile culturale” şi-atit. Marile opere de artă n- 
au fost riciodată numai o simplă piatră de hotar ci au însemnai 
întotdeauna TIMP SOLIDIFICAT IN CRISTALE jar strălucirea lor nu 
s-a adresat niciodată unei singure epoci. 

E drept, rezonanţa Mioriței n-a fost în toate epocile aceiaşi, 
Hamlet a fost jucat în nenumărate feluri, Beethoven a fost 

contestat pentru ca apoi să fie unanim acceptat iar /on 
Andreescu a fost în bună măsură recunoscut la adevărata sa 
înălțime abia după un secol. Mutaţiile sensibilităţii publicului au 
cunoscut chiar cazuri mai „scandaloase" întrucît un Kafka a fost 
cunoscut şi prețuit abia după moarte, muzica medievală după o 
perioadă îndelungată de umbră a ieşit la lumina rampei 
culegînd aplauze neaşteptate, iar pictura pe sticlă se bucură 
acum de un imens succes, după ce sute de ani a zăcut uitată 
sub praf sau pur şi simplu vopsită pe deasupra. Ce dovedesc 
asemenea exemple? Că viaţa capodoperei este capricioasă, 
efemeră si nesigură, depinzind de modă şi întîmplare? 
Exemplele citate ar putea justifica o asemenea opinie 

— destul de răspîndită de altfel — dacă nu am fi obligaţi să ne 
întrebăm de ce opere apărute în condiţii care nu mai există de 
mult cunosc o nouă viaţă şi sînt în stare să placă unor generaţii 
din alte timpuri şi alte spaţii. înseamnă că trebuie să fie „ceva“ 
ce depăşeşte momentul şi locul, trecînd hotarele geografiei şi 
ale istoriei, pentru a exprima OMENESCUL, în ce are el mai 
general, pentru a încerca să atingă ETERNITATEA. 

Unii ar fi poate tentaţi să scoată capodoperele din şiragul 
istoriei şi să le transforme în neaşteptate dar minunate expresii 
ale geniului uman, uitînd însă că ele nu s-ar fi putut naşte 
niciodată în afara TIMPULUI. Dacă noi îl putem juca astăzi pe 
Shakespeare, Cehov sau Ca- ragiale altfel decît pe vremea lor 
sau chiar altfel decît acum 30 de ani, aceasta nu înseamnă că 
ei plutesc deasupra timpurilor, ci dimpotrivă că sînt în fiecare 
moment împlîntaţi în istorie şi nici nu pot trăi decit prin ea. 

Faptul că strălucirea lor de cristal este mereu alta nu arată 
numai relativitatea gustului, ci şi grăuntele de absolut pe care-l 
cuprind, pentru că altfel nu ar lumina vremi atît de diferite. Este 
ddt capodoperei să înfăptuiască cele mai märete punți între 
epoci şi să unească cele mai diverse gusturi, temperamente şi 
interese, înscriin- du-se în fiecare epocă în sistemul ei general 
de valori, cu care este în consonantä sau dimpotrivă 
polemizează. Dealtfel capodoperele nici nu se pot recunoaşte 
decit după această polivalentä în timp, după însuşirea 
surprinzătoare de a renaşte şi înflori de mai multe ori precum 
acele flori care nu încetează să aibă boboci, în timp ce produ- 
sele artistice care înfloresc o singură dată şi apoi se ofilesc 
definitiv nu pot aspira decît la statutul de operă. 

Cuvintele lui Goethe după care progresul în artă s-ar 
exprima prin faptul că „fiecare operă este la ţintă în vremea ei“ 

privesc după părerea mea nu înaintarea în artă ci funcţia 
avansată sau retrogradă pe care o operă o poate avea într-un 
moment dat, în vreme ce capodopera nu atinge niciodată o 
singură ţintă, într-un singur moment. Din păcate nu odată ceea 
ce apare nou în artă este privit cu neîncredere şi oamenii, chiar 
înainte de a aştepta judecata vremii, se instalează comod în 
jiltul din faţa operelor „consacrate“, „recunoscute“ de academii 
sau tratate, dar dacă prudenta este justificată înainte de a rosti 
o judecată de valoare afirmativă, ea ar trebui să ne ghideze şi 
înainte de a ne grăbi să aruncăm un blam. 

E greu să laşi să pătrundă în cetatea artei autentice pe 
fiecare dintre solicitantii care bat la poartă, dar pînă la urmă cei 
ce au dreptul să intre o vor face sfărîmînd lacătele şi balamalele 
prudentei exagerate si nu se vor supune decît unui singur 
stăpîn: TIMPUL. Atunci însă cînd avem de-a face cu fiecare 
dintre capodopere asistăm parcă la o derulare a unui film 
extrem de lung într-o singură clipită: nu spunea Marx că a 
învăţat de la Balzac mai mult decît de la toţi istoricii, 
economiştii, filozofii sau juriştii epocii la un loc pentru că autorul 
Comediei umane topise în creuzetu/ romanelor sale însuşi 
timpul? Şi Divina Comedie a lui Dante cu plimbările ei prin 
Infern sau Paradis nu ne conduc prin drumul întortochiat, plin 
de meandre ale vremii sale? lar dacă vom porni pe acest drum 
ne va conduce el oare numai către vremea celui care a bătătorit 
calea sau ne va permite uneori să ne recunoaştem pe noi înşine 
sau pe cei din împrejurul nostru? 

Evident că vocaţia capodoperei este să înfringă momentul 
si individualul pentru a exprima ceea ce se clădeşte în însăşi 
trecerea vremii, surprinzind ge!neral-uma- nul. Nu e totuşi 
niciun paradox să spunem că esenţa umană nu există în stare 
pură şi aprioric, ci numai prin efortul constructiv al fiecărei 
epoci şi societăţi în parte. In ce ne priveşte trebuie doar să fim 
în stare să vedem în capodopere nu numai ceea ce 
recunoaştem uşor şi seamănă cu însăşi viaţa noastră ci să 
avem acea superioară detaşare de a vedea cum se scurge 
TIMPUL. 


ROSTUL ARTEI CU A MIC 


In tabla de valori a artei contemporane treptele s-au 
înmulţit: operelor consacrate li s-au adăugat cele nou apărute, 
capodoperele s-au înconjurat dintotdeauna de o pleiadă de 
lucrări mai puţin semnificative, seriile artistice au cuprins nu 
numai culmi ci şi suprafeţe plate, astfel încît peisajul axiologic 
a devenit din ce în ce mai colorat şi nuantat. Istoricii literari şi 
de artă au dovedit de altfel că nu odată deschizătorii de 
curente — un Dubois-Pillet în cazul impresionismului în pictură 
— erau departe de virfurile reprezentate de un Manet, Monet 
sau Pissarro că o tipologie stilistică nu este neapărat şi 
axiologică. S-a încercat de-a lungul veacurilor despărţirea artei 
de non- artă fără a se găsi însă criterii infailibile, ba epoca mo- 
dernă a adus cu sine anti-romanul, anti-teatrul, anti-arta în 
genere care însă nu de puţine ori — vezi cazul lui Alain Robbe- 
Grillet sau Eugen lonescu — s-a „clasicizat“. 

De fiecare dată însă inovaţia (autentică sau falsă) cerea 
dreptul de a sta în vîrful piramidei, de fiecare dată contestaţia 
cea mai gălăgioasă s-a făcut sub stindardul autenticului, în 
fiecare caz noile curente sau formule autentice rîvneau la 
înălțimile universalului. Se vorbeşte îndeobşte numai de „arta 
mare“, exemplele care se dau sînt culese întotdeauna din 
rezervorul mereu mai bogat al acesteia (noi am iacut acelaşi 
lucru în prezenta carte) şi aproape niciodată nu se vorbeşte 
despre „arta medie", despre numeroase produse artistice care 
prin volum şi viteză de circulaţie, prin prezenţă cotidiană si 
infiltrare obsesivă în conştiinţe, ajung să aibă uneori o influenţă 
mult mai mare asupra omului decît cele dintii. 

O simplă investigaţie statistică ar descoperi cu uşurinţă că 
formaţia muzicală a majorităţii oamenilor n-o fac Beethoven, 


Bach, Enescu, că simţul plastic nu se dezvoltă sub influenţa lui 
Rafael, Rubens, Van Gogh sau Marc Chagall, că în cultura 
literară a indivizilor marile valori naţionale precum Eminescu, 
Creangă, Caragiale, Sadovea- nu sau Arghezi nu există adesea 
decît în măsura în care fuseseră prezenţi în programa şcolară, 
că în sfîrşit filmele de mare succes nu sînt întotdeauna cele ale 
lui Fellini, Antonioni, A. Tarkovski, ci dimpotrivă, 
superproductiile de duzină, cu caracter comercial, aflate nu 
odată la periferia artei. Cum este şi firesc, în interioarele 
noastre nu se pot afla decit rareori Grigorescu, Andreescu, 
Luchian sau Pallady, pictura străină o cunoaştem doar din 
reproduceri sau muzee iar orientările moderne dacă nu stir- 
nesc „scandal! trec adesea nebăgate în seamă. O restrînsă 
categorie de oameni îşi propun şi reuşesc să creeze o ambiantä 
estetică în casa sau la locul lor de muncă, destul de puţini sînt 
încă aceia care în afara mijloacelor de comunicaţie de masă 
(cinematograf, televizor etc.) caută comunicarea individuală cu 
arta şi au o atitudine realmente estetică faţă de ea. 

Tabloul pe care-l înfăţişăm este evident dinamic, dar ar 
trebui să ne dea de gîndit că după milenii sau veacuri de artă, 
în condiţiile revoluţiei culturale, cu ajutorul mijloacelor 
revoluţiei tehnico-stiintifice, în climatul de democraţie a 
accesului la Artă există încă numeroşi oameni care chiar dacă 
au auzit de Rapsodia română nu cunosc Oedipul lui Enescu, 
chiar dacă au văzut Co/oana infinitului nu s-au oprit niciodată 
asupra Cuminteniei pămîntului şi mai ales nu acordă Artei decit 
privilegiul unei audiții sau vizionări unice. S-ar putea obiecta că 
Operele mari nici nu trebuiesc demonetizate printr-un contact 
permanent, că Mona Lisa pusă pe cutia de chibrituri îşi pierde 
orice semnificaţie artistică, că practic este cu neputinţă să 
venim în contact nici măcar cu 5% din capodoperele artistice 
recunoscute ale lumii. 

S-ar mai putea spune că publicul are înclinații, gusturi, 
interese şi formaţii culturale extrem de diferenţiate, că 
estetizarea ambianţei face să se piardă măreţia Unicatelor, că 
Arta autentică cere să te apropii de ea cu oarecare gravitate şi 
solemnitate şi că năvala noului ne întunecă vederea şi nu ne 
permite să vedem prea departe nici înapoi şi nici în jur. Nu 
intenţionăm să înmulţim explicaţiile socio-psihologice absolut 
reale care pot lumina această stare de fapt, deşi chiar din 
enumerarea acestora se poate vedea că ele nu constituie o 
fatalitate, dar ne întrebăm cu toată seriozitatea care este 


statutul artistic al produselor estetice care ne umplu existenta. 

Dacă privim cu atenţie în jurul nostru sau examinăm viaţa 
culturală a aceloraşi mulţimi de indivizi vom observa cu 
uşurinţă că ea nu este deloc vidă din punct de vedere estetic. 
Printre obiectele care ne împodobesc interioarele se află alături 
de numeroase oale, farfurii, scoarte sau icoane pe sticlă 
executate de autori anonimi nu mai puţine tablouri reprezentînd 
peisaje, naturi moarte, ţigănci cu flori sau fructe, ai căror autori 
nu-i ştim. 

Printre imaginile care ne formează sensibilitatea plastică se 
găsesc alături de reproduceri, vederi, afişe, reclame, reviste 
ilustrate şi busturi sau statui ale unor anonimi, decoraţii 
exterioare, obiective arhitectonice, ansambluri urbanistice ai 
căror autori sînt la fel de puţin cunoscuţi. Printre piesele 
muzicale ale căror acorduri ne dezvoltă urechea o pondere 
imensă o are lunga galerie a cîntăreţi- lor de muzică uşoară sau 
populară dintre care cu greu ne-am încumeta să scoatem la 
iveală vreun nume care a rezistat timpului (în afara unor 
excepţii a căror longevitate artistică a trecut de numărul cîtorva 
decenii, cum e cazul Măriei Tănase), după cum credem că 
niciodată folcloriştii nu vor putea da viaţă veşnică dansurilor 
sau cîntecelor pe care le înregistrează. 

Cred că toată lumea va fi de acord că romanele polițiste 
îngurgitate, spectacolele de divertisment la care am participat, 
numărul mare de programe artistice urmărite la televizor sau al 
serialelor săptămînale — răspunzînd unor nevoi estetice reale 
— nu se înscriu — decit în cazuri extrem de rare — în ceea ce 
obişnuim să numim ARTA MARE. 

lată că ne aflăm deci în faţa a ceea ce am putea numi arta 
cu a mic întrucît nu-i putem acorda nici aceeaşi valoare, nici 
aceeaşi semnificaţie indiferent din ce perspectivă am privi 
(antropologică, axiologică, sociologică, gene- ral-culturală) dar 
care nu numai că nu poate fi eliminată, dar ni se pare a fi chiar 
necesară. Rostul acestei arte cu un nivel scăzut este doar 
axiologic minor pentru că an- tropo-psiho-sociologic ea joacă un 
rol extrem de important. Neputind spune precum regina 
Antoanetta — „dacă n-au piine să mănînce cozonac“ — vom 
spune invers: în măsura în care condiţiile socio-culturale nu 
favorizează consumul de cozonac, omul se va mulţumi cu 
pîinea care nu este doar un înlocuitor ci ajunge alimentul de 
bază. 

Fraza de mai sus poate trezi protestele scandalizate ale 

celor care înţelegînd greşit întreaga noastră argumentare ar 
crede că pledăm pentru minima rezistenţă sau chiar pentru 
răsturnarea tablei de valori fireşti. Departe de noi o asemenea 
intenţie. Trebuie să privim însă atitudinea estetică în mod lucid 
şi realist, iar dacă aspiraţiile noastre calitative vor fi maxime ele 
nu îngăduie să ignorăm mase largi ale receptorilor şi condiţiile 
sociale concrete care explică rämînerea lor încă la un nivel 
redus. Funcţia compensatorie a artei cu a mic este completată 
cu cea pregătitoare a sensibilităţii estetice, cu primele încercări 
de a o şlefui şi rafina. Nu e mai puţin adevărat că uneori în 
acest fel gustul poate fi şi denaturat în aşa măsură încît ulterior 
educarea lui să fie mai dificilă dar trebuie să admitem totuşi că 
— fie chiar într-o formă primitivă —+ manifestările artistice pe 
care le privim atit de critic reprezintă primul pas al emancipării 
conştiinţei estetice: 

Străduindu-ne deci să nu ne plasăm în coada 
gustului public, aspirînd spre înălţimi şi spre o formaţie 
multilaterală a receptorilor să nu privim cu nejustificată 
„superio- ritate“ la aceste largi forme de exprimare a 
unei atitudini estetice „În stătu 


nascendi“.DRUMURILE ARTEI 


E ciudat dar. deşi toate istoriile consemnează existenţa ei 
din cele mai vechi timpuri şi aproape nu există gînditor care să 
nu fi reflectat despre rostul şi soarta sa viitoare, arta a 
continuat să reprezinte obiectul îndoielilor şi reazemul 
scepticismului multora. Cînd au fost descoperite exceptionalele 
desene primitive din peşteri, ele au stîrnit uimirea şi, pentru că 
nu se putea concepe că au fost făcute pur şi simplu pentru 
satisfacția estetică, a rămas în picioare doar explicaţia funcţiei 
lor sociale, izvo- rîtă din muncă. Cînd s-a încercat să se explice 


farmecul pe care îl exercită asupra noastră capodoperele 
spiritului elin, într-o lume care avea cu totul alte structuri, Marx 
arăta că acesta este indisolubil legat de condiţiile sociale 
necoape care i-au dat naştere şi nu mai poate reveni niciodată. 

Neîncrederea în arta prezentă şi mai ales în cea viitoare 
fusese însă semănată încă din vremea vestitei dispute dintre 
antici şi moderni, opinia dominantă fiind că cei dintii nu vor 
putea fi egalati niciodată. In cuprinzătorul său sistem, Hegel 
sintetizează întreaga istorie a artei în cunoscutele forme: 
simbolică, clasică şi romantică, pentru a prezice apoi moartea 
lentă a acesteia. Scopul artei nu se află — spunea el — nici în 
imitarea naturii, nici în domolirea violenţei dorințelor, 
purificarea pasiunilor, instruire, ameliorare, cîştig bănesc, ci 
trebuie căutat şi statuat în el însuşi, şi totuşi, cu toată 
independenţa ei, viitorul părea să nu-i aducă nimic bun. 
Gînditorul german reuşise să surprindă într-o formulă 
concentrată un drum nesfirsit de lung, de la sincretismul antic 
la autonomia artei, care devenise propriul ei scop, pentru ca 
apoi orizontul ei să se închidă. 

Atunci cînd Marx şi Engels legaseră destinul artei de 
structura socială şi de diviziunea muncii, mulţi au clamat 
împotriva unei asemenea „,terfeliri“ şi au trebuit perseverente 
şi scrupuloase eforturi din partea lui Engels pentru a preciza că 
ei au considerat factorul economic doar în u/timă instanţă drept 
determinant. 

Evoluţia ulterioară a artei moderne n-a încetat să producă 
surprize şi nedumeriri, nu numai pentru că venea în 
contradicţie cu sensibilitatea tradiţională, dar şi pentru că părea 
să se apropie de ştiinţă, de structurile teoretice. Pe de altă 
parte, au apărut manifestările anti-teatru, anti-muzică, anti- 
artă, care sfidau în mod absolutist vechile canoane, nu fără a 
introduce altele, unele destul de îndepărtate de vechile noastre 
reprezentări, ceea ce nu a împiedicat realizările valoroase ale 
acestor domenii să funcționeze ca artă. Nelinişteşte pe unii şi 
posibilitatea realizării artei cu ajutorul maşinilor, considerîndu- 
se că „programarea“ ar răpi tocmai ceea ce era imprevizibil şi, 
ca atare, conducea la surpriză. Lipsa intenţiei artistice, în sensul 
vechi al cuvîntului, a dus automat la excluderea unor asemenea 
produse din sfera artisticului, deşi destinul social al operei n-a 
fost niciodată dependent de dorinţele şi voinţa creatorului, ci au 
fost întotdeauna definite de practica artistică. Să căutăm 
singura explicaţie a noilor tendinţe artistice în uriaşa revoluţie 


tehnico-stiinti- fică, în noua mentalitate pe care o formează 
civilizaţia modernă? Atunci, de ce o bună parte din publicul larg 
s-a întors la arta secolului al XIX-lea, ba mai mult, în muzică 
gustă şi pe preclasici? Şi cum au apărut în muzeul imaginar al 
lui Malraux, chiar şi măştile africane, produs al unei străvechi 
gîndiri magice? 

S-ar părea că spiritul refuză să înainteze în domeniul esteticului 
şi preferă să se refugieze în trecut, în timp ce arta 
contemporană s-ar adresa tot mai mult unui cerc de specialişti, 
realizînd — cum se exprima recent cineva — un dialog iluzoriu, o 
întîlnire doar cu sine însuşi. Se uită mereu că, la vremea lor, nici 
Shakespeare, Beethoven sau Manet n-au fost înţeleşi şi primiţi 
cu braţele deschise, c 


ăeste într-un fel firesc ca interesul artistic să se îndrepte spre 
ceea ce poate intui, şi nu spre ceea ce ar putea consuma sau 
asimila cu ideile şi conceptele generale. Nu spunea chiar 
scepticul Hegel că „interesul artistic se deosebeşte de interesul 
practic al dorinţei prin faptul că el îşi lasă obiectul să subziste 
liber pentru sine, în timp ce dorinţa îl întrebuinţează în folosul 
ei, distrugîndu-l; de considerarea teoretică a inteligenţei 
ştiinţifice, dimpotrivă, contemplarea artistică se deosebeşte, în 
sens invers, întrucît ea are interes pentru obiect, aşa cum 
există el ca obiect individual, şi nu caută să-i transforme în 
ideea lui generală sau în concept"? De ce n-am recunoaşte 
atunci că, în lunga ei istorie, arta a făcut paşi uriaşi tocmai spre 
această libertate şi neatîrnare, cerînd să fie gustată pentru ea 
însăşi şi să nu fie asimilată cu alte activităţi oricît de 
importante ar fi ele? De ce să ni se pară o nenorocire sau un 
semn al pierzaniei că nu toţi ne recunoaştem la fel în oglinda 
artei, şi s-o facem numai pe ea vinovată cînd nu ne 
recunoaştem deloc? 


Sîntem încă sclavii diviziunii sociale a muncii, după cum 
observau în corespondenţa lor Marx şi Engels, şi o eliberare de 
această situaţie o va aduce abia comunismul, cînd — W după 
cum spuneau ei, exprimîndu-se metaforic — W fiecare va putea 
fi nu numai vinător, pescar sau agricultor, dar şi pictor, 
compozitor sau poet. Destinul artei nu va fi oare tocmai acela 
de a exprima acele valenţe ale esenței umane, pe care nici un 
fel de activitate practică sau teoretică nu le poate cuprinde? 

Ar fi semnificativ să urmărim cum se realizează acest 
destin. Desigur, ramurile şi genurile artei au avut fiecare 
drumurile lor şi ar fi imposibil să punem pe acelaşi plan pictura 
şi sculptura, poezia şi teatrul cu arhitectura sau decorul. Să 
luăm chiar şi numai drumul, urmat de arta muzicală pe care n-o 
cercetăm în mod special în acest capitol — de la cîntecele 
primitive la obiectele sonore realizate cu ajutorul calculatorului 
şi vom avea imaginea uriaşei distanţe parcurse. Nu mai puţin 
lipsită de revelaţie ar fi arhitectura care de la colibele primitive 
a ajuns acum la uriaşii coloşi de oţel, beton şi sticlă, pentru a 
ne da seama de acelaşi lucru. Urmărirea fiecărei ramuri în 
parte ne va oferi în mic o imagine unitară asupra evoluţiei Artei 
în genere, a drumurilor pe care le parcurge în 


contemporaneitate şi poate a viitorului ce-o aşteaptă. 


SOARTA POEZIEI 


Prorocirile despre moartea artei sufocată de domnia 
ştiinţei, a viitorii în care ne-a azvirlit istoria sau a prag- 
matismului prozaic al modului de viaţă modern ar fi trebuit să 
se împlinească mai ales în lumea poeziei, unde fiorul inefabil al 
unei spiritualitäti nude părea cel mai ameninţat. Epoca modernă 
apare multora rece, uscată şi exclusiv de utilitară, zeul care o 
domină pare să fie cel al eficienţei şi funcţionalităţii, corsetul 
convențiilor s-a înmulţit iar iluziile, visurile, măreţia miturilor 
pare să se fi destrămat cu totul. 

Cum să aibă loc poezia care presupune incandescenţă, 
libertate şi un farmec al imprevizibilului atunci cînd totul pare 
analizabil, controlabil supus unor reguli la îndemîna tuturor? Un 
asemenea raţionament este fals de două ori. O dată pentru că 
realitatea socială, universul nu se înscrie doar în registrul 
luciditätii care poate fi despicat în elemente şi a doua oară 
pentru că poezia nu se reduce doar la modalitatea clasică sau 
romantică ci dimpotrivă este tărîmul în care prin definiţie „totul 
este posibil". 

Ce rost are totuşi o manifestare a unei stări de spirit prin 
excelenţă contemplativă şi reflexivă într-o lume în care acţiunea 
efectivă, participarea directă, sînt măsura eficienţei activităţii 
umane? Nu este în acest caz poezia o inutilă podoabă, un luxos 
ornament în contextul unei civilizaţii ale cărei mobiluri şi 
interese sînt modelate în permanenţă de practica socială 
imediată? Un asemenea mod de a pune problema este cel puţin 
simplist pentru că înainte de a participa actionînd asupra 
realului omul este nevoit să-i contemple, iar practica istorică a 
generat nu numai nevoi direct utilitare ci şi altele, care la prima 
vedere pot părea superflue, dar care răspund unor cerinţe ale 
spiritului. 

Poezia ca atitudine specific estetică reprezintă tocmai 
gratuitatea ridicată la rang de 'necesitate, aura axiologică 
intens colorată emoțional care ia naştere din reflectarea 
indirectă a realului şi care nu-l redă ci îl simbolizează. Născultă 
din magia cuvintelor, întemeiată cu precădere pe forța lor 
sugestivă şi pe capacitatea lor metaforică poezia este departe 
de a fi în pericol, chiar dacă prozaismul vieţii sau nevoile ştiinţei 
ne obligă la un limbaj denotativ, sec şi riguros. Poate tocmai ca 


o reactie la aceasta, conotatia, recifrarea devin nevoi spirituale 
compensatoare şi aduc cu ele un mesaj inefabil şi intraductibil 
din punct de vedere logic. 

Arta este în genere ambiguă, adică multiplu interpretabilă 
dar poezia modernă, mai mult decît cea de pînă acum, ocoleşte 
exprimärile directe,  cliseele imagistice sau verbale, 
reproducerea vieții ca atare. Nu pledăm pentru ermetism ca 
unica formulă poetică dar nu este deloc în- tîmplător că el apare 
în acest secol, după cum visul capătă drept de cod artistic 
definitoriu doar odată cu suprarealismul, dar fenomene de acest 
gen, departe de a caracteriza poezia contemporană în genere 
sînt totuşi simptomatice pentru ea. Limbajul poetic 
contemporan ocoleşte programatic prozaismul si năzuieşte spre 
o accentuată conturare a specificului său, situație în care legile 
compoziţiei cu ajutorul cuvîntului ordonat într-o structură 
profund expresivă devin hotărîtoare. 

Observînd creşterea însemnătăţii elementului formal, a felului 
cum se comunică, nu-l ocolim pe ce anume ni se transmite, dai’ 
constatăm că mesajul poetic nu se reduce la o temă uşor 
reductibilă la legile logicii formale, ci implică mai ales o stare de 
spirit, o atitudine, o sugestie simbolizind realul, nu descriindu-l. 
Pe de altă parte, odată cu lărgirea registrului codurilor poetice, 
cu extinderea repertorului lor de semne are loc o surprinzătoare 
amplificare a substanţei umane a poeziei tocmai prin forajul 
spiritual pe care-l întreprinde dincolo de suprafaţa exterioară a 
fenomenelor. într-o viziune nouă sînt reluate vechile mituri la 
care se adaugă altele noi, alături de concret-istoric desluşim 
mai limpede general- umanul, iar creşterea ponderii lucidităţii, a 
elementuluiintelectiv nu anihilează afectul sau concret- 
senzorialul. 

Peisajul poeziei noastre contemporane este convingător în 
acest sens chiar şi la o privire fugară, lipsită de orice ambiţie 
antologică. Modalitätile ei multiple dovedesc nu numai că 
viziunile unilateralizatoare de mai sus nu se confirmă, dar 
creează o lume în care legile cotidianului nici nu pot pătrunde 
decît mascate, drapate în faldurile ironiei ca la Marin Sorescu 
sau geometrizate ca în poezia lui Nichita Stănescu. Şi-apoi cine- 
a crezut că temele etern-umane au dispărut sub presiunea 
prezentului n-are decît să citească închinarea pe care o fac 
naturii şi lucrurilor Lucian Blaga şi George Călinescu, cine s-a 
îndoit de virtuțile poetice ale relaţiilor sociale în toată 
complexitatea lor să se gîndească la Arghezi şi M.R. 
Paraschivescu, iar cine rru cunoaşte caligrafia artistică a visului 
să se oprească la Leonid Dimov. Dar cine a avut impresia că 
luciditatea nu poate fi şi sentimentală să caute poeziile Anei 
Blandiana sau Constanţei Buzea, cine a avut temerea că poezia 
a ieşit din cetate să-i urmărească nu numai pe Mihai Beniuc, 
Geo Dumitrescu sau Nicolae Labiş ci şi pe Adrian Păunescu, lon 
Gheorghe sau Grigore Hagiu. Poezia erotică n-a murit ci a 
căpătat doar alte forme ca de pildă la Nina Cassian, în timp ce 
incantatia magică a versului o regăsim la lon Alexandru. Alături 
de modalitatea clasică a unui Victor Eftimiu sau Al. Philippide se 
manifestă nestingherit nu numai baladescul lui Tudor George 
dar şi suprarealismul lui Gellu Naum sau ,antipoezia!! lui 
Romulus Vulpescu. Fără îndoială poezia contemporană poartă o 
amprentă concret- istorică marcată, ceea ce n-o împedică să-şi 
pună întrebări general-umane privind rostul vieţii şi al morţii, 
cum l'ac Eugen Jebeleanu sau Geo Bogza, răşpunzînd poetic 
adică sugerînd atitudini posibile ce se oferă opțiunii individuale. 
Poezia contemporană solicită receptorul mult mai intens 

pentru că îl obligă să aleagă, pentru că nu-i oferă soluții ci 
probleme, pentru că presupune o atitudine activă şi nu o 
comodă rumegare de concluzii stabilite dinainte. Nu riscă însă 
ea, astfel, tocmai pentru că e incomodă, pentru că nu poate fi 
„consumată! la fel ca spectacolele de divertisment sau 
muzica uşoară, să se îndepărteze de publicul larg, să se 
adreseze doar unei elite?Nu se poate întâmpla ca sub 
pulpana unui limbaj poetic novator să se ascundă impostura, 
lipsa de talent, eşafodajele verbale care nu degajă niciun 
sens? Fără îndoială ambele riscuri există şi formarea unui 
public iubitor de poezie nu este uşoară nu numai pentru că 
presupune inițiere (lucru necesar de altfel în toate 
compartimentele artei), dar mai ales pentru că cere răgaz, 
meditaţie, dăruire sufletească necondiționată şi neîmpărţită, 
or acestea nu sînt întotdeauna uşor de realizat. 

Nu avem la îndemiînă soluţii prefabricate pentru aceste 
dificile probleme, dar credem că oferind publicului o gamă 
largă de modalităţi poetice avem şanse mai mari ca fiecare 
receptor să se apropie măcar de una, decît dacă am cere 
formule şablon sau ne-am limita la patrimonial clasic. Sînt 
apoi extrem de interesante experimentele artistice 
intergenuri (să ni se ierte formularea!) adică încercările de a 
uni de pildă muzica, plastica, dansul şi poezia într-un 
spectacol care aminteşte de sincretismul primitiv al artei, ca 
şi confruntările directe cu publicul prin ieşirea curajoasă în 
cetate, reînvierea vechii comuniuni a receptării cu creaţia, 
încercarea de a capta interesul pe toate căile posibile 
artisticeşte. 

. Nici un cîmp tematic nu este închis, fie că apelează la 
univers, timp, istorie sau mit, nici o modalitate în sine nu este 
superioară valoric ci totul, absolut totul, rămîne. sub domnia 
TALENTULUI, a VOCATIEI şi FORŢEI EXPRESIVE a POETULUI. lar 
acesta nu trebuie considerat niciodată prizonierul unei 
modalităţi, tematici sau canoane pentru că fiecare dintre cei 
pomeniti aici, ca şi toţi ceilalţi, se manifestă liber, evoluţia lor 
pulsează de suflul vieţii şi nimic nu trebuie considerat 
încremenit. Cred că în aceasta se manifestă SPIRITUL 
TIMPULUI pe care-l trăim şi poate că destinul poeziei este 
tocmai acela de a fi mereu aceeaşi dar totuşi alta, pentru a 
împlini toate valenţele ESENŢEI UMANE. 


, MUZEUL ÎN DECLIN? 


Este justificată o asemenea întrebare pesimistă atunci «cînd pe 

de altă parte vorbim de civilizaţia imaginii si de supremaţia 
viziunii plastice în ansamblul vieţii sociale 


?Să vedem ce condiţii au permis însăşi punerea problemei» în 
primul rînd faptul că prin natura sa muzeul tezaurizează operele 
după o anumită decantare şi selecţie, că el reprezintă tradiția 
consacrată, joacă un rol pozitiv însemnat de stabilire a valorilor, 
de evidentiere a tendinţelor şi curentelor care s-au perindat, 
deci permite o perspectivă de ansamblu, or prin aceasta joacă o 
funcţie cultural- estetică deosebit de însemnată. Se pot 
desprinde cu mai mare uşurinţă  dinamicile evoluţiilor 
individuale, varietatea modalitätilor, interferența lor, seriile 
estetice constituite şi deschiderile către viitor, or în formarea 
unei culturi artistice grupajul se dovedeşte astfel superior frag- 
mentării şi perspectivei izolate. 

Ceea ce constituie calitate reprezintă însă, din alt punct de 
vedere, şi defect: acordînd o aură clasicizantă muzeul este nu 
odată învinuit de academism, aşteptind verdictul timpului 
selecţia ajunge să se oprească prea prudent, urmărind 
consacrarea operelor prezente, cele ce lipsesc sînt implicit 
excluse şi parcă excomunicate, aspi- rînd la durabilitate se poate 
ajunge la încremenire. Un revers precum cel creionat aici nu 
poate fi ignorat, tendinţele de rigidizare şi conservare oarecum 
arheologică sînt primejdii reale şi nu odată artiştii consideră 
muzeul drept un cavou ce consfinteste o înmormîntare, care 
oricît ar fi de fastuoasă rămîne o lespede de sub care nu se 
poate ieşi. 

Istoriceşte vorbind, muzeul public a vefnit să înlocuiască 
colecţia particulară şi să ofere unui public larg ceea ce fusese 
închis şi rezervat unui grup extrem de restrins, or prin aceasta 
artele plastice ies în cetate, pot forma sensibilitatea, ajung în 
contact cu receptorii lor şi se realizează ca valori socialmente 
recunoscute. Institutio- nalizarea valorilor plastice contribuie 
evident la însci'ierea lor pe tabla de valori a unei anumite epoci, 
ba chiar le permite să traverseze secole şi să apară alături de 
opere create cu mii de ani mai tîrziu şi astfel spaţiul şi timpul par 
să se contopească. 

Reversul acestui avantaj îl reprezintă izolarea de lume 
pentru că opera plastică, chiar dacă se mişca într-un spaţiu 
limitat, participa la viaţa oamenilor, făcea parte din ea, o 
înfrumuseţa dinlăuntru, pe cînd acum ea s-a constituit într-o 
lume aparte, distinctă şi detaşată de receptorul ei, lipsită de 
funcţionalitate directă şi oferită doar unei contemplări fugare 
turistului în trecere, grăbit şi poate nepregătit pentru a-şi asimila 
valorile prezentate. Sutele de mii de oameni care vizitează 
Luvrul, Ermitajul, Muzeul Vaticanului, Galeriile din Dresda, Palatul 
Uffizi din Florenţa, Muzeul Guggenheim din New York sau Muzeul 


de artă din Bucureşti sînt un indiciu îmbucurător al interesului 
publicului faţă de opera plastică, dar o sumară cercetare 
psihosociologică ne va dovedi că mobi- lurile care-l îndeamnă 
sînt mai puţin estetice şi mai degrabă general-culturale, că 
superficialitatea, snobismul, o artificială şi convenţională dorinţă 
de a fi informat şterg adesea impresiile estetice, care rămîn fără 
urme consta- tabile în conştiinţe. 

Avantajul grupării de care vorbeam adineauri se vädeste în 
alt sens un mare dezavantaj: cantitatea imensă de capodopere 
„pe metru pătrat" împiedică diferentierile, faptul că psihicul 
este supus unui adevărat asalt emoţional se soldează nu odată 
cu o stare de indiferenţă, în care vibrația afectivă nu mai poate 
avea loc, tocmai pentru că pragul psihic este depăşit. 
Individualitatea operei este astfel periclitată de prezentarea 
colectivă; ceea ce este unic, inimitabil şi irepetabil ajunge 
uneori să se piardă dacă receptorul nu este pregătit dinainte, 
nu urmăreşte un anumit fir, nu are — prin însăşi organizarea 
muzeului — posibilitatea să desprindă uşor logica internă a 
evoluţiei artei. 

Am văzut pînă acum pericolele care minează muzeul din 
interior dar trebuie să observăm că atacurile cele mai virulente 
vin dinafară. Arhitectura, deşi evident e altceva decit artele 
plastice, organizează şi ea spaţiul dintr-o perspectivă vizuală, 
arta monumentală scoate plastica chiar în mijlocul cetăţii 
încorporînd-o vieţii cotidiene, arta decorativă se infiltrează în 
interioare şi este prezentă în săli de spectacole, construcţii, 
design-ul se străduieşte să sudeze legătura artei cu industria, 
ornamentaţia spaţiilor verzi oferă un cadru plastic, ambalajele, 
afişele, obiectele de uz casnic ne bombardează cu imagini. Să 
mai adăugăm la aceasta cinematograful, unde desenul, 
culoarea şi încetul cu încetul şi volumele sînt transmise în sute 
de imagini pe secundă, să luăm în consideraţie televiziunea 
care ne poate aduce muzeul chiar acasă şi ne vom da seama că 
instituţia muzeală pierde efectiv teren. 

Este vorba atunci într-adevăr de un declin aî muzeelor? 

Vor ajunge acestea ca nişte preţioase morminte de faraoni 
pe care omenirea le va păstra doar ca vestigii ale trecutului? Ne 
vom mulţumi pe viitor să admirăm operele de artă plastică doar 
trecînd prin expoziţiile ce ne sînt în drum sau prin parcurile unde 
ele sînt expuse în aer liber? Oare meşterii care au zugrăvit 
Voroneţul pe dinafară prevăzuseră această nevoie a artei 
plastice de a ieşi în cetate, de a se face văzută cu orice preţ, de 
a se reintegra ambianţei? 


După părerea mea a răspunde acestor întrebări în mod 
categoric este hazardat. Dacă ritmul alert al civilizaţiei noastre a 
scos arta în stradă, în uzină sau în parcuri, dacă ea a creat 
mijloace tehnice care o concurează cu succes, cred totuşi că ar fi 
prematur să cîntăm prohodul muzeelor. Omul are nevoie totuşi 
nu numai de artă integrată vieţii sale obişnuite ci şi de artă 
detaşată de ea, psihicul nu poate înghiţi pe nemestecate ci are 
nevoie de reculegere, funcţia umană cea mai dinamică nu se 
mărgineşte să acţioneze ci doreşte să se contemple, or aceasta 
nu se poate face „în drum“ ci într-un loc special rezervat în acest 
scop, care deocamdată e muzeul. Cum pictura sau sculptura de 
interior este oricum unila- teralizantă prin modelul unic pe care-l 
propune cu insistenţă psihicului şi creează obisnuinté; pentru a 
strînge la un loc operele de certă valoare, pe care nu ni le putem 
procura fiecare în nici un fel, muzeul rămîne oricum necesar. 
Dacă este justificată nevoia de înfrumusețare resimţită de fie- 
care individ, este totuşi neîngăduită rechizitia asupra operelor de 
valoare, frînarea circulaţiei lor, lipsa de grijă pentru formarea 
patrimoniului artistic de care să se poată bucura întreaga 
societate. Nu ne putem mulţumi cu frumosul dar irealizabilul 
ideal ca toţi oamenii să picteze capodopere sau ca fiecare să-şi 
aibe pictorul său personal, astfel că trebuie să păstrăm în 
circulaţie tot ce omenirea a dat şi va da mai valoros în acest 
domeniu. 

Luptînd pentru realizarea individului, ne străduim în primul 
rînd să-i formăm personalitatea iar în acest scop socializarea nu 
reprezintă o piedică ci un sprijin iar mu- 
zeul reprezintă tocmai depăşirea individualismului, sublinierea 
faptului că asupra frumuseţii nu trebuie să se exercite dreptul 
proprietăţii' private. Civilizaţia pe care o trăim are deci neapărat 
nevoie încă de muzeu iar împotriva dezavantajelor de care 
vorbeam există şi remedii. In scopul găsirii şi explicării lor, 
muzeul trebuie integrat ansamblului socio-cultural şi privit 
printr-o perspectivă estetică mai largă. 


PIERE TEATRUL? 


Departe de a avea o semnificaţie pur retorică, întrebarea 
porneşte de la o realitate: statisticile sociologice, studiile 
teatrologilor şi mai ales situaţiile de casă relevă nu odată o 
scădere a interesului pentru teatru în ansamblul peisajului 
artistic al civilizaţiei contemporane. împuţinarea spectatorilor, 
popularitatea mai redusă a actorilor de teatru faţă de cei de 


film, eşecurile în lansarea unor piese, neîmplinirile dramaturgiei 
par să vorbească, toate, despre un fenomen cel puţin 
îngrijorător: cel al dispariţiei treptate a teatrului. 

Dacă ne gîndim că spectacolul a făcut parte dintotdeauna 
din viaţa omului, că el a devenit încă din antichitate o formă 
distinctă a artei, bucurîndu-se de un mare prestigiu public, şi că 
epoca noastră a cunoscut numeroase echipe şi personalităţi 
teatrale, actuala situaţie poate trezi uşor nedumeriri. S-au 
căutat şi s-au găsit totuşi numeroase explicaţii: prima, cea mai 
răspîndită, este cea a concurenţei (neloiale după unii) pe care i- 
o face cinematograful şi televiziunea. Cel dintii prin faptul că are 
o viteză de circulaţie şi o arie de extindere mult mai largă, cea 
de-a doua că aduce avantajele imaginii direct la destinatar 
acasă, ceea ce evident este mai comod. 

O altă explicaţie, nu lipsită şi ea de adevăr, este găsită în 
ritmul de viaţă impus de civilizaţia contemporană: graba, 
distanţele mari, dorinţa omului de a se singulariza după ce se 
smulge din şuvoiul angrenajului social, pare să defavorizeze 
această artă de for public a cărei natură cere în mod obligatoriu 
reunirea celor ce abia se despärtiserä. Şi cînd o asemenea 
reunire este îngreunată de faptul că vrînd-nevrînd marile 
cartiere de locuit au devenit un fel de „oraşe-dormitor“ iar 
deplasarea la teatru o problemă de timp deloc neglijabilă, 
frecventarea teatrului este desigur îngreunată. 

în sfîrşit, se mai spune că posibilităţile spectacolului sînt 
limitate în sensul că sfărimarea clasicei legi, a unităţii de loc, 
spaţiu şi timp nu a detaşat prea mult teatrul de realitatea însăşi 
şi că pentru a sugera acest lucru se introduc în construcţia 
piesei secvenţe care solicită intervenţia proiecției 
cinematografice, făcînd-o astfel sä-si piardă specificitatea. Dacă 
adăugăm la aceasta posibilitatea ecranizării pieselor si a 
prezentării lor cu succes pe marele sau micul ecran, introducînd 
în plus avantajele camerei de luat vederi pentru a reda prim 
planuri sau vederi de ansamblu, se pare că am epuizat 
argumentele celor ce vorbesc de dispariția teatrului prin 
înghiţirea lui de alte arte şi lipsa de spectatori capabili să 
înfrîngă inertiile pomenite. Să ne aflăm în faţa unei situaţii fără 
ieşire? Oare, cum s-a întîmplat nu odată, evoluţia omenirii deter- 
mină în această privinţă înlocuirea formelor perimate cu altele 
corespunzătoare noului stadiu al civilizaţiei şi teatrul ar fi — cum 
susţin detractorii săi — o rămăşiţă a unor timpuri de mult 
depăşite, rămasă cine ştie cum în spiritualitatea contemporană? 
Credem că nu, şi examinarea argumentelor apărătorilor artei 
spectacolului nu este lipsită de interes. Există fără îndoială o 

concurenţă a cinematografului şi televiziunii care au, e drept, 
avantajele lor, dar niciuna dintre formele artei sau mijloacele de 
a o comunica nu pot înlocui ceea ce este propriu numai 
teatrului: construirea imaginii cu elementele vieții însăşi, iluzia 
că reprezentarea — oricît de distanti am fi de ea în spirit 
brechtian — este ea însăşi o formă a vieții. 

Prezenţa atitudinii spectaculare este nu întîmplător un dat 
etern al istoriei umane pentru că tocmai capacitatea şi nevoia 
de a proiecta în afară gîndurile, visele şi speranțele determină 
dorinţa de a juca, — de a reconstrui imaginea vieții în imaginea 
teatrală. E adevărat că socializarea intensă a tuturor 
momentelor vieţii impune şi contrariul ei, nevoia de 
individualizare, dar nu credem că teatrul ar împiedica-o ci 
dimpotrivă; în fond, în faţa unei reprezentații, chiar în atmosfera 
generală din sală, fiecare dintre spectatori se află singur şi are o 
viziune personală asupra acesteia. 

Dificultatea distanțelor este reală şi ea impune o politică 
ştiinţifică în domeniul urbanismului, pentru a desfiinţa zidul care 
pare a se înălța între o parte a oraşului 
— activă, dinamică, proprie culturii —# şi o alta — pasivă, 
moartă, aculturală. Repartizarea teritorială judicioasă a lăcaşelor 
de cultură, inclusiv a teatrelor, străduinţa de a genera centre de 
interes în toate punctele oraşului rămîne o sarcină majoră a 
urbaniştilor pe care societatea noastră are putinţa s-o ducă la 
îndeplinire. 

Pericolul pierderii specificităţii teatrului există într-un sens 
dar ar fi greşit să perpetuăm prejudecata genurilor „pure“ şi să 
nu observăm în acelaşi timp că regia modernă a obţinut 
remarcabile izbînzi artistice tocmai prin folosirea mijloacelor de 
expresie specifice spectacolului. Se pare că există în acest sens 
o accentuare a rolului convenției teatrale, un apei din ce în ce 
mai frecvent la metaforă şi simbol, o reclădire a codului limba- 
jului teatral tocmai pentru a-l îndepărta de realitatea ,,propriu- 
zisă“, pentru a sublinia caracterul său de construcţie care trimite 
indirect la viaţă şi nu mai este doar copia ei. 

S-ar putea obiccta că oricît de judicioase ar fi aceste 
consideraţii de principiu şi oricît de nobile ar fi intenţiile care le 
animă, ele nu vor putea salva un teatru părăsit de spectatori sau 
limitat de cererea exclusivă a spectacolelor de divertisment, în 
timp ce sărăcia unei dramaturgii contemporane valoroase îl 
lipseşte de hrană zilnică. Alături de argumentele înşirate mai 
sus, care pledează în favoarea teatrului, am adăuga încă unul pe 
care îl credem a avea o deosebită importanţă. Să nu uităm că 


teatrul a apărut în contextul unei lumi în care ceremonialul 
însoțea viaţa de fiecare zi, în care numeroase activităţi cotidiene 
aveau caracter de ritual, în care miturile, sacralizarea aduceau o 
undă de poezie şi în care omului îi plăcea să se regăsească în 
propriile lui construcţii. Autonomizarea spectacolului teatral a 
fost în aceste condiţii un progres, pentru că ducea la constituirea 
unui gen aparte al artei, distinct de realitate, chiar dacă era 
realizat de oameni cu sufletul şi trupul lor. Paralel cu acest 
proces a avut însă loc şi o demitizare a vieţii, o prozaizare a ei, o 
eliminare a elementelor de ceremonial care o făceau expresivă, 
semnificativă, reprezentativă. 

Oare o încercare de reteatralizare a vieţii nu ar recrea 
— evident pe alt plan — ambianța în care s-a născut şi a 
evoluat teatrul? Şi forme teatrale de genul happening- ului nu 
încearcă tocmai o asemenea reconstrucţie a artei spectacolului 
pornind de la elementele vieţii însăşi? Apariţia unei mitologii 
moderne a starului, vedetei sportive, savantului, astronautului, 
de care vorbea Roland Barthes, nu vorbeşte despre nevoia 
umană de convenţie şi simboluri? Toate acestea ne fac să nu 
putem crede într-o dispariţie a teatrului ca teatru tocmai pentru 
că oamenii vor simţi întotdeauna nevoia să rejoace spectacolul 
vieții şi să-şi reprezinte într-o formă materială visurile, speran- 
tele, tristetile sau îndoielile. 

Imaginea cinematografică, cu toate avantajele ei, rămîne 
imaterială iar oamenii au o imensă foame de concret pe care 
numai teatrul o poate potoli, în modul său propriu. Imaginea 
plastică, cu toată imensa ei forţă de sugestie, rămîne inanimată 
şi solicită intervenţia omului nu doar ca spectator ci şi ca actor. 
Imaginea muzicală transmisă prin instrumente, atît de bogată în 
semnificaţii şi multiformă, poate fi doar ascultată în timp ce 
oamenii doresc s-o cînte ei înşişi sau să-şi audă semenii cîntînd. 
Literatura cu toate deliciile pe care le oferă la lectură nu înlo- 
cuieşte literatura rostită, interpretată, jucată, adică dramaturgia 
pusă în scenă. 

lată deci că nu a apărut nimic ca să poată înlocui teatrul ca 
teatru iar omenirea nu renunţă la ceea ce are nevoie şi este de 
neînlocuit. Teatrul va supravieţui crizei prin care se pare că 
trece, odată cu procesul contradictoriu al evoluţiei civilizaţiei 
contemporane, iar în ecuaţia omului viitorului el îşi va păstra 
fără îndoială locul şi va cuceri poate noi poziţii. 

SPATIUL INTERIOR Si 
DECORATIVISMUL 


O cercetare etnografică si sociologică ar putea constata 
lucruri extrem de semnificative în legătură cu organizarea 
spaţiului interior, a habitatului societăţii contemporane. In 
decursul vremurilor oamenii erau ei înşişi constructorii propriei 
lor locuinţe pe care o organizau deci în conformitate atit cu 
nevoile cît şi cu gusturile lor sau pe care o comandau direct 
meşterilor pornind de asemenea de la propriile lor intenţii. 
Împodobirea, ornamentarea habitatului era de asemenea nu 
numai cu totul la latitudinea lor dar chiar şi bugetul lor de timp, 
mai ales la ţară, permitea ca în ritmul de viaţă să poată fi incluse 
şi preocupările lor privind „înfrumuseţarea" ambianţei zilnice în 
care-şi desfăşurau viaţa. 

Cu tot caracterul lor stîngaci, primitiv uneori, obiectele 
produse în cadrul acestor îndeletniciri casnice, ca şi însăşi 
locuinţa, aveau un farmec deosebit prin faptul că-l exprimau mai 
mult sau mai puţin direct pe cel care le-a produs, iar 
cunoaşterea nemijlocită a nevoilor sale utilitare le dădea în 
acelaşi timp un caracter funcţional. Tradiţia păstra însă în 
această ambianţă generală nu numai lucruri imediat folositoare 
ci şi unele cu valoare simbolică iar îmbinarea utilului cu frumosul 
rămîne o lege a acestui spaţiu profund umanizat prin 
identificarea creatorului său cu beneficiarul. 

Civilizaţia contemporană, atrăgînd în fluxul revoluţiei 
tehnico-industriale aproape pe toţi membrii societăţii noastre, a 
modificat în acelaşi timp în mod sensibil habitatul acestora. Noile 
construcţii de la oraşe, îndeosebi, au adus odată cu avantajele 
confortului modern o dezindivi- dualizare a habitatului prin faptul 
că marile construcţii din noile cartiere se realizau cu ajutorul 
prefabricatelor şi după modele tip, iar viitorii locatari intrau în 
noua locuinţă trebuind s-o accepte aşa cum este şi neavînd 
practic posibilităţi de a modifica organizarea spaţială realizată. 

Caracterul neeconomic al construcţiilor individuale le-a 
redus extrem de mult ponderea în ansamblul urban, iar 
funcţionalitatea spaţiilor interioare, realizate nu empiric ci în 
urma unor studii ale specialiştilor, a luat locul elementelor 
arhitecturale cu valoare de personalizare dar inutile (trebuie să 
observăm în paranteză că însăşi cerinţele utilitare-funcţionale au 
fost nu odată trădate fie din eroare fie prin incapacitatea 
obiectivă de a diferenţia constructiv locuinţele în funcţie de 
nevoile locatarilor). 

Construcţiile săteşti de care s-a ocupat pe larg Gri- gore 
Smeu au suferit la rîndul lor nu puţine mutații, deşi aici n-au 
intervenit decît în foarte mică măsură construcţiile pe scară 
industrială. 

Intervenţiile constructive asupra habitatului s-au exercitat 
de aceea în genere printr-o parţială modernizare a unor 
elemente ale acestuia, prin încercarea de a introduce mobila şi 
aparatele de uz casnic în ambianța tradiţională şi prin 
combinarea motivelor ornamentale clasice cu cele presupuse a fi 
moderne. 

Cîştigînd în confort şi utilitate şi păstrîndu-şi caracterul 
individualizat, habitatul sătesc a devenit din păcate un amestec 
adesea hilar al unor componente stilistice cu totul opuse, ceea 
ce a dus la nu puţine fenomene de Kitsch. Cum este şi firesc, 
civilizaţia satului contemporan nu a putut integra automat 
elementele noului în structura sa tradiţională şi tocmai această 
lipsă de unitate, alăturînd obiectele care adesea se exclud, fac 
din ambianța locuinţei săteşti un conglomerat amorf, la fel de 
lipsit uneori de personalitate ca şi cel urban. 

Intervenţia individului în scopul de a umaniza habitatul 
impersonal în care locuieşte la oraş este evident mult limitată nu 
numai de organizarea dată a spaţiului interior dar şi de faptul că 
pentru a-şi mobila locuinţa el este nevoit să apeleze la mobila 
produsă de asemenea în serie combinînd-o uneori, mai mult sau 
mai puţin fericit, cu cea existentă. 

In această situaţie posibilitatea de a-şi face simțită 
personalitatea se revarsă toată asupra modalităţii de a-şi decora 
interiorul. Ceea ce fusese altădată inextricabil unit cu funcţia 
utilitară a obiectelor utilizate devine acum în mod inevitabil ceva 
supraadăugat, gratuit şi adesea nu face decit să strice unitatea 
ansamblului abia realizat. Cum producţia de obiecte de artizanat 
sau cea a Fondului plastic lasă încă mult de dorit, unii încearcă 
să apeleze tot la fondul ornamental tradiţional: linguri, oale, lăzi 
de zestre, feţe de pernă ţărăneşti, icoane pe lemn sau sticlă apar 
în locuinţe mobilate modern, cu o înfăţişare stas şi o structură 
strict funcţională din toate punctele de vedere. 

Atunci cînd asemenea obiecte sînt adunate ele însele într-o 
compoziţie unitară şi amplasate într-un loc, funcţia lor decorativă 
este una de efect şi compensează în mod multumitor 
austeritatea mobilierului tip şi a spaţiului organizat strict 
funcţional. Atunci însă cînd încercarea de a ornamenta se face 
prin colectionarea de obiecte aparti- nînd unor stiluri dintre cele 

mai diferite, cînd locuinţa se transformă într-un soi de muzeu 
care doreşte să demonstreze ostentativ posibilităţile materiale 
sau eruditia locatarului, evident că o asemenea „decorare", con- 
trazicînd cerința integrării obiectelor în ambiantä şi abundînd în 
obiecte superflue, este dătătoare de efecte estetice negative. 

Nu am vorbit despre tablouri pentru că numărul lor redus, 
ca şi calitatea lor adesea îndoielnică nu vorbesc convingător 
despre funcţia pozitivă a decoraţiei interioare. Din păcate 
adesea un functionalism excesiv lasă prea puţine spaţii potrivite 
expunerii tablourilor şi mai ales obligă la dimensiuni mai mici, iar 
posibilităţile materiale ca şi interesul artistic insuficient dezvoltat 
nu sînt stimulative în acest sens. 

Idealul ar fi ca fiecare locuinţă să poată fi ornamentată şi 
umanizată în conformitate cu o viziune unitară, de către un 
specialist care să aleagă şi să organizeze totul începîncl de la 
culoarea pereţilor, modelul covoarelor, mobilier şi mergînd pînă 
la obiecte strict decorative şi tablouri. Ar fi poate de cercetat 
dacă pentru noile locuinţe ce se oferă spre vînzare nu ar putea fi 
oferite ansambluri complete, mobilate şi decorate şi nu numai 
spaţii goale în care să aducă apoi de-a valma obiecte cumpărate 
ad-hoc cu altele găsite întîmplător şi separat în decursul 
timpului. 

Procesul asamblării sau organizării spaţiului interior şi 
decorarea lui în mediul rural este mult mai complex într-un sens 
pentru că presupune, dincolo de străduinţa de a forma bunul 
gust şi un număr mare de coordonate general-sociale ce ţin de 
urbanizarea satului în genere. Deocamdată atitudinea preluării 
necritice a ceea ce este modern rămîne la fel de dăunătoare ca 
şi cea a încercării păşuniste de a menţine cu orice preţ tradiţia 
fără a da măcar obiectelor care o simbolizează un caracter orna- 
mental ci schimbîndu-le în mod arbitrar funcţionalitatea. 

în genere organizarea şi decorarea spaţiului interior 
presupune, în orice condiţii, o viziune plastică a celui ce o face şi 
existenţa unor coordonate stilistice unitare cărora el li se 
supune. Este greu ca acest deziderat să devină o realitate şi el 
nu poate să se sustragă unor conditionäri obiective, cu caracter 
general-social. Cum nevoia de personalizare a indivizilor este 
acută şi educaţia estetică începe încă în ambianța habitatului, 
societatea are obligaţia nu doar estetic ci mai ales social de a se 
preocupa în mod deosebit cu aceste probleme. Societatea 
noastră nu se poate mulţumi cu oferirea unui adăpost fiecăruia 
dintre membrii ei, ea trebuie să ofere posibilităţi pentru 
umanizarea lui la nivelul civilizaţiei contemporane. 


ARHITECTURA FUNCŢIONALĂ 


Istoria cunoaşte numeroase stiluri arhitecturale, înce- pînd 
de la cel ionic, doric şi corintic din antichitate care se limitau la 
capitelurile coloanelor şi trecînd prin cel romanic, gotic, baroc, 
rococo, renaissance, pentru a ajunge la şcoala Bauhaus-ului iar 
apoi la uriaşele construcţii ale arhitecturii contemporane 
concretizate într-un oraş în întregime nou cum este Brasilia, 
unul refăcut în mare parte cu ingeniozitate şi fantezie pentru 
un eveniment cum a fost Olimpiada de la Tokio, ca şi obiec- 
tivele arhitecturale de răsunet care apar din cînd în cînd în 
diferite colțuri ale lumii. Noile tehnici constructive 
ultraperfectionate, ca şi posibilităţile unor materiale produse pe 
scară largă cum sînt betonul, sticla incasabilă, masele plastice 
permit într-adevăr realizarea unor opere arhitecturale 
deosebite şi apar momente în care posibilităţi financiare 
remarcabile sînt puse în slujba fanteziei şi talentului pentru a 
marca evenimente deosebite sau pentru a se distinge de 
monotonia restului: 

Cu toate acestea invenţia arhitecturală rămîne o excepţie, 
apanajul unor grupuri sociale restrînse sau acţiunea unei 
societăţi întregi închinată unui moment ieşit din comun sau 
unei personalităţi de mare talent iar nota dominantă continuă 
să o dea construcţiile tip, a căror realizare urmăreşte 
satisfacerea strictă a unor necesităţi fundamentale, în aşa fel 
încît considerentele strict funcţionale precumpănesc asupra 
celor estetice. 

Condiţiile civilizaţiei contemporane au transformat tot mai 
mult arhitectura într-o industrie, serializarea tehnică i-a impus 
monotonia iar considerentele economice ciuntesc adesea prin 
stringenţa lor cele mai lăudabile intenţii de personalizare tăind 
aripile fanteziei arhitectonice. Fenomenele de uniformizare 
trebuie să ne facă să privim cu nostalgie trecutul căruia numai 
lipsa diversităţii — de la bordei la castel — nu îi era 
caracteristică? Să ne ridicăm împotriva functionalismului 
introdus de un Gropius dar dus astăzi pînă la ultimele lui 
consecinţe? Să încercăm o absurdă reîntoarcere la artizanatul 
evului mediu, în care fiecare construcţie era un unicat şi în 
cadrul căruia personalitatea creatorului său se putea manifesta 
fără rezerve? Să renunţăm la marile cuceriri tehnice care per- 
mit înlesniri economice de necrezut faţă de trecut şi să nu 
folosim ocazia de a crea condiţii de trai civilizate întregii 

societăţi? 

întrebările sînt atît de lipsite de echivoc în privinţa replicii 
pe care-o presupun, iar practica arhitectonică le-a dat în 
condiţiile civilizaţiei noastre un răspuns atît de categoric încît 
îndoielile sînt de prisos. Şi totuşi, renuntäm fără luptă la 
izgonirea esteticului dintr-unul din domeniile fundamentale în 
care se desfăşoară existenţa umană, însuşi cadrul spaţial 
organizat al acesteia? Lăsăm fantezia pentru un Le Corbusier 
sau Oscar Niemeyer şi acceptăm în rest construcţiile de tipul 
zgîriie-norilor şi extinderea tipizärii în întreg procesul de 
urbanizare care are loc? 

Evident că momentul arhitectural contemporan presupune 
multe părăsiri şi renuntäri: sătenii se despart de frumuseţea şi 
avantajele casei ţărăneşti individuale pentru a se muta la bloc, 
orăşenii părăsesc mahalalele carc dacă exprimau un nivel de 
confort şi civilizaţie mai scăzut aveau în schimb uneori farmecul 
şi intimitatea pe care marile complexe din fier şi beton n-o mai 
pot oferi, iar întregul nostru stil de viaţă se resimte de pe urma 
procesului de industrializare. Spunem adesea că noile cartiere 
sînt lipsite de personalitate, că ele nu favorizează întotdeauna 
comunicarea interumană, că-l despart pe om de natură, dar 
ignorăm nu numai marile avantaje pe care le oferă în schimb, ci 
şi faptul că aceste consecinţe criticabile nu sînt inevitabile. Dacă 
depăşim obiectul arhitectural individual şi judecăm la nivelul 
ansamblului, deci al urbanisticii, există nenumărate posibilităţi 
pentru reînvierea cunoscutului principiu al diversităţii în unitate, 
socotit în genere a sta la baza frumosului. 

Cerinţele functionalitätii perfecte ‘nu duc automat la 
realizări estetice, cum spun unii, dar nici nu sînt în contradicţie 
cu ele. Socializarea vieţii urbane nu decurge doar din gruparea 
marii mase de oameni deşi nici nu este în opoziție cu ea, la fel 
cum personalitatea nu este doar efectul casei familiale şi nici nu 
este exclusă de construcția colectivă In rezolvarea 
numeroaselor contradicții care pot apare în existenţa umană 
sîntem desigur puşi nu odată în faţa unor opinii radicale şi poate 
soluţiile la care ajunge civilizaţia contemporană nu sînt întot- 
deauna cele mai fericite şi nici nu reuşesc să împace simultan 
cerinţe uneori de neîmpăcat pe moment. 

O atitudine ştiinţifică trebuie să se ferească in această 
privinţă atît de idei preconcepute cît şi de sentimentalisme 
paseiste. Luciditatea constructivă nu exclude de altfel 
romantismul — mai ales cînd există posibilitatea de a organiza 
plastic un întreg ansamblu şi cînd nu intervin îmbinări eclectice 

între stiluri diferite. De altfel de ce uniformitatea şi omogenitatea 
ar provoca mai multe reproşuri decît amestecul eteroclit şi 
eclectic între stiluri şi tendinţe uneori contradictorii? lar 
funcţionalismul, dacă nu este înţeles în mod rece şi strict 
economic sau constructiv, nu poate reprezenta la rîndul lui un 
stil arhitectural, la fel de stimabil precum sînt cele consacrate? 

în orice caz are loc o extindere a ariei arhitecturii tocmai 
prin faptul că abia condiţiile civilizaţiei contemporane permit 
intervenția urbanisticii, care nu numai că organizează spaţial 
construcţiile propriu-zise dar şi spaţiile dintre ele, mijloacele de 
transport, grădinile şi parcurile, întreaga ambianţă. Posibilitätile 
virtuale de a organiza plastic mediul înconjurător au crescut 
enorm în condiţiile actuale, totul este ca aceaâtă capacitate să 
nu fie utilizată impersonal, strict utilitar, uniformizator şi prin 
aceasta indirect inuman oarecum. 


Intervenţia fanteziei nu va avea loc la nivelul prefa- 
bricatelor, dar se va putea exercita din plin în combinarea şi 
asocierea lor, în încercarea de a da profiluri stilistice distincte nu 
fiecărui obiectiv arhitectural ci micro- ansamblurilor. Monotonia, 
şablonul, repetarea nu sînt inestetice în sine, ba au uneori 
valenţe expresive deosebite şi efecte plastice remarcabile, totuşi 
rezultatul este pînă la urmă o chestiune de proporţie şi mod de 
utilizare. 

Funcţionalismul în acelaşi fel nu trebuie conceput ca un 
adversar al esteticului, ci ca un complement al lui, cu condiţia ca 
ele să se îmbine organic şi ca „frumosul“ să nu apară sub forma 
unor zorzoane artificiale. Civilizaţia epocii pe care o trăim nici nu 
ar putea de altfel să rupă esteticul de funcţional, singura grijă 
rămîne ca acesta din urmă să nu se detaşeze încercînd să se 
realizeze „în sine“. 


AFIŞUL 


Apariţia afişului ca gen al artei grafice este imposibil de 
datat nu numai pentru că o reconstituire arheologică ne-ar duce 
pînă în era primitivă, dar şi pentru că sincretismul domeniului l-a 
făcut greu de clasificat şi definit. Astăzi, riguros vorbind, sfera 
afişului ar putea fi delimitată la acele imagini plastice, însoţite 
eventual şi de text, care anunţă, atrag atenţia, popularizează 
ceva şi studiul lor informaţional sau semiotic ar fi extrem de im- 
portant pentru stabilirea codurilor sau repertoriilor celor mai 
uzitate. Cum viaţa socială a devenit însă din ce în ce mai 
complexă, cum afişului grafic sîntem nevoiţi să-i adăugăm astăzi 
pe cel luminos sau sonor şi cum nu e vorba doar de a anunţa sau 
denunța ceva ci chiar şi numai de exprimarea unei situaţii, stări 
de spirit, atitudini, lucrurile au devenit mult mai complicate chiar 
decît erau. 

Spre deosebire de multe alte imagini (vizuale, sonore), 
afişul nu-şi îngăduie să fie gratuit, simplă organizare de forme, 
culori, linii, lumini sau sunete, ci el este aproape întotdeauna 
FUNCŢIONAL si subordonat unor domenii extraartistice: 
economic (reclama comercială), politic, ge- neral-cultural şi doar 
uneori artistic (dar şi în acest caz rostul lui este să facă cunoscut 
un alt eveniment, nu să se prezinte pe el însuşi). Mai este atunci 
afişul artă? Este el privit şi receptat ca atare? E drept, că prima 
sa dimensiune rămîne cea strict utilitară, dar chiar şi în 

realizarea scopului său limitat şi străin de arta propriu-zisă, 
măsura în care este expresiv, reprezintă o compoziţie sugestivă, 
cu forță penetrarită în conştiinţe este esențială, ori prin toate 
acestea noi am denumit însuşiri estetice. 

Luat apoi în afara funcţiei sale imediate afişul poate fi 
judecat şi strict estetic, or din această perspectivă el se 
integrează virtual artei de cea mai largă audienţă. Mijloacele 
moderne de reproducere grafică, tehnicile faci- litînd afisul 
luminos sau sonor sînt extrem de dezvoltate astăzi, întrucit 
beneficiază de rezultatele atinse în toate domeniile de civilizaţia 
contemporană în care — prin eficienţa lor atunci cînd se impun 
nu numai raţiunii dar indirect şi subconstientului — joacă un rol 
dintre cele mai însemnate. 

Se ridică, fireşte, problema criteriilor după care îl putem sau 
nu discuta ca artă. Cred că se poate spune despre toate afişele 
funcţionale integrate ambianţei şi care depăşesc simplul anunţ 
sau mai exact îl fac plastic, expresiv că intră INDIRECT în zona 
esteticului. Trecerea de aici către teritoriul artei presupune însă 
mai mult şi anume ca semnificației sale utilitare, faptului că el 
transmite ceva ca atare să i se adauge o SEMNIFICAŢIE UMANĂ 
SIMBOLICĂ, transcendentă mesajului semantic propriu-zis şi care 
să-i dea o relativă AUTONOMIE. Pentru a fi artă afişul trebuie să 
poată exista şi singur, indiferent de ce şi cui transmite, chiar şi 
după ce conţinutul său şi-a pierdut actualitatea şi rostul efectiv. 

Ar putea trezi nedumeriri efemeritatea sa. Cum să integrăm 
în artă un fenomen care îşi pierde atît de uşor şi repede 
utilitatea, a cărui existenţă este copleşită de milioanele de alte 
afişe care apar zilnic şi care îi iau locul. întrebarea este reală 
pentru că afişul se poate păstra, poate deveni peren (vezi cazul 
lui Toulouse-Lau- trec) numai dacă el stabileşte o corespondență 
expresivă intre mesajul său semantic şi cel estetic şi dacă, în vir- 
tutea celui de-al doilea, se păstrează în patrimoniul cultural al 
omenirii. în orice caz semnificaţia sa trebuie să aibă acest 
caracter ambivalent, el trebuie să intereseze şi indiferent de 
conținut, prin construcţia sa formală, cu trimiteri şi în afara 
domeniului, pentru care a fost destinat expres, şi după ce şi-a 
realizat sarcina primordială. 

Statutul său artistic mai poate fi pus în dubiu prin faptul că 
prin definiţie el nu este unic (cu excepţii extrem de rare), că în 
toate cazurile avem de-a face cu reproduceri ale unuia şi 
aceluiaşi prototip. Pentru a răspunde finalitätii sale de bază, în 
contextul circulaţiei nemaiîntilnite a informaţiei şi valorilor, 
unicatul ar fi fost ineficient, aşa că această situaţie complicată 

esteticeşte derivă din statutul său social. Şi totuşi se cunosc 
cazuri cînd — prin marea sa forţă expresivă — reproducerea 
Porumbelului păcii realizat de Picasso joacă nu doar o funcţie 
general- umanistică ci şi una estetică, iar obţinerea desenului 
original al artistului rămîne mai mult o problemă de istorie a 
artei plastice decit de prezenţă estetică directă. în orice caz 
reproducerea este cel mai serios semn de întrebare pe care ni-l 
putem pune în lumina concepţiei tradiţionale despre operă care 
este unică, inimitabilă şi irepetabilă. concepţie care în acest caz 
se vede trădată. 

Problema reală nici nu este cred a catalogării afişului drept 
artă (epitet valabil în puţine cazuri) sau a considerării lui ca 
fenomen care ţine, în cel mai bun caz, de sfera esteticului 
(pentru că cele mai numeroase cazuri nu se încadrează nici aici 
din păcate). Afişul trebuie integrat în ambianța estetică, virtuțile 
lui trebuie apreciate nu doar în sine ci în măsura în care 
realizează o compoziție în cadrul contextului şi contribuie prin 
aceasta la formarea sensibilităţii estetice. 

Solicitările multiple ale vieţii, îndeosebi caracterul agitatoric 
sau publicitar pe care afişul este chemat să-i joace estompează 
virtuțile sale intrinseci pe care doar o atitudine estetică elevată 
ajunge să le sesizeze. Este şi păcat de altfel că prezenţa funcţiei 
sale pragmatic-utili- tară face să se risipească adesea valori 
estetice certe, iar societatea contemporană, cu ritmul ei rapid de 
evoluţie, nici nu apucă să le recupereze. Să încercăm să privim 
in jurul nostru şi altfel decît funcţional, să vedem şi cum sînt 
transmise informaţiile nu numai ce anume ni se transmite! 


PASIUNEA PENTRU ANTICHITATI 


în secolul obiectelor „ready-made“ şi al schimbării continue 
a ambianţei, izvorită dintr-o neostoită dorinţă de noutate, poate 
părea surprinzătoare pasiunea multora pentru ,antichitäti!!, 
întoarcerea lor la opere şi obiecte a căror principală 
caracteristică o reprezintă vechimea şi raritatea. Viteza de 
circulaţie a valorilor şi bunurilor de tot felul, producţia de masă, 
serializarea au generat într-adevăr o fierbinte şi nobilă căutare a 
originalității, a ceea ce n-a mai fost spus sau văzut ori, paralel cu 
aceasta, a apărut interesul pentru obiecte care datează de 
secole sau chiar milenii, a căror construcţie formală este de mult 
inventariată şi clasată în rîndul lucrurilor cunoscute. 

într-adevăr oare de unde furoarea cu care sînt vizitate 
vestigiile vechilor civilizaţii, monumentele arhitecturale de acum 
cîteva sute de ani şi de ce au început să colectioneze oamenii cu 
atita ardoare icoane vechi, obiecte casnice, ulcioare şi vechi 
totemuri? Sînt apoi toate acestea opere de artă în adevăratul 
sens al cuvîntului sau faptul că ele servesc la ornamentarea 
interioarelor şi sînt admirate ca obiecte reprezentînd trecutul 
sînt simple dovezi de snobism? 

Granița între artă şi non-artă este stabilită de unii pornind 
de la existenţa sau inexistenţa unei intenţii estetice care să fi 
prezidat naşterea acestor obiecte, ceea ce mi se pare greşit. într- 
adevăr o veche scoarță ţărănească, o ladă de zestre, o legătură 
în piele a unei cărţi, zugrăveala unei biserici, sau vestitele porţi 
din Maramureş nu s-au născut doar din intenţii estetice, ba mai 
mult au fost utilizate în primul rînd în vederea satisfacerii imor 
nevoi de alt ordin, deci au jucat o funcţie socială utilitară, în timp 
ce acum ele sînt expuse în muzee sau colecţii particulare, 
constituie ele însele obiecte sau locuri de desfătare estetică şi 
nu joacă niciun fel de funcţie practică (sau una extrem de 
redusă). 

S-a produs credem aici o mutatie funcţională, utilul s-a 
convertit în artistic sau estetic şi totul a pornit din nevoia omului 
de a-şi reconstitui întregul drum prin istorie. Explicaţia pasiunii 
cu care sînt înconjurate, colectionate, vizitate, admirate 
„antichităţile" este deci una de natură umanistă, în sensul că 
fiinţa umană nu renunţă la nimic din ce a reprezentat-o cîndva în 
lume, doreşte să-şi revalorifice tot ce poate exprima forţa ei 
creatoare şi are tendinţa permanentă de a oferi prin trecut o 
replică prezentului sau chiar viitorului. Simtindu-se frustrat de 
multe prilejuri în care avea posibilitatea să se afirme ca individ, 
prins în iureşul creaţiei colective, copleşit de standarde, omul 
simte plăcerea să se cufunde în trecut pentru a culege de acolo 
dovezile continuității sale creatoare şi caută să se regăsească pe 
sine atunci cînd se simte pierdut în mijlocul obiectelor pe care el 
însuşi le-a creat. 

Plăcerea şi admiraţia aceasta sint evident estetice pentru 
că sînt lipsite de implicații practic-utilitare, presupun 
contemplarea dezinteresată şi integrarea obiectelor în universul 
nefalsificat al spiritului prin unicitatea şi reprezentativitatea lor. 
Cred că nu greşim dacă acceptăm să numim manifestări 
artistice multe dintre acestea tocmai pentru că ele nu se 
prezintă doar pe sine ci reprezintă, pentru că tind către unicat şi 
se oferă admiratiei, fără a urmări vreun scop anume. Vechile in- 
tentii şi funcţii au dispărut în negura vremurilor, rosturile direct 
folositoare s-au volatilizat iar acum omenirea încearcă să 
anexeze artei domeniile cele mai variate pentru a-şi îmbogăţi 
existenţa spirituală şi a nu se lăsa dominată orbeşte de prezent. 
Faţă de ,antichitäti" am reuşit de mult să ne detaşăm, pe ele le- 
am scos din fluxul cotidian şi aceasta ne-a şi permis să le 
investim cu virtuţi estetice regăsindu-ne simbolic ca oameni în 
ele. 

Mai este, credem, un argument al artisticităţii acestor 
obiecte dincolo de vechimea şi raritatea lor. Zugrăveala 
exterioară a Voronetului nu este numai dovada unei reale 
măestrii a pictorilor ei dar ea este şi unică, inimitabilă şi 
irepetabilă ca orice operă de artă, iar în contextul civilizaţiei 
contemporane ea ocupă un loc de frunte în ierarhia valorilor 
artistice astfel încît avem toate argumentele să o considerăm un 
monument estetic reprezentativ nu doar pentru epoca în care a 
apărut, ci pentru ceea ce este mai nobil şi mai înaripat în atitu- 
dinea umană faţă de realitate. 

Omul modern colecţionează sau admiră lucruri vechi numai 

în măsura în care ele sînt simptomatice pentru expresia reuşită a 
propriilor sale aspirații sau însuşiri şi numai dacă ele apar ca 
produse ale creaţiei ce-l pot încînta şi astăzi, detasindu-se de 
pragmatica existenţă cotidiană. Deşi nu le poate desluşi uneori 
rostul, deşi nu cunoaşte resorturile intime care le-au generat, 
omul modem nu cere antichităţilor să se dezvăluie cu totul, iar 
aura de mister, necunoscutul care le înconjoară sporeşte 
posibilitatea şi plăcerea mare de a construi tot felul de ipoteze 
cu privire la ele. Stimulînd fantezia, pre- tîndu-se la interpretări 
multiple, încarnînd în forme o spiritualitate apusă, antichitätile 
contribuie la renaşterea ei artistică completind în mod fericit 
universul omului contemporan. 

Admiratia noastră nu este străină în aceste cazuri de 
sentimentul măreției forţei creatoare a omului, de 
satisfacția drumului parcurs, de bucuria de a redescoperi 
în trecut virtuţi general-umane şi de surpriza că şi în 
epoci dintre cele mai îndepărtate omul era capabil să 
compună, să orînduiască, să realizeze lucrurile „şi în 


conformitate cu legile f rumosului“.INŢELEGEREA 
ARTEI 


Destinul artei este fără îndoială în funcţie nu numai de 
propria sa evoluţie sau involutie, de parametrii intrinseci care o 
caracterizează şi de principiile ce o conduc, ci în primul rînd de 
lumea în care se integrează, de ansamblul socio-cultural faţă de 
care este nevoită sa se adecveze, de atitudinea celor ce o 
receptează. Oprin- du-ne în acest capitol la ATITUDINEA UMANA 
faţă dc artă, vom examina, evident, treptele ei estetice, deşi 
trebuie să prevenim dintru început că reacţiile în faţa operei 
sînt mult mai complexe, incluzînd componente socio-psihice 
care merg de la interesul comercial pînă la jocul gratuit al unei 


conştiinţe care doreşte să se amuze. Intervin inevitabil faţă de 
artă atitudinea politică, filozofică, morală, religioasă ş.a. ceea 
ce arată cît de greşit ar fi să vorbim despre o reacţie pură, 
nealterată în faţa operei. 

Fireşte, timpul a creat o anumită autonomie relativă a 
formelor spiritului distingîndu-le una de alta dar arta — 
cuprinzînd topite sintetic valori de diferite tipuri — provoacă, 
stimulează, dă naştere în mod inevitabil şi altor atitudini, astfel 
că sîntem obligaţi — aşa cum am încercat în întreaga noastră 
carte — să o vedem contextual. 

Cît priveşte treptele atitudinii estetice ele nu sînt uşor de 
desprins una de alta. Mai cuprinzătoare, categoria de 
sensibilitate estetică pare să le cuprindă pe celelalte două în 
timp ce gustul şi înţelegerea ne trimit cu gîndul fie la o reacţie 
spontană, aproape primară, fie la una mai profundă în care este 
antrenată conştiinţa în ansamblul ei. Vom încerca să le 
analizăm în cele ce urmează. 


SENSIBILITATEA ESTETICĂ 


Perioada de mari transformări sociale pe care o străbatem, 
procesele care o exprimă în primul rînd — modificarea relaţiilor 
sociale, industrializarea, urbanizarea — nu rămîn, desigur, fără 
urmări pe planul spiritualităţii umane în genere, al sensibilităţii 
estetice în special, aşa că o analiză lucidă a orizonturilor şi 
liniamen- telor educaţiei estetice este obligată mai mult decît 
altădată să privească acest fenomen în ansamblul în care are 
loc, în contextul care-l modelează. Perspectiva oarecum limitată 
a esteticului propriu-zis devine neîncăpătoare pentru a răspunde 
întrebărilor şi imperativelor civilizaţiei contemporane doar prin 
mijloacele tradiţionale proprii unui domeniu strict specializat. 

Fără îndoială, magistrala educaţiei estetice este constituită 
tot de literatură şi artă, dar nu putem omite modul, can-alele, 
aria de răspîndire, formele prin care ele pătrund în constinta 
oamenilor, modele estetice pe care le propun, ca şi uriaşul 
univers estetic dinafara artei, dar cu fundamentale rezonanţe 
asupra sensibilităţii umane. Incercind să discutăm despre 
raportul dintre aceasta din urmă şi civilizaţia contemporană, ne 
propunem să demonstrăm nu numai complexitatea relaţiei, dajr 
şi modul cu totul nou în care ea se pune, ceea ce va învedera 
anacronismele multor formule de pedagogie estetică încă în 
largă circulaţie. Sensibilitatea estetică a omului modern nu 

poate fi cu atît mai mult privită în perspectiva exclusivă a 
contactului său cu manifestările artistice tradiţionale cu cît 
însuşi sensul umanismului contemporan este altul decît în trecut 
şi destinele artei sînt în directă dependenţă de noul ei public. 
într-o epocă în care are loc însăşi modificarea statutului social al 
indivizilor, grupelor sociale şi claselor sociale, în care gama de 
preocupări a acestora se modifică şi se lărgeşte încontinuu, în 
care vechi deprinder 

işi ceremonii sînt părăsite în favoarea altora, în care mijloacele 
tehnice permit o accelerare fantastică a circulaţiei şi a 
transmisiei valorilor (sau non-valorilor), în care cadrul spatio- 
temporal al însăşi vieţii este altul, evident că imobilismul estetic 
este de neconceput şi deci nici căile, dar poate nici obiectivele 
educaţiei estetice nu mai ră- mîn aceleaşi. 

Procesul educaţiei estetice este, fără îndoială, complex şi nu 
vom putea depăşi în discuţia noastră ceea ce am numi startul 
sensibilităţii, al reacţiilor directe, nemijlocite, puternic colorate 
afectiv, chiar dacă în spatele lor întrezărim cu uşurinţă 
motivațiile raţionale, natura intereselor ce le determină, viziunea 
estetică pe care o implică şi chiar idealul estetic pe care-l 
prefigurează. Chiar dacă în analizele ce urmează vom străbate 
inevitabil toate aceste paliere ale atitudinii estetice, pornind de 
la simpla plăcere sau curiozitate pînă la construcţiile teoretice 
cele mai înalte, terenul nostru de decolare şi aterizare rămîne 
cel al reacției sensibile, cel mai uşor detectabilă şi poate cel mai 
fin seismograf al cărui indicator ne va putea arăta că civilizaţia 
contemporană a modificat radical vechile noastre reprezentări în 
această privinţă. 

Care sînt, de fapt, parametrii caracteristici sensibilităţii 
estetice a omului contemporan? Fără pretenţia de a epuiza 
trăsăturile definitorii ale acesteia şi mai ales precizînd că 
lucrurile se pun întotdeauna concret, acum şi aici, deci că 
generalizările pripite sînt neconcludente vom încerca să 
enumerăm citeva: 


A. Reactivitatea 


Sensibilitatea estetică implică întotdeauna o capacitate de a 
răspunde influențelor externe, de a da o replică în contactul cu 
operele literare şi de artă, ca şi cu estetica ambianţei. Civilizaţia 
modernă a avut asupra acestor trăsături ale sensibilităţii o dublă 
influenţă: pe de o parte, datorită contactului mai larg cu operele, 
odată cu constituirea unui „univers estetic planetar“, am spune 


că omul reacţionează estetic, resimte emoţii estetice în legătură 
cu un număr mult mai mare de valori, întrucît însăşi suprafaţa de 
contact a acestora s-a lărgit, datorită unor mijloace de difuzare 
în masă extrem de eficace (radioul, televiziunea, cinematograful, 
cartea de larg tiraj, reproducerile de artă etc.). In acelaşi timp, 
creşterea gradului de cultură, diferentierile spirituale care au loc 
contribuie la nuantarea acestor reacţii, la apariţia unui colorit 
personal în fiecare caz în parte, în funcţie de evoluţia 
personalităţii umane, ceea ce şi duce la apariţia unui public 
specializat în funcţie de motivații şi interese estetice constituite 
socialmente. 

Această tendinţă, dintre cele mai favorabile pentru 
progresul artei, al conştiinţei estetice trebuie sprijinită prin toate 
mijloacele de care o societate ca a noastră poate dispune, cu 
atît mai mult cu cît i se opune una contrară, extrem de 
periculoasă: pentru mulţi subiecţi contactul cu diversitatea 
formelor şi stilurilor artistice nu duce la o rafinare multilaterală a 
gustului lor, ci în cel mai bun caz la o specializare unilaterală 
într-un singur domeniu, însoţită cel mai adesea de formule de 
un exclusivism îngrijorător. Comoditatea estetică face pe mulţi 
să aleagă genurile numite „uşoare“, să se limiteze din principiu 
la satisfacţii ce pot fi obţinute fără efort şi să se arate incerti în 
faţa operelor ce aparţin altor domenii. 

Mediul ambiant nu stîrneşte pentru mulţi nici o reacţie 
estetică, este pur şi simplu nebăgat în seamă, cum se întîmplă 
adesea cu frumuseţile naturii, iar în ce priveşte cadrul social 
construit de om considerentele utilitare şi funcţionale le înăbuşe 
încă pe cele estetice. Fenomenul este agravat prin „poluarea 
estetică" a mediului cu pseudoproduse artistice, ca şi cu obiecte 
inestetice care, atunci cînd nu trec neobservate, duc, fireşte, la 
construcţia unei sensibilităţi bazate pe neautentic, pe valori 
negative. 

Dirijarea reactivităţii estetice este primul remediu în aceste 
cazuri, dar să nu uităm că educaţia intervine, de obicei, asupra / 
unei personalităţi în curs de formare, cu preferinţe şi chiar 
deprinderi constituite spontan şi atunci mai importantă decit 
intervenţia postestetică este însăşi grija pentru condiţia estetică 
a însăşi existenţei, adică o încercare de a o construi conştient. 
Capacitatea de reacţie estetică mai este primejduită de numărul 
mare de solicitări la care este supus omul contemporan, ceea 
ce-l face adesea pasiv, obosit, inert, incapabil să treacă pragul 
necesar unei reacţii active. 

Cum rezolvarea problemei bugetului de timp al omului 
contemporan depăşeşte cu mult posibilităţile educatorilor, fiind 

rezultatul dinamicii sociale de ansamblu, singurul lucru ce poate 
fi făcut este acela de a asigura, în tabla de valori a epocii, locul 
care i se cuvine esteticului şi a exploata din plin virtuțile sale 
expresive care-l scot în relief şi-i impun conştiinţei. Intervin însă 
evident nu numai reactii specifice, ci şi reacții derivate, cum ar fi 
tocmai acest caz al suprasolicitării sau al unilaterali- zării la care 
obligă specializarea; functia compensatorie a artei care 
înlocuieşte alte valori completează spectrul multicolor al 
spiritului, oferă soluţii — fie şi iluzorii —W unor probleme reale. 
Reacţia intens pozitivă, succesul formulelor de divertisment, 
al filmului comercial, al teatrului de bulevard sau al romanelor 
polițiste de o anumită factură se bazează în fond pe asemenea 
reacţii derivate şi dacă le desconsiderăm din punct de vedere 
estetic, am greşi imens dacă am neglija semnificaţia şi funcţia 
lor psihosociologică, faptul că ele sînt simptomatice nu numai 
pentru un anumit nivel al sensibilităţii estetice, dar şi pentru 
natura şi gradul de civilizaţie. Educaţia cea mai bună o face în 
această privinţă o judicioasă politică a culturii în care valorile 
majore sînt promovate cu prioritate şi în care ocupă un loc 
deosebit grija pentru însuşi modul de viaţă al oamenilor. 


B. Capacitatea imaginativă 


Sensibilitatea contemporană are, fără îndoială, o capacitate 
imaginativă mult superioară faţă de trecut, în primul rînd 
datorită cantităţii uriaşe de experienţă umană înmagazinată ca 
urmare a cadrului civilizatoriu existent. E drept, sensibilitatea 
estetică a presupus întotdeauna capacitatea de reprezentare şi 
chiar posibilitatea de a face asociații sau analogii cu alte modele 
mintale, construite toate în ultimă instanţă cu ajutorul datelor 
realului. Esteticul presupune prin natura sa capacitatea de 
vizualizare, întrucît în realizarea, ca şi în perceperea operei de 
artă, imaginaţia, fantezia au un rol deosebit, ambianța — ea 
însăşi „imagine" — are virtuţi spectaculare latente, iar ritualurile, 
ceremoniile, organizarea vieţii presupun plasarea vizuală nu 
numai a obiectelor şi lucrurilor cu funcţie decorativă, dar şi a 
celor strict utile. 

Ce aduce nou în acest context civilizaţia contemporană? 
Datorită descoperirii cinematografului, a televiziunii, a rolului 
artelor vizuale în genere, ca şi datorită faptului că ambianța este 
marcată de o intensă ordonare şi configurare plastică, perioada 
prin care trecem este adesea denumită „civilizaţia imaginii". 
Ponderea sporită a imaginii faţă de cuvînt în realitatea 


contemporană, inclusiv în spaţiul estetic, înseamnă, desigur, o 
sporire a capacităţii reprezentative a omului, pentru că se 
lărgesc atit aria, cît şi formele acesteia, iar sensibilitatea umană 
suferă în acest proces radicale mutații. Apare un fel de preferinţă 
pentru mesajele imagistice faţă de cele transmise prin semne de 
orice alt fel, se dezvoltă o capacitate decodificatoare care 
reuşeşte să descifreze nu numai reprezentările directe, dar şi 
aluzive, ori aceasta este o evidentă schimbare. 

Cei care se arată îngrijoraţi de consecinţele acestei 
adevărate invazii a imaginilor vorbesc de obicei de primejdiile ce 
pasc puterea de abstractizare şi generalizare a omului, spunînd 
că spre deosebire de cuvînt, care trimite la „ceva“, imaginea nu 
mai trimite decît la sine însăşi, oferă parcă toate răspunsurile şi, 
deci, nu mai obligă gîn- direa la eforturi. Lucrul este doar pe 
jumătate adevărat, în sensul că o „imagine-fotografie“ cuprinde 
în genere semnificaţii ce pot fi uşor descifrate, este clară şi 
străvezie faţă de o  „imagine-simbol“, dar trebuie să 
recunoaştem că şi proliferarea imagistică în sine descoperă 
multitudinea posibilităţilor de a „vedea" lucrurile. Evoluţia artei 
plastice, chiar a cinematografului a căutat să evite platitudinea 
şi non-semnificanţa pe care continuarea unei viziuni tradiţionale 
sau însăşi condiţia tehnică (în cel de-al doilea caz) o 
presupuneau şi nu putem spune că n-au reuşit în mare măsură. 
Cu toate acestea, fenomenul este real şi în perspectivă nu poate 
să nu genereze îngrijorări, pentru că lim 

bajele formalizate ale unor discipline specializate nu vor salva lenta scădere a 
importanţei scrisului (vezi reducerea ponderii lecturii în ansamblul bugetului de timp 
acordat culturii), iar prin aceasta riscă să închidă una dintre cele mai importante căi 
către gîndirea abstractă pentru marea majoritate a oamenilor. Nu ne rămîne decit să 
orientăm politica în domeniul culturii în aşa fel, încît un asemenea dezechilibru să nu 
aibă loc. 

Sensibilitatea estetică are mult de cîştigat în rafinament dacă în procesul formării 
conştiinţei umane intervin — alături de mijloacele tradiţionale — şi noile tehnici vizual- 
auditive şi dacă, în paralel se stimulează nu numai perfecţionarea acestora, ci şi 
păstrarea vechilor deprinderi şi căi care fără a face apel direct la senzoriu, îl influentau 
de la nivelul superior, constituit ideologic, al spiritului. 


C. Oscilaţia preferințelor 


Oricît de primejdioase ar fi afirmaţiile categorice, cred că se poate spune fără 
rezerve că civilizaţia contemporană a determinat o variaţie şi o mobilitate a preferin- 
telor încă neîntîlnite pînă în prezent, tocmai prin multiplele orizonturi pe care le-a 
deschis. Sensibilitatea estetică şi-a pierdut mult din rigiditatea şi încremenirea de 
odinioară, ea a devenit mult mai suplă şi elastică, accep- tînd principiul schimbării nu 
numai în ordinea realului, dar şi în cea a imaginarului. Este oare acesta un progres? 
Faptul că se părăsesc atît de uşor vechile preferinţe estetice pentru a le înlocui cu 
altele, faptul că moda acţionează în acest teritoriu gingaş aproape la fel ca în cazul 
mărfurilor din comerţul obişnuit nu trebuie să trezească măcar suspiciunea că 
deprinderile nu sînt bazate pe convingeri şi pe principii ci doar pe întîmplare? 

O viziune atît de pesimistă mi se pare nefondată. Ba chiar consider necesar să 
atrag atenţia asupra reversului medaliei, deloc neinteresant pentru educatori. în fond, 
de ce ar fi de dorit o sensibilitate estetică statică, nemişcătoare şi impenetrabilă faţă de 
mutaţiile socio-culturale din jur? Şi de ce să credemi'că oscilatia preferințelor înseamnă 
neapărat neseriozitate, lipsă de fermitate şi de profunzime? In fond, fiecare schimbare 
introduce o nouă experienţă estetică şi bogăţia spirituală nu se poate baza pe un model 
unic şi invariabil. 

Plasticitatea sensibilităţii — atunci cînd este însoţită de motivații — constituie chiar 
o calitate, iar etapele parcurse nu sînt anulate, ci doar puse de o parte pentru a oferi 
locul noilor protagonişti. Marele cîştig al sensibilităţii contemporane îl constituie 
toleranța, capacitatea de a înţelege că mutaţiile oricum au loc si de a accepta 
— chiar dacă nu cu o reacţie pozitivă — dreptul la existenţă şi al obiectelor estetice pe 
care gustul personal nu le ratifică. Sensibilitatea contemporană poate înscrie, deci, 
oscilatia firească a preferințelor ca pe una dintre trăsăturile ei distinctive, reţinînd 
ritmul accelerat în care are loc acest proces faţă de trecut, cînd şi oferta estetică era 
mai redusă. 

Un caz aparte — de loc minor — îl constituie însă fenomenele de oscilație a 
preferințelor determinate direct de procese sociale de amploare, cum sînt 
industrializarea şi urbanizarea şi care pun faţă în faţă civilizaţii adesea nu numai 

distincte, ci chiar opuse. Reacţia sensibilităţii moderne este, în asemenea cazuri, 
adesea paradoxală: ori se acceptă, ca atare, preferinţele estetice ale noului mediu 
(lucrul cel mai frecvent), dar dificultăţile de a le asimila real duc la hibrizi greu 
acceptabili la un examen sever, ori apare un gen de paseism care, idilizînd trecutul, cu 
gusturile şi deprinderile sale, este de-a dreptul reactionar. 

In primul dintre cazuri se naşte aşa-numitul fenomen Kitsch, caracterizat prin 
incongruentà, neautenticitate, lipsă de armonie, tocmai pentru că obiectele apărute din 
acest mariaj nefiresc nu aderă la nici unul dintre mediile din care s-a născut. Amploarea 
procesului interzice simpla catalogare a lui ca o formă de subcultură fără a urmări 
implicaţiile estetice, dar şi sociologice, ale acestuia. Nu e vorba aici de o simplă 
oscilație a gustului care trece de la o preferinţă la alta, ci poate de o lipsă de decizie şi 
determinare a acestuia sau de o reacţie spontană tributară în mod reflex atit 
deprinderilor tradiţionale, cît şi noului încă neasimilat. Deşi neorganice, debile ca struc- 
tură, informe uneori, fenomenele Kitsch nu sînt lipsite adesea de succes tocmai pentru 
că se întîlnesc cu un public el însuşi neformat şi la fel de contradictoriu în sensibilitatea 
sa, ceea ce duce nu de puţine ori la umbrirea valorilor autentice. 

A acţiona din punct de vedere educativ în acest proces înseamnă a urmări întîi de 
toate determinările lui sociale şi a înţelege că fenomenul este într-o anumită măsură 
inevitabil, astfel că soluţia nu o reprezintă lamentarea neputincioasă şi nici protestul 
ultragiat ci o atitudine lucidă al cărei spirit critic să se îndrepte asupra cauzelor ei, nu 
asupra efectelor. Pe de altă parte, politica culturală va trebui să militeze întotdeauna 
pentru autenticitate nu în sensul purist al cuvîntului (există, de altfel, chiar şi mariaje 
estetice reuşite în ciuda deosebirilor dintre parteneri), ci validind acele opere 
(tradiţionale, moderne sau „mixte'1), care se dovedesc organice, a căror structură este 
funcţională şi a căror fuziune cu realul este firească. 

Oscilaţia preferințelor estetice este un fenomen normal, el intră în ordinea 
lucrurilor şi discuţiile asupra acestui proces nu sînt interesante atît prin violenţa cu 
câre se produc contestatiile şi înlocuirile, cît prin motivațiile şi interesele intime care-l 
determină. 


D. Simţul selecţiei 


Ar putea părea neobişnuit să vorbim de „simţul!! selecţiei în cazul unui proces 
care presupune deliberarea conştientă şi alegerea motivată, dar să nu uităm că ne 
aflăm pe teritoriul esteticului din care elementul concret- senzorial nu poate fi eliminat, 
ci trebuie inclus chiar în judecata cea mai lucidă. Specificul sensibilităţii estetice este, 
dealtfel, tocmai acela de a opera opţiunile din interiorul şi cu materialul ce intră în 
compoziţia operei sau a construcţiei respective, deşi, evident, necesitatea unor criterii, 
raportarea la o tablă de valori, propunerea unui nou ideal sînt procese care implică 
raționalitatea în cel mai înalt grad. Nu negăm existenţa şi a unei „selecţii spontane!, 
pornind de la deprinderi şi obişnuinţe formate exterior, ca şi raportarea automată la 
anumite modele estetice în circulaţie, dar opţiunile au şi aici, în ultimă instanţă, o 
motivaţie conştientă, astfel că în educaţia estetică cel mai uşor se poate acţiona 


asupra acestui moment. 

Modalitätile psihologice în care operează selecţia estetică sînt dintre cele mai 
diverse, întrucît ele presupun intervenţia unor resorturi variate: afectul, curiozitatea, 
moda, criteriile formale, idealul, contestaţia. Nu avem posibilitatea să le analizăm pe 
toate, dar ni se pare semnificativ să ne oprim asupra ultimei, pe care am numi-o 
selecția inversă. Nu o dată în opţiunile noastre acţionează nu criteriile validate prin 
tratate şi nici măcar judecätile pozitive ale criticii, ci, dimpotrivă, un fel de intuiţie jus- 
tiţiară care presupune că tocmai operele izgonite, blamate, criticate sînt cele valoroase 
şi atunci funcţionează un mod de a aprecia asemănător proverbului românesc „cireşile 
din livada vecinului sînt cele mai bune“. 

Pornind de la o asemenea mentalitate larg răspîndită ajung să se bucure de 
apreciere numeroase valori minore sau chiar non-valori şi, în orice caz, cei ce practică 
sistemul ajung să se auto-păcălească. Din această situaţie de fapt reiese cu limpezime 
ineficienta criticii judecătoreşti, a primitivismului, a lipsei de argumente, necesitatea 
unei democraţii reale a gusturilor întrucît niciodată exclusivismul aprecierilor nu va 
stîrni decît un contra-exclusi- vism, trezind interesul în sens contrar celui dorit. 

O situaţie similară este cea în care selectia este guvernată de contra-ideal, adică în 
care, în mod deliberat, se optează împotriva modelelor propuse, adoptîndu-se o poziţie 
contestatară, nonconformistă. Se poate spune că, în bună măsură, sensibilitatea 
contemporană este nonconformistă, epoca proprie canoanelor, a prescriptiilor apriorice 
fiind depăşită, deşi trebuie să observăm că nu o dată tocmai un permanent şi 
încrîncenat nonconformism poate duce la rîndul lui la o formă de conformism înnobilat 
cu aureola de a fi în ,opozitie” cu gustul public. Cum acesta este pîndit însă nu o dată 
de şabloane şi de uniformizare, o atitudine critică faţă de el are întotdeauna o funcţie 
individualizantă. Din punctul de vedere al formării sensibilităţii totul este de a o pregăti 
pentru o asemenea contestaţie. 

Cea mai răspîndită din toate îmi pare a fi, în continuare, selectia emoţională — în 
ciuda faptul că tendinţa de intelectualizare, creşterea ponderii raţiunii în opţiune o fac 
oarecum să treacă în umbră, specialiştii eclipsînd-o prin consideratiile lor erudite şi 
disectiile structurale sau informaţionale pe care le fac. Publicul larg continuă să 
considere însă drept criteriu de judecată „intensitatea emotiei" şi, în felul acesta, 
valoarea este adesea identificată cu reacţia afectivă provocată şi apreciată în afara 
statutului formal al operei. 


Noile metode moderne de investigaţie — structuralismul, semiotica, teoria 
informaţiei — n-au reuşit în nici un fel să clatine această prejudecată mai ales că 
rezultatele lor s-au dovedit — aşa cum era firesc — parţiale, insuficiente şi 


neconcludente pentru necunoscători. Infuzia „spiritului ştiinţific", reflex al civilizaţiei 
epocii, nu s-a dovedit însă total nefertilă, pentru că, deşi nesatisfäcuti de rezultatele 
obţinute pe aceste căi, oamenii doresc să-şi orienteze selecţia pe baza unor criterii mai 
solide decit cele ale reacției directe, nemediate. Rämîne ca această dorinţă să fie 
alimentată cu soluţii mai operaţionale decît cele existente pînă în prezent şi mai ales cu 
un grad de tehnicitate care să nu le facă inaccesibile nespecialiştilor. 

Selecţia succesuplă rămîne, sociologic vorbind, cea mai eficientă în sensul că, mai 
mult ca oricînd, civilizaţia contemporană a făcut evidentă importanţa reuşitei, a vali- 

dităţii pragmatice si, prin aceasta, a impus public această formă a opțiunii. Identificarea 
succesului cu valoarea este, desigur, o prejudecată simplificatoare, dar nu putem să 
scoatem indicatorul succes dintre parametrii axiologici fără a greşi profund. Astăzi, mai 
mult ca oricînd, condiţiile tehnice permit răspîndirea şi generalizarea succesului (sau 
insuccesului) şi chiar dacă este simplistă adoptarea prin vot a judecății de valoare, 
practic ea are loc. Se vede că experienţa contradictorie a istoriei literaturii şi artei, ca şi 
oscilaţiile sensibilităţii în funcţie de ea, nu au devenit încă lecţii de prudenţă 
metodologică pentru contemporani, ceea ce şi explică divorţul încă existent între critică 
şi o bună parte a publicului. 

Educaţia estetică este obligată, în aceste cazuri, să-şi extindă sfera în care 
operează teritoriul ei de acţiune, depäsindu-1 cu mult pe cel specific şi mutîndu-se în 
mare măsură în domeniul sociologiei. Filme de mare succes cum au fost Love Story, sau 
Pe aripile vintului trebuie privite nu atît ca fenomene estetice, ci ca simptom sociologic, 
selecţia fiind făcută după criterii esenţiale, dar nespecifice. Nu este vorba de a 
condamna asemenea reuşite (ar fi dealtfel ineficient, neconvingător), ci de a le explica 
adevăratele motivații, trezind o reacţie lucidă în faţa lor. Luciditatea nu omoară 
plăcerea, după cum explicaţiile nu sînt incompatibile cu admiraţia. 

Selecţia novatoare rămîne una dintre cele mai importante modalităţi intrinseci de 
promovare a artei autentice, de asigurare a progresului ei. Cum sensibilitatea comună 
este îndeobşte nepregătită în faţa inovatiilor, evident reacţia ei primă va fi negativă şi 
adesea doar specialiştii reuşesc să intuiască sensurile înnoitoare ale operei nou create, 
ca şi seria estetică pe care poate o deschide sau în care se înscrie. Pe de altă parte, 
există o omenească sete de nou, astfel încît nu se poate spune că din principiu şi 
întotdeauna publicul larg va fi la început nereceptiv în faţa noului în artă. 

Destinul operei este desigur indicat de felul în care a fost primită şi lansată în 
circuitul larg, dar nu trebuie să absolutizăm acest moment, întrucît se cunosc nu puţine 
cazuri cînd primiri spectaculoase s-au dovedit a fi efemere, iar intrările prin uşa din dos 
a artei, sau chiar cäderile au lăsat apoi dîre luminoase în istoria culturii precum stelele 
care strălucesc treptat din ce în ce mai tare. 


E. Intelectualitatea 


Oricît ar părea de ciudat nu este vorba de o contra- diţie teoretică în termeni, în 
sensul că sensibilitatea ar exclude reflectia, întrucît ea nu se limitează la simplul 
contact senzorial cu fenomenul estetic, ci desemnează reacţia umană generală în faţa 
lui (desigur prin intermediul şi cu elementele de construcţie ale senzoriului). Civilizaţia 
contemporană — şi mai ales prestigiul şi influenţa ştiinţei — au dus la un accentuat 
proces de intelectuali- zare a artei moderne, paralel cu dezvoltarea conştiinţei estetice, 
ca o atitudine nu doar contemplativă, pasivă, ci, dimpotrivă, reflexivă, dinamică. Poate 
niciodată nu s-a discutat atît despre artă, poate niciodată artiştii n-au emis ei înşişi 
atîtea manifeste, programe, consideraţii teoretice ca în zilele noastre, iar publicul însuşi 
începe să agreeze arta care-l obligă să gîndească, considerînd, pe de altă parte, că 
restul are doar o funcţie de relaxare şi divertisment. Gradul crescut de intelectualitate 

al artei moderne este într-adevăr una dintre trăsăturile ei caracteristice, iar 
sensibilitatea estetică a receptorilor nu poate să nu ţină seama de acest fenomen. 

Aceasta şi explică, dealtfel, marele interes pentru exegeza critică, consideratiile 
estetice, chiar şi încercările specioase ale unor metodologii moderne, astfel încît o 
lucrare destul de dificilă de analiză structural-seman- tică a lui Roland Barthes sau 
consideratiile unui psihanalist ca Jaques Lacau se bucură de un succes de librărie ce 
depăşeşte cu mult interesul şi sfera specialiştilor în materie. Dealtfel, un teoretician al 
teoriei informaţiei cum este Abraham Moles a descoperit numeroase analogii între 
mecanismul creaţiei artistice şi cel al creaţiei ştiinţifice, iar analizele practicate fac din 
principiu abstracţie de specificul obiectului. Să nu ne închipuim că fenomenul priveşte 
doar lumea teoreticienilor şi exegeţilor, pentru că sînt cunoscute operele unor Xenakis, 
Seurat, Aurel Stroie sau Ştefan Mihăilescu, care — realizate cu ajutorul calculatorului 
electronic, pe baza unei gîndiri apropiate de cea ştiinţifică — ilustrează cu elocvenţă 
prezenţa acestei tendinţe. 

Procesul de intelectualizare are loc cu toată creşterea ponderii imaginii în procesul 
de comunicare, întrucît, tocmai pentru a preveni împotriva imediatităţii acesteia, chiar 
semantica ei a devenit mai greu decodifica- bilă, iar sintaxa construcţiei imagistice s-a 
complicat. 

Foarte des simptomele procesului de intelectualizare a artei sînt interpretate ca o 
confirmare a vechii previziuni hegeliene care prevestise moartea artei prin sufocarea ei 
de către concept. Creşterea rolului gîndirii teoretice nu numai în comentare sau 
receptare, dar şi în creaţie, pare să confirme o asemenea ipoteză, dacă nu i ş-ar opune 
vitalitatea aşa-numilei „arte de consum", ca şi faptul că prestigiul unei arte intelectuale, 
al operelor de idei este definitiv instaurat în conştiinţa publică. 

Faptul că arta oferă prilej de meditaţie, că ea „dă de gîndit“ pare să fie din ce în ce 
mai mult considerat drept un criteriu de valoare în judecata estetică şi sensibilitatea 
contemporană poate din ce în ce mai puţin să fie redusă la o reacţie superficială sau la 
un strat strict afectiv, cum era odinioară. Politica educaţională în aceste condiţii este 
limpede: fără a sprijini intelectualismul rarefiat din cauza abstractizării trebuie pro- 
movate acele opere cu forţă de generalizare superioară şi în care adevărurile artistice 
nu apar la prima vedere, ci impun decodificarea unei complexe construcţii formale. 


F. Creativitatea 


Sensibilitatea estetică presupune întîi de toate o capacitate de a primi, de a 
încorpora şi transforma şi în mult mai mică măsură, doar în cazul artiştilor, ea era 
privită şi prin prisma latentelor creatoare pe care le presupune, a caracterului ei 
constructiv, realizator de noi obiecte estetice. Civilizaţia contemporană a îndepărtat, pe 
de o parte, pe om de creaţia industrială, în sensul că a interpus între el şi obiect maşina 
şi că prin specializare a făcut ca lucrătorul individual să piardă perspectiva ansamblului, 
fragmentîndu-şi în mod serial şi şablonard activitatea. 

Ca o compensație la această realitate, arta, fără a deveni apanajul oricui, îşi 
propune în multe formule atragerea directă a receptorului, chiar intervenţia acestuia. 

Nu e vorba doar de clasicul raport dintre obiect şi subiect — condiţia fundamentală a 
constituirii oricărei valori — ci de transformarea spectatorului în participant activ, cum e 
cazul în happening', a privitorului în co-creator, cum se întîmplă în arta cinetică, şi a 
ascultătorului în interpret. 

Fără îndoială, creaţia de acest tip nu poate fi identificată cu cea a artistului şi faptul 
că noi recompunem mintal opera atunci cînd o receptăm nu poate fi confundat cu însuşi 
actul construcţiei ei formale. Totuşi, nu putem să nu observăm că procentul de 
creativitate în relaţie cu arta este în creştere şi la aceasta trebuie să adăugăm cazul 
artei amatoare în care, mai ales ca interpreţi, oamenii intervin direct în naşterea operei 
ca atare sau în transformarea ei de la virtual la act. Nu se poate să nu punem cu acest 
prilej în discuţie problema folclorului, această imensă creaţie colectivă a cărei treptată 
dispariţie pune numeroase semne de întrebare. 

într-adevăr, cîtă vreme, într-o civilizaţie aproape patriarhală, folclorul ţişnea ca o 
expresie a puterii creatoare a omului, exprimîndu-l integral, epoca modernă, odată cu 
mijloacele tehnice şi cu diviziunea socială a muncii, a adus cu sine profesionalizarea 
creaţiei artistice, dispariţia anonimatului şi a oralitätii, iar odată cu aceasta a limitat 
participarea la creaţia artistică directă. Fenomenele civilizatorii au dus treptat la 
accentuarea acestui proces, astfel încît nu fără temei a fost pus la îndoială temeiul 
viitorului folclor. 

Nu înseamnă aceasta o sensibilă diminuare a creativităţii? într-un sens evident că 
da, pentru că numărul celor care participă spontan nu numai la creaţie, dar şi la 
interpretarea sau transmiterea artei populare scade, însă acest proces este într-un sens 
inevitabil în condiţiile civilizaţiei tehnice. Realizarea omului integral 
— ideal al comunismului — nu se va putea face în nici un caz pe această cale, dar e 
posibil ca viitorul să deschidă perspective pentru împlinirea acestui obiectiv. 


G. Industrializarea 

S-ar putea obiecta că esteticul presupune unicate, inimitabile şi irepetabile, 
realizate de individualităţi, ceea ce ar exclude serializarea presupusă de tehnică şi de 
prototipul industrial. Mai mult, s-ar putea spune că industria omoară arta atît de 
gingaşă şi greu de înghesuit în scheme şi că apariţia ei ca modalitate de creaţie şi 
reproducere umbreste cu totul frumosul, aducînd cu sine numai uriţenie, 
monstruozitate şi diformitäti, adică însuşiri estetice negative. Dacă într-un sens lucrurile 
sînt adevărate, mai ales pentru începuturile capitalismului industrial, ele încep să se 
pună cu totul altfel în epoca modernă şi a considera industrializarea ca opusă 
esteticului a devenit mai mult decit anacronic. 

Idealul ruskinian, reluînd vechea teză rousseauistă a întoarcerii la natură, nu numai 
că s-a dovedit perimat, dar industria şi-a introdus caii troieni în cetatea artei. lată de 
pildă, arhitectura este şi industrie şi artă, cinematograful este şi industrie şi artă, 
televizorul este unul dintre cele mai perfecţionate mijloace industriale de transmitere a 
valorilor artistice, decorația interioară se poate realiza si pe cale industrială, în 
producţie, idealul ..frumosului industrial" a devenit o realitate. 

Sensibilitatea estetică contemporană nu poate omite această masivă intruziune a 
tehnicii în teritoriul odinioară rezervat exclusiv omului şi, ca atare, sub influenţa 
transformărilor petrecute în toate domeniile enumerate, este firesc ca ea să sufere 


mutatii. Nu vom identifica niciodată un tablou original cu reproducerile realizate printr-o 
poligrafie perfecționată, dar nu putem să nu observăm o schimbare a însuşi statutului 
operei, prin intrarea în circulaţie a omologilor ei, după cum — fără a confunda concertul 
cu înregistrarea lui — nu putem face abstracţie, mai ales în circulaţia valorilor muzicale, 
de rolul discului. în fond, tehnicile de acest fel nu sînt doar auxiliare creaţiei, cum se 
crede adesea, ele o influenţează direct, ori cel puţin ajung să fixeze locul exact în 
ierarhie al produselor ei, ca şi în funcţionarea acestora. 

Sensibilitatea estetică nu poate face abstracţie de acest proces, chiar şi prin faptul 
că el are consecinţe directe asupra sa: se constată adesea o masificare şi şa- blonizare 
a gusturilor, o circulaţie uniformă a modelelor puse în circulaţie şi o acordare a 
antenelor sensibilităţii estetice la aceleaşi lungimi de undă, în ciuda faptului că avem 
de-a face cu individualităţi care se lasă greu modelate şi aduse la 
acelaşi numitor. Ar fi stupid şi im 
posibil să renuntäm la marile avantaje ale serializării şi tipizării introduse de industrie, 
cu tot riscul consecinţelor negative semnalate mai sus, după cum ar fi greşit ca 
educatori să nu încercăm — în limitele posibilului — contracararea efectelor antiestetice 
ale acestora. Dealtfel, trebuie reconsiderat chiar conceptul de estetic, puternic marcat 
încă de o viziune „naturistă", şi construite criteriile de apreciere ale esteticului 
industrial. 

Se dezvoltă o întreagă tehnologie pentru a asigura 
estetica locului de muncă, a masinilor-unelte şi a pro 
duselor, a ambalajelor şi a ambianţei în genere, or aceste procese ajung să aibă o 
importanţă fundamentală pentru om, întrucît vizează însuşi cadrul existenţial al vieţii 
umane. Problema ambianţei nu este nici pe departe un aspect derivat, ci unul 
fundamental, iar efectele ei psihologiice asupra procesului muncii sau vieţii cotidiene 
sînt măsurabile în laborator. A ignora în aceste condiţii influenţa industrializării asupra 
însăşi formării sensibilităţii estetice contemporane este practic imposibil şi presupune a 
ne situa în afara civilizaţiei moderne însăşi. leşim, desigur, astfel din sfera esteticului 
pur (cu atît mai mult din cea a ,artisticului"), dar acest proces este firesc şi trebuie 
înţeles în toată complexitatea sa. 

N-am pomenit, în sfîrşit, încă de cazurile în care cuceririle tehnice propriu-zise 
devin — introduse în artă — cuceriri artistice în sensul că nici n-ar fi fost posibile fără 
ele. Anumite tehnici utilizate în pictură, sculptură sau muzică fac posibilă realizarea 
unor obiecte estetice inedite, după cum anumite instrumente muzicale (cele 
electronice, de pildă) provoacă compoziţii realizate special pentru ele. Sensibilitatea 
estetică nu poate face abstracţie deci, nici în acest caz, de nota distinctă pe care epoca 
industrială o introduce în creaţia artistică, ca şi în receptare. 

Trecerea în revistă a trăsăturilor sensibilităţii contemporane — reactivitate 
marcată, capacitate imaginativă crescută, simţ mai acut al selecţiei, intelectualizarea, 
creativitate sporită, ca şi intervenţia pe scară largă a industrializării — WŒ creionează 
succint parametri de care o educaţie estetică ştiinţifică trebuie să ţină seamă în 
formarea multilaterală a personalităţii umane. 

EVOLUTIA GUSTULUI 


Domeniu al surprizelor şi capriciilor, de o mobilitate nemaiîntilnită, gustul pare a se 
afla dincolo de limitele previzibilului şi în acest sens a vorbi despre evoluţia gustului 
pare cel puţin hazardat. Modele se succed ca-ntr-un carusel, reacţiile individuale diferă 
enorm iar civilizaţia contemporană multiplică la nesfirsit posibilităţile de manifestare a 
acestuia, sfera preferințelor şi dinamica opţiunilor. Umanitatea pare satisfăcută de 
această posibilitate de a selecta diferențiat, iar aprobările sau dezaprobările (uneori 
doar afective şi încă nejustificate raţional) par a exprima libertatea individului de a se 
exprima nu numai prin creaţie dar şi prin alegere. 

încotro se vor îndrepta aceste alegeri, ce bunuri culturale vor obţine sancţiuni 
premiale, cum ar fi spus Mihai Ralea, este imposibil de stabilit şi nici nu ne propunem 
aşa ceva. Vom încerca mai degrabă să surprindem cîteva dintre tendinţele evoluţiei 
gusturilor (şi acest plural vine să corecteze titlul) ca şi mecanismul care le forjează. Vom 
observa cu uşurinţă că aceste tendinţe sînt adesea contradictorii şi că între ceea ce 
este şi ceea ce dorim să fie intervin nu o dată primejdioase falii. 

Una dintre tendinţele aproape fireşti şi oarecum explicabile psihologic ale evoluţiei 
gusturilor este traditionalismul lor, un anumit conservatorism legat de formaţia socio- 
culturală a receptorilor, de vîrstă si de sex, care face ca noul să fie întîmpinat dacă nu 
cu ostilitate atunci cu prudenţă. Conservatorismul are — oricît ar părea de paradoxal la 
prima vedere — o importantă funcţie pozitivă prin aceea că asigură o anumită 
stabilitate a preferințelor, că nu îngăduie ca impetuozitatea şi ritmul civilizaţiei pe care 
o trăim să cotropească chiar atît de uşor teritorii importante abia cucerite. Evident că 
un asemenea tradiţionalism stă la baza divergenţelor care există între numeroase 
categorii de public şi arta modernă, explicînd ataşamentul faţă de valorile de acum 
clasicizate şi omologate, odată cu prudenta faţă de inovaţii şi experiment. 

Ca reacţie nu lipsită de manifestări violente, contes- tatare, i se opune acestei 
tendinţe gustul pentru nou, pledoaria pentru mobilitatea gusturilor, snobismul inovației 
cu orice preţ, dar succesele modernismului sînt în- tîlnite mai lesne în viaţa cotidiană, în 
moda vestimentară sau în stilul de viaţă şi mai puţin în artă unde obisnuintele estetice 
par a se forja mai greu, iar soliditatea convingerilor rămîne nu o dată greu de clintit. 
Susținerea artei de avangardă autentică, formarea unei receptivitäti mai largi si 
deschise înnoirilor rămîne mai ales o sarcină a educaţiei, întrucît evoluţia socială pro- 
priu-zisă are efecte mai ales în domenii mai direct legate de însăşi existenţa omului şi 
nu implică întotdeauna schimbări şi în conştiinţa estetică (aşa se explică, de pildă, 
faptul că înşişi eroii unor revoluţii sociale rămîn în plan estetic satisfăcuţi de arta 
secolului XIX, că oameni al căror destin s-a schimbat fundamental în urma 
industrializării şi urbanizării rămîn uneori neînţelegători faţă de inovațiile artistice de 
ultimă oră; limbajul tehnic al calculatoarelor electronice ajunge să' fie asimilat, limbajul 
artistic al poeziilor sau compozițiilor acestora dimpotrivă. lată deci o evoluţie 
contradictorie a cărei constatare şi înţelegere este absolut necesară pentru a duce o 
politică culturală ştiinţifică. 

O altă tendinţă, oarecum în contradicţie chiar cu natura gustului, este aceea de 
masificare a reacţiilor sensibilităţii estetice (termenul îi aparţine lui Marcel Brea- zu). 

Oricît ar părea de ciudat, indivizii încetează de cele mai multe ori să reacționeze 
diferențiat, nuantat şi se naşte un curent de opinie uniform cel putin pe mari categorii 
socio-profesionale sau în cadrul unor colectivităţi. Vinovatii principali sînt consideraţi a fi 
în aceste cazuri mijloacele de comunicaţie de masă care beneficiind de o arie largă de 
răspîndire pot propune gustului reacţii oarecum standardizate, după cum în domeniul 
vieţii cotidiene producţia de serie aproape obligă la preferinţe şablon. 

Aş adăuga un considerent psiho-sociologic dintre cele mai importante, de obicei 
neglijat, şi anume comoditatea conformismului, liniaritatea reacţiilor colective, teama 
de a nu deveni extravagant prin „ieşirea din front“ a îndrăzneţilor ce doresc o altă 
selecţie axiologică decît cea comună. In această tendinţă de masificare latura pozitivă 
indiscutabilă legată de formarea sensibilităţii unor pături largi, lipsite pînă atunci de cul- 
tură. este în mare măsură anihilată de tendinţele dez- umanizante implicate în situaţia 
în care individul nu se mai exprimă pe „sine“ ci pe „noi“. 


Societatea viitorului presupune un proces de individualizare a membrilor ei, din 
toate punctele de vedere, inclusiv cel al gustului şi în această privinţă nonconfor- 
mismele, extravaganta, tendinţa singularizării joacă adesea un rol salutar, cu toată 
încărcătura lor afectivă mai puţin demnă de laudă. Epoca pe care o trăim sprijină acest 
proces prin diversitatea de produse cultural- artistice pe care le oferă şi creează astfel 
posibilitatea unor opţiuni dacă nu exclusiv individuale în orice caz mai personale.Oricît 
ar părea de ciudat, secolul XX reia — cu mijloacele cele mai moderne — o veche 
tendinţă umană, aceea de a crea mituri şi de a le urma. Miturile contemporane nu sînt 
însă imaginare ci reale, luate din vaata însăşi si construite din elementele ei. O vedetă 
artistică sau sportivă, un anumit mod de trai, o vogă culturală devin mituri către care 
se aspiră şi care prin puterea lor seducătoare influenţează mult sensibilitatea 
contemporană. Mitizarea este fără îndoială o tendinţă proprie evoluţiei gusturilor 
contemporane tocmai datorită faptului că implică o reprezentare concretă, că oferă o 
imagine de urmat şi că scuteşte de efortul construcţiei individuale. Prin capacitatea ei 
de fascinatie a unor mase largi mitizarea are o influenţă uriaşă si, evident, nu 
întotdeauna benignă, ceea ce a şi creat reversul ei. demitizarea. 

Arta contemporană, şi nu numai ea, încearcă astfel să zdruncine obisnuintele, să 
dezmorteascä sensibilitatea obligînd-o la reconsiderări mai radicale, ceea ce se şi tra- 
duce în practică prin viziuni radical opuse asupra unui Bach, Shakespeare sau 
Caragiale, accentuîndu-se ambiguitatea interpretărilor posibile, nevoia de a le anula pe 
cele general acceptate. In măsura în care demitizarea nu devine un act gratuit, 
efectuat în sine, în măsura în care încercarea de dărîmare a idolilor nu se soldează cu 
închinarea la alţi idoli, demitizarea este acceptabilă şi, evident, cu un rol creator. 

Un prestigiu şi o pondere culturală imensă a dobîn- dit modelarea, nevoia umană 
de a avea modele fiind acum sprijinită de posibilitatea tehnică de a le face larg cunos- 
cute, ba chiar de a le impune. Tocmai pentru că presupun un şablon fix şi o reacţie 
tipizată, modelele reuşesc mai uşor să pătrundă decit unicatele nestructurate şi mulţi 
sînt oamenii — mai ales tineri — care doresc să trăiască â la Alain Delon, să se îmbrace 
precum Brigitte Bardot, să-şi mobileze şi să-şi decoreze interioarele ca în filmele 
văzute. Operele de artă cunoscute şi recunoscute devin şi ele modele, ceea ce duce la 
nu puţine manifestări de epigonism în creaţie şi în acelaşi timp provoacă reacţii 
şablonizate ale receptorilor. 

Mulţi ajung, datorită acestui fapt, să limiteze opera lui Beethoven la simfonia 
intitulată Eroica, a lui Tolstoi la Război şi pace, a lui Shakespeare la Hamlet, a lui Ca- 
ragiale la O scrisoare pierdută, a lui Liviu Rebreanu lai Răscoala, a lui Zaharia Stancu la 
Descult, a lui Marin Preda la Moromeţii, a lui Brâncuşi la Coloana infinitului, şi aşa mai 
departe. S-ar putea spune că am ales creaţiile cele mai reprezentative şi că este firesc 
istoriceşte şi psihologic ca oamenii să-i ţină minte pe Nicolae Grigorescu prin Car cu 
boi, pe lon Andreescu prin Pădurea de fagi şi pe George Enescu prin Rapsodia Română, 
dar în felul acesta repertoriul artistic al receptorului rămîne inevitabil limitat şi 
unilateral. 

Nu propunem înlăturarea modelelor — ar fi pe cît de stupid pe atît de imposibil — 
cît încercarea de a trece- de la modelul colectiv la modelul individualizat, de a-i obliga 
pe oameni să selecteze personal şi nu după simpla modă artistică. După cum s-a putut 


observa, apoi lipsesc sau sînt destul de rare modelele noi, fiind preferate cele 
omologate şi clasate de istoria spiritului, ceea ce este psihologic aproape inevitabil, 
întrucît — cel putin în artă — sînt preferate modelele verificate şi joacă un rol' uriaş 
obisnuinta (în a cărei formare *— după cum arăta, Stefana Steriade — mediul socio- 
cultural are un rol uriaş). 

Singurul domeniu în care modelele se lipsesc de stabilitate, ba chiar o refuză, este 
moda vestimentară, lucru semnificativ pentru marea dorinţă a oamenilor de a se 
individualiza şi trebuie să recunoaştem că domeniul vestimentatiei este mai accesibil în 
acest sens: schimbările pot. avea loc mai uşor, ele exprimă public actul de individua- 
lizare, sînt ataşate de individ şi nu exterioare lui. Cu toate dificultăţile impuse de 
serializare vom avea mai ales. în acest domeniu o arzătoare nevoie de unicate sau 
măcar de modele adecvate persoanei. Modelul cultural este, desigur, mai complex, în 
accepţia antropologiei culturale el implică şi stilul de viaţă ca atare, şi aici implicaţiile 
estetice sînt completate bogat de cele etice, politice sau filozofice, dar o asemenea 
tratare amplă nu ne propunem aici. 

Trebuie să observăm, în sfîrşit, ca o tendinţă dintre- cele mai semnificative ale evoluţiei 
gusturilor, pe acela de a îmbrăţişa domenii şi sfere din ce în ce mai largi. Dacă dictonul 
roman se referă la gustul alimentar şi la culori, dacă estetica de pînă acum l-a discutat 
cu referire la artă.şi apoi la produsele estetice ale vieţii cotidiene, în momentul de faţă 
au intrat în discuţie domenii şi mai diferite: preferinţele profesionale, sportul, distractiile 
şi numeroase altele. 

Extinderea noţiunii este justificată prin însăşi definirea ei ca reacţie spontană, 
cvasireflexă de plăcere sau neplăcere, aprobare sau dezaprobare şi este firesc ca 
asemenea reacţii să caracterizeze viaţa omului în genere. în evoluţia gusturilor în acest 
sens se poate observa, faţă de trecut, o atitudine mai activă, exprimată prin tendinţa de 
a selecta sau a respinge şi sarcina educatorilor este de a forma şi contura 
personalităţile în aşa fel încît dominante să nu fie în acest caz capriciile, subiectivismele 
(dealfel de neînlăturat) ci intervenția criteriilor, trecerea de la judecata de gust, la cea 
de valoare. Este singura direcţie prin care evoluţia înseamnă cu certitudine, nu doar 
schimbare ci şi progres. 


PE ÎNŢELES SAU DE ÎNŢELES 


S-a insinuat printre rînduri, sau s-a spus uneori de-a dreptul, că arta e de două 
feluri: una pentru critici, alta pentru public. S-a mai pretins apoi că opera se cere des- 
cifrată ca un rebus sau, dimpotrivă, că ea trebuie să fie limpede ca un cristal pentru a o 
pricepe oricine. 

Dincolo de excese sau exclusivisme se află totuşi un adevăr: înţelegerea artei riu e 
lucru uşor, publicul nu e o apă şi-un pămînt, există genuri de mai largă deschidere şi 
altele cu o audienţă, regretabil dar inevitabil, mai redusă. E drept, ideea DIFERENTIERII 
a folosit multora drept paravan pentru a masca snobismul, impostura, aristocratismul 
gustului, sau a devenit consolatorul şi compensatia căderilor. E firesc, de aceea, că 
astăzi să se vorbească mai puţin despre diferenţiere şi mai mult despre omogenitate, să 
se caute răspuns la nevoile gustului de masă, mai puţin decit satisfacerea unor subtile 
şi sofisticate exigente formale. 

S-a reluat, în acest context, vechea formulă vizînd să exprime caracterul popular al 
artei, vorbindu-se din ce în ce mai des de nevoia unor opere pe-ntelesul tuturor. Ca 
aspirație ideală, formularea este exactă şi ea nu face decit să exprime procesul însuşirii 
estetice a obiectului artistic în complexitatea lui, ceea ce presupune un bagaj de cultură 
bogat şi dimensiuni spirituale deplin închegate. Se confundă însă adesea planul ideal cu 
cel real, dorinţa cu posibilitatea, ținta cu drumul către ea. Din această cauză se întîmplă 
nu o dată, ca asemenea expresii să fie greşit înţelese şi să genereze, printr-un 
normativism simplist, efecte cu totul nedorite. 

Ce înseamnă de fapt pentru unii „arta pe-ntelesul tuturor!? O artă fără întrebări, 
fără surprize, fără nici un mister, un domeniu în care nimic nu este neaşteptat, ci totul 
vine în mod firesc şi este ştiut dinainte, de oricine, fără nevoia vreunui efort sau 
pregătiri. Aşa înţeleasă, formula este comodă, aparent democratică şi la în- demîna 
oricui. Dar dacă dispar întrebările, surprizele, necunoscutul, dacă pentru a recepta 
produsul artistic ar fi suficient să vii în contact cu el, atunci oare ar mai interesa pe 

cineva, ar mai plăcea sau ar mai stfrni sensibilitatea cuiva? Sînt convins că nu, şi cred 
că formula ,pe-ntelesul tuturori! ar avea nevoie de o mică, infimă, modificare 
etimologică. 

Avem nevoie nu de o artă pe-ntelesul maselor, ci de- nteles de ele. Care e 
deosebirea? Aparent e vorba de o prepoziţie, în fond de-o cu totul altă optică. Fără 
îndoială că, pentru a stirni interesul şi plăcerea estetică, o operă de artă trebuie să şi 
comunice ceva, căci opacitatea nu poate fi străpunsă de nici un fel de sensibilitate; dar 
măsura în care o operă de artă ne permite să vedem prin ea depinde nu numai de 
gradul ei de transparenţă ci şi de ascutimea privirii noastre. 

Arta trebuie să fie deci de-nteles, adică să se ofere sensibilităţii şi spiritului nostru, 
să-i cheme şi să-i formeze în acelaşi timp, totul depinzînd de RAPORTUL dintre ele. Din 
acest punct de vedere, mulţimea interpretărilor şi înțelegerilor posibile devine un 
criteriu axiologic (evident nu singurul), în sensul că opera de artă îşi realizează funcţia 
estetică în contactul mereu înnoit cu cei cărora li se adresează şi pe care îi pregăteşte 
pentru sine şi pentru semenele ei prezente sau viitoare. Nu se cunoaşte capodoperă 
care să fi rămas neînteleasä sau care să ‘nu fi ajutat la cunoaşterea lumii din care s-a 
născut, 'după cum nu există artă autentică lipsită de influenţă asupra constiintelor. 
Pentru a fi însă pe-nteles, ea trebuie să fie mai întîi de-nteles. 


NEÎNȚELEGERE SAU INAGCESIBILITATE? 


Arta modernă provoacă reacţii dintre cele mai diverse dar în ciuda nuantelor, 
diferentierilor, chiar conflictelor, ar fi greu de afirmat că ea determină din partea 
receptorilor atitudini entuziaste, succes facil şi în masă, acceptare fără discuţii. Se 
creează dimpotrivă în numeroase cazuri decalaje îngrijorătoare între artă şi public, se 
adîncesc uneori prăpăstii care par de netrecut şi se vorbeşte tot mai des de „criza 
artei“, în strînsă legătură cu „criza omului™ prins în capcana anumitor relaţii sociale. 

Specialiştii acuză publicul de „neînțelegere: a limbajului specific artei, în prezenta 
carte s-au amintit numeroase exemple istorice de genul bătăliei lui Hernani, a 
fluierăturilor cu care a fost primită opera Tristan şi Isolda, a scandalului stîrnit de tabloul 
Olympia, a debutului tîrziu şi contestat al lui Arghezi, ca să nu mai pomenim de 
generaţia poeţilor blestemati ai Franţei, de începuturile modeste ale lui Eugen lonescu, 
sau descoperirea tîrzie a lui Kafka. 

Situaţia pare însă astăzi de-a dreptul catastrofală: mase largi ale publicului refuză 
pictura sau muzica modernă, poezia nouă sau limbajul teatral prea complicat nu atît 
prin respingeri zgomotoase, ci prin deplasarea către zona comodă a muzicii uşoare şi 
divertismentului, a filmului comercial sau a reproducerilor după opere devenite 
„clasice, adică prin ignorare. 

Proportiile situaţiei sînt greu de evaluat în lipsa unui studiu sociologic de ansamblu 
competent şi mai ales greu de comparat din moment ce ne aflăm în faţa unor realităţi 
estetice atît de diferite: să nu uităm că toate referirile făcute priveau un public care era 
restrins istoriceşte şi nu aveau în vedere marea masă aflată în procesul revoluției 
culturale, că pe de altă parte revoluția tehnico- ştiinţifică le-a oferit acestora din urmă 
mijloace de comunicare de mare eficiență dar facilitind atitudinile comode, că în sfirşit 


ritmul trepidant si solicitärile multiple ale civilizatiei contemporane pun capät multor 
încercări de apropiere de artă. 

Cum sensibilitatea estetică se formează în timp au apărut întrebări aparent fără 
replică adresate celor care încearcă totuşi să justifice arta modernă: cine l-a contestat 
pe Eminescu, cine nu-l înţelege pe Grigorescu, cine nu se desfată ascultînd rapsodiile 
enesciene? Necunoaşterea împrejurărilor trecute, ca şi transferul nepermis al înţelegerii 
noastre de astăzi către sensibilitatea trecutului fac ca asemenea întrebări — de fapt 
uşor de răsturnat — să devină argumente de fapt îndreptate, dacă nu direct împotriva 
artei moderne, în orice caz în favoarea celei cu care ne-am obişnuit, care a creat 
deprinderi colective şi al cărei prestigiu este greu de contestat. Adevărul este că urcuşul 
lui Eminescu n-a fost lipsit de piedici, că mulţi nu-l înţeleg nici astăzi pe Grigorescu decît 
la nivelul anecdoticii tablourilor sale, că desfătarea pe care o prilejuieşte multora 
muzica lui Enescu este pur senzorială sau se limitează la recunoaşterea unor motive ale 
muzicii populare româneşti de mare popularitate. Efortului de a înţelege arta modernă îi 
este opus, cum se exprima poeta Nina Cassian, confortul de a o consuma pe cea 
tradiţională sau lipsită de probleme. 

în ciuda consideratiilor de mai sus, exprimate si cu alte prilejuri de numeroşi 
exegeti ai artei moderne, se vorbeşte despre o inaccesibilitate programatică a artei mo- 
derne. Supunerea la hazard proclamată de dadaism, proslăvirea dicteului automat al 
subconstientului de către su- prarealism; intervenţia tehnicilor combinatorii care trans- 
formă muzica, plastica sau poezia într-un rezultat al jocului, faptul că omul transmite 
creaţia ordinatorului sînt pentru mulţi argumente că problema înţelegerii nici nu este 
pusă de artiştii moderni ci că ei presupun — din principiu — că nu vor fi accesibili pentru 
semenii lor decît cel mult ca amuzament al formelor. Valul de formalism implicit în 
multe dintre creaţiile artei moderne pare să pledeze în favoarea aceleiaşi atitudini 
dintru început refractare accesibilităţii şi ajunge să pună în joc atît statutul cît şi funcţiile 
artei moderne. 

Căile pe care ea rămîne realmente eficientă şi modelatoare a sensibilităţii estetice 
nu mai sînt cele tradiţionale: ea ne influenţează nu cînd o luăm ca operă şi o punem în 
muzeu ci atunci cînd intrînd în cetate ea se cuplează cu sistemul de ansamblu al vieții 
sociale, încearcă să devină parte a ambianţei care există ca atmosferă, spirit general şi 
nu ca obiect individual. Cred că o anumită parte a artei moderne nu mai trebuie 
judeccttă cu vechile noastre criterii în care OPERA era elementul de bază şi nici 
atitudinea noastră nu mai poate fi cea strict contemplativă ci una de participare pentru 
că nu ni se mai înfăţişează un unicat ci un ansamblu din care facem parte şi noi. 

Accesibilitatea nu va aparţine obiectelor artistice după cum nu ne aparține nici 
nouă ca indivizi, ea este un raport estetic constituit socialmente şi putem vorbi de grad 
de accesibilitate în măsura în care practica socială validează contactul nostru cu arta. 
Pentru a putea resimţi însă „arta-ansamblu“ trebuie să ne obişnuim să cuprindem 
„arta-operă“ iar o formaţie estetică adecvată nu poate fi realizată dacă ne limităm la 
ceea ce se numeşte „artă ambientală" . Dacă pentru moment tendinţa evoluţiei artei se 
îndreaptă spre ansamblu şi dacă receptarea operei individuale se şterge pentru mulţi 
rămînînd un al doilea plan, o cerinţă internă a lumii esteticului va reface procesul în- 
dreptînd din nou atenţia către obiect. 

Inaccesibilitatea nu există decît faţă de opacitate, altfel avem de-a face cu opere 
faţă de care sîntem — datorită unui complex de împrejurări — în condiţii de înţelegere 
sau dimpotrivă. In ce priveşte ambianța, noţiunea de accesibilitate este inadecvată 
pentru că aceasta nu pretinde în primul rînd o atitudine estetică ci una socială generală 
de adecvare, astfel că înţelegerea estetică, retrăirea atmosferei sau stării pe care o 
creează ansamblul civilizatoriu derivă din el însuşi. Publicul se află în încurcătură — 
după părerea lui — nu faţă de operele tradiţionale şi nici faţă de ,arta-ansamblu“ ci 
faţă de operele moderne care pretind a avea un statut propriu. Pe lingă încercarea de 
a-l obişnui cu limbajul acestora principala noastră străduinţă trebuie să fie una 
integratoare, întrucît arta contemporană se supune cu uşurinţă unei viziuni globa- 
lizatoare (credem că în parte lucrul se datorează şi faptului că lumea de astăzi este 
intens solicitată, că romantismul individualizant este greu de conceput că ar apare 
acum); o nouă ascensiune a individului — de astă dată în cu totul alte relații sociale — 
este cea care va readuce în prim. plan şi opera ca individualitate. 

Părerile privind atitudinea publicului faţă de artă ar mai trebui 
completate cu o precizare care ni se pare esenţială: în mod obişnuit el nu se 
va raporta la operă pornind de la criterii pur estetice, ci de la o viziune socio- 
culturală mai generală şi efortul nostru este încă de a individualiza obiectul 
estetic fără a pretinde însă că îl putem discuta izolat. Interesele, motivațiile, 
curiozitätile noastre nu sînt pur estetice decît extrem de rar şi —< conştienţi 
de acest lucru — ar trebui să le discutăm într-o perspectivă mai largă. Ne vom 
da seama atunci că şi neînțelegerile estetice derivă adesea din neînţelegeri 
sau contradicții sociale şi că rezolvarea celor dintîi nu poate fi obţinută fără a 
acţiona asupra celor fundamentale. Dacă omul este totalitate a relaţiilor 
sociale, ele îl condiţionează şi-i explică pe toate planurile, inclusiv estetic şi ar 
fi  donquijotesc să ne  închipuim că o acţiune iluministă este 


suficientă.DILEMELE SPIRITULUI 


Ca orice epocă, cea pe care o trăim generează numeroase contradicții a căror 
rezolvare depinde de natura civilizaţiei noastre, de mijloacele de care dispunem dar, 
mai ales de spiritualitatea contemporanilor. O înţelegere a destinului artei nu poate 
ocoli aceste dileme care le generează însăşi evoluţia ei într-un ansamblu social atît de 
complex, astfel încît însăşi punerea lor este semnificativă. Se va spune poate că avem 
de-a face cu false antinomii şi că în forme diferite ele s-au mai pus în decursul istoriei 
omenirii. In parte este adevărat, în bună măsură însă avem de-a face cu ciocniri reale 
care au o forţă reprezentativă ieşită din comun, astfel încît a le ignora sau ocoli cu 
bună-ştiinţă, înseamnă a denatura în ultimă instanţă chipul omului acestei epoci. Vom 
încerca o prezentare sintetică a cîtorva dintre ele, fără pretenţia de a oferi soluţii. 


ANGAJARE SAU DEZINTERES? 


Opoziția termenilor antinomici va părea multora de la început artificială, vetustă, 
amintind de vechi controverse deja soluționate şi deci lipsite de actualitate. Că în ultimă 
instanţă artistul este întotdeauna reprezentantul unui grup, unor clase sau naţiuni, că el 


este fiul epocii sale, că atitudinea sa implică opţiune, deci angajare, sînt lucruri aproape 
unanim acceptate şi nu asupra aces 
-tora vrem să insistăm, războindu-ne cu duşmani de-mult doboriti. 

Inamicul a îmbrăcat însă acum haine de protecţie care pentru mulţi îl apără pentru 
moment de oricapcuzatie. Da, zice el, artistul este angajat politiceşte şi etic, el are o 
concepţie despre lume, aparţine unui grup social dar toate acestea nu înseamnă o 
ANGAJARE ESTETICĂ ci una POLITICA, ETICĂ sau FILOZOFICĂ. Putem discuta despre 
angajarea artistului ca cetăţean, spun adepţii acestui punct de vedere, am greşi dacă n- 
am recunoaşte că el este exponentul sau prizonierul prejudecätilor, miturilor sau 
preconceptiilor grupului din care face parte, dar cu aceasta încă n-am pătruns în sfera 
ARTEI. Aşa s-ar explica, conchid oponenții angajării estetice, că Balzac a fost legitimist 
politiceşte dar că opera lui este progresistă în substanţa ei, că Tolstoi a fost adept 
filozofic al pasivismului fatalist în timp ce opera lui era oglinda revoluţiei ţărăneşti sau 
că dimpotrivă inovaţia estetică revoluţionară a unui Paul Klee sau Marc Chagall nu este 
neapărat rezultanta unei atitudini politice înaintate. 

Constatări de acest gen sînt fără îndoială exacte şi Victor Ernest Maşek a distins cu 

pertinenté aceste planuri adesea opuse — de cele mai multe ori explicabile prin 
contradicţiile epocii şi configurației lor spirituale 
— dar prin aceasta problema ANGAJĂRII ESTETICE nu ni se pare încă rezolvată. E 
drept, creaţia artistică presupune uneori o anumită „detaşare" şi „distanţă", drumul de 
la realitatea imediată la realitatea operei este adesea ocolit şi presărat cu piedici, 
relaţia politicului cu esteticul nu este întotdeauna directă, dar toate «acestea nu fac 
decît să sublinieze relativa autonomie a artei, nu şi ruptura ei de restul formelor 
spiritului. 
. Interesul artistic este de asemenea diferit de cel practic-utilitar sau social-politic 
direct fără de care el apare uneori chiar ca dezinteres, căutindu-şi finalitatea în sine 
însuşi, şi nu în afară, dar se poate justifica prin această dezangajarea artei? Încercînd să 
iasă din această antinomie, unii au propus o soluţie, aparent, extrem de simplă: 
angajarea social-politică este una de conţinut, angajarea estetică se limitează la forme. 
Putem avea, deci, după ei, artişti angajaţi social, dar deasupra intereselor artei atunci 
cînd ei nu sînt implicaţi într-o inovaţie formală care să revolutioneze structurile artistice 
existente, distrugîndu-le şi construind altele şi invers. O asemenea situaţie ni se pare 
posibilă dar schematismul ei este în ultimă instanţă neconvingător. 

Din clipa în care admitem că valoarea artistică este o sinteză de valori şi că forma 
poate fi despărțită de conţinut doar metodologic, cum am putea accepta o asemenea 
separație? Nu este apoi forma, organizarea însăşi a conţinutului şi, prin urmare, nu un 
simplu recipient pasiv, ci o componentă definitorie a operei? Pledind pentru artă 
angajată nu ne putem limita la o pledoarie privind atitudinea civică a creatorului şi nici 
nu ne putem mulţumi a-i cere să introducă idei înaintate în indiferent ce formă. 

Militantismul estetic priveşte opera şi nu persoana creatorului ei, iar aprecierea 
caracterului ei angajat nu se poate opri la mesajul transmis, ci presupune neapărat 
capacitatea de a opera mutații în sensibilitatea artistică a receptorului. Asemenea 
mutații nu pot fi însă rezultatul doar al ideilor ce călăuzesc artistul sau al crezului 

ideologic implicat în operă, ci ele presupun transcrierea acestora într-o anumită 
expresie artistică, singura capabilă să acţioneze direct asupra sensibilităţii. 

Dezinteresul este deci imposibil nu numai la nivelul conţinutului dar şi la cel 
formal, pentru că opţiunea estetică nu se face pe felii sau pe straturi ci implică opera în 
ansamblul ei. Cum vom depista însă autentica angajare în artă, de cea falsă? 
Implicatiile axiologice ale ideilor, sensul lor înaintat sau retrograd erau uşor de observat 
şi clasificat, în timp ce a vorbi despre angajarea formelor este mai dificil, pentru că nu 
orice expresie formală inedită este indiciul unei angajări, chiar şi numai estetice. 
Constatarea aceasta ni se pare încă un argument pentru a respinge schematismul 
izolării formei de conţinut şi ne obligă să judecăm opera ca o totalitate. 

Dealtfel dacă vorbim de angajare trebuie să ne punem imediat întrebarea faţă de 
cine şi pentru ce se realizează ea, deci să introducem măcar încă un termen şi anume 
receptorul operei. Vom observa atunci că nici nu e potrivit să vorbim de opere angajate 
„în sine“ pentru că angajarea presupune o finalitate şi implică judecarea 'rm a structurii 
obiectului artistic ci a funcţiilor sale, deci a vieții efective pe care o trăieşte în cîmpul 
unei culturi. Vom judeca deci angajarea ca proces si ne vor interesa nu intențiile 
creatorului ci efectele creației înțelese contextual şi temporal. 

Dezinteresul există aşadar doar atunci cînd privim opera ca atare, neraportînd-o la 
nimeni şi la nimic — lucru util metodologic cînd vrem s-o cercetăm riguros — dar 
ineficient cînd avem în vedere conştiinţa artistică vie. Lumea adevărată a artei 
presupune întotdeauna angajare, iar dezinteresul rămîne o atitudine valabilă doar 
epistemologic, fără acoperirea procesului receptării, singurul care transformă obiectul 
inert în operă cu sens artistic. 

Angajarea reiese deci din măsura în care opera implică un sens şi prin aceasta — 
într-un limbaj specific — poate avea o funcţie activă. Corespondenta acestei funcţii cu 
interesele socialmente pozitive ne va oferi şi criteriul ei. 


ETIC SAU ESTETIC? 


De fiecare dată cînd se vorbeşte de funcţia morală a faptului artistic se găsesc unii 
esteti care să tresară speriaţi, alarmînd lumea asupra pierderii specificitätii artei, 
asupra punerii ei în slujba unor scopuri extraestetice, uitindu-se că opera este în 
întregime plămădită din materialul oferit de social, că un „estetic" pur nu există şi nici 
nu e de dorit. Vechea poziţie platoniciană, care unea frumosul cu binele aproape 
identificîndu-le, este vehement contestată şi, de teama căderii în ,didacticism" -- 
pericol nu mai puţin real —, unii readuc în discuţie vechea teză a autonomiei şi 
ireductibilităţii artei, reven- dicîndu-se (făţiş sau mascat) de la Croce. Relativa inde- 
pendenţă a imaginii faţă de faptul de viaţă reflectat este aici absolutizată, iar în numele 
specificului unii condamnă orice imixtiune a spiritului în valorizare, dacă ea îndrăzneşte 
să ia în considerare şi alte criterii decît cele strict estetice. 

Cuvintele lui Croce devin in acest sens, pentru unii, suprema expresie a libertăţii 
artei, a neatîrnării ei faţă. de alte valori: „Nu numai că nu e cod penal care să poată, 


condamna la închisoare sau la moarte o imagine, dar nici o judecată morală, dată de o 
persoană înţeleaptă, nu poate să facă obiectul ei: cam tot atita ar fi să judeci ca 
«imorală» Francesca lui Dante, ori morală Cordelia lui Shakespeare (care au numai un 
rol artistic şi sînt ca nişte note muzicale ale sufletului lui Dante şi ale lui Shakespeare), 
cît să judeci mongj pătratul şi imoral triunghiul“!. Oare să fie chiar aşa? Atitudinile şi 
acţiunile umane înfăţişate în artă sînt la fel de lipsite de orice coloratură axiologică, 
precum figurile deometrice? Putem opri spiritul să reacționeze *— prin apreciere sau 
condamnare — în faţa oricărui fapt social, inclusiv delicata şi gingaşa operă de artă? 
Evident că nu. Dar cei care-l invocă pe gînditorul italian omit o distincţie fundamentală 
pe care el o face chiar înaintea acestei declaraţii: „O imagine artistică reproduce un act 
demn de laudă sau de reprosuri din punct de vedere moral!!, deci nu este lipsită de o 
încărcătură etică. 

Opoziția creată între etic şi estetic ni se pare de aceea falsă pentru că, fără a omite 
ceea ce le distinge, trebuie să vedem şi ceea ce le uneşte. Or, dacă deosebirea se află 
în natura diferită a celor două perspective, asemănarea o găsim în faptul că ele se 
apleacă asupra aceluiaşi obiect, că se întrepătrund, că în planul vieţii „estetica este 
etica viitorului, cum spunea Gorki. Fireşte, în planul artei lucrurile sînt mai complicate 
pentru că nu este vorba de un simplu transfer, ci de construirea unui obiect distinct, cu 
o funcţie simbolică, în care eticul există integrat şi nu în stare pură. 

Ni se va obiecta că intenţia autorului nu a fost morală, ci artistică, şi prin urmare îşi 
poate permite să construiască tipurile în mod autonom şi să imagineze evoluţiile cele 
mai paradoxale, fără nevoia de a le motiva. Fără. îndoială, artei nu i se aplică 
întotdeauna logica bunului simţ, dar esteticul cere el însuşi o unitate şi armonie în 
construcţie, nepermiţind incongruenta, disonanta. Dacă o parte a artei moderne se 
bazează pe disonante, trebuie să precizăm că ele au loc în planul estetic nu în cel logic. 

PREZENTEISM SAU ACTUALITATE? 


Spre deosebire de proza obişnuită, literatura dramatică sau filmul, teatrul pare 
pentru unii mai propice abordării problemelor actualitätii, întrucît — prin spectacol — el 
devine o TRIBUNĂ DIRECTĂ prin care mase largi de spectatori sînt puse faţă în faţă cu 
realitatea şi întrebările ei. Există dealtfel prejudecata care face să se creadă că din clipa 
în care lucrurile sînt rostite cu glas tare şi vizualizate în imaginea scenică, faţă de 
încărcătura lor ideologico-estetică este necesară o atenţie specială, în timp ce proza 
citită în gînd şi nematerializată într-o „realitate spectaculară'! nu s-ar supune aceloraşi 
exigente. 

Departe de a pleda pentru uşurinţă şi superficialitate în alcătuirea repertoriilor sau 
punerea în scenă a pieselor, selecţia scenariilor sau realizarea filmelor, socotim 
necesară, în primul rînd, lămurirea acestei confuzii: proza nu are deloc o influenţă mai 
mică decît teatrul sau filmul, viteza şi aria ei de circulaţie este cel putin la fel de mare, 
iar forţa cuvîntului scris nu trebuie subapreciată (poate un grăunte de adevăr se află şi 
în anticul dicton „verba volant, scripta manent“). Credem, dealtfel, că falsa impresie 
după care doar teatrul sau filmul s-ar supune exigenţelor actualităţii este generată şi de 
faptul că reacţia publicului la problemele puse de către acestea poate fi constatată 
uneori şi prin observaţie directă, ceea ce în proză nu este posibil decît indirect. 

Lăsînd însă disputa privind prioritatea actualitätii între genuri este de discutat ce 
trebuie înţeles prin acest concept. Adesea actualitatea a fost înţeleasă în mod simplist 
printr-un racord mecanic la ceea ce păreau să fie cerinţele momentului sau solicitarea 
unei anumite conjuncturi superficiale, ignorîndu-se exigenţele esenţiale ale realităţii. 

A funcţionat adesea o prejudecată prezenteistă care ignora atit trecutul cît mai ales 
viitorul şi care supunea opera unor presupuse „urgenţe" sau ,preponderente" tematice 
sau chiar formal expresive. Chiar opere aparti- nînd moştenirii culturale şi referindu-se 
evident la trecut erau în mod forţat „actualizate“, aduse la acelaşi numitor, botezat în 
mod simplist IMPERATIVELE PREZENTULUI. 

Adevărata actualitate, cea de fond, este străină unei legături simpliste şi exterioare 
cu realitatea, implicînd surprinderea esentialului şi a tendinţelor dezvoltării acestuia, 
fără a fi dependentă de cronologia istorică. Numeroase lucrări de valoare avînd ca eroi 
pe Decebal, Ştefan cel Mare, Mihai Viteazul s-au dovedit în sensul acesta mult mai 
actuale decît unele alcătuiri cu iz „prezent" sau în care trecutul era adus în mod forţat 
la coordonatele timpului pe care-l trăim. în ceea ce are definitoriu acest concept nu 
este numai social-politic cum îl înţeleg unii, ci şi estetic, deoarece orice veritabilă operă 
de artă implică o viziune artistică autentică asupra ei, iar autenticitatea, firescul, 
naturaletea derivă din substanţa ei şi nu din acomodarea conjucturistă la cerințe exte- 
rioare sau mimarea simplistă a unor „mode“. 

A fi în pas cu timpul înseamnă a deveni reprezentativ pentru o epocă, o lume, o 
anumită spiritualitate, iar operele de valoare se înscriu în mod normal pe diagrama 
progresului social şi artistic. Creatorilor de artă li se cere o viziune contemporană şi nu 
o falsă pigmentare a operelor lor cu probleme ale momentului sau căutarea cu orice 
pret a unor formule, mijloace de expresie la modă. Noutatea în artă ţine de esenţa ei, 
nu de aparenţa fenomenală. 


CONCRET-ISTOR1C SAU GENERAL-UMAN? 


E ciudată pendularea aceasta a spiritului între extreme: o vreme s-a considerat că 
arta înseamnă exclusiv a servi imperativele momentului, a răspunde prezent ia 
comandamentele sociale, a fi în consens cu tezele deja enunțate, ilustrindu-le, dîndu-le 
o „haină frumoasă". O asemenea legătură directă cu realul era bogată în sugestii şi 
fertilă virtualmente, dar considerentele de oportunitate duceau, nu o dată, la 
prefabricate după reţete aprioric stabilite, ceea ce înăbuşea orice suflu de spon- 
taneitate. Operele construite astfel pentru a servi momentul erau atît de preocupate de 
a înregistra cu fidelitate ce s-a întîmplat în planul realului, încît nu mai aveau timp să 
vadă ce se întîmplă, şi cu atît mai puţin să întrezărească viitorul. Funcţia prospectivă a 
artei era astfel practic nulă. 

A venit apoi voga „generalului-uman“. Pornindu-se de la faptul că pentru a fi 
perenă, pentru a tinde spre universalitate, arta trebuie să surprindă esenţa umană, 
istoria a fost izgonită pentru a face loc unui spaţiu eventual mitic, eventual arhetipal, 
eventual doar sugerat, dar în orice caz extrem de depărtat de mutaţiile realului. S-a 


teoretizat mult în legătură cu virtutile anistoricului, s-au căutat semnificaţii eterne acolo 
unde nu erau nici măcar cele de moment şi au înflorit metafora, aluzia, ambiguitatea. 
Modalităţile de expresie considerate în sine nu aveau nici o vină, ba dimpotrivă, dar 
predilecţia pentru incertitudine, lipsă de localizare şi vag nu făceau decît să producă 
ceaţă în jurul opagi. 

Ideea că opera e deschisă tuturor interpretărilor s-a dovedit fertilă, arătînd că arta 
poate fi văzută în diferite feluri, dar abuzul a făcut ca, în mod paradoxal, deschiderea să 
se transforme în „opacitate", permiţind apoi arbitrariul total. Libertatea de a vedea în 
mod original lucrurile a fost confundată cîteodată cu excentricul, ieşirea cu orice preţ 
din comun, forțarea voită a sensurilor, ceea ce pînă la urmă nu putea să nu compromită 
însăşi ideea creatoare a variației viziunilor. 

Alături de aceste tendinţe s-a aciuat şi un gen de „pre- zenteism“. nu mai putin 
simplificator. Viziunea contemporană asupra trecutului istoric (real sau imaginar, realizat 
în operă), a fost înţeleasă ca o aducere cu orice preţ a trecutului la schemele noastre 
actuale de gîndire. Răspunsurile la întrebările noastre de acum se găseau în mod 
surprinzător a fi fost deja cu multe sute de ani înainte, ceea ce se petrece acum în lume 
părea că nu e decit o reeditare a ceea ce a mai fost odată, de mult, după banala, dar se 
vede nu lipsită de rezistenţă, prejudecată că „istoria se repetă“. Să nu fiu greşit înţeles: 
nimic mai necesar decît a căuta în operă semnificaţii actuale, răspunsuri la întrebările 
noastre prezente, cu condiţia însă ca ele să fie 

.Generalitatea aceasta umană, viziunea aceasta asupra omului-tip 
suferea grav de o înţelegere abstractă, puristă, cînd în realitate ea nu 
există decit într-o textură concret-istorică. Mu concret-istoricul se poate 
extrage din general-uman, ci mai degrabă invers. Orice operă, născută 
într-un anumit cadru, ca o substanţă vie, poate deci implica viziuni 
policrome, dar nu se pot fabrica imagini-tip, care apoi pot fi adecvate 
momentului (se omite, dealtfel, aici însuşi specificul artei care prin 
natura ei este concret-senzorială şi pe care nici creşterea ponderii 
elementului intelectiv nu o schimbă). 

Cerinta de a crea opere care să răspundă exigenţelor actualitätii 
presupune deci o implicare de substanţă în realitatea noastră socială, 
nu o conformistă adaptare la cerinţe exterioare artei. Sensul noţiunii de 
actualitate artistică nu este unul extraestetic ci, dimpotrivă, o trăsătură 
a artei mari dintotdeauna, şi a ne ancora în prezent înseamnă neapărat 
a vedea şi în viitor. Dimensiunea cu adevărat umanistă a artei noastre 
presupune nu căutarea unei problematici umane abstracte ci, 
dimpotrivă, adresa către „omul concret" de care vorbea Marx. Arta nu 
se construieşte în afara vremurilor ci, dimpotrivă, este timp solidificat în 
expresie. 


CONTRADICŢIE SAU ARMONIE? 


Nu sînt puţini aceia care pornind de la postulatul întemeiat după 
care opera este un întreg organic, proporţional şi armonios, în care 
părţile se subordonează întregului, susţin că, prin urmare, conflictul, 
ciocnirea contradictorie între elemente, zdruncină UNITATEA operei în- 
săşi, o fac să nu se poată susţine nici sub raport formal. Acceptînd 
această constatare se ajunge uşor — într-un mod mascat — de la planul 
estetic la cel social şi se vorbeşte de armonia de esenţă a societăţii 
noastre care, chipurile, ar fi desfiinţat contradicţiile de orice fel şi care 
deci ar trebui înfăţişată în artă, într-un mod ideal, roz şi fără perturbări. 

Consecințele cele mai nefericite ale unei asemenea înţelegeri 
simpliste — în totală contradicţie cu o viziune dialectică — sînt resimtite 
poate cel mai acut în opera dramatică, bazată prin natura ei pe intrigă, 
pe ciocnirea caracterelor, pe înfruntarea poziţiilor personajelor şi care — 
dacă trebuie să se conformeze acestei viziuni — devine plată, 
neinteresantă, lipsită de motorul intern care determină însăşi 
desfăşurarea acţiunii. E drept că s-au căutat nu o dată soluţii, 
inventindu-se conflicte false sau  acordîndu-se amploare unor 
confruntări cu totul minore, ignorîndu-se astfel din lipsă de curaj estetic 
scoaterea în evidenţă a ciocnirilor şi contradictiilor reale. 

Situatiile paradoxale n-au lipsit: falsul social devenea fals estetic 
pentru că armonia perfectă este de neconceput nu numai în realitate, ci 


şi în operă, care are, cum se exprima încă G. Călinescu. o „armonie 
tensionată". 

Operele de artă trebuie să fie semnificative pentru civilizaţia 
noastră în sensul de a surprinde sensul progresiv al acestui proces, dar 
aceasta nu înseamnă nici ocolirea dificultăţilor şi contradictiilor, nici 
ignorarea lor, pentru că sub raport estetic nu se ajunge astfel decit la o 
nouă variantă a neoacademismului clasicist. 

Raportul dintre adevărul social şi cel estetic, cum arăta Ardian 
Rădulescu, nu este direct şi mecanic, mai mult chiar, o distanță între ele 
este inevitabilă, pornind chiar de la specificul expresiei artistice, dar 
nimic nu e mai greşit decît să crezi că ceea ce este adevărat sub raport 
social devine deformat sub raport estetic. Cei care susţin indirect o 
asemenea opinie pornesc de la caracterul simbolic al operei, de la forţa 
generalizării artistice si se întreabă alarmati dacă nu cumva înfăţişarea 
contradictiilor lumii noastre nu ajunge s-o mistifice, întrucît acestea nu 
sînt esenţiale şi reprezentative întregii societăţi. 

Pentru o asemenea mentalitate un personaj se identifică cu 
întreaga categorie socio-profesională din care face parte, un conflict 
capătă proporţii naţionale şi critica artistică nu s-ar mai îndrepta doar 
către anumite mentalități, ci către lumea noastră însăşi. Celor pe care 
contradictia îi incomodează trebuie să le reamintim că ea este spiritul 
dezvoltării însăşi şi că, în clipa în care le-am ignora sau anula, am opri 
în loc chiar evoluţia, mersul înainte. Depăşirea contradictiilor are loc 
prin luptă W— atît în planul material cît şi în cel spiritual — iar arta 
poate sluji acestui proces numai în măsura în care nu le ocoleşte şi nu le 
ignorează, ci dimpotrivă, le smulge măştile sub care se ascund. 

Armonia de esenţă a societăţii noastre n-a anulat dizarmoniile şi 
disjunctiile, iar pentru a le înlătura pe acestea din urmă nu este 
suficient să vorbim despre unitatea generală a adevărului, binelui şi 
frumosului, ci trebuie să privim unita iea lor concretă care este nu o 
dată contradictorie şi conflictuală. Arta ca expresie a unei civilizaţii nu 
este un simplu înveliş abstract al ei, o oglindă care ar şterge 
asperitätile, ci tocmai o asemenea înfăţişare concretă a ciocnirii dintre 
vechi şi nou. 

Trebuie să ‘promoväm din punct de vedere estetic o armonie 
aşezată nu deasupra vieții, ci în mijlocul ei, deci o unitate dialectică a 
contradicţiilor. 


TIPICITATE SAU ADEVĂR? 


Multă vreme cele două noţiuni au fost contrapusc în mod artificial, 
susţinîndu-se chiar că ele s-ar exclude reciproc în anumite cazuri. Un 
fapt de viaţă transfigurat în artă era considerat tipic numai dacă 

corespundea trăsăturilor esenţiale ale realităţii şi în cazul acesta era 
socotit adevărat (în numeroase situaţii afirmaţia se şi verifică). în clipa 
în care însă fragmentul de realitate nu ţinea de natura orînduirii 
noastre, el era declarat neesential, netipic şi deci neadevărat, de unde 
încheierea că arta nu are dreptul să oglindească decit ceea ce este cu 
totul şi cu totul fundamental. 

Greşeala era dublă: în primul rînd, realitatea socială era 
emasculată de contradicții şi ele nu sînt mai putin importante şi tipice 
în anumite situaţii. în al doilea rînd, dacă un fapt nu este caracteristic 
societăţii noastre nu ţine de esenţa ei, el nu devine prin aceasta mai 
puţin real şi deci mai puţin adevărat. 

Adevărul artistic nu este, dealtfel, pur şi simplu transpunerea în alt 
limbaj a adevărului vieții, ci, bazîn- du-se pe o corespondenţă de 
sensuri, are şi o relativă autonomie, ceea ce face ca problema să fie 
mai complexă decît apare la prima vedere. Spiritul umanismului socia- 
list — coordonată hotärîtoare a spiritualităţii noastre — presupune apoi 
o înţelegere nuanţată a relaţiei dintre artă şi realitate. O viziune 
edulcorată şi idilizantă asupra umanismului — nedispărută încă — făcea 
ca acesta să fie înţeles ca o dulce împăcare a contrariilor, ca o licoare 
siropoasă cu miros de trandafiri care reuşea să acopere toate dramele, 
frămîntările, problemele autentic umane. 

Umanismul socialist trebuind să fie expresia unei realităţi noi, a 
unui ideal profund corespunzător esenței umane, nu este însă o 
abstracţie, o simplă speculație, pentru că atunci ar rămîne doar o 
ipoteză a cărei tipi- citate „teoretică" confruntată cu realitatea s-ar 
dovedi pînă la urmă neadevărată, întrucît o trădează. Marxismul 
porneşte de la ..omul concret", viu şi, prin aceasta, el implică o viziune a 
vieţii în toată complexitatea ei, neper- mitind luarea dorințelor drept 
realitate. Există apoi o „tipicitate“ a vieții care însă nu determină în 
mod automat opere de artă tipice, adevărate. 

Slăbiciunile artei noastre trebuie căutate după părerea mea în două 
direcţii: pe de o parte lipsa de talent, incapacitatea de a transfigura 
artistic realitatea, pe de alta necunoaşterea sau cunoaşterea 
convenţională a acestei realităţi. Dacă analizăm insuccesele noastre 
vom vedea că de foarte multe ori ele se datoresc unui mod festivist, 
schematic, de a prezenta realitatea, neautenticitätii conflictelor pe baza 
cărora sînt construite piesele, filmele, romanele sau schiţele şi lipsei de 
curaj de a aborda frontal tocmai domeniile sau problemele mai ascuţite. 
A trata realitatea cu „menajamente!!, a ocoli meandrele sau chiar 
coborîsurile, a trece pe lîngă problemele reale, construind 
pseudoconflictele care „să nu supere pe nimeni", este profund netipic şi 
nu poate duce la dezvelirea adevărului artistic. Sînt, desigur, pe această 
cale de înlăturat unele inertii şi comoditäti, sînt de eliminat şabloane si 

scheme rigide, înscăunate în decursul anilor, dar la capătul drumului se 
află ADEVĂRUL, şi arta autentică se întemeiază pe acesta. 

Cîmpul de investigaţie artistică este extrem de larg şi de bogat; 
subiecte sau teme „tabu" nu există. Vor izbîndi acei artişti de talent care 
vor înţelege că momentele epocale, cu semnificaţii fundamentale în 
istoria unui popor, nu presupun un ton solemn şi o prezentare plină 
numai de fast şi strălucire, pentru că în realitate încleştarea dintre vechi 
şi nou n-a fost însoţită de sunetele fanfarei şi n-a decurs în mod lin. 

Publicul nu aşteaptă de la artişti momente de viaţă învelite în 
celofan sau vată; ei, artiştii, ştiu prea bine că progresul nu se realizează 
fără o bătălie aprigă, în care surdina şi poleiala nu pot acoperi glasul 
adevărului. Ei mai ştiu că nici drumul nostru în viitor nu va fi doar un 
marş triumfal, lipsit de piedici şi obstacole. 


TRADIȚIE SAU INOVAȚIE? 


Educaţia noastră la şcoala logicii formale, ca şi o veche plăcere 
polemică ne fac adesea să devenim exclu- sivişti, şi în bunul spirit al lui 
Diihring să vedem lucrurile doar în cupluri polare: bun-rău, 
traditionalist-inovator, invechit-revolutionar, autentic-fals. Ştiu că în 
focul discuţiei e greu să păstrezi nuanțele, ştiu că obisnuinta de a pune 
etichete am deprins-o încă din şcoala primară şi că oricum e mai 
comod să fii pentru sau contra decit să fii nuantat. 

Vom încerca să ne spunem părerea asupra unor probleme 
teoretice ale vieţii noastre artistice derivate din cerinţele civilizaţiei 
contemporane, evitind atît exclusivis- mele cît şi filistina cale de mijloc 
care ar încerca să împace punctele de vedere diametral opuse. 
Considerînd că viziunile stilistice diferite sînt nu numai inevitabile, dar, 
într-un fel, chiar necesare pentru a evidenția policromia artei, nu ne 
vom război cu cei ce au alte gusturi, ci doar vom încerca să le urmărim 
argumentarea şi modul în care şi le susţin. Multe neînţelegeri se mai 
nasc încă din faptul că aceleaşi concepte estetice capătă interpretări 
diferite sau că accepţii vechi, osificate, mai planează deasupra noastră. 
întrebarea „unde este realitatea?" este pusă nu o dată cu îngrijorare 
atunci cînd universul operei nu coincide cu clişeul, acuzaţia de 
„inutilitate" este adusă cu prea multă uşurinţă de unii care nu pricep că 
în artă noţiunea de „util“ nu coincide cu cea din comerț, iar re- 
cunoaşterea faptului că există o „modă artistică!! este considerată în 
anumite cazuri drept o ,descalificare!!. 

Am dori să conturăm cadrul clar al noţiunii de „funcţie artisticä!{, 
să dovedim că obiectul de artă nu poate fi complet opac, dar nici nu se 
împacă cu o transparenţă cristalină, că accesibilitatea nu se confundă 

cu valoarea, dar nici nu este străină de ea si că limbajul artistic, 
presupunînd convenţii pentru a permite „comu- nicarea“, cere totodată 
depăşirea lor. Cum nu vrem să transformăm acest preambul într-un 
program de intenţii, ni s-a părut că discuţia teoretică s-ar putea grefa de 
minune pe un caz concret —B spectacolul cu Regele Lear, pus în scenă 
acum cîţiva ani la Teatrul Naţional — mai ales că asupra lui s-au rostit 
opinii dintre cele mai contradictorii. Unora nu le-a plăcut spectacolul, 
consideră că acesta nu le-a adus nici un fel de revelaţie existenţială, nu 
face decît să exprime o contestaţie inutilă, o nevroză erotică, o violenţă 
gratuită, o descoperire a instinctelor şi a stărilor inexplicabile. Ca 
tacîmul să fie complet se mai vorbeşte de „întoarcere pe dos!!, 
„desfigurare!!, „parodie!! si se serveşte la sfîrşit o acuzaţie lipsită de 
orice demonstraţie: spectacolul este făcut de dragul teoriei autonomiei 
esteticului, el nu se hrăneşte din „autenticitatea ţării din care face 
parte, nu va putea niciodată să-i exprime semnificaţiile şi va bilbii 
deconcertat printre de- seurile unor spiritualitäti străine". 


Mărturisim că nu pricepem cum ar putea climatul spiritual al 
României de astăzi să hrănească direct un spectacol despre Anglia 
secolului al XVII-lea, dar accep- tînd faptul că pecetea concret-istorică 
se imprimă în valorificarea oricărei opere, ne întrebăm de ce nu sînt 
utile semnificaţiile general-umane, întrebările existenţiale care nu pot fi 
legate exclusiv de o anumită epocă şi de un anumit loc. Fără îndoială, în 
viziunea tradiţională Learera mai bine integrat în lumea sa, în timp ce o 
viziune inovatoare îl plasează în umanitate, în genere, ceea ce fără 
îndoială poate naşte nedumeriri, dar nu reprezintă calificative 
axiologice- Niciodată tradiţia nu va fi valoroasă numai pentru că e 
tradiție, iar inovaţia nu va obține aur din nisip, oricît de laborioasă ar fi 
alchimia pusă în joc, dar putem să ne constituim în principiu prizonierii 
unei singure perspective indiferent de obiectul concret în cauză? 

Ce încearcă de fapt Radu Penciulescu? Din fericire, talentatul 
regizor, deşi obsedat de viziunea sa (şi cum ar putea fi altfel?!), este 
departe de a crede că este singurul care are dreptate. Spectacolul lui 
Penciulescu face parte într-adevăr dintre cele mai puţin echilibrate, şi 
anumite inegalităţi sînt rezultatul unor zbateri ce se menţin cîte- odată 
pe planul strict formal. Ce avem în schimb? Lear, eroul tragic şi 
monumental cu care ne obişnuisem, ne apare redus la scara umană şi 
prin aceasta mai apropiat nouă. Solemnitatea şi măreţia au dispărut, 
dar în schimb avem în faţă nu un caz excepţional, nu un rege nebun, 
gonit de cruzimea fiicelor care l-au înşelat, ci un om care trăieşte 
dureroasa experienţă a cunoaşterii. Schimbarea de registru nu numai că 
nu îl „falsifică" pe Shakespeare, ci dimpotrivă, îi amplifică mesajul şi 
poate niciodată TEXTUL marelui Will n-a fost auzit și înțeles cu mai 
multă claritate, decît în acest spectacol. 

Lipsa de situare spaţio-temporală a conflictului nu este 
întîmplătoare, ci intenţionată, pentru că trăsăturile omeneşti de care ne 
vorbeşte autorul nu se găsesc doar într-un „muzeu istoric", ci şi în 
lumea contemporană. Dacă „adevărul răcnit" de Cordelia nu este 
caracteristic societăţii noastre, este el mai puţin adevăr şi ne face mai 
puţin să ne înfiorăm? (în paranteză fie spus, nici viziunea tradiţională, în 
care Cordelia apărea doar bună, sinceră şi dreaptă nu se referea la 
societatea noastră; cînd o să ne despärtim de modul acesta simplist de 
a judeca?) Goneril şi Regan sînt lipsite în acest spectacol de „măreţia 
perfidiei" şi conflictele ca şi reacţiile lor apar în nuda lor cruditate. 
Trebuie să ne pară rău? 

în ce mă priveşte nu interzic nimănui să-i vadă pe Lear 
monumental" şi „tragic“, perfidia fiicelor sale ,märeatä", pe Kent 
„falnic", iar pe Cordelia ca pe o întruchipare „sublimă" şi „pură“ a iubirii 
filiale. Dar nu văd de ce atitudinea lor n-ar putea fi interpretată şi la 
modul mai direct omenesc, la o scară care să ne dezvăluie dimensiunile 


lor reale şi nu cele în care se drapează prin decoruri si costume. Sînt, e 
adevărat, în spectacol şi lucruri inutile, o cheltuială de forţe prea mare 
pentru a realiza o anumită atmosferă, dar toate acestea nu pot justifica 
o acuzaţie, precum cea a lipsei de stil. Poţi să nu fii de acord cu viziunea 
regizorului sau, dimpotrivă, să-i fii partizan, dar a-i nega personalitatea, 
viziunea originală, stilul, este absurd. Dacă am avea într-adevăr de-a 
face cu o simplă copiere a lui Planchon, Brook, Grotowski sau a 
happening-ului atunci de ce să ne războim cu Radu Penciulescu? lar a 
cunoaşte şi, uneori, a asimila şi alte experienţe teatrale este neapărat 
mimetism, lipsă de stil, trădare a „tradiţiei naţionale"? Dacă orice 
îndepărtare de la convențiile deja acceptate ar fi tratată astfel, nu văd 
cum ar putea omenirea să înainteze în orice domeniu. 

E adevărat că în spectacol sînt multe lucruri ,socante" pentru 
obisnuinta noastră: violenţă, reacţiile primare, costumatia amestecată, 
lipsa de decor. Justificarea lor în viziunea lui Penciulescu este departe 
de a fi „pur“ estetică, cum i se spune, ci în primul rînd ea vizează 
socialul, comportamentul uman. Este simplu să le  anulăm, 
considerîndu-le simple încercări de a ne epata, dar problematica pe 
care o sugerează nu încetează prin aceasta să existe. Ştiu, unii ar fi vrut 
ca adevărurile să fie spuse mai puţin brutal, alţii ar fi preferat să se 
obişnuiască cu această modalitate modernă „încetul cu încetul", dar 
dacă îi pot înţelege, nu le pricep iritarea în faţa lipsei de menajamente 
cu care sînt tratate convenientele. Cînd David Esrig a pus în scenă 
Troilus şi Cresida, cînd Lucian Pin- tilie a regizat Livada cu vişini şi D-ale 
Carnavalului, sau Liviu Ciulei a creat Leonce şi Lena s-au auzit aceleaşi 
proteste, dar pînă la urmă aceste spectacole au cucerit publicul şi sînt 
convins că Shakespeare, Cehov şi Caragiale nu s-au răsucit în mormint. 
Să acceptăm ideea că se poate şi altfel decit ne-am obişnuit noi! 
Desigur că se poate şi la fel, dar fată de artă nu există niciodată Kn 
singur mod de a vedea. 


AUTONOMIE SAU INTERACŢIUNE? 


Independenţa relativă a artei, faptul că ea are fiinţa şi legile ei 
proprii este o cucerire relativ tîrzie a spiritului omenesc în complexul 
proces de diferenţiere a formelor conştiinţei sociale din sincretismul 
antic. Faptul că arta are un specific al ei a fost ignorat într-un timp, 
crezîndu-se că bunele intenţii şi sentimentele alese sînt suficiente pen- 
tru a genera marea artă, ceea ce a dat naştere unui didacticism 
moralizator, pe bună dreptate combătut cu ani în urmă. Din păcate — 
ca un fel de reacţie — nevoia de a distinge între aceste două forme ale 
spiritului, care sînt morala şi arta, a fost uneori înţeleasă în mod sim- 
plist, în sensul că acestea ar fi rupte între ele şi că opera de artă ar 
trebui sterilizată de implicaţii extraestetice. 

Într-o anumită măsură, planurile editoriale, repertoriile sau 
programele TV au oglindit întristător o asemenea viziune, în sensul că 
genuri tradiţionale, cum ar fi, de pildă, satira de moravuri, au ocupat un 
loc nemeritat de redus, locul lor luîndu-l comedioarele bazate exclusiv 
pe comicul de situaţie, pe qui-pro-quo-uri, gaguri sau piesele lipsite de 
implicaţii etice mai pronunţate. Mai mult chiar 
— pornind de la aceeaşi autonomie a artei faţă de viaţă — s-a uitat că 
sensul estetic, departe de a fi limitat la aspectul formal — înglobează în 
sine o pluralitate de sensuri etice, filozofice, politice, topite în substanţa 
imaginii artistice. 

Pentru a nu fi acuzaţi de didacticism, unii artişti s-au străduit chiar 
ca implicaţiile morale ale operelor lor să apară cît mai şterse, 
interesîndu-se cu precumpănire de rezolvarea ingenioasă a intrigii, de 
căutarea formulelor, de expresii, de experimentarea unor noi 
modalităţi. 

Un loc deosebit au aici cărţile, piesele sau filmele care pun cu 
predilecție probleme ,,general-umane“. Departe de noi de a afirma că 
asemenea probleme nu există, mai ales în condiţiile în care viaţa 
modernă, civilizaţia, circuitul intens al valorilor, pun în lumină nu puţine 
analogii şi situaţii similare. Analog sau similar nu înseamnă însă identic, 
şi este ştiut că, în logică, una dintre sursele principale ale sofismelor 
este generată de extrapolări nepermise, care se întemeiază pe analogii. 
în realitate, sentimentele şi problemele general-umane capătă 
întotdeauna o coloratură concret-istorică, or uitarea acestui fapt sau 
estomparea lui duce nu la puţine erori. Se va spune, poate, că cel care 
trebuie să facă deosebirea este receptorul, care are un rol de prim 
ordin, ceea ce este foarte adevărat, dar tocmai acesta este cel care 
trebuie format, pregătit să recepteze în mod diferențiat, educat, or dacă 
arta abdică de la această misiune a sa, îi cerem în van aşa ceva. 

Nemultumitoare a fost, în acest sens, nu de puţine ori, şi atitudinea 
criticii: între opera de artă şi funcţia ei educativă s-a pus uneori, 
implicit, un zid de netrecut, în sensul că discuţia se purta exclusiv 
asupra construcţiei sau a viziunii estetice a creatorului ei şi de prea 
puţine ori a fost evidenţiat patosul etic, sensul filozofic, implicaţiile 
politice ale concepţiei despre lume pe care o vehicula. Wu este vorba de 
a face vreun rabat în privința calităţii artistice, crezind că tema 
determină în mod automat şi valoarea, după cum nu trebuie să se 
creadă că dorim o imagine edulcorată despre viață. Nu trebuie să 
confundăm „viața aşa cum este“ cu „viața aşa cum trebuie să fie“, dar 
nu trebuie nici să ne mulțumim cu operele care constată, înregistrează 
o anumită situaţie, dar se mulțumesc cu atit. 

înainte de a-i cere publicului o participare activă, trebuie să 
înlăturăm indiferentismul estetist, neutralitatea axiologică, apolitismul 
din concepţia celor care selectează şi pun în circulaţie operele. Arta este 


autonomă, în sensul că ea are o fiinţă proprie, dar în acelaşi timp este în 
permanentă interacţiune cu celelalte forme ale spiritului, cu viaţa însăşi, 
astfel încît ea obligă la o atitudine complexă, care să determine o 
functie formativă accentuată. 


CLASIC SAU MODERN? 


Arta contemporană ne-a obişnuit cu o largă gamă de maniere şi 
mijloace de expresie, dar de fiecare dată cînd se încearcă depistarea 
modernităţii, gîndurile multora se opresc asupra muzicii aleatorii, 
picturii abstracte, teatrului absurdului, a celui de sondare a straturilor 
abisale ale conştiinţei sau, pur şi simplu, a manifestărilor de orice fel, cu 
condiţia să sfarme convențiile de pînă acum. A ajuns să fie considerat 
modern numai ceea ce începe cu particula ANTI: antieroul, 
antoconflictul, antiactiunea, an- iipiesa, antipoezia, autimuzica. 


Ducînd la extrem această tendinţă, idealul suprem şi unic ar fi 
pentru unii ca arta să nu reprezinte nimic, să nu trimită la nimic anume 
din realitate, sau să trimită la atitea încît sensul să se pulverizeze. 
Claritätii i-a luat locul obscuritatea (dusă adeseori pînă la opacitate 
totală), construcţiei i s-a substituit haosul, coerenţa a fost eliminată de 
lipsa oricărei rigori, nu numai logice, dar şi estetice. 

Fără îndoială, întunecimea solicită mai intens uneori sensibilitatea 
receptorului, incoerenta poate fi presărată cu gräunte de diamant 
strălucitor, iar părăsirea unui mod exclusiv raţional de a gîndi poate să 
nu fie lipsită de virtuţi expresive. Dispariţia caracterelor poate fi 
înlocuită cu sinuozitätile conştiinţei; lipsa acţiunii se compensează 
uneori prin caracterul sugestiv al atmosferei; inexistenţa eroului poate 
exprima uneori sărăcia unui univers spiritual; dar toate la un loc rămîn 
la marginea artei, în măsura în care nu servesc un conţinut şi nu se 
constituie în simboluri estetice, depăşindu-şi condiţia de simple obiecte 
nereprezentative. 

E drept că există numeroase opere valoroase care îndeplinesc 
această condiţie, şi este adevărat că, în epoca noastră, ele par să dea 
tonul nu numai datorită snobismului unora sau „estetismului" altora, 
dar nici aceasta nu interesează: nu credem că o modalitate modernă 
sau clasică este valoroasă „În sine“, că g&nul sau factura operei pot 
conferi automat lauri sau spini. 

Se va putea pune întrebarea: de ce încadrăm uneori operele care 
respectă toate regulile clasice şi care privesc o lume apusă, în rîndul 
artei contemporane, moderne chiar? Pentru că, după părerea noastră, 
calificativul modern priveşte nu numai mijloacele de expresie, ci şi me- 
sajul. Numeroase opere de artă demonstrează cu strălucire că filonul 
autenticităţii nu a secat, că funcţia estetică a compoziţiei nu s-a 
perimat, că străduinţa de a crea tipuri sociale nu a devenit anacronică, 
deşi unele accente de şarjă excesivă, unele reacţii şi atitudini sînt 
grevate de un anume schematism. Şi totuşi cît de reconfortant 
artisticeşte este să ai impresia că te afli în faţa vieţii însăşi, să ştii 
despre ce e vorba şi să nu trebuiască să cauţi neapărat tîlcuri ascunse, 
observînd convenţia abia la urmă. 

Spunînd toate acestea nu vrem să lăsăm impresia că între clasic şi 
modern n-ar exista nici o deosebire; vrem însă, în acelaşi timp, să 
subliniem că ele nu sînt nici pe departe la poli opuşi, de natură 
ireductibilă. Una dintre deosebiri priveşte tocmai funcția Convenţiei de 
care pomeneam adineauri. în timp ce în operele aşa-numite clasice 
convenția, deşi există şi joacă un rol foarte important, tinind de însăşi 
natura artei, ea pînă la urmă se pierde, se şterge, rămîne neobservată. 
în arta modernă, dimpotrivă, convenția încetează să fie mijloc şi devine 
adesea ea însăşi scop, iar efedtul estetic este adesea întemeiat tocmai 
pe existența ei în sine, ceea ce măreşte gradul de artificialitate 
(noțiunea este evident relativă, întrucit ceea ce este artificial devine 


pînă la urmă firesc). 

Opoziția autenticitate-conventie este de aceea, pînă la urmă, la fel 
de puţin fixă ca aceea dintre clasic şi modern. Timpul, funcţia socială şi 
estetică ne dovedesc dealtfel, de fiecare dată, că noţiunile sînt mobile şi 
că fixitatea, încremenirea ajung să fie trădate de fiecare dată. 

Judecätile noastre de valoare, calificativele axiologice nu trebuie să 
pornească deci de la categorii artistice, ci de la FAPTUL ARTISTIC 
INSUSI. 


VALOARE SAU SUCCES? 


Acest cuplu este considerat adesea polar, datorită înțelegerii 
eronate a sensului termenilor, fapt ce persistă în ciuda clarificărilor pe 
care istoria literaturii si artei, ca si practica politicii artistice, le-au adus 
de-a lungul anilor. 

Valoarea artistică a suferit, astfel, două tipuri de neînțelegeri la fel 
de dăunătoare. După unii, ea înseamnă noutatea, inovația, chiar 
insolitul; prin urmare, măsura în care este recunoscută sau nu de public, 
popularitatea de care se bucură sînt total neglijate, dacă nu chiar dis- 
pretuite. Toate puntile către verificarea ei sînt azvirlite in viitor, care, 
pasă-mi-te, ar trebui să dovedească 'neapărat „neíînțelegerea“ 
contemporanilor, lipsa lor de pregătire pentru a „recepta“ un fenomen 
atît de inedit, trecerea printr-un stadiu de „lipsă de permeabilitate“ fiind 
considerată nu un defect ci, dimpotrivă, o probă că ne aflăm în fața 
ulnei autentice valori. 

După alții, valoarea înseamnă neapărat „succes de casă", 
accesibilitatea imediată, indiferent de nivel, înclinarea în fața gusturilor 
neformate, în dorinţa de a le obține în orice fel bunăvoința. De aici s-a 
născut, dealtfel, tendința de a căuta efecte, de a îngroşa lucrurile, ba 
chiar de a le vulgariza, punînd accentul, în alegerea operelor, pe laturile 
cele mai primitive, pe reliefarea cu orice pret a sexualităţii sau violenţei, 
care, chipurile, ar înfățișa omul în ce are mai caracteristic. 

Tot pornind de la o asemenea tendinţă, arta ar trebui cu orice preţ 
să ţină pasul cu tot ce este la modă, să fie „sincronă“ cu tot ce se 
petrece pe plan universal în această privinţă, ba mai mult să 
supraliciteze chiar manifestările cele mai „în vogă“ pentru a epata, 
dacă nu publicul românesc, atunci pe unii specialişti din juriile 
festivalurilor de aiurea. 

Este vorba, în aseme'nea cazuri, de identificarea valorii cu ceea ce 
se crede a fi succesul, greşală cu atît mai ridicolă, cu cit cei care o fac, 
cel mai adesea, nu cunosc nici unul nici altul dintre termenii cu care 
operează. In fapt, este drept că, pe de o parte, valoarea nu implică 
automat şi succesul de public, după cum acesta din urmă. nu trebuie 
considerat unilateral, în afara funcţiei formative a artei, într-o societate 


ca a noastră. Drumul către inovaţie, departe de a fi închis, cere însă 
căutarea autentică şi nu simpla mimare meşteşugărească, ca şi luarea 
în considerație, în permanenţă, a acelora către care ne adresăm. 

Se ştie că orice valoare se constituie într-un raport dintre obiect şi 
subiect, dar nu se reduce la acesta şi că produsul interrelatiei are o 
existenţă de sine stătătoare, funcţionînd socialmente după norme care- 
i sînt proprii. în politica artistică trebuie să urmărim atit cum se rea- 
lizează raportul, cît mai ales care este destinul operelor astfel născute 
si care este funcţia lor modelatoare asupra constiintelor. 

Criteriul cel mai general de valorizare este, în toate privintele, 
umanismul, măsura în care valenţele cele mai diverse ale esenței 
umane, ct sinteză a relaţiilor sociale din civilizația noastră, sînt 
realizate în opere de înaltă măiestrie artistică. Succesul real este unul 
umcin, dar nu în sens de simplă majoritate aritmetică, ci ca o neobosită 
şi multilaterală slujire a omului. Mai mult ca oricînd valorile nu există 
decît în, prin şi pentru societate, şi aprecierea lor nu se face după 
preferinţele unui individ sau grup, ci în lumina idealurilor nobile care 
călăuzesc întreaga colectivitate. 


CE SAU CUM? 


Opera de artă a fost vreme îndelungată supusă exclusiv unei 
analize semantice din punct de vedere estetic: interesau înțelesurile, 
semnificaţiile, ce se spune, anecdotica însăşi şi, evident, preocuparea 
pentru ceea ce s-a numit într-un cuvînt conținut era absolut firească. S-a 
în- tîmplat însă tot atunci ca semantica artistică să fie înţeleasă la un 
strat extrem de superficial, confundîndu-se planul „realităţii'! artistice 
cu cel al realităţii ca atare, deci pierzîndu-se orice capacitate de 
detaşare. Opera a fost înțeleasă nu numai ca oglindă (ceea ce chiar era 
uneori şi presupunea simplă copiere), ci uneori ca viaţa însăşi, or, 
această lipsă de distincţie nu putea să nu pro- zaizeze la extrem arta. 
Nici nu mai era vorba de semantică artistică într-o asemenea viziune, ci 
pur şi simplu de interpretarea imaginii, ca fiind obiectul real însuşi. 

Lucrul a fost şi mai este dealtfel posibil tocmai pentru că, de pildă, 
în arta spectacolului — mai mult poate ca oriunde — „materia brută" e 
formată din oameni vii, cu pasiunile şi sentimentele lor şi este greu să 
te detasezi într-atita încît să accepţi că totul nu este decit o convenţie 
(mai ales atunci cînd pornind de la intenţia de a realiza firescul se cade 
în naturalism). 

N-a lipsit nici tendinţa aparent contrară în care semnificaţiile, 
conţinutul, dispăreau în spatele construcţiei, al structurii, astfel încît 
regulile de combinare a situaţiilor, formelor, culorilor contau mai mult 
decît ce se întîmplă, se vedea sau ce se spunea. E drept, opera 
nestructurată nu ajuingea să se închege, reprezentarea lipsită de 
compoziţie nu poate constitui un organism viu, dar a ne opri la normele 
constructive Înseamnă a nu clădi nimic. Momentul sintactic este fără 
îndoială extrem de util ca exerciţiu, numai că abuzul formal ajunge să 
sărăcească opera, în ciuda aparentei risipe de mijloace folosite, iar 
polisemia operei este într-un sens infinită, dar în nici unul 
arbitrară.Proza, teatrul, cinematograful trăiesc fără îndoială pe baza 
unei „story“, ele povestesc ceva şi de aceea a opri lucrurile la act şi a nu 
exprima procesul devenirii înseamnă a-i trăda specificul. Experimentele 
stilistico-dra- matice sau regizorale sînt deci utile, dar ele nu vor înlocui 
nevoia ca pînă la urmă mijloacele de expresie să fie subordonate unui 
CE care se spune, se desfăşoară (viziunea aceasta ar putea fi bănuită 
de „epicism“ şi s-ar putea întreba ce se întîmplă cu proza, teatrul sau 
filmul poetic, dar nici acestea nu se opresc la simplul act al formulării 
unui gest liric sau ia crearea unei stări). Dealtfel nici nu am putea vorbi 
decit metodologic de planul semantic şi de cel sintactic privite separat, 
pentru că în fapt ele există împreună şi oficierea actului artistic 
presupune simbioza lor organică. 

Critica încearcă dealtfel să atingă acest ideal, dar, din păcate, de 
cele mai multe ori, după ce s-a explicat pe larg semantica operei, 
evidenţiindu-se semnificaţiile ei, sintaxa ei este privită ca un adaus 
exterior şi suplimentar. Istoria literaturii şi artei repetă în mare aceeaşi 
schemă adăugind amănunte biografice nu de sociologie a receptării, în 
timp ce analiza stilistică, structurală sau informaţională sar în mod 
polemic în extrema cealaltă. E drept, pînă la urmă perspectivele diverse 
se încrucişează şi se împletesc, dar ce bine ar fi dacă autonomia şi 
fiziologia operei n-ar fi cercetate separat de antropologia ei. 

Fiinţa estetică a artei implică totalitate şi integrare, iar cîştigurile 
viziunilor analitice de care vorbeam nu trebuie să ne oprească să 
vedem întregul. Ne interesează cînd sîntem la plimbare, în pădure, nu 
structura frunzei, fibra lemnoasă sau vechimea copacilor, ci ambianța 
pădurii însăşi. 


IMAGINE SAU REALITATE? 


Direct sau indirect, arta propune celor ce-o receptează o anumită 
imagine despre om, sugerind opţiunea pentru anumite atitudini, 
colorate de gusturi şi preferinţe personale, care îi determină pe aceştia 
să-şi reprezinte viitorul într-un anumit fel. Marele avantaj al artei 
spectacolului este că aici idealul nu apare ascuns sub vălul fanteziei şi 
nu este doar sugerat de accentele axiologice ale construcţiei formale a 


operei, ci poate fi prezent în came şi oase, întruchipat într-un anumit 
personaj, existind nu ca o imagine, ci prezentîndu-se ca realitatea 
însăşi. 

Spectatorul se întîlneşte faţă în faţă cu un model viu, a cărui 
existenţă şi acţiune par a se confunda cu realitatea, iar în anumite 
formule teatrale moderne, de genul happening-ului, par chiar a se naşte 
din dinamica acesteia. Este oare aşa? Avem de-a face în asemenea 
cazuri cu realitatea ca atare? 

Pentru unii — da, ceea ce îi şi face să încerce să-şi imite eroii 
preferaţi, să adopte stilul de viaţă, părerile şi chiar gesturile sau 
vestimentația actorului care-i interpretează (în teatru sau film), făcînd 
astfel un transfer de la imaginea ideală propusă de autor la cea realizată 
cu adevărat de fiecare interpret. Lucrurile merg pînă acolo încît — după 
cum arată o serie de investigaţii sociologice — modelul încetează a mai 
fi reprezentat de eroul operei şi devine actorul-interpret, care aduce, 
evident, cu sine personalitatea, atitudinile, modul de a se comporta, 
chiar şi ticurile care-i sînt proprii. Nu este vorba doar de faptul — 
explicabil dealtfel — că spectatorul nu va putea reproduce numele sau 
atitudinea spirituală a personajului, dar că el va considera vedeta ca 
singura reprezentantă atît a operei cît şi a realităţii. 

Este de dorit o asemenea contopire? Teatrologii, fil- mologii ca şi 
practicienii, vorbesc adesea de nevoia de „a intra în pielea 
personajului", iar regizorii îi cer actorului să uite de propria lui persoană, 
să devină una cu personajul pe care-l întruchipează, ceea ce ar favoriza 
transferul imaginii artistice asupra purtătorilor ei, astfel încît în faţa 
publicului să apară viaţa însăşi, iar interpreţii spectacolului sau filmului 
să se topească în ea. Se vorbeşte atunci în critică de un spectacol 
convingător, de capacitatea actorului de a se mula în conformitate cu 
rolul, iar o asemenea performanţă este considerată a fi o reuşită 
deplină. Dintr-un anumit punct de vedere, un asemenea rezultat este de 
dorit, întrucît aceasta înseamnă că intenţiile autorului piesei sau 
scenariului au fost servite cu fidelitate, că eroii şi scenele sînt verosimile 
şi că mesajul a fost transmis întocmai. 

Pe de altă parte, lipsa oricărei distanțe între text şi spectacol, 
scenariu sau film, erou şi actor, acțiune dramatică şi viaţă, imagine şi 
realitate, diminuează, după părerea mea, capacitatea expresivă a artei, 
împiedicînd totodată spectatorul să se desprindă din reprezentarea 
creată şi să judece critic modelul uman care i se propune. 

Fără a renunţa la ideea primatului textului faţă de spectacol, nu 
cred că cel dinţii trebuie transformat într-un fel de fetiş, obligîndu-i pe 
realizatori (regizori şi actori) să încerce realizarea unor copii lipsite de 
personalitate, luminate de o singură perspectivă si sugerînd 
monocromia, în fond, autenticitatea nu poate fi obţinută prin sclavie, iar 
adevărul artistic este o construcţie spirituală aparte, care nu se 

identifică cu viaţa însăşi. Judecind un model artistic pornim nu de la 
criteriile realităţii, ci de la măsura în care este expresiv, are forţă de 
sugestie, răspunde logicii propiei sale construcţii, şi abia apoi putem 
discuta despre similitudinile sau analogiile sale cu lumea pe care o 
reprezintă. 

„Efectul de distantare", de care vorbea Bertholt Brecht, este 
caracteristic nu numai formulei dramatice pe care o propune, ci este 
implicat, după părerea mea, în orice act de creaţie artistică. Un model 
nici nu poate fi regăsit aidoma în realitate, pentru simplul motiv că este 
o construcţie imaginativă, încercînd să surprindă note caracteristice şi 
esenţiale ale atitudinilor, poziţiilor umane pe care le cristalizează 
artisticeşte, în timp ce în viaţă domneşte contingentul, particularul, 
neesentialul, necesitatea croindu-si drum prin hăţişul stufos al 
întîmplării. 

Judecätile criticii artistice nu pot reclama modelului artistic 
unilateralitatea şi singularitatea ce caracterizează faptul individual, dar 
nici nu pot trage concluzia că generalizarea artistică, tipicitatea, pot 
acoperi întreaga realitate. Tipul artistic al unui intelectual dintr-o operă 
de artă nu se confundă cu modelul teoretic al intelectualităţii, pentru 
simplul motiv că ne aflăm în planuri diferite, ce nu pot fi suprapuse, şi 
dacă putem discuta despre veridicitatea personajului, ea trebuie 
înţeleasă ca o corespondenţă posibilă dintre imaginar şi real, nu ca 
realul însuşi. 

Forţa de sugestie a modelului artistic este, fără îndoială, sporită de 
caracteristicitatea sa, de faptul că se înfăţişează conştiinţei cu aparenţa 
realităţii, ceea ce impune, desigur, o investigare atentă a ierarhiei 
modelelor imaginare puse în circulaţie. Dar spectatorul trebuie obişnuit 
să vadă în fiecare proiecţie ideală o posibilitate artistică şi nu o reţetă 
de viaţă. Măsura în care modelele artistice vor funcţiona, totuşi, ca 
îndreptar al comportamentului etic, nu este de neglijat, dar să nu uităm 
că imaginile ră- mîn imagini şi nu trebuie substituite vieţii însăşi. 

Să mai reținem apoi o precizare esenţială, din acest punct de 
vedere. Pentru mulţi, în limbajul comun, termenul de model reprezintă o 
imagine pozitivă, existentă sau de dorit (ceea ce, evident, simplifică şi 
schematizează lucrurile), în timp ce, în fapt, avem de-a face cu o 
proiecţie ideală, colorată axiologic, dar al cărei sens poate fi pozitiv sau 
negativ. Să nu transformăm, deci, modelele artistice în „îndreptare de 
bună purtare!!, ci să le supunem judecății critice a spectatorului, 
lăsîndu-i, şi în acest sens, libertatea de opţiune. 

Să ne ferim apoi de scufundarea în planul modelelor imaginare, ca 
o compensație iluzorie a insatisfacţiilor provocate de trăirile în lumea 
reală. Arta poate, desigur, juca un rol compensatoriu, dar ea nu trebuie 
limitată la rolul de tămăduitor al suferințelor sau nemulțumirilor reale, 
ci, mai degrabă, considerată ca un impuls către luciditate, deci către 
acţiune efectivă şi nu simplă contemplare spectaculară. 

Parafrazîndu-l pe Marx, am putea spune că modelele artistice 
devin o forţă cînd cuprind masele, cu condiţia ca această cuprindere să 
nu se bazeze pe confuzia adormitoare dintre ideal şi real, ci pe 
distingerea lor clară, care poate trezi şi stimula constiintele. 


IMITAȚIE SAU ORIGINALITATE? 


Poate mai mult ca oriunde cei doi poli antinomici anunţaţi în titlu 
conţin — atunci cînd e vorba de artă — prin simpla lor conotaţie o 
judecată de valoare pozitivă sau negativă. Considerată prin natura ei 
unică, inimitabilă şi irepetabilă opera pare a tinde către originalitatea 
absolută respingînd orice asemănare şi ridicîndu-se singură pe tronul 
maiestos al unui despot. Să fie oare aşa? Suveranii care ajung să 
domnească în conştiinţa noastră estetică nu sînt obligaţi să ţină seama 
de dreptul la succesiune ereditară ca şi la alianțele între dinastii? Şi 
dacă este aşa, măcar operele care se înşiră în cadrul aceleiaşi dinastii 
(curent, tendinţă, serie estetică) nu seamănă cîtuşi de putin între ele, 
precum urmaşii moştenesc ceva de la cei care le sînt părinţi? Şi da şi 
nu. Dacă n-ar fi asemănări de nici un fel n-am mai putea vorbi de 
curente sau orientări artistice, dar pe de altă parte operele nu se nasc 
una din alta şi nici măcar nu au acelaşi părinte. 

Cum să numim atunci asemănările care le unesc în constelații cu 

un profil distinct dacă nu forme ale imitatiei? împotriva unui asemenea 
calificativ se va protesta pe bună dreptate pentru că, făcînd parte din 
aceeaşi orientare romantică, Byron şi cu Victor Hugo nu s-au născut prin 
mimetism, precum nici realiştii Balzac sau Tolstoi nu s-au copiat unul pe 
altul, iar Manet nu se va confunda cu Mo- net. Mergînd mai departe, 
vom spune că, deşi se aseamănă în multe privinţe, Corneille şi Racine 
rămîn figuri bine individualizate, teatrul Renaşterii engleze nu se poate 
reduce la Shakespeare, Gogol nu poate fi considerat descendentul 
nimănui, iar Caragiale rămîne, la rîndul lui, o figură unică, deşi fiecăruia 
dintre ei îi putem găsi corespondențe tematice sau stilistice, izvoare sau 
influenţe mai vechi sau contemporane lor. La fel, în teatrul american, 
Arthur Miller nu va fi pus în aceeaşi structură cu William Saroyan; 
reprezentanţi ai teatrului absurdului, precum Samuel Beckett şi Eugen 
lonescu rămîn de nesuprapus, iar filiaţiile acestuia din urmă cu opera lui 
Caragiale nu sînt de ordin genetic şi nici măcar funcţional. 

Cum să numim atunci firele care leagă creatorii între ei? Ce sînt 
asemănările, motivele comune, problematica aproape identică, uneori, 
între operele unor autori diferiţi? Cred că întrebările numeroase ce se 
nasc dintr-o punere atît de radicală şi categorică a problemei sînt tri- 
butare cel putin unor neînţelegeri sau obisnuintei comode a spiritului de 
a vedea lucrurile dispuse exclusiv în cupluri polare, lipsite de orice 
tranziţie şi izolate monadic. 

în primul rînd este nestiintific a nega imitatiei orice rol în istoria 
culturii, chiar dacă nu o vom transforma într-o lege, precum Gabriel 
Tarde, şi nu vom explica totul prin prisma ei. /mitatia — preluarea unor 
teme sau chiar maniere artistice — există şi nu duce automat ja 
descalificare, dacă este prelucrată, iar ceea ce se imită nu este 
transformat într-un tabu. 

în al doilea rînd — chiar fără s-o vrea în mod expres sau uneori 
chiar fără să-şi dea seama — filiatiile, corespondentele sau asemănările 
apar oricum, şi simpla lor constatare nu descalifică opera. în fond, un 
climat social-artis- tic comun nu poate genera similitudini sau o formulă 
artistică 'nu se poate impune chiar unor personalități distincte şi bine 
coriturate? 

In sfîrşit, atunci cînd imitatia se transformă în asimilare organică ar 
fi fals să presupunem că ea dă naştere doar la epigoni, simple simulacre 
lipsite de individualitate. Unde este dealtfel acea originalitate absolută 
către care se tinde cîteodată fortindu-se formele şi încercîndu-se în mod 
artificial să se evite teme sau subiecte care au mai fost atacate? Opera 
autentică nu este niciodată ruptă de trecutul genului, ramurii sau chiar 
al artei in genere, d,upă cum ea nu se conformează în mod rigid şi 
impersonal structurilor existente. 

Pentru a contracara opunerea antagonică a termenilor relaţiei pe 

care o discutăm trebuie, după părerea mea, nu numai să recunoaştem 
inovației rolul creator de noi esențe şi structuri, dar să admitem şi un al 
treilea termen — ASIMILAREA — care ar corespunde integrării unor ele- 
mente existente, dar privite dintr-o perspectivă inedită în funcţie de 
circulația şi interinfluenta generală a valorilor. Poate că ar trebui să 
revizuim putin chiar şi propoziţiu- nea cu care am început: „arta este 
unică, inimitabilă, ire- petabilă“. îl vom elimina pe Mihail Sebastian din 
cîmpul dramaturgiei originale pentru că descoperim la el unduiri 
cehoviene sau vom renunţa la G. M. Zamfirescu pentru notele sale 
naturaliste preluate poate de la Zola? Evident că nu, după cum nu vom 
renunţa din punct de vedere explicativ la filiatiile, corespondentele sau 
interinfluentele ce se pot stabili între autori diferiţi, ba chiar între epoci 
dintre cele mai diferite. 

Totul este ca asemenea posibile similitudini (şi cred. că nu există 
operă de artă care să nu semene cu absolut nimic, care să nu aibă 
măcar minime cdntacte cu contextul) să nu fie exacerbate, să nu se 
pornească în explicaţie de la premisa unei continuitäti absolute, pentru 
că. 
aşa ceva nu există nici pe planul mai puţin marcat de subiectivitate al 
ştiinţei, dar mi-te în cel în care rolul suveran îl are personalitatea 
creatoare, cum este în artă. Şi pentru a nu ne mai zbate fals polemic 
între extreme, să pledăm în artă pentru AUTENTICITATEA OPEREI atit 
față de gindirea şi simtirea creatorului ei, cit şi fată de realitatea pe 
care o reprezintă. Atunci contextul sincronic sau istoria culturii vor 
putea fi factori explicativi veritabili, fără a mai permite ruptura totală 
sau dimpotrivă mimarea plată. 


FIDELITATE SAU TRĂDARE? 


In viaţa literară şi artistică a dominat multă vreme părerea după 
care intenţiile creatorului sau opera sa trebuie să rămînă sfinte şi 
intangibile, iar fiecare încercare de a da o altă interpretare decît cea 
„Clasică", sancţionată ca unica valabilă, era considerată ca un atentat la 
dreptul de paternitate sau mai brutal ca o falsificare. în teatru ideea 
fidelității faţă de litera textului a stăpînit minţile cu forţa unui imperativ 
aproape categoric şi a fost transformată într-o adevărată ,lege" a 
spectacolului, astfel încît abaterile, viziunile personale, interpretările ie- 
site din comun erau considerate „trădări" ale viziunii artistice originale. 

în opoziţie cu această tendinţă au apărut în ultimele decenii 
încercările de a „moderniza" clasicii, de a considera opera lor drept un 
simplu pretext pentru virtuozităţi interpretative sau de a „sincroniza" cu 
orice preţ viziunea artistică iniţială cu una la modă astăzi. 

Este desigur greu de a ieşi din această antinomie în măsura în care 
ea este reală şi nici nu pot fi date reţete pentru procentul de 


„modernizare" admis. în principiu trebuie să observăm că valenţele 
oricărei opere de artă rămîn libere pentru receptor, deci că ea se oferă 
deliberat unei interpretări variate. Aceasta este cunoscuta teorie a 
„operei deschise" formulată de Umberto Eco, care, dealtfel, nu face 
decît să reia o idee mai veche, formulată la noi cu pregnantä de Mihai 
Ralea care spunea că criticul este un „creator de puncte de vedere" şi 
că fiecare nouă interpretare adaugă o nouă aripă edificiului operei. Mai 
este cazul să spunem că într-o artă prin definiţie interpretativă nu 
numai teoretic, dar chiar în substanţa „ei, cum este cazul artei 
spectacolului, viziunile diferite sînt nu numai admise dar şi necesare? 

Este dealtfel, imposibil, chiar dacă s-ar intenţiona, să se realizeze 
o fidelitate „totală“, „perfectă“ cînd epocile, momentele, contextul şi 
personalităţile care intervin în procesul interpretării diferă din atit de 
multe puncte de vedere. Un spectacol autentic nu este unul şi acelaşi 
nici măcar cînd este repetat de la o seară la alta de una şi aceeaşi 
trupă, dar mi-te atunci cînd intervin viziuni diametral opuse, condiţii şi 
contexte diferite. Cred că adevărata ,.lege“ o reprezintă în spectacol 
tocmai diversitatea, nu numai dreptul, dar chiar necesitatea unor 
interpretări personale, originale, îndrăzneţe. 

Ce permite totuşi interpretările uneori atît de diferite ale uneia şi 
aceleiaşi opere? Elementul esenţial considerăm a ţine aici atît de 
mesajul ei cît şi de limbajul folosit. De mesaj, întrucît opera de artă, 
conținînd întotdeauna o aspirație spre universalitate, permite ca 
valenţele ei general-umane să capete diverse concretizări istoriceşte 
determinate. Spre deosebire de ştiinţă, în artă tendinţa spre 
integralitatea esenței umane va permite întotdeauna ca mesajul ei să 
se adreseze — într-o anumită măsură —B oamenilor din diverse timpuri 
şi locuri sau ca funcţia concretă a uneia şi aceleiaşi idei să sufere o 
mutație în funcţie de variaţia contextului, cum spunea Lucian Blaga. Po- 
sibilitatea interpretărilor diverse izvorăşte apoi, în mare măsură şi din 
faptul că +— tot spre deosebire de ştiinţă — limbajul artei este 
conotativ, iar sensul ei departe de a fi univoc este de regulă plurivoc iar 
cîteodată echivoc. Polisemia şi ambiguitatea artei — de care am vorbit 
dealtfel cu un alt prilej — sînt astfel premise ale unei viziuni am zice 
,Simbolice* asupra artei, care întotdeauna va solicita nu numai 
fantezia şi inventivitatea formală, dar şi cea de conţinut. 


IDEAL SAU SATIRĂ 


Aparent ireconciliabilă, această antinomie a produs de-a lungul 
veacurilor nu numai dispute teoretice dar şi numeroase confuzii 
practice, inclusiv în cîmpul creaţiei artistice, pentru că mulţi consideră 
că „ceea ce este“ şi „ceea ce trebuie să fie“ sînt planuri absolut 
distincte. Este foarte adevărat că nu trebuie să ne luăm dorinţele drept 

realitate şi că ar însemna un fals ideologic si artistic să le confundăm; 
dar, pornind de aici, s-a născut tendinţa de a privi lucrurile absolut 
constatativ, ca şi cum opera de artă se poate mărgini să înregistreze, 
ca un grefier, faptele de viaţă constatate — şi atît. 

Se va spune că asta făcea, de pildă, un Balzac sau întregul curent 
neorealist în literatura sau filmul de după cel de-al doilea război 
mondial. Dar afirmaţia n-ar fi deloc exactă pentru că ar estompa 
patosul critic inclus în aceste „înregistrări", iar pe de altă parte ar fi 
destul de trist dacă ne-am limita la obiectivele realismului critic, oricît 
de frumoase ar fi ele. N-aş vrea să se înţeleagă că arta trebuie să ofere 
întotdeauna „soluţii!!, precum o cercetare ştiinţifică (dealtfel şi aici 
uneori se pun doar întrebări), şi nici că s-ar dori zugrăvirea unui tablou 
idilic care, înfrumusetind realitatea, ar falsifica-o. Dimpotrivă, consider 
că idealul autentic cere tocmai dezvăluirea contradicţiilor celor mai 
profunde ale realităţii, atitudine activă în desfăşurarea tendinţelor ei, 
spirit polemic îndreptat către tot ce o întunecă. 

Satira, ca modalitate artistică, este, în acest sens, absolut 
necesară, cu condiţia ca ea să nu absolutizeze, să nu investigheze 
realitatea exclusiv cu scopul de a o înfiera, indiferent de natura ei 
socială. Pe de altă parte, vorbind despre necesitatea satirei, trebuie să 
subliniem faptul că generalizările pripite care se fac uneori în critică, nu 
tin seama de astă dată de specificul artei. Tipicitatea unei situaţii, 
atitudini, poziţii sociale, supuse focului satirei, constă în caracterul ei 
reprezentativ, semnificativ pentru domeniul investigat, şi nu implică 
deloc faptul ca valabilitatea unor concluzii asupra părţii să se extindă 
asupra întregului. 


Dacă fiecare critică artistică ar fi urmată de întrebarea îngrijorată şi 
de obiecţia că nu toată realitatea noastră este aşa, însăşi critica ar 
deveni imposibilă. Este greşit să credem că opera de artă, unică, este 
oglinda generalizată a întregii societăţi sau, spre a preveni o asemenea 
concluzie, să credem că trebuie neapărat introdus un erou pozitiv sau 
un final optimist pentru a restabili echilibrul. Esenţial este aici spiritul în 
care se face critica artistică a realității, sensul şi finalitatea acesteia, şi 
nu procentajul care defineşte proporția dintre pozitiv sau negativ, bun 
sau rău, frumos sau urit. 

Intervenţia idealului vine în contradicţie cu însăşi natura satirei, 
care atrage atenţia asupra racilelor realului, numai în imaginaţia 
acelora care îl confundă cu o imagine roză, edulcorată, în fond falsă; el 
apare însă aici într-un clişeu negativ pe care urmează să-i developeze 
publicul. Totul este ca această necesitate de a developa să fie nu numai 
posibilă dar şi resimţită ca necesară, şi de aceea recunoaştem că în 
domeniul satirei — poate chiar mai mult decit în altele — este mai uşor 
să dai sfaturi decît să o şi realizezi fără a deforma realitatea. 

Capacitatea unei opere de artă de a sugera mai multe sensuri nu 
trebuie să confunde planul logic cu cel estetic. Din punct de vedere 
estetic este firesc ca fiecare receptor, individual sau social, să aibă 
optica sa de înţelegere şi, astfel, interpretările date să nu fie 
întotdeauna coincidente; din punct de vedere logic însă, operele care 
permit în acelaşi timp concluzii diametral opuse transformă 
ambiguitatea în echivocitate şi favorizează astfel falsul. 

Idealul de la care porneşte omul de artă nu suportă imprecizia, 
npsiguranta, lipsa de opţiune ci, dimpotrivă, presupune aefresă social- 
estetică directă, fermă, situarea pe o poziţie limpede, pentru a nu 
provoca nici o confuzie în legătură cu atitudinea sa. Dacă, în procesul 
receptării în timp, opera va suferi diverse interpretări (ceea ce numeam 
„ambiguitate estetică"), ea nu trebuie să permită însă, în nici un caz, 
aprecieri sau judecăţi de valoare care să se anuleze reciproc. Echivocul 
duce la ratarea operei, nu doar datorită caracterului ei ineficient sau 
dăunător socialmente, ci şi din cauza sensului ei artistic viciat. 


GRAV SAU VESEL? 


De cînd e lumea, oamenilor le-a plăcut să rîdă, să se distreze, să 
caute acele aspecte ale vieţii sau artei de natură să-i însenineze chiar 
atunci cînd greutăţile vieţii, problemele existenţei, obstacolele ridicate 
în calea lor erau dintre cele mai mari. „Omenirea s-a despărţit întot- 
deauna de trecutul ei rizînd“ — spunea Marx surprinzind cît de 
complexă este dialectica vieţii şi — adăugăm noi 
— şi a artei. Comicul s-a împletit întotdeauna cu dramaticul sau 
tragicul, gravitatea n-a exclus veselia şi seriozitatea, n-a anulat nevoia 
de destindere, astfel încît valenţele esenței umane să fie satisfăcute în 

toată bogăţia lor. 

Civilizaţia noastră, cea a unei încordate şi nemaiîntâlnite activităţi 
constructive, a cuceririlor ştiinţei şi tehnicii moderne, a produs, fără 
îndoială, o mutație substanţială în personalitatea membrilor societăţii 
noastre, al căror mod de trai şi nivel de cultură puneau în faţa artei noi 
cerinţe. Este firesc în acest context ca multitudinea solicitărilor, 
varietatea problemelor ce se pun în faţa omului modern, nevoia de a 
gîndi la un nivel superior asupra întregii sale existente, să fi generat 
totodată şi dorinţa de a compensa cheltuirea energiei nervoase cu 
activităţi care să îngăduie refacerea ei. 

Necesitatea s-a vrut completată cu libertatea, reacțiile conştiente 
cu cele spontdne, logica avea nevoie mai ales în artă de afect şi 
senzorial, activitatea îndreptată spre realizarea unui scop trebuia unită 
cu aparenţa gratuitätii. Din asemenea cerinţe psihologice, naturale s-a 
născut popularitatea genurilor numite de divertisment, şi nu puţine sînt 
operele de calitate care au venit în peisajul culturii noastre noi să 
răspundă acestor nevoi. 

S-a întîmplat însă din păcate, uneori, ca psihologicul să covirşească 
ideologicul, ca tendinţa către „deconectare“ să fie de fapt o „conectare“ 
cu altceva, ca divertismentul să fie confundăt cu inutilitatea, 
participarea intensă cu epidermicul, aventura cu uşurinţa iresponsabilă, 
iar curajul cu violența sau duritatea. 

Pe un sol psihologic astfel viciat şi unilateralizat n-a fost greu să 
pătrundă — chiar dacă nu voit — viziuni despre lume care sînt străine 
societăţii noastre şi să trezească admiraţie, reacţii în fond primitive şi 
înapoiate. Pretextul „divertismentului!! a oferit o poartă producţiilor 
artistice minore, mediocre, meşteşugul a luat uneori locul măiestriei, iar 
„Succesul de casä!! a devenit pentru unii criteriul suprem al însăşi 
valorii artistice. Libertatea gusturilor a fost uneori înțeleasă ca 
indiferență axiologică, fluxul modei ca ceva inevitabil în faţa căruia nu 
poți decit să te pleci, fermitatea şi principialitatea fiind, con- fiindate cu 
rigiditatea şi dogmatismul. 

Nu invinovätim genurile artistice, ci operele proaste care s-au 
strecurat în umbra lor, nu avem preferințe pentru anumite categorii 
estetice, ci ne ridicăm împotriva transformării lor în justificări pentru 
producţiile nesemnificative, nu prescriem veselia în favoarea încruntării, 
ci doar vrem să avem de ce ride sau zimbi cu adevărat. 

Veselia implică evident comicul, dar prea adesea a fost redus la 
una singură din modalităţile sale — cea derivînd din situaţie — si de 
prea multe ori s-au căutat „efectele“ ieftine şi superficiale, îngroşarea 
nefirească a filonului comic oprindu-se la manifestările sale superficiale 
şi nesemnificative. Satira socială a fost prea puţin cultivată în ultima 
vreme, pornindu-se de la părerea greşită a unora că întrucît ea „pune 
probleme", nu poate să distreze, să destindă. Conceptul de distracţie 
este însă complex, şi gama manifestărilor sale extrem de bogată, 

pornind de la amuzamentul cel mai obişnuit şi mergînd pînă la crearea 
unei atitudini în care veselia se îmbină cu discernămiîntul critic, ba chiar 
şi cu indignarea în faţa manifestărilor înapoiate. 


CONECTANT SAU DECONECTANT? 


S-ar părea din titlu că opoziţia celor doi termeni e ireductibilă, iar 
practica vieţii artistice pare să ne înfăţişeze într-adevăr două tipuri de 
artă absolut distincte: unele care oferă probleme, iar altele care 
încearcă să le alunge pe cele existente. într-o civilizaţie atît de palpi- 
tantă şi cu un ritm atit de alert ca a noastră este, psihologic, chiar 
necesar să putem păstra echilibrul spiritual al celor angajaţi într-un 
permanent efort, astfel încît distincţia pare legitimată şi de practica 
socială. 

Nu ne propunem dealtfel să contestăm existenţa în fapt a acestei 
delimitări, cît să ne întrebăm dacă factorii psiho-sociologici amintiţi o 
fac în mod necesar chiar atît de tranşantă precum apare. Pentru a 
„deconecta", cum se spune, este oare necesară „epurarea" artei de 
orice probleme sau, mai exact, aşa cum se întîmplă, forjarea unor 
„pseudoprobleme" care să reprezinte doar un pretext împotriva 
acuzatiei de ruptură cu realitatea? 

Adevărul este că „sterilizarea" artei de orice „impurităţi" ale vieţii 
— cum se exprima lon lanosi — este imposibilă, dar îndepărtarea de ea, 
eludarea esentialului, caracterizează adesea unele producţii artistice. 
Are nesemnificativul, iluzoriul drept de existenţă artistică sau trebuie să 
ne întîlnim în artă numai cu probleme fundamentale, grave şi 
hotăritoare pentru realitatea însăşi? Răspunsul nu e atît de simplu, 
pentru că arta nu este un mediu al esentelor, în care nu se întîlnesc 
decit structuri definitorii şi teme majore şi, tocmai detaliul dă adesea 
farmec şi vitalitate acestora. 

Care ar fi soluţia? Practica artistică a dat naştere unor genuri care, 
prin definiţie, îşi propun să fie „uşoare“, deşi s-ar putea discuta dacă 
sînt „uşoare" prin specificul mijloacelor de expresie utilizate sau prin 
calibrul lor ideatic. Nu discutăm însă problema acestor genuri declarate 
uşoare, ci manifestările artistice (teatru, revistă, film) în care nu o dată 
îşi fac loc, nu speciile uşoare, ci uşurinţa, superficialitatea, pierderea în 
construcţii amuzante, compuse din pietricele nostime, dar cu 
semnificaţii minore şi bazate pe o sărăcie de idei îngrijorătoare. 

Nu vom pretinde artei să elimine total din compoziţia sa jocul, 
faptul „în sine", chiar „gratuitatea", cu condiţia ca acestea să se 
subordoneze unei construcţii cu 
o finalitate, în ultimă instanţă, implicată în realitatea vieţii. Dacă nu 
prescriem operei de artă reţete, în schimb îi pretindem să ierarhizeze — 
atît socialmente cit şi estetic — faptele, să le înscrie într-o 'tablă de 

valori si să conțină semnificații de o anumită validitate umană, nu doar 
colecţii de ciudätenii sau de platitudini. 

Dealtfel, pentru a deveni artistice, faptele de viaţă trebuie să 
constituie, nu fiecare în parte, dar în ansamblul lor, o imagine 
caracteristică măcar unui sector al realităţii oglindite sau la care se face 
aluzie. Deconectarea nu înseamnă izolare, scoatere din priza care face 
contactul cu viaţa (lucru practic, imposibil), ci doar schimbarea per- 
spectivei, alternarea domeniilor de preocupări, o conectare la o altă 
realitate decit cea care prin prezenţa ei imediată, uneori excesiv de 
insistentă, trezeşte interesul către alte sfere ale vietii.N-am dori ca prin 
acest fel de a pune problema să, oferim o „justificare teoretică" 
evazionismului, jocului steril şi absolut la periferia problemelor vieţii, ci 
tocmai să subliniem necesitatea unei arte angajate, conectate la 
cerinţele vieţii. 

Ce înseamnă însă această conectare artistică? Nu simpla prezenţă 
a tezelor, principiilor, ideilor politice, etice, filozofice, fie ele şi juste, ci 
transfigurarea lor. Nu legătura cu întreaga realitate şi pretenţia de a o 
exprima exhaustiv (practic, lucru de asemenea imposibil). Nu simpla 
„ajustare" la o tematică, numai pentru că aceasta este actuală şi în 
discuţie. Nu colecţia amorfă, nediferenţiată şi lipsită de semnificaţie. în 
schimb, implicatie umană profundă, ancorare în viaţă, replică specifică 
şi promptă la întrebările numeroase pe care le ridică dinamica realului, 
astfel încît, indiferent de domeniu sau subiect, spectatorul să se simtă 
coparticiparit la ceea ce se întîmplă în scenă şi nu simplu contemplator. 

Fără a nega rolul compensator şi recreativ al deconectării, credem 
că ea nu poate fi confundată cu pierderea oricăror coordonate 
intelectuale, cu imposibilitatea integrării într-un context mai larg şi cu 
lipsa unui sistem de referinţă conştient şi fundamentat atît social cît şi 
estetic. 

Divertismentul, genul uşor, chiar şi o oarecare fugă după savoarea 
detaliului sînt evident acceptabile. Sub rezerva de a le acorda statutul 
social şi artistic pe care-l merită si de a le integra cu discernămînt în 
ansamblul universului spiritual al omului contemporan. 


FIRESC SAU TEATRAL? 


Evoluţia modernă a ramurilor artei cunoaşte cele mai paradoxale 
antiteze: de la sincretism la autonomie, de la amestecul genurilor la 
purism (şi invers), de la limbajul comun la cel specializat, astfel încît 
sîntem tentaţi cîte- odată să credem că asemenea mutații ne scot chiar 
din interiorul domeniului. Drumurile sînt dealtfel mult mai întortocheate 
şi niciodată într-un singur sens, încît o definiţie canonică şi încremenită 
este posibilă doar pentru caracterizarea unui moment sau altul şi nici 
atunci ea nu va cuprinde diversitatea formelor sau manierelor în 
funcţiune. 


Să ne gîndim numai la destinul istoric şi estetic al teatrului. Aparent 
la nivelul vieţii însăşi, dintr-o intenţie şi cu o funcţie utilitară sau magică 
( în orice caz extra- artistică) şi cu caracterul unui ritual deliberat 
uniform, spectacolul dobîndeşte pe parcurs o finalitate şi un rol exclusiv 
artistic, îşi pierde rigiditatea de ceremonial căpă- tînd o autonomie care- 
| distanțează de context. Transformarea are loc în mod treptat, naşterea 
noului limbaj dînd naştere unei fiinţe cu viaţă proprie, independentă 
oarecum de structura realului, dar corespondentă cu esenţa lui; iar 
procesul — ca întotdeauna cînd apare ceva nou 
— pare neobişnuit, oarecum nefiresc, „făcut“. 

Urmărind mai atent lucrurile, faptul apare ca inevitabil. Cum ar 
putea de fapt să se impună un limbaj nou dacă nu deosebindu-se, 
contrazicindu-1 pe cel vechi sau chiar realizind o construcţie cu totul 
neobişnuită? Pentru a ieşi de sub tirania vieţii comune nu avea nevoie 
teatrul de un limbaj aproape ostentativ opus celui obişnuit, nu numai în 
semantica şi sintaxa sa, ci mai ales în fonetica lui? Dacă ne amintim de 
spectacolul specializat, constituit şi functionind cîteva secole, oare nu 
izbeşte — pentru spectatorul de azi — tocmai teatralitatea lui, adică 
ceea ce îi asigură specificitatea, existenţa ca atare? Rostirea scenică, 
decorul, costumele erau voit convenţionale, respectau legi speciale, 
altele decît ale realului şi prin toate acestea spectacolul se detaşa 
construind un univers de sine stătător, parte a unei lumi speciale, 
oarecum nefireşti. 

Evoluţia aceasta explicabilă pare să sufere în ultima vreme 
influenţa unor tendinţe contrarii: teatralismul montărilor ca şi cel al 
limbajului personajelor este înlocuit cu un fel de spectacol-verite, a 
introduce crimpeie de viaţă sau a construi totul cu elementele acesteia 
(cum se întîm- plă în cazul happening-ului) iată elementele care tind să 
reintroducă naturaletea de odinioară. Regizorii sînt uneori de-a dreptul 
fascinati de spectaculozitatea realului, ei ajung să descopere virtuţi 
expresive cu totul excepţionale în fapte, atitudini sau replici considerate 
în genere ca banale şi nu puţine din succesele orientărilor moderne în 
arta spectacolului îşi au sursa în priceperea de a surprinde şi utiliza 
asemenea elemente.înseamnă oare aceasta că ne întoarcem la viaţa 
însăşi, că teatrul ca formă distinctă a spiritului îşi pierde farmecul 
pentru că naturaletea nu poate fi decît atributul naturalului? Credem că 
aici se face greşeala amestecării planurilor în sensul că se şterge 
graniţa dintre artă şi viaţă care, chiar dacă nu este inamovibilă şi 
inviolabilă, totuşi există. Chiar dacă întîlnim acum o resurectie a 
firescului, chiar dacă am ajuns să folosim cuvîntul de „teatral!* în sens 
de „fabricat“, „făcut" întoarcerea la firesc are loc pe cu totul alt palier 
decit cel la care ne aflam în teatrul conţinut în germene în ceremoniile 
primitive. 

Istoriceşte spectacolul s-a validat a fi o construcţie estetică 
deliberată, în care normele şi convențiile sînt încorporate iar faptul că 
viaţa pătrunde prin toţi porii acestui nou organism nu înseamnă că el se 
confundă cu ceea ce-l înconjoară. Ceremoniile primitive ale vieţii coti- 
diene s-au putut transforma în teatru numai în măsura în care conţineau 
elementele unei construcţii originale, care o detaşau de curgerea 
amorfă a vieţii, în care contingentul a putut părea necesar şi haosul a 
găsit o anumită ordine. Teatrul contemporan îşi poate pune pe 
frontispiciu naturaleţea, firescul numai atunci cînd chiar şi manifestările 
artistice bazate pe maximum de spontaneitate şi improvizație au totuşi 
ca punct de pornire un principiu care conduce în ultimă instanţă la 
realizarea unei forme, la găsirea unor linii esenţiale, la realizarea unui 
organism. 

S-au încercat şi în acest domeniu — prin analogie cu muzica — 
forme de teatru aleatoriu realizat prin permutatii care porneau de la o 
structură originală determinată, dar ele au dat rezultate doar în măsura 
în care prin modificarea unor elemente apăreau noi structuri organice şi 
nu simple alăturări de elemente. O asemenea structură îşi are modelul 
încorporat în ea, deci problema corespondenţei cu un anumit ideal, 
chiar dacă pe cale mediată, se pune şi în acest caz. 

Arta teatrală dovedeşte astfel că ea nu poate fi o simplă realizare 
mecanică, doar calculată şi că întîmplarea putînd juca un rol esenţial nu 
o poate totuşi cuprinde cu totul sub stăpînirea ei obligînd-o să se 
exprime doar pe sine. Dealtfel acel „ceva“ care stă în dosul oricărei 
construcţii artistice deosebind-o de un obiect oarecare este obligatoriu 

chiar dacă nu poate fi arătat cu degetul, iar teatralismul sau firescul 
apar aici nu ca ipostaze opuse ci ca maniere adesea convergente sau 
chiar suprapuse. Pentru a depăşi simpla prezenţă şi a ajunge o prezenţă 
care spune ceva, în mod firesc opera de artă se supune cerintei 
autenticităţii care presupune tocmai corespondenţa cu idealul şi realul 
în acelaşi timp. 

Limbajul artei spectacolului cere o doză de naturalete chiar în 
formele cele mai convenţionale după cum cere 
o anumită teatralitate chiar şi atunci cînd se bazează pe improvizație şi 
spontăneitate. în loc de doi poli avem deci două ipostaze ale aceluiaşi 
fenomen. 


Deşi numeroase, dilemele înfăţişate mai sus sînt departe 
de a epuiza bogăţia vieţii, multitudinea manifestărilor artei în 
peisajul civilizaţiei contemporane. Atitudinea autentic umanistă 
nu se pierde însă în faţa acestor cupluri polare şi nici nu se 
opreşte la filistina cale de mijloc, ci încearcă să regîndească 
arta epocii noastre în dialectica ei evoluție.VIITORUL ARTEI 


Nu ne propunem şi nici n-am putea încheia această carie cu 
concluzii sau previziuni certe privind viitorul artei; lăsăm o asemenea 
sarcină în seama acelora ce ştiu ghici în cafea. In ce ne priveşte, am 
încercat o radiografie a prezentului artei, avind sentimentul că destul de 
multi, Bjudecind pe felii, îşi pun întrebarea „ce se întîmplă cu arta?“, 
fără a putea da un răspuns care să evite căderile în extreme sau 
şocurile cognitive. 

Cum destinul artei este indisolubil legal de cel al omului, nu 


puteam să ignorăm problematica lui, ăihoto- miile contemporaneitätii, 
influența ştiinţei şi a tehnicii, şi dilemele spirituliu său. Judecăm desigur 
prin prisma epocii şi. a idealurilor noastre, dar 'ne-am ferit să alcătuim 
scara valorilor după criterii excesiv de subiective sau să căutăm 
drumurile artei ghidindu-ne doar după impresiile noastre personale. 
Sensibilitatea estetică a contemporanilor noştri este şi ea extrem de 
diversă, pentru a putea fi surprinsă în formule categorice, iar evoluţia 
gustului mult prea contradictorie, pentru a îngădui afirmații transante. 

Dacă n-ar fi fost obositor p&ntru cititor şi plicticos pentru 
tipograful care va culege cartea, am fi folosit de cele mai multe ori 
modul conditional şi am fi umplui paginile de cuvinte ca ,,poate”, 
„probabil', „se pare că*', dar credem că cititorul a înţeles sentimentul 
relativităţii lucrurilor care ne-a dominat adesea. Am încercat deci să 
observăm şi să consemnăm părerile noastre, fără a avea pretenția 
rigurozităţii unei măsurători şi fără a propune judecätile 'noastre 
drept definitive. 

Am înțeles totuşi cîteva lucruri: soarta artei nu poate fi 
concepută în afara istoriei şi izolat de societate, mai mult chiar, 
sîntem obligați să luăm în considerație nenumărate fapte şi situații 
care la prima vedere sînt departe de a avea vreo legătură cu arta. 
Observarea stărilor de fapt nu ne-a tocit spiritul critic, dar ne-a 
domolit impulsurile speculative care ne cuprindeau din cînd în 
cînd. Viaţa artei nu poate fi schimbată doar prin admonestäri 
verbale sau precizări teoretice, ea pretinde uneori modificări 
existenţiale, or lucrul acesta nu se obține tinindu-i o predică. Pentru 
a-i putea însă influența evoluţia, ea nu trebuie lăsată exclusiv în 
voia spontaneitätii, iar contemporanii noştri resimt — mai mult ca 
altădată — nevoia de a înțelege procesele sociale şi perspectivele 
propriei lor transformări spirituale. 

Scriind acest eseu despre destinul contemporan al artei, nu 
am intenţionat să dăm soluții sau verdicte şi nici să răspundem la 
toate întrebările pe care O temă atit de pretențioasă le ridică. Ne- 
am propus cel mult să oferim iubitorilor artei un prilej de meditație 
şi să-i îndemnăm să judece singuri calitatea, formele, căile apro- 
pierii lor de operă. Avem convingerea că autodezvoltarea artei se 
uneşte cu propriile noastre exigente față de ea şi că 
indiferentismul, neutralitatea nu sînt atitudini umane fireşti. 

Trebuie să fim capabili să ne detasäm de propriile noastre trăiri şi să 
privim cu luciditate în jurul nostru, ca şi în noi înşine. Dacă putem 
spune ceva sigur despre destinul artei atunci trebuie să subliniem 
că el este indisolubil legat de construcția noastră spirituală, în 

consonantàä cu vremurile ce vin 


„RESUME 


Cet ouvrage concemant la destinee contemporame de l'art, s'est 
propose de regarder l'univers esthetique tel qu'il apparaît aujourd'hui, sans 
se lancer dans des previsions utopiques sur ce que sera son sort dans ccnt 
ans. Le present nous devoile souvent les souches de l'art et nous permet 
d'en entrevoir les tendances de developpement mais une attitude piu-, 
realiste nous a determine â regarder le monde de l’art tel qu'il se irouve etre 
modele, oriente, influence par le contexte de l'cpoque que nous vi- vons, 
celui des interets sociaux et esthetiques qu'elle exprime, celui dc l'homme 
de nos jours. 

Dans le chapitre intitule L'homme an carrefour nous essayons de montrer 
que la civilisation de notre siecle a mis son cmpreinte non seule- ment sur le 
mode de vivre, sur les besoins de l’homme et la maniere dont ceux-ci se 
trouvent satisfaits de l'homme, sur les produits, mais elle a modific 
sensiblement la nature humaine meme. Pour pouvoir suivre le parcours de la 
destinee/' de l’art, nous serons donc obliges d’avoir en vue la destinee de 
l'homme meme en tant qu'espece et de l'humanite dans sa lotaiite. Si nous 
n'avons pas pu l'aire dans ce livre des analyses economi- ques, politiques, 
sociologiques, demographiques ou cthnograpliicjucs propre- ment dites, elles 
ont neanmoins forme la basc de notre demonstration tout entiere. 

Le statut de l'art dans la contemporancite ainsi que la nature de 
i'attit.ide esthetique du recepteur seront regles par le statut actuel et par 
l'avenir de l'homme. Ses victoires, ses joies, ses aventures, ainsi que ses 
echecs, ses tristesses, crises qu'il traverse constitueront non seulement la 
matiere d'inspiration pour la cieation artistique, mais aussi le monde meme 
dans lequel il se meut, les ideals auxquels il aspire, le cadrc social et culturel 
qu'il bâtit. 

l-a realite humaine etant contradicioire et devant l'individu s'ouvrant 
beaucoup de voies, il se retrouve aujourd'hui dans le meme cas et de 
nouveau dans la situation de choisir, avant de s'engager dans l'une d'entre 
elles. Nous desirons que cette multiplicite de perspectives soit presente en 
tete d'une investigation concernant l’art contemporain, lequel 


ainsi que toute la culture — n'existe que par, pour, et dans le cadre de 
l'humanite. Etant donne que nous avons commence par discuter su 

ric retour à ia nature, sur le besoin de creer des heros, sur ia vie 
quou- dienne, sur les ceremonies sociales, ces problemes pourront 
paraître a certains comme etant en dehors de l’esthetique, mais fis 
n'ont constitue que l'introduction requise par la comprehension de 
la place de l’art dans ce contexte, la fonetion du divertissement, la 
fa on dont se constituent nos criteres de jugement et la table des 
valeurs d'apres laquelle nous nous guidons. 

L'identite humaine de Part contemporain n'apparaîtra donc 
pas comme une entite abstraite mais bien une entite concrete, 
locaiis”e, non seu- lement du point de vue geographique, mais 
egalement historique. Comme nous ne desirons tout de meme pas 
trop nous eloigner au-delà des confins de Part, nous prions le 
lecteur d'en operer lui-meme, lorsque se presente le cas, 
Pintegration dans le contexte de la societe, de la pro- blematique 
que nous rencontrons dans les conditions de transi'ormations sans 
precedent, au cours desquelles la destinee de Phomme a ete 
etroite- ment rattachee â rhistoire. 

Le monde actuel se trouve divise, on Ic sait, suivant plusieurs 
points de vue: il y a coexistence de systemes sociaux opposes, 
niveaux de developpement economique extremement varies, 
diilereuts regimes poli- tiques et d'organisation d'Etat, moeurs des 
plus diverses, icndanees et onen tations culturelles qui se 
trouvent en aigu confiit, parallcies à des «etats de faits», parmi 
lesquelles on remarquj une discordance criante. L'art sur- ajoute a 
ce paysage non seulement un defiic sans fin de stylcs, de manie- 
res, de moyens d'expressioiij mais egalement une permanente 
conlrontation du passe avec le present, du national avec 
Puniverscl, de sorte que notre chapitre Les dickotomies de la 
contemporaneite a poursu”vi la mise â jour du rapport entre mode 
et modele, entre art popuiaire et arc cultive, entre 
professionnaiisme et amatcurisme, entre produit unique et serie. 

Les principes crcateurs de 1'ideologie marxiste nous aident 
sans doute à nous orienter dans cet chaos apparent et surtout à 
choisir ce qui corres- pond â nos ideals, au monde dans lequel nous 
vivons. La liberte de notre esprit de choisir, le droit aux preferences 
et au gout individuel dans le domaine de l’art ne nous empechent 
pas de remarquer i'existence paralleie (et non toujours 
inconciliable) de certains phenomenes qui concernent autant la 
creation que la reception, et dont Tevolution future n'est pas 
toujours facile à prevoir. 

En tant qu'observateurs scientifiques nous sommes meme 

obliges â un certain detachement et il nous est interdit de regarder 
les choses en les poussant aux extremes ou en faisant des ciats de 
fait qui s'exclue- raient; plus encore, nous sommes obliges de 
remarquer combien inte- ressante est parfois l'evolution paralleîe 
(il suffit de penser seulement au professionnalisme et â 
Pamateurisme artistique, pour comprendre qu il n'est pa» question 
des termes d'un dilemmc qui se detruisent recipro- quement, mais 
d'un departage de grandes masses d'hommes entre ces deux 
categories). 

Nous nous sommes aussi gardes d'emettrc des sentences 
axiologiques en faveur de l’une ou de Tautre des parties, et ceci 
pour plusieurs raisons: leur nature differente les rend souvent 
difficiles a comparer, Ic critere certain de la superiorite de l’une vis- 
a-vis de Pautre est malaise a trouver, les cas individuels, et non le 
domaine ou le prestige anterieure- ment acquis, sont ceux qui en 
decidem. Etant donne que nous ne som- mes pas presses de faire 
des previsions dans un domaine aussi richc en surprises que celui 
de Part, nous ne saurons nous aventurer à affirmer que son avenir 
est le professionnalisme ou Pamateurisme, Part cultive ou Part 
populaire, Pavant-garde ou Part de consommation, la serie 011 le 
produit unique, la mode ou le modele; mais nous allons combattre 
le long des paragraphes qui suivent pour la comprehension de ces 
realitcs esthetiques non pas de facon antinomique (ou-ou) mais 
dans leur coexis- tence (et-et). 

Il appartient â Phistoire de decider par la suite de chaque câs 
sepa- rement. Pour le moment, la plus grande erreur que nous 
risquons dc faire c'est d'offrir des solutions visant â Punilateralite, a 
des etats de fait constitues parfois durant des siecles ou meme des 
millenaires, au lieu d'essayer de degager les tendances evolutives 
qu'on peut surprendre des maintenant. Le fait que le monde 
esthetique se presente dichotonomique- ment est la consequence 
de toute une evolution historique, et les solutions, de meme que 
pour la vie sociale en general, ce sera a la pratique de les fournir. 

De nos jours, une discussion sur la destinee de Part iie peut 
pas faire abstraction du fait que consequemment â la revolution 
scientifique et technique qui se developpe avec une ampleur sans 
precedent, Part a instaure une veritable domination sur la vie de 
Phomme et que parfois, il arrive exactement ce qu'il est arrive à 
Papprenti sorcier de Goethe: le dectenchement des forces creees 
par Phomme menacent de le detruire lui-meme, ses produits 
compris. Parlant de /empirc de la science et de la technique, nous 
n'avons pas voulu decrire dans cc chapitre le pro- ccssus dans 


toute son ampleur, de meme que nous n'avons pas eu Pintention 
de reprendre Pancienne dispute sur les ressemblances et les 
differences entre la science et Part. 

Cependant il nous a semble que pour determiner la mesure 
dans laquelle Pempire de la science et de la technique cssaye de 
s'adjoindre le domaine de Part, une discussion sur les rapports de 
Part avec la machine serait relevante, au meme titre que la 
recheiche des influences qu'ont les mythes de la science et le 
demon du progres technique sur leur evolution respectives; là nous 
avons en vue Paffirmation si souvent mentionnee selon laquelle la 
civilisation coniemporaine appartient exciusive- ment a Pimage. La 
maniere de poser tous ce” problemes, ainsi que la fonction 
contemporaine de Peconomique dans Part ont jalonne d'impor- 
tantes conquetes de Punivers esthetique. 

En essayant d'eclairer la destinee dc Part, le besoîn se fait sentir 
tout naturellement de la situer au cadre de la table des valeurs de 
riotre epoque et d'etablir — si c'est possible — une echelle et des 
echelons au sein meme de celle-ci. Lâ encore, comme dans les 
autres analyses, les posi- tions sont les plus diverses possibles: les 
uns predisent la rrort dă l’art, tandis que les autres le placent à la 
tete des formes de Pesprit, les uns disent qu'il n'y a rien de nouveau 
dans son evolution, alors que les autres parlent de Pinnovation 
permanente, enfin, beaucoup affirinent sinori son declin, en tout cas 
sa stagnation, tandis que quelques-uns tentent de decouvrir les 
marques d'un certam progres. Viennent s'ajuter aussi les soi-disant 
arts mineurs avec leur pendant — les arts majeurs —' oh emet la 
theorie du chef-d'ceuvre, mais on reconnaît en meme temps 
Pexistence et le fonctionnement efficient non >enlement de Pceuvre 
habl- tuelle, mais aussi du pseudo-art, du Kitsch 

„Nous n'avons pas pu ignorcr ces differenciations axiologiques a 
implications humaines diverses, mais surtout nous ne pouvons pas man- 
quer de constater certains etats de fait. Sociologiquement parlant, il existe 
non seulement Pauthentique mais aussi le faux, et leur aire d'expansion, 
leur vitesse de circulation, leurs effets spirituels sont tous egalement 
importants pour tracer le profil spirituel de notre civilisa- tion. Cest ce que 
nous avons essaye d'esquisser dans le chapitre intitule 
I 'echelle des valeurs. 

Nous avons promis de ne pas avancer des hypotheses sans 
fondement quant a Pavenir, et le chapitre sur «Les voies den'a meme 
pas essaye 
iesquelies ont evolue et tendent se developper la poesic, le theâtre, les de 
le faire, mais nous y avons cherchc plutot de retracer les voies suivant 
beaux-arts, Parchitecture, les arts decoraufs et Paffiche ou d'expliquer la 
passion des contemporains pour les antiquites. Il eut ere anormal ne pas 
en tirer a partir de cette ba se des conclusions plus generales, en les 
corrclant avec les opinions en circulation sur la destinee de l’art. Quoique 
toutes les histoires mentionnent son existencc depuis Jes temps les plus 
anciens et qu'il n'y ait presque pas de penseur qui n'ait reflechi sur son 
role et son sort a venir, Part a continue â representer pour beaucoup Pobjet 
des doutes et le support du scepticisme. Quand on a dccouvert les 
exceptionnels dessins des grottes, ils ont provoque Penthousiasme et 
comme on ne pouvait pas concevoir girils aient ete realises en vue d'une 
simple satisfaction esthctique, seule Pexplication par le materialisme 
histori- que a resiste. celle de leur utilite sociale, ncc du travail. Quand on a 
essaye d'expliquer le charme qu'excrccnt sur nous les chels-d'ccuvrc de 
Pesprit Tiellenicjue, ce charme operant dans un monde â structurcs com- 
plctement differentes, Marx a montre que celui-ci etait indissolublement 
rattachc aux conditions sociales immatures qui lui ont donne naissance et 
qui ne peuvent plus jamais revenir. 

T.es inquietudes sur Part actuel et surtout sur Part â venir avaient 
germe deja a Pepoque de la celebre querelle des anciens et des moder- 
nes, Popinion dominante etant celle qui preconisait que les premiers ne 
pourraient jamais etre egale*. Dans son vaste svstcme, Hegel synthctisc 
Phistoire de l’art tout entiere par ses formes bien connues: symbolique. 
classique et romantique; il y predit en conclusion la mort Jente de celle-ci. 
Le but de Part ne se trouve pas, disait-il, ni dans Pimitation de la nature, ni 
dans Papaisement de la violence des desirs, dans la purification des 
passions, dans Pinstruction, dans Pamcilioration, dans le gain materiei, 
mais il doit etre cherche et statue dans et par lui-meme; et, pourtant 
malgr£ son ind“pendance, Pavenir semblait n'apporter a Part rien de bon. 
Le penseur allemand avait reussi a surprendre dans une formule concen- 
tr£e, un cheminement long et sans fin, partant du syncretisme antique 
jusqu'a Pautonomie de Part, devenii son propre but, pour que son hori- zon 
se ferme ensuite. 

Quand Marx et Engels avaient rattache la destinee de Part a la 
structure sociale et â la division du travail, nombreux ont ete ceux qui ont 
proteste contre une pareille denigration et il a fallu faire preuve de 
beaucoup de persfverence et de scrupuleux efforts de la part de Engels 
pour pr”ciser qu'ils avaient considere le facteur economique comme 
n'&ant dominant qu'en dernikre instance. L'evolution ulterieure de Part 
modeme n'a pas fini de produire des surprises et des incongruites non 
seulement parce qu'elle contredisait la sensibilite traditionelle. mais aussi 


parce qu'elle semblait se rapprocher de la science, des structures 
thcoriques. D'autre part, notre epoque voit accroître les manifestations 
anti-thcâtre, anti-musique, anti-art qui deccaient a outrance les anciens 
canons non sans en introduire d'autres, dont certains assez eloignes de nos 
reprcsCn- tations traditionnelles, ce qui n'a pas empeche les productions 
de valeur de ces domaines de fortctionner en tant qu'art, 

Certains s'inquietent aussi quant â la possibilite at realiser l'art a 
l'aide des rruchines, en estimant que «la programmation» supprimerait 
justement l'imprevisible, c'est-a-dire qui amene la nouveaute. Le manque 
d'intention artistique au sens ancien du rrot, a abouti automatiquement à 
l'exclusion de tels produits de la sphere artistique, bien que ladestinee 
sociale de l'oeuvre n'aît jamais ete dependante des desirs et de la volonte 
du crcateur; ces produits ont touiours ete definis par la pratique artistique. 
Doit-on chercher Punique explication des nouvelies tendances artistiques 
dans lacolossale revolution technique et scientifique, dans îa 
nouvellc mentalite determinee par la civilisation moderne? Alors, pourquoi 
une grande pârtie du public s'en est-slle retournee vers l’art du XIX* 
sieclc. plus encore. en musique vers Ics preclassiques? Va comment expli- 
quer l'apparition dans /? mn^ec imaginaire de Malraux des masques afri- 
cains. produits d'une millenaire pensee magique? 

II semblerait que Tesprit refus? de progresser dans le domaine de 
l'csthct'que et prefere se rcfugier dans le passe. tandis que l’art contem- 
porain s'adresserait de plus en plus a un croupe de specialistes, realisant un 
dinlogue illusoire, une simple recncontrc avec soi-mSme. On oublie tou- inurs 
que, de leur temps ui Shakespeare, ni Beethoven, ni Manet. n'ont ete 
compris et recus a bras ouverts, qu'il est nattireî que rimeret artistique se 
dirige vers ce dont il peut avoiîr l'intuition, et non pas vers ce qu'il pourrait 
consommer ou assimiler aux idees et aux concepts generaux. 

Aux dires du sceptique Hegel lui-meme «1L'interet artistique diffcre de 
Tinteret pratique du deşir par le fait qu'il laisse son objet subsister 
îibrement pour lui-meme, tandis que le deşir l'utilise à son profit en le 
detruisant; par contre, îa contemplation artistique differe de la consi- 
deration theorique de l'intelligence scientifique, etant donne qu'elle a de 
Tinteret pour l'objet, tel qu'il existe en tant qu'objet individuel, et ne 
cherche pas à le transformer en idee generale ou en concept». Alors 
pourquoi ne pas reconnaître que, au cours de sa longue histoire l’art a fait 
des pas geants justement dans le sens de cette liberte et de cette 
independance exigeant d'etre goute pour lui-meme et ne pas etre assimile 
a d’autres activites si importantes fussent-elles. Pourquoi considerer 
comme un malheur ou comme un signe avant-courreur du desastre le fait 
que nous ne pouvons pas nous reconnaître pareillement dans le miroir de 
l'art et rendre celui-ci coupable quand nous ne nous y reconnaissons pas du 
tout? 

Nous sommes encore les esclaves de la division sociale du travail, 
ainsi que le remarquaient dans leur correspondance Marx et Fngels. La 
delivranee de cette situaron serait apportee par le seul communisme, â ce 
moment la — pour reprendre leur metaphore — chacun pourrait etre non 
seulement chasseur, pecheur ou agriculteur, mais en meme temps peintre, 
compositeur ou poete. La destinee de l’art ne serait-elle pas justement cele 
d'exprimer les virtualites de l'essence humaine que nulie autre activite 
pratique ou theorique ne peut embrasser? C'est ce que les analvses 
concretes effectuees dans ce chapitre semblent nous suggerer. 

U destinee de l’art est sans aucun doute fonction non seulement de sa propre 


evolution ou involution, des parametres mtrinseques qui le caracterisent et des 
principes qui le conduisent, mais, en premier lieu, fonction du monde dans lequel il 
s'integre, de l’ensemble socio-culturel auquel il est oblige de s'adapter, de l'attitude 
de ceux qui le receptent. Nous arretant dans le chapitre Uattitude humaine vis-â-vis 
de l’art nous examinons, evidemment, /es ecbelons esthetiques quoique on se trouve 
dans l'obligation de prevenir d'emblee que les reactions vis-â-vis de î'ceuvre sont 
beaucoup plus complexes, comprenant aussi des composants socio-psychiques qui 
vont de l'interet commercial au jeu gratuit d'une conscience cvisireuse de s'amuser. 
La interviennent inevitablement vis-â-vis de l'art l'attitude politique, philosophique, 
morale, religieuse, etc. ce qui nous fait voir combien errone serait le fait de parler 
d'une reaction pure, inalteree devant l'oeuvre. 

Naturellement, le temps a cree une certaine autonomie relative des formes de 
l'esprit, en le distinguant l’une de l'autre, mais l’art — comprenant des valeurs de 
divers types fondues en une synthcse — provoque. stimule, engendre inevitablement 
d’autres attitudes, de sortc que nous sommes obliges -- a'nsi que nous avons essaye 
de le faire sur tout le parcours de notre livre — de Penvisager de fa on contextuetie. 

Quant aux cchelons de l'attitude esthetique, ils ne sont pas faciles â delimiter. 
Plus etendue dans ce sens la categorie de sensibilitc esthe- tique semble englober les 
deux autres, tandis que le gout et la con- prehension nous mcncnt, soit vers une 
rcaction spontanee, â peu pres pri- maire, soit vers une autre, plus profonde, cette 
fois-ci, ou se trouve entraînee la conscience dans son ensemble. De l'analyse faite 
dans le chapitre La comprehension de Vart, le profil spirituel des contem- porains 
s'est detache de fa^on extremement suggestive: une reactivite dans laquelle les 
attitudes specifiques sont roujnurs reglees par celles contextuelles, une capacite 
imaginative accrue, une notablc oscillation des gouts, un sens en voie de formation, 
de la selection, un accroissement du degre de Fintellectualisation de nouveaux 
parametres de la cr“ativite et de Pintervention à consequences souvent 
imprevisibles de l'industrialisa- tion de la culture. 

Enfin, dans le dernier chapitre intitule Les dilemmes de Vesprit ont ete 
discutes des attitudes esthetiques apparemment antinomiques en rea- lite 
contradictoires seulement; les couples de categories choisies nous ont semble 
representatifs pour la conscience contemporaine. C'est ainsi qu'ont ete discutees de 
facon optative les relations; engagement-desengagement, ethique-esthetique, 
presenteisme-actualitc, caractere historique-concret caractere generalement humain, 
contradiction-harmonie, typicit6-v6rite> tra- dition-innovation, autonornie-interaction, 
classique-moderne, valeur-suc- ces, semantique-syntaxique, image-realite, imitation- 
originalite, fidelite-tra- hison, excitant-relaxant, ideal-satire, grave-gai, naturel- 
theâtral. La simple enumeration de ces couples de categories contues de fafOn 
polaire offrent une image suggestive des nombreuses questions et oppositions reelles 
ou imaginaires qui hantent la conscience des contemporains, quoique leur nombre 
soit evidemment beaucoup plus crand et que meme les associa- tions entre elles 
aient pu etre concues differemment. 


L'ouvrage s'acheve par une discussion sur ces dilemmes ele l'esprit parce que 
dans la prefiguration de la destinee contemporaine de l'art ce qui decide en derniere 
instance c'est PATTITUDE IIUMAINE, la facon de nous y rapporxer, evidemmeni 
determinees par tout le contexte de la pratique sociale et historique. Nous pourrons 
qualifier le livre dans son ensemble de dilemmatique dans ce sens qu'il a voulu 
expressemcnt pro- voquer le lecteur, l'obliger à opter pour Tune ou Pautre des 
alternatives que la vie nous offre et à comprendre l'art comme une pârtie 
composante de celle-ci. C'est pour ta que la reponse â l'inquietante question shakes- 
pearienne «etre ou ne pas etre» par laquelle nous avons commence cet essai reyoit 
une reponse issue de la nature meme de Part, du fait que, accompagnant depuis 
toujours la vie de l’homme, il a ete investi des traits fondamentaux de l'existence: le 
caractere social, le besoin d'auto- expression et de communication, la capacite 
d'edifier des realites spiri- tuelles qui la symbolisent. La grandeur de l’art a ete 
donnee depuis toujours par la DIMENSION SPIRITUELLE DE L'HOMME qui l'a cree et 
qui 211 a besoin. 

Pasiunea pentru antichităţi . 


VI 


ÎNŢELEGEREA ARTEI . 
Sensibilitatea estctica Evoluţia 
gustului. . . . Pe 
înţeles sau de înţeles - : 
Neînţelegere sau inaccesibilitate? 


VII 


DILEMELE SPIRITULUI Angajare 
sau dezinteres? . 

Etic sau estetic? 

Prezenteism sau actualitate? 
Concret-istoric sau general-um 
an ? Contradicţie sau armonie? 
Tipicitate sau adevăr? 

Tradiţie sau inovaţie? 
Autonomie sau interacţiune? 
Clasic sau modern? 

Valoare sau succes? 

Ce sau cum? . : 

Imagine sau realitate? 

Imitatie sau originalitate? 
Fidelitate sau trădare? 

Ideal sau satiră? 

Grav sau vesel? R 
Conectant sau deconectant? 
Firesc sau teatral? 


Destinul artei sessen 


Rezumat în limba franceză 

